
„Tu, însă, Daniel, ține ascunse aceste cuvinte și 
pecetluiește cartea, până la timpul sfârșitului. Mulţi vor 
alerga încoace și încolo și cunoștința va crește...” „Du-te, 


Daniel! Căci cuvintele acestea vor fi ascunse și pecetluite 
până la timpul sfârsitului” 


(Daniel 12:4; 9). 


SULURILE DE LA MAREA MOARTĂ 


Înainte de a expune implicarea celor de „dincolo” în 
evenimentele din timpul istoriei celor dintâi oameni, voi 
explica pe scurt, o problemă ridicată de mulţi: cum se 
explică faptul că s-au descoperit urme de dinozauri alături 
de urme de oameni sau unelte (unele foarte perfecţionate) 
într-o perioadă când omul nu apăruse? Înainte de a da 
explicaţia, câteva exemple: 

- Urma întipărită a unei perechi de tip ciudat de 
încălțăminte, alături de un trilobit strivit de pas, în strat 
pietrificat. Descoperirea a fost făcută de W.Y. Meisser în 
statul Utah (SUA) în anul 1968. Vechimea estimată 440 
milioane de ani. 

- Ciocanul găsit în 1934 la periferia orașului London 
(statul Texas, SUA) a cărui analiză spectroscopică indică 
un aliaj necunoscut încă în industria umană. Vechimea 
60-80 milioane de ani. 

- Craniul unui bou moscat, găurit de glonţ, descoperit de 
paleontologul rus Al. Kaznaţev în Iacuţia. Vechimea: 40 de 
milenii. 

- Întipăriri ale unui picior omenesc alături de ale unor 
dinozauri în același strat geologic, în SUA. Vechimea: 
70-140 milioane de ani. 

Explicaţia este simplă: toate relatările asemănătoare (și 
sunt extrem de multe) datate înainte de facerea omului 
demonstrează faptul că pe Pământ, alături de animalele 
preistorice existau membrii civilizaţiei extrem de avansate 
care ne-a creat - civilizația lui Dumnezeu. După creaţie, 
așa cum vom vedea pe parcursul acestei lucrări, vor 
urmări și vor dirija evoluția omenirii. 

Cele mai vechi documente care atestă acest lucru sunt 
unele dintre Sulurile de la Marea Moartă. S-a scris „destul 
pe seama lor și din păcate se cunosc puţine dintre ele. 
Cauzele sunt diverse și nu le discut în acest context. 


Oricum nu ar aduce nicio lumină asupra celor pe care 
vreau să le demonstrez. Important este însă faptul că doar 
fragmente din ele păstrează mesajul întregului. Cu atât 
mai mult dacă sunt corelate cu Biblia, Coranul sau alte 
scrieri. Şi mesajul este acesta: am fost creaţi de o altă 
civilizaţie care ne-a dirijat istoria pentru a ne pregăti în 
vederea „Marelui Contact” și a colaborării cu oamenii 
dispuși să le înțeleagă și să pună în practică mesajele Lor 
transmise în cărțile marilor religii. 

Sulurile au fost descoperite în anul 1947 de către un 
beduin arab, la Qumran în vecinătatea Mării Moarte. 
Membrii Qumranului erau evrei ce se desprinseseră de 
Ierusalim sau de curentul principal al iudaismului și 
deveniseră critici și chiar ostili faţă de preoţii de la 
Ierusalim care și atunci ca și în prezent (preoţii falselor 
religii) erau interesați mai mult de cele materiale decât de 
cele spirituale. Voi prezenta câteva fragmente din aceste 
apocrife (sunt toate informaţiile de care dispun și pe care 
le pot corela cu fenomenul OZN). 

1. Apocalipsa lui Avraam. In acesta este descrisă 
întâlnirea lui Avraam cu Dumnezeu care i-a cerut să plece 
din sânul familiei. Terah, tatăl lui Avraam era idolatru, 
închinându-se unor dumnezei din piatră și lemn întâlniți 
din păcate și astăzi ca obiecte de cult la diferite culte 
religioase. 

Aceste informaţii concordă perfect cu cele Biblice. 
Domnul zisese lui Avraam: „Iesi din țara ta, din rudenia ta 
și din casa tatălui tău, și vino în țara pe care ţi-o voi arăta” 
(Geneza 12:1). 

A urmat distrugerea casei lui Terah. Să urmărim 
descrierea din „Apocalipsa lui Avraam”: „Am ieșit. Nu 
ajunsesem încă la poarta curții când am auzit o mare 
bubuitură de tunet și focul a căzut din cer și l-a ars pe tatăl 
meu, casa lui și tot ce era în ea, până la pământ, pe o 
suprafață de patruzeci de coti”. Focul a căzut dintr-o navă 
a reprezentanților civilizației lui Dumnezeu. Așa cum vom 
vedea, astfel de nave sunt descrise de la Geneză până la 
Apocalipsa. 


În textul apocrif Abraham, XVIII, 11/12 este descrisă 
această navă: „In spatele ființei am văzut un car cu roți de 
foc și fiecare roată era jur împrejur plină cu ochi, iar pe 
roți era un tron, învăluit în flăcări care curgeau în jurul 
lui”. 

Chiar Adam și Eva au văzut această navă. Evenimentul 
este consemnat în Apocalipsul lui Moise, cap. 33. Eva 
privește spre cer și vede trecând o navă luminoasă trasă 
de patru vulturi strălucitori. Descrieri asemănătoare a unei 
nave trase de 4 „ființe” numite vulturi, heruvimi, cai etc. 
Apar în toată Biblia. 

După evenimentele descrise, Avraam leșină: „Auzind 
vocea care îmi spunea aceste cuvinte m-am uitat într-o 
parte și în alta. Nu era glasul unui om, și cugetul mi s-a 
înspăimântat, și sufletul m-a părăsit. Am devenit ca de 
piatră și am căzut la pământ, căci nu mă mai puteam tine 
pe picioare. Şi cum zăceam eu cu fața la pământ, aud 
vorbind Vocea Sfântă, vocea lui Dumnezeu (de la bordul 
navei - n.a.): „Haide, Javel, ridică-mi-l pe acest om. Să nu 
mai tremure”. Atunci îngerul a venit spre mine... semăna 
cu un om... 

M-a luat de mâna dreaptă și m-a ridicat în picioare ,... 
L-am văzut atunci pe cel care mă prinsese de mâna 
dreaptă și mă ridica pe picioare. Corpul lui era ca un safir, 
fața ca un topaz, părul corpului ca o zăpadă iar diadema de 
pe cap ca un curcubeu”. Şi aici ca și în numeroase locuri 
din Biblie este descris echipamentul acestui reprezentant 
al civilizaţiei lui Dumnezeu. 

La fel ca Enoh și alţi profeţi evrei, Avraam va fi luat în 
această navă: „Și aceasta s-a întâmplat la apusul soarelui. 
A fost fum, ca fumul de la cuptor... Astfel m-a dus până la 
limita flăcărilor de foc. Apoi am urcat, ca purtaţi de 
numeroase valuri, până la cerul care era fix deasupra 
firmamentului. Văd în aer, pe această înălțime pe care 
urcăm, o puternică lumină care nu s-ar putea descrie, și în 
această lumină un foc puternic și, înăuntru, o trupă... fețe 
puternice... care strigau cuvinte pe care nu le cunoșteam... 


Dar eu doream să recad jos pe pământ. Locul ridicat unde 
ne aflam stătea când drept, când cădea în partea cealaltă”. 

2. Cartea Jubileelor-apocrif datând din anul 135 î.e.n., 
conţine o referire la momentul în care a avut loc un prim 
contact între oameni, care se înmulţiseră între timp, și 
îngerii veniţi din ceruri: „În zilele lui Iared (tatăl lui Enoh), 
îngerii Domnului s-au pogorât pe pământ, cei care sunt 
numiţi veghetori, spre a învăța pe odraslele oamenilor și a 
împlini legile și dreptatea pe pământ. El (Enoh, care a trăit 
cu aproximativ 5500 ani în urmă - n.a.) a fost așadar cel 
dintâi dintre fiii oamenilor, din cei ce s-au născut pe 
pământ, care a învățat scrierea, știința și înțelepciunea și a 
scris semnele cerurilor, după rânduiala lucrurilor lor într-o 
carte, pentru ca fiii oamenilor să cunoască vremea anilor, 
potrivit rânduielii fiecăreia din lunile lor. 

Și ceea ce a fost și va să fie, el a văzut într-o vedenie din 
somnul său, ceea ce se va petrece cu odraslele oamenilor, 
în lungul generațiilor până în ziua judecății, el a văzut și a 
cunoscut toate și și-a scris mărturisirea și a lăsat-o drept 
mărturie pe pământ pentru toți copiii oamenilor și pentru 
urmașii lor. El a fost cu îngerii Domnului șase jubilee (1 
jubileu = 50 ani) iar ei i-au arătat tot ce este pe pământ și 
în ceruri, puterea soarelui și el a scris totul și a mărturisit 
despre veghetorii care păcătuiseră cu fiicele oamenilor ca 
să se întineze, și Enoh a adus mărturie împotriva tuturor 
acestora. Şi el a fost ridicat din mijlocul odraslelor 
oamenilor, iar noi (îngerii) l-am însoțit în grădina Edenului, 
întru măreție și slavă, și iată că el a scris acolo judecata și 
osânda lumii și toată ticăloşia odraslelor omenești”. 
(Cartea Jubileelor IV, 15, 17, 9, 21-23). 

3. Cartea lui Enoh. În lucrarea „Miturile esenţiale”, 
Victor Kernbach scrie despre Enoh următoarele: „Deși 
cărțile atribuite lui Enoh (apocriful etiopian Cartea lui 
Enoh și apocriful Slavon Cartea tainelor lui Enoh) nu au 
fost acceptate nici de codicele ebraic, nici de cel creștin, 
Biblia face totuși referiri dese, nominale sau anonime (le 
voi expune ulterior - n.a.), la acest ciudat personaj 
mitologic din categoria eroilor civilizatori. In hagiografia 


ebraică, profetul Enoh are un loc de cinste, fiind numit 
Hank, cu sensul de habilis (cel dibaci), atribut reluat de 
Coran (XIX, 57-58) și îmbogățit (Edris - savantul). Iar dacă 
în comentariile ebraice Enoh fusese considerat cel care 
dezvăluie, cu autoritate de învățat, splendoarea cerului și 
toate misterele zonelor extramundane, în primul rând 
mișcările astrelor, într-un fragment apartinând lui 
Alexandros Polyhistor (mort către anul 75 î.Hr.), citat de 
Eusebius (Preparatio Evangelica, IX, 17), acelasi Enoh este 
indicat drept părintele astrologiei, pe care o învățase 
nemijlocit de la îngeri”. Voi prezenta și alte date despre 
Enoh: 

- Enoh este cel de-al șaptelea patriarh după Adam, tatăl 
lui Matusalem și străbunicul lui Noe. In Biblie sunt scrise 
următoarele: „După nașterea lui Metusala, Enoh a umblat 
cu Dumnezeu trei sute de ani; și a născut fii și fiice. Toate 
zilele lui Enoh au fost de trei sute șase zeci și cinci de ani: 
Enoh a umblat cu Dumnezeu; apoi nu s-a mai văzut, pentru 
că l-a luat Dumnezeu” (Geneză 5: 22-24). 

- Noul Testament scrie despre Enoh următoarele: „Şi 
pentru ei a proorocit Enoh, al șaptelea patriarh de la 
Adam, când a zis: „lată că a venit Domnul cu zecile de mii 
de sfinți ai Săi, ca să facă o judecată împotriva tuturor, și 
să încredințeze pe toți cei nelegiuiți, de toate faptele 
nelegiuite, pe care le-au făcut în chip nelegiuit, și de toate 
cuvintele de ocară, pe care le-au rostit împotriva Lui acești 
păcătoși  nelegiuiți” (Iuda 14-15). Cele de mai sus 
demonstrează clar faptul că învăţăturile lui Enoh erau la 
loc de cinste atât în perioada Vechiului cât și Noului 
Testament. Ulterior, unele culte religioase au găsit cu cale 
să le scoată din Biblie. Era evidentă asemănarea îngerilor 
cu oamenii. Chiar dacă au făcut aceasta nu au reușit mare 
lucru. Adevărul tot iese la iveală, deoarece Biblia de la 
Geneză până la Apocalipsa descrie înfățișarea, știința și 
lăcașul ceresc - Noul Ierusalim al locuitorilor civilizaţiei lui 
Dumnezeu. Cu ani în urmă eram revoltat de faptul că unii 
slujitori ai religiei au procedat astfel. Acum îmi dau seama 
că poate asta a fost voinţa lui Dumnezeu. Omenirea trebuia 


pregătită cu răbdare pentru contactul cu civilizaţia lui 
Dumnezeu. „Cei de sus” au apreciat perfect ce și cât să 
știm în diferite perioade ale istoriei. 

- Cartea lui Enoh este menţionată de mai multe ori și în 
Zohar; carte fundamentală a Kabbalei evreiești. 

În prefața lucrării „Enoh” apărută la Editura Miracol, în 
1997, Dan D. Farcaș furnizează și alte informaţii 
importante legate de acest personaj: „La sfârșitul secolului 
VIII, Cartea lui Enoh nu mai era cunoscută în Europa decât 
printr-un mic număr de pasaje, păstrate la câțiva autori din 
sânul bisericii și din două fragmente grecești destul de 
lungi, incluse în lucrările lui Cedrenus și Georges le 
Syncelle. Totuși, către sfârșind secolului XVIII un călător 
englez, pe nume Bruce, găsește în Etiopia trei manuscrise 
păstrate de biserica creștină locală, ca parte a Bibliei sale. 
Manuscrisele conțineau o versiune relativ completă a 
cărţii. Ea este tradusă în englezește și publicată în 1821, 
de Dr. Laurence, însoțită de o introducere și câteva note. 
Ulterior ea apare în numeroase ediții în Anglia, Germania 
și Franța. Versiunea prezentată acum cititorului român 
urmează textul francez din „Dicţionarul de apocrife 
„(volumul 23) apărut în 1856 la Paris, reluat într-o carte 
din 1975 a editurii Robert Laffont, Paris, cu o prefață de 
Francis Maziere.” 

Dorinţa mea este aceea de a prezenta pe capitole și 
versete (unde e cazul) această lucrare (atât cât există din 
ea) și a găsi niște explicaţii, în măsura posibilităţilor mele. 
Voi prezenta și explicaţii ale unor fenomene din cartea lui 
Enoh, furnizate și de alţi scriitori. Asupra unor fragmente 
pe care nu pot să le explic bine și nici nu am găsit 
explicaţii corespunzătoare atrag atenţia. Poate, în viitor se 
vor găsi explicaţii coerente, după publicarea fragmentelor 
tăinuite. Ideea de bază, cred eu, este importantă: după ce 
au fost creaţi, oamenii au fost urmăriţi, civilizaţi, 
perfecţionaţi ca specie de către civilizaţia lui Dumnezeu, 
proces care continuă și în zilele noastre cu o intensitate 
deosebită (filme și cărţi despre OZN-uri și fenomene 


paranormale, documentare și filme religioase etc.) 
deoarece „Marele Contact” se apropie. 


CARTEA LUI ENOH 


Capitolul 1 


„lată ce mi-au prezentat îngerii. Acești îngeri mi-au 
dezvăluit toate lucrurile și mi-au dat minte să înțeleg ceea 
ce am văzut, cele ce nu vor avea loc în această generație ci 
într-o generație următoare, pentru binele celor aleși. 
Aceasta pentru că eu am putut vorbi și discuta cu cel care 
va părăsi într-o zi locuința sa celestă, Sfântul și 
Atotputernicul, Domnul acestei lumi, Cel care va cobori 
într-o zi pe vârtul muntelui Sinai, apărând în tabernacolul 
său (e vorba de nava Sa. Coborârea s-a produs, așa cum 
voi arăta pe timpul lui Moise, când Dumnezeu i-a și spus că 
numele lui este Yahweh - n.a.) și manifestându-se cu toată 
forța puterii Sale divine”. 

În continuare Enoh se referă la „Marele Contact”. 
Descrierea seamănă cu aceea din Apocalipsa. Celor care ar 
putea crede că e vorba de o referire la Potop, le sugerez să 
citească atent finalul ei, când oamenii vor deveni 
colaboratori, „proprietatea” lui Dumnezeu, cum spune 
Enoh: „La fel pe tot Pământul toți vor fi cuprinși de teamă 
și groază. Munţii se vor prăbuși, colinele se vor scufunda, 
ele se vor topi în faţa Sa, ca ceara în fața flăcării. Pământul 
va fi acoperit cu apă și vor pieri toți cei ce-l locuiesc, 
așadar toate ființele vor fi judecate. Dar cei drepți vor 
obține liniștea. El îi va feri pe cei aleși și le va acorda 
iertarea Sa. Atunci ei vor deveni proprietatea lui 
Dumnezeu; ei vor fi copleșiți de fericire și binecuvântare; 
și splendorile Divinităţii îi vor lumina”. 


Capitolul 2 


Reprezintă o dovadă a faptului că această carte era 
parte a vechiului Testament, fiind citită și pe timpul lui 
Isus și a apostolilor. Este identic aproape cu versetele 14 și 
15 din epistola lui Iuda: „/ată! E] sosește cu zece mii dintre 
sfinţii săi pentru a judeca toate creaturile, pentru a nimici 
toate rasele de răufăcători și a condamna cu tărie crimele 
pe care păcătoșii și nelegiuiții le-au făcut contra lui”. 


Capitolul 3 


„Toţi aceia care locuiesc în ceruri cunosc ce se întâmplă 
pe Pământ....Ei văd că fiecare din creațiile lui Dumnezeu 
urmează fără abatere, drumul care i s-a dat”. 

In acest context amintesc de doctorul în științe biologice 
D. Andreev, care a intuit existenţa unei supercivilizaţii ce 
și-ar fi ales Pământul pentru a efectua un experiment 
senzaţional, și anume acela de a răspândi viaţa și rațiunea 
în Universul nemărginit. Extratereștrii ar fi reușit să obţină 
pe Pământ fiinţa de tip hominid din celule genitale proprii. 
Experimentul a avut de îndeplinit două obiective: 
popularea Terrei cu ființe cu chipul și asemănarea 
extratereștrilor, precum și constituirea unei comunităţi 
superintelectuale. 

De aceea, relua agenţia Novosti, evoluţia spirituală a 
fiecărui om s-ar afla sub un control sistematic din partea 
extratereștrilor, înfăptuirea unui astfel de control este 
posibilă numai în condiţiile realizării unui Sistem Cosmic 
Special care să permită captarea informaţiilor emise de 
creierul fiecărui om și acţionarea conștiinței umane prin 
introducerea în creier a datelor necesare așa încât, după 
cum spunea Enoh, fiecare să urmeze „fără abatere drumul 
care i s-a dat”. 


Capitolul 4 
Informaţii de botanică: „Fi văd și admiră cum fiecare 


copac își alcătuiește coroana sa de frunze, cum apoi o 
pierde, cu excepția a 14 copaci privilegiați care rămân 


totdeauna verzi și care în timpul multor ierni creează 
impresia de primăvară”. Datele cred că depășesc zona 
Orientului Mijlociu în care a trăit Enoh. Un botanist ar 
putea aduce detalii interesante, în special referitoare la cei 
14 copaci, care rămân mereu verzi. 


Capitolul 7 


„Pe când copiii oamenilor se înmulţiseră în acele zile, s-a 
făcut că fiicele lor s-au născut grațioase și frumoase. Și 
atunci, când îngerii, copiii Cerurilor, le-au văzut, s-au 
îndrăgostit de ele; și ei și-au spus unii altora: să ne alegem 
femei din rasa oamenilor și să avem copii cu ele (un motiv 
serios pentru care reprezentanţii unor culte religioase au 
scos din Biblie Cartea lui Enoh. Prea era asemănător 
comportamentul și înfățișarea îngerilor cu al oamenilor. De 
aceea le-au pus aripioare. Adevărul însă va ieși la iveală - 
n.a.). Atunci, Samyaza, șeful lor a zis: „Eu mă tem că voi 
nu veți fi în stare să vă împliniți gândul vostru”. Şi că eu 
voi suporta singur pedeapsa pentru crima voastră”. Dar ei 
i-au răspuns: noi vă jurăm. Şi noi ne legăm cu totii cu 
blestem; noi nu vom schimba nimic din planul nostru, noi 
vom săvârși ceea ce am hotărât. 

Într-adevăr, ei au jurat și s-au legat între ei printr-un 
legământ cu blestem. Ei erau în număr de 200 și coborau 
din Aradis, loc așezat în apropierea muntelui Hermon (din 
Antiliban - n.a.)... lată numele șefilor lor: Samyaza, șeful 
lor, UVrakabarameel, Akibeel, Tamiel, Ramuel, Danei, 
Azkeel, Sarakmyal, Asael, Armers, Betraal, Anane, Zavebe, 
Samsaveel, Ertael, Turei, Yomyael, Arazeal. Aceștia erau 
șefii celor 200 de ingeri și restul erau toți cu ei. (A se 
remarca organizarea lor, să-i zicem, militară, - n.a.) 

Și ei şi-au ales fiecare câte o femeie, și s-au apropiat de 
ele și au conviețuit cu ele; și ei le-au învățat vrăjitorii, 
farmece (secretele armelor psihologice; începuturile 
parapsihologici - n.a.) și însușirile rădăcinilor și arborilor. 
Și aceste femei au zămislit și au născut uriași”. 


Despre aceste evenimente scrie și Biblia. „Fiii lui 
Dumnezeu au văzut că fetele oamenilor erau frumoase; și 
din toate și-au luat de neveste pe acelea pe care și le-au 
ales. Uriașii erau pe pământ în vremurile acelea, și chiar și 
după ce s-au impreunat fiii lui Dumnezeu cu fetele 
oamenilor și le-au născut ele copii”. (Geneza 6:2, 4). 

Revenim la Cartea lui Enoh: „Statura lor era de 300 de 
coti” (1 cot = 0,60 m. Deci aproximativ 180 m). In Biblie 
unele cifre sunt de 10 ori mai mari. În atâţia ani de copiere 
a textelor s-au putut strecura și greșeli. Fondul e 
important: au fost ființe foarte înalte. Dovada existenţei lor 
o constituie construcţiile megalitice din diferite zone ale 
lumii. Îngerii aveau aparatura tehnică necesară, iar uriașii 
reprezentau forța de muncă. Astfel se explică realizarea 
tuturor construcţiilor megalitice unde au fost deplasate 
blocuri de piatră de o greutate impresionantă. „Ei au 
înghițit tot ce munca oamenilor putea să producă, și n-a 
mai fost chip să fie săturați.” Dacă oamenii sunt creaţi 
„după chipul și asemănarea Lor” atunci fiinţele rezultate 
din încrucișarea celor două specii ar fi trebuit să aibă 
dimensiuni asemănătoare oamenilor. Cred că pentru a-i 
aduce pe lume pe uriași, îngerii au folosit o serie de tehnici 
de inginerie genetică. Au vrut să și impresioneze colegii 
rămași în Ceruri. Nu au primit indicaţii pentru o astfel de 
acțiune. Au pus în pericol întreaga specie umană și 
animalele de pe Pământ. Greșeala lor a fost evidentă Iată 
ce spune în acest sens Enoh: „Atunci s-au întors asupra 
oamenilor înșiși ca să-i mănânce. Şi au început a se repezi 
la păsări, la dobitoace, la târâtoare și la pești, pentru a-și 
potoli foamea cu carnea lor și setea cu sângele lor”. 

De aceea a fost necesar Potopul, prin acest termen 
înțelegând toate dezastrele care au dus și la dispariţia 
unor continente întregi precum Atlantida, Pacifida, 
continentul Mu etc. În perioada dintre facerea omului și 
potop, pe pământ s-a putut, pe lângă popularea acestuia, și 
dezvolta o civilizaţie foarte avansată. Erau pe pământ 
îngerii. Supraviețuitorii Potopului au păstrat amintirea 
acelor evenimente; mă refer la Noe și familia lui. Vom 


vedea că încă din timpul lui Enoh existau cărți și cerneală. 
În urma Potopului, Noe și urmașii săi au trebuit să 
găsească alte modalităţi de transmitere a informaţiilor. Nu 
mai erau pe Pământ îngerii. Atunci au scris pe tăblițe de 
lut, pe piei etc. Informaţiile despre uriași, despre acele 
evenimente catastrofale, după înmulţirea din nou a 
oamenilor și răspândirea lor pe Pământ au ajuns astfel în 
posesia tuturor popoarelor. Toate au amintirea unor eroi 
civilizatori. Aceștia au apărut, la toate popoarele din cele 
mai vechi timpuri și există și în prezent. Ei și-au coordonat 
perfect toate acțiunile știind când, unde cum și cât timp e 
necesar să-și facă remarcată prezenţa. Aveau în vedere 
„Marele Contact”. 

Mi-am pus următoarele întrebări: cât a fost de lung 
intervalul între facerea omului și Potop? Cât timp le 
trebuiau îngerilor și oamenilor pentru a încropi centre cu o 
civilizaţie extrem de avansată precum se afirmă că au fost 
pe continentele dispărute? Biblia afirmă că facerea omului 
a avut loc cu 4000 ani î.Hr., iar Potopul în anul 2344 î.Hr. 
Cred că în acest interval de aproape 1700 de ani se puteau 
încadra toate aceste evenimente. Dacă unii vor să împingă 
crearea omului acum 10-12.000 de ani e treaba lor. Asta 
nu schimbă cu nimic fondul problemei pe care o dezbatem. 


Capitolul 8 


Azayel (din fragmentele rămase ale cărţii lui Enoh, 
posibil și transcrierilor numeroase, nu reiese clar care a 
fost conducătorul Samyaza sau Azayel - n.a.) i-a mai 
învățat pe oameni să facă săbii, cuțite, scuturi, platoșe și 
oglinzi (istoria confirmă aceste evenimente, epoca 
metalelor a fost datată acum aproximativ 5500 de ani. O 
altă mare greşeală a îngerilor conduşi de Azayel sau 
Azazel, cum apare în Biblie: i-au învățat pe oameni 
războiul. Nu cred că în timpul Potopului a scăpat doar 
familia lui Noe. Aceasta este menţionată în Biblie deoarece 
în această zonă trebuia să se desfășoare o altă încercare 
de civilizare a oamenilor, de astă dată cu participarea 


nemijlocită a lui Dumnezeu. Cei care au supravieţuit 
Potopului în alte zone ale lumii au păstrat caracterul 
războinic pe care l-au învăţat de la îngeri. De aceea a ajuns 
omenirea la un pas de distrugere. O confirmare a faptului 
că au existat supraviețuitori ai Potopului o reprezintă 
faptul că la diferite popoare, chiar și în prezent, există 
descrieri de ființe de dimensiuni mari: Goliat, Yeti etc. - 
n.a.); el (Azayel - n.a.) le-a arătat cum să facă brățări și 
podoabe, cum să folosească vopselele, arta de a înnegri 
sprâncenele, de a folosi pietrele prețioase și tot felul de 
spoieli, astfel încât oamenii s-au stricat (cursuri de machiaj 
pentru femei, bineînțeles. Cum susțin oare unii că în 
civilizația lui Dumnezeu nu există femei? Citind acestea 
înțeleg cum afirmă unii autori că pe continentele dispărute 
exista o civilizație mai dezvoltată decât a noastră. Ingerii 
i-au învățat pe oameni totul: războaie, experimente 
genetice - acestea confirma existența unor animale 
monstruoase gen: centaur, unicorn etc. - n.a.). Nelegiuirea 
s-a întins; depravarea s-a înmulțit, creaturile (uriașii - n. a) 
încălcau orice ordin (îngerii le-au dat forță; inteligența era 
extrem de redusă - n.a.) și distrugeau tot ce le ieșea în 
cale. 

Amazarak i-a învățat tot felul de vrăjitorii, de farmece 
(tehnici de magie, arma psihologică; efectele dezastruoase 
ale ei se pun în practică pe scară largă în zilele noastre. 
Din păcate e larg folosită și de membrii unor culte 
religioase care zic că e magie „albă”. Atâta timp cât 
influenţează comportamentul psihic al unui individ în 
sensul dorit de „atacator” e o crimă - n.a.) și însușirile 
rădăcinilor. Armers i-a învățat arta de a dezlega 
vrăjitoriile. Barkayal i-a învățat arta de a urmări stelele. 
Akibeel i-a învățat semnele. Tamiel i-a învățat astronomia. 
Și Asaradel i-a învățat mișcările Lunii”. 


Capitolul 9 


„Atunci Mihail, Gabriel, Rafael, Saryal și Uri el, își 
coborâră privirile lor din Cer spre Pământ (în capitolul 


destinat Apocalipsei voi arăta că civilizaţia lui Dumnezeu 
locuiește într-o imensă staţie cu o suprafaţă de aproximativ 
jumătate din cea a Pământului. Îngerii amintiţi și-au 
coborât privirile spre Pământ, evident cu ajutorul unor 
telescoape, sateliți - n.a.) și au văzut valurile de sânge 
care-l înroșeau... Atunci ei au spus Domnului și stăpânului 
lor... Tu ai văzut ce a făcut Azayel; cum i-a învățat pe 
oameni tot felul de nedreptăți, și cum a arătat el lumii tot 
ce se petrece în ceruri. Samyaza, de asemenea, a învățat 
pe oameni vrăjitorii... Tu cunoști toate lucrurile; tu ști tot 
ce se întâmplă și totuși tu nu ne spui nimic”. 

Tăcerea lui Dumnezeu are o explicaţie clară. Pământul 
trebuia umplut de construcţii megalitice ca o confirmare 
pentru generaţiile următoare a acelor evenimente. 


Capitolul 10 


„Atunci, Prea-Înaltul, cel mare și sfânt, și-a făcut auzită 
vocea. Și îl trimise pe Arsayalalyur la fiul lui Lameh (la Noe 
- na). li spuse: Vorbește-i în numele meu, dar ascunde-te 
de ochii lui. (Dumnezeu îi sugerează o posibilă influențare 
a lui Noe prin vise sau sugestie hipnotică etc. - n.a.). Apoi 
dezvăluiește-i marele prăpăd care va face să piară toți 
oamenii... Dar învaţă-l calea de a scăpa; spune-i lui în ce 
chip rasa lui va avea ființă pe tot Pământul. Apoi, Domnul 
spuse către Rafel: „Prinde-l pe Azazyel, leagă-i picioarele și 
mâinile; aruncă-l în întunericul veșnic și părăsește-l în 
pustia lui Dudael. 

Fă să plouă peste el pietre grele și ascuţite... Fiii 
oamenilor nu vor pieri cu toţii, din pricina tainelor pe care 
veghetorii lor li le-au arătat și pe care ei le-au arătat 
urmașilor lor. Pământul a fost murdărit de învăţăturile 
necurate ale lui Azazyel. Şi de aceea el trebuie să fie făcut 
răspunzător de toate crimele. Domnul i-a spus apoi lui 
Gabriel: „Mergi la ființele cele rele (uriașii - n.a.), la cei 
condamnați, la copiii depravării, omoară acești copii 
depravați (Gabriel nu-i omora singur. El a fost 
conducătorul misiunii ce a primit această sarcină - n.a.), 


acești urmași ai îngerilor veghetori; împinge-i, ațâțai pe 
unii contra altora (folosirea armei psihologice - n.a.). Fă-i 
să piară de propriile lor mâini. Ei te vor implora (îngerii - 
n.a.), dar rugile lor nu vor obține nimic pentru ei și ei vor 
spera în zadar pentru copiii lor viața de veci și chiar o 
viață de 500 de ani”. Prin tehnici de inginerie genetică 
reprezentanţii civilizaţiei lui Dumnezeu își pot clona la 
nesfârșit corpul. Transferul spiritului în noul corp nu e o 
problemă. Posibil să aibă și posibilitatea de a bloca genele 
responsabile de deteriorarea corpului fizic. Sau alte tehnici 
pe care nu le știm. Mi se pare ciudată părerea unora care 
susțin că civilizaţia lui Dumnezeu are nevoie de spiritele 
oamenilor pentru a se putea înmulţi, ei putând fabrica doar 
corpuri somatice. Dumnezeu, care i-a „suflat” omului în 
nări suflare de viaţă (spiritul), nu are nevoie de spiritul 
nostru decât pentru a colabora cu El. După moarte spiritul 
ajunge la civilizaţia lui Dumnezeu unde va fi „îmbrăcat” cu 
materia organică ce l-a alcătuit. Spiritul (un fel de ADN - 
acid  dezoxiribonucleic imaterial, în antimaterie etc.) 
păstrează mesajul ADN-ul material. Deci, într-un laborator 
dotat cu substanţele necesare va putea reface corpul 
omenesc respectiv. Cei care au dorit colaborarea cu 
civilizaţia lui Dumnezeu, cu împărăţia Sa și au căutat să o 
vestească și altora, cei care au crezut în Cuvântul lui 
Dumnezeu și în promisiunile Sale etc. Vor avea parte de 
această cuplare a spiritului lor cu noul său corp. Din 
nefericire pentru ei, cei care L-au sfidat, cei care și-au pus 
încrederea în bunurile trecătoare ale acestei lumi, cei care 
L-au negat, cei care au persecutat pe credincioșii Lui și ai 
cuvântului Său etc., vor avea, la rândul lor parte de 
aceeași cuplare a spiritului cu noul lor corp. Pedeapsa 
veșnică nu e reprezentată nicăieri în Biblie (includ aici și 
cartea lui Enoh) prin cazane cu smoală asistate de draci cu 
coarne și coadă. Ea poate fi reprezentată prin condiţii de 
lucru extrem de grele într-un mediu neprielnic. E nevoie și 
de astfel de activităţi în civilizaţia lui Dumnezeu. Din 
păcate pentru ei această activitate și regretul că s-a ajuns 
într-o astfel de situaţie vor fi permanente. Când se uzează 


corpul fizic va fi înlocuit cu un altul. Spiritul, cu durerea 
psihică și regretele aferente nu se deteriorează. 

Pe lumea aceasta oamenii se asigură pentru orice. Au o 
foarte mare grijă de corpul lor, de sănătate lor, de 
profesie, de bunurile lor etc. E ceva normal. Nu sunt de 
condamnat. Mă întreb dacă își asigură astfel niște bunuri 
trecătoare, de ce nu se asigură și de cele veșnice? Pentru 
mulţi, când se vor trezi va fi prea târziu. Nu se va mai 
putea face nimic. 

Să revin la Enoh: „După aceea Domnul îi spuse lui 
Mihail: „Du-te și anunță pedeapsa care-l așteaptă pe 
Samyaza și pe toți cei care au participat la crimele 
acestea... încătușează-i SUB PAMANT pentru „ȘAPTEZECI 
DE GENERAŢII”. Cred că prin „șaptezeci de generaţii”, 
Dumnezeu se referă la cei șapte mii de ani ai istoriei 
omenirii. De la facerea omului și până în prezent au trecut 
6000 de ani. Conform Bibliei ultima mie de ani, „împărăția 
de 1000 de ani”, va fi condusă de Mesia Isus care va reveni 
cu slava și norii cerului. Este vorba, așa cum vom vedea, 
tot de aparate de zbor ale civilizaţiei lui Dumnezeu. După 
cei 7000 de ani omenirea va trece în „Noul Ierusalim”, 
sediul spaţial al civilizaţiei lui Dumnezeu, care așa cum 
afirmă Apocalipsa are o suprafaţă de aproximativ jumătate 
din cea a Pământului. Dacă luăm în calcul că o generaţie 
ar putea avea 100 de ani atunci 70 de generaţii X 
100=7000 de ani. Nu cred că Dumnezeu se joacă cu 
vorbele. Suntem deci în preajma unor evenimente 
deosebite: întâi apocaliptice: războaie, foamete etc., apoi 
salvatoare: revenirea lui Mesia Isus și contactul cu 
civilizaţia lui Dumnezeu. 

„SUB PĂMÂNT” - și acest loc, unde au fost izolaţi îngerii 
a fost descoperit. Este doar mai puţin cunoscut de opinia 
publică. Despre ce este vorba? Pentru o bună documentare 
recomand lucrarea „O lume ascunsă” de Dr. Raymond 
Bernard apărută la Ed. Zona. Lucrarea cuprinde 
numeroase dovezi despre o populaţie numeroasă care 
locuiește pe suprafaţa interioară, concavă, a Pământului, 


reprezentanţii ei fiind mai evoluaţi decât noi din punct de 
vedere al realizărilor științifice. 

Primul care a susţinut teoria potrivit căreia Pământul ar 
putea fi gol pe dinăuntru, nefiind deci o sferă solidă, iar 
interiorul său comunică cu suprafaţa prin două deschideri 
polare, a fost William Reed în lucrarea „Fantoma polilor” 
(apărută în 1906) la puţin timp după ce amiralul Peary a 
susţinut că a descoperit Polul Nord. După 14 ani, în 1920, 
alt scriitor american, Marshall B. Gardner a publicat o 
carte intitulată „O călătorie spre interiorul Pământului” 
sau „Au fost Polii descoperiţi într-adevăr?”, în care spunea 
următoarele: „Vom vedea toate acestea (lumea ascunsă - 
n.a.) când vom explora Arctica în amănunţime' lucru pe 
care îl vom putea face cu ușurință cu ajutorul avioanelor. 
Şi, o dată ce vom fi văzut, ne vom întreba de ce am fost 
atâta timp orbi în faţa evidenţei care, așa cum se arată în 
această carte, s-a aflat în faţa ochilor oamenilor timp de 
peste un secol”. 

În 1947, Contra-amiralul Richard E. Byrd (Marina SUA) 
a zburat cu avionul în deschiderea polară, dincolo de Polul 
Nord, 1700 de mile și a descoperit un ţinut cu copaci, cu o 
climă caldă, râuri, vegetaţie abundentă, animale. 

În 1955, înainte de a explora și Polul Sud a declarat 
următoarele: „Aceasta este cea mai importantă expediţie 
din istoria lumii. Pe 13 ianuarie 1956, membrii expediției 
SUA au efectuat un zbor de 2700 de mile de la baza Mc. 
Murdo Sound (400 mile vest de Polul Sud) și au pătruns 
2300 de mile într-un ţinut dincolo de Pol” - această știre a 
fost difuzată la radio, despre experienţă antarctică a lui 
Byrd și confirmată de presa din 5 februarie 1956. 

La întoarcerea din expediţie - 13 martie 1956, 
Contra-amiralul Byrd amintea despre „un ţinut al 
misterului veșnic”. 

În această lucrare de excepţie sunt aduse numeroase 
argumente referitoare la această lume din interiorul 
Pământului în care au fost izolaţi îngerii care și-au încălcat 
atribuţiile primite. Ei sunt INTRATEREŞTRII. Să urmărim 
câteva din aceste argumente: 


1) Rapoartele unor indivizi care afirmă că au intrat în 
deschiderea polară nordică (Pământul e gol pe dinăuntru și 
comunică cu suprafața prin două deschideri polare) 
remarcând că oceanul care îi purtase în interiorul gol al 
Pământului a devenit, treptat, un râu. 

Au fost văzute plante, copaci gigantici și uriași, despre 
care Olaf Jansen, un norvegian care a ajuns în această 
lume ascunsă (menţionată în lucrarea „Zeul fumuriu” de 
W. G. Emerson) susţine că erau membrii rasei 
antediluviene a atlanţilor, și că trăiesc între 400 și 800 de 
ani, date care coincid perfect cu cele furnizate de Enoh. 

În ceea ce privește înălțimea uriașilor, Biblia, 
referindu-se la Goliat, afirmă (1 Samuel 17:4) că avea 
„Șase coţi și o palmă” deci aproximativ 3,80 în (1 cot = 
0,60 în). În „Zeul fumuriu” se susţine că uriașii au o 
înălțime de 12 picioare (1 picior = 0,31 în) deci, 
aproximativ 3,72 în. Uriașii dinainte de Potop erau mult 
mai mari. Pe parcursul miilor de ani au mai involuat. 

2) Suprafaţa totală a Pământului este de 137 de milioane 
de mile pătrate, iar greutatea sa de aproximativ 6x10° 
tone. În eventualitatea în care ar fi o sferă solidă Pământul 
ar trebui să aibă o greutate mult mai mare. 

3) Cercetătorii amintiți vorbesc de o serie de ape din 
„Adâncul” Pământului, aspect menţionat și în Biblie. Astfel, 
în Geneză pot fi citite următoarele: „În anul al șase sutelea 
al vieţii lui Noe, în luna a doua, în ziua a șaptesprezecea a 
lunii, în ziua aceea s-au rupt toate izvoarele adâncului 
celui mare și s-au deschis stăvilarele cerurilor”, (Geneza 
7:11). 

Creşterea nivelului apelor în timpul potopului s-a putut 
face prin: 

- creşterea nivelului apelor de la suprafața Pământului 
determinată de apele din adânc care ieșeau prin calotele 
polare; 

- ploi abundente; 

- comunicarea apelor din „Adânc”, prin tunele, cu apele 
de la suprafața Pământului. 


Afirm aceasta deoarece numeroși cercetători ai acestei 
lumi ascunse, numită Agartha, cu capitala la Shambhala, 
susțin că locuitorii săi au mașini de săpat tunele cu care au 
străpuns Pământul în toate direcţiile. Se presupune că 
scoarța Terrei este străbătută de o reţea de tunele care 
trec pe sub ocean de la un continent la altul, la aceste 
orașe subterane. Foarte numeroase sunt în Brazilia, Peru, 
Chile, Tibet unde sunt și abundente construcțiile 
megalitice. Deci, deschiderea acestor tunele ar duce la 
creșterea nivelului apelor de suprafaţă, fenomen perfect 
controlabil în toate zonele Pământului. 

Îngerii lui Azazel, după izolare, au fost folosiţi de 
Dumnezeu pentru civilizarea altor popoare. Nu întâmplător 
majoritatea miturilor îi descriu ieșind din apă. În sprijinul 
afirmației că îngerii care au încălcat ordinele primite au 
fost folosiți ulterior de Dumnezeu stă și următoarea 
afirmaţie Biblică: „Fiii lui Dumnezeu au venit într-o zi de 
s-au înfățișat înaintea Domnului. Şi a venit și Satana 
(Azazel - n.a.) în mijlocul lor. Domnul a zis Satanei: „De 
unde vii?” Şi Satana a răspuns Domnului: „De la 
cutreierarea pământului și de la plimbarea pe care am 
făcut-o pe el” (Iov 1:6-7). 

Asta nu înseamnă că locul lor nu e în „Adânc” sau că vor 
fi scăpaţi de pedeapsă. 

4) Polii (Nord și Sud) magnetici nu coincid cu polii 
geografici, ceea ce ar fi obligatoriu dacă Pământul ar fi o 
sferă solidă. De aceea, busola, după atingerea deschiderii 
polare nu mai funcţionează orizontal ci, vertical. 

5) Deși rezultatele explorării lui Byrd au fost ţinute în 
secret se pare că și rușii au ajuns la aceleași concluzii, 
deoarece exploratori ai Polilor aparţinând acestei ţări au 
afirmat că: „Explorarea și cercetarea au dovedit că o zonă 
enormă a suprafeţei pământului și, în mod corespunzător, 
mari domenii ale Necunoscutului (Şi Byrd vorbea de 
„centrul Marelui Necunoscut” - n.a.) ar putea fi aduse la 
nivelul înțelegerii umane, într-un timp foarte scurt”. 

6) După Gardner, Pământul are deschideri circulare la 
poli, iar apa oceanului, care curge prin aceste deschideri, 


aderă la crusta solidă atât deasupra cât și dedesubt, 
deoarece centrul de greutate al pământului se află în 
mijlocul porțiunii solide și nu în interiorul său gol. 

Şi Biblia susţine teoria Pământului rotund, dar gol. Voi 
da câteva exemple: 

„Rotocolul pământului Său” (Proverbe 8:31). 

„El (Dumnezeu - n.a.) șade deasupra cercului (cercul e 
gol în interior - n.a.) Pământului“ (Isaia 40:22). 

„El (Dumnezeu - n.a.) întinde miazănoaptea asupra 
GOLULUI (pământul - n.a.) și sprijină pământul pe nimic” 
(lov 26:7). 

7) Tot Gardner susține existența unui mic soare central, 
care ar fi sursa aurorei boreale. 

8) Aisbergurile - singura explicaţie pentru faptul că 
aisbergurile au apă dulce iar oceanul apă sărată 
(precipitaţiile în zonele de formare ale lor fiind, așa cum au 
arătat exploratorii polari, foarte reduse) este aceea că apa 
dulce provine din râurile care izvorăsc din interiorul 
pământului și care, după ce ajung la suprafaţa mai rece, 
îngheaţă și se transformă în aisberguri care se sparg și cad 
în mare, aducând maree stranii, observate de cercetătorii 
acestor zone ale Pământului. 

Aisbergurile din Antarctica sunt lungi și înguste, 
adevărate „limbi de gheaţă”, ceea ce demonstrează că au 
pornit din râuri cu fundul aproape drept. 

De multe ori, în interiorul lor au fost găsite animale 
(mamuti și alte animale tropicale) într-o perfectă stare de 
conservare. 

9) Cu cât se apropie de Polul Nord, exploratorii 
remarcau o creștere a temperaturii. S-au găsit conifere 
plutind pe apă, au fost văzuţi fluturi și chiar țânțari. Toate 
animalele migrează spre Nord. 

Pe 3 august 1894, Dr. Fridtjof Nansen, explorator arctic, 
a fost surprins de vremea caldă și urmele de vulpi. 
Vânturile calde aduceau însă praf (acesta a fost motivul 
pentru care a decis să întrerupă misiunea) despre care 
adepţii teoriei susțin că provine din vulcanii aflaţi în 
interiorul deschiderii polare. 


Pe măsura apropierii de Pol, există mare liberă, în timp 
ce spre sud e mai multă gheaţă. Despre acest fenomen 
Nansen spunea: „Cei de acasă din Norvegia nu-și prea 
închipuie că navigam spre Pol prin apă neîngheţată. N-aș fi 
crezut nici eu dacă mi-ar fi prezis-o cineva”. 

10) Se crede că OZN-urile ar avea originea în această 
lume subterană. Aceasta este parțial adevărat deoarece ele 
vin atât din lumea intraterestră (civilizaţia lui Azazel) cât și 
din lumea extraterestră (civilizaţia lui Dumnezeu). 

Ray Palmer, redactor șef al revistei „Farfuriile 
zburătoare”, expert american în domeniu spunea că: 
„Farfuriile zburătoare au însoţit omenirea timp de secole, 
dacă nu chiar mii de ani”. 

Alt autor american, Theodore Fitch, susține că locuitorii 
acestei lumi - intratereștrii - dezinformează permanent 
oamenii aflaţi la suprafața Pământului: „Ei spun că vin de 
pe alte planete dar noi ne îndoim. Ei consideră acest lucru 
o simplă minciună, destinată să împiedice guvernele 
militariste să afle că pe partea cealaltă a scoarţei terestre 
există o civilizaţie avansată, ale cărei realităţi științifice le 
depășesc cu mult pe ale noastre și la care se ajunge prin 
deschiderile polare. Astfel ei se apără de atacatori sau de 
un posibil război între rasele subterane și cele de la 
suprafaţă”. 

Nu le este intratereștrilor frică de oameni. Rolul lor a 
fost de a dezinforma guvernele marilor puteri, în special 
ale SUA cărora le-au pasat și ceva tehnologie de vârf 
(pentru americani) cu scopul de a dirija evenimentele 
istoriei omenirii spre cele prezise de Biblie și anume: un 
război devastator înainte revenirii lui Isus. În acest război 
omenirea, cu preţ de vigoare, își va epuiza arsenalul 
militar convențional și nuclear. 

În lucrarea „Sfidarea timpului”, Sorin Ștefănescu aduce 
o serie de dovezi referitoare la această lume ascunsă: 
„Teritoriul coincide cu zona indicată pe hărţile tibetane 
Kanjur și Tanjur pentru regatul „care se duc la împărații 
pământului întreg, ca să-i strângă pentru războiul zilei 


celei mari a Dumnezeului Celui Atotputernic” - Apocalipsa 
16:14 -n.a.). 

Conform tradiţiilor (ruse, mongole, iraniene, etiopiene, 
mexicane, peruviene, franceze etc.) această ţară ascunsă 
pare extrem de populată, fiind organizată într-o societate 
bine structurată. „În momentul de faţă”, relata la începutul 
secolului trecut un lama mongol, „este un regat uriaș ce 
numără milioane de supuși conduși de Regele Lumii care 
domnește asupra a 800 de milioane de oameni (şi îngeri - 
n.a.) gata să-i execute ordinele. Acest regat se numește 
Agartha (capitala la Shambhala). El se întinde de-a lungul 
tuturor coridoarelor subpământene din lumea întreagă și 
Chiar toate cavernele subterane ale Americii sunt locuite 
de străvechiul popor care a dispărut sub pământ”. 

Cine este regele lumii? Pentru a afla răspunsul voi 
expune două versete din Biblie: 

- Înainte de răstignire, Isus le spune ucenicilor: „Nu voi 
mai vorbi mult cu voi căci vine Stăpânitorul lumii acesteia. 
El n-are nimic în Mine” (loan 14:30). 

- „Diavolul (Azazel, Semyaza, Satan etc. - n.a.) L-a suit 
pe un munte înalt, I-a arătat într-o clipă toate împărățiile 
pământului și I-a zis: „ie iți voi da toată stăpânirea și 
slava acestor împărăţii; căci mie imi este dată și o dau 
oricui voiesc. Dacă dar, Te vei închina înaintea mea, toată 
va fi a Ta. 

Drept răspuns, Isus i-a zis: „înapoia mea, Satano! Este 
scris:” Să te închini Domnului Dumnezeul Tău, și numai 
Lui să-i slujești”. (Luca 4:5-8) 

Această țară pare a se întinde peste tot sub scoarța 
terestră, existând în diverse zone ale pământului pasaje 
secrete care permit inițiaților accesul în interiorul ei. 
Întemeiat acum șase mii de ani, Ayodhya, Orașul Stelar a 
fost mutat, cu circa 1800 de ani î.Hr., în nordul masivului 
Himalaya, la Shambhala (aceste date coincid cu cele ale 
perioadei descrise de Enoh - n.a.). 

Pentru a ajunge în acest regat ascuns se afirmă că ar 
exista patru căi de acces: una începe pe teritoriul Rusiei, 
alta în India, o a treia în Tibetul Oriental (posibilul loc al 


deșertului Dudael din cartea lui Enoh - n.a.), și ultima în 
Borneo”. 

De la Sorin Ştefănescu revenim la Enoh care afirmă 
următoarele: „În ziua judecății ei vor fi aruncați în adâncul 
unui foc care îi va chinui fără încetare; și ei vor rămâne 
așa o veșnicie (faptul că au fost, sunt și vor fi folosiţi de 
Dumnezeu pentru realizarea „Marelui Contact” nu îi 
absolvă de greșeala făcută acum 6000 de ani când au 
acţionat de capul lor - n.a.). Împreună cu ei, șeful lor 
(Azazel, Semyaza sau Satan - n.a.) va arde în flăcări 
(muncile în condiţii grele, la temperaturi probabil foarte 
mari, la care vor fi supuși ei și cei pe care i-au amăgit, 
abătându-i de la credinţa în Dumnezeu. Dumnezeu nu era 
străin de această activitate de amăgire a oamenilor 
realizată de Azazel. A și încuviinţat-o și poate chiar a și 
inspirat-o deoarece în acest fel testa fidelitatea celor care 
vor să fie colaboratori ai Săi - n.a.)... Omoară urmașii 
îngerilor veghetori. Prigonitorii să fie șterși de pe fața 
Pământului (supraviețuitorii au fost izolaţi în Adânc. La 
momentul potrivit lumea îi va vedea. Va fi dovada vie a 
realității acelor evenimente - n.a.). Râul să fie nimicit”. 

Există o lucrare apocrifa numită „Războiul fiilor luminii 
contra fiilor întunericului”. Din păcate nu o am. Sunt 
convins că este plină de informaţii referitoare la lupta dusă 
de îngerii lui Dumnezeu contra îngerilor lui Azazel pentru 
izolarea acestora în Adânc. Conţine cred și numeroase 
descrieri de tehnică de luptă. Mă bazez când fac aceste 
afirmaţii pe următoarele argumente: 

- Biblia, care susține: „Și în cer s-a făcut un război. 
Mihail și îngerii lui s-au luptat cu balaurul. Și balaurul 
(Azazel - n.a.) cu îngerii lui s-au luptat și ei, dar n-au putut 
birui; și locul lor nu li s-a mai găsit în cer” (Apocalipsa 
12:7-8) 

- Poemele indiene Mahabharata Riggveda, Ramayana, 
Samaranganasutradhava etc. Care vorbesc despre aparate 
de zbor numite vimaane, analizate pe larg de Doru 
Davidovici în lucrarea „Lumi galactice”. Preoţii tibetani și 


indieni afirmă că au contacte strânse cu îngerii izolaţi în 
Shambhala. Pe ei îi venerează. 

O descriere a unui astfel de aparat e de genul următor: 
„un aparat care se mișcă prin propria sa forță internă, fie 
pe pământ, apă sau în aer, se numește vimaana, care se 
poate mișca pe cer dintr-un loc în altul, de la o ţară la alta, 
de la o lume la alta”. 

Acești preoţi ai științelor (îngerii lui Azazel) afirma Doru 
Davidovici „cunoșteau și alte secrete: 

- secretul construirii aparatelor de zbor, care nu pot fi 
rupte, nu pot fi frânte, nu pot fi distruse prin foc, nu pot fi 
nimicite. 

- secretul opririi aparatelor de zbor dușmane 

- secretul de a face invizibile aparatele lor de zbor 
(tehnologie vândută și SUA). Pentru a se grăbi sfârșitul 
epocii vechi și a aduce pe Pământ „Epoca de aur” - 
perioada de 1000 de ani a guvernării lui Mesia Isus - n.a.). 

- secretul de a auzi zgomotele lor, și tot ce se vorbește 
în aparatele de zbor. 

- secretul de a cunoaște imagini din interiorul aparatului 
de zbor. 

- secretul stabilirii direcţiei aparatelor de zbor. 

- secretul de a face să își piardă cunoștința cei ce se 
găsesc în aparatele de zbor inamice, și de a distruge 
aparatele inamice. 

Deși, acele nave erau relativ indestructibile; puteau fi 
făcute invizibile, exista legătură între ele și sol, prin 
sisteme similare cu radioul și televiziunea zilelor noastre, 
exista un sistem de navigaţie etc.” 

Revin la Enoh, unde, după ce „răul este nimicit” este 
prezentată o descriere a Împărăției de 1000 de ani: 
„Ramura dreptății și a omeniei să inflorească și să devină o 
mărturie a binecuvântării. Căci drepiatea și omenia vor 
trebui să înflorească în bucurie pentru timpuri fără sfârșit. 
Și atunci toți cei sfinți vor înălța Cerului rugăciuni de 
îndurare și vor trăi până când ei vor da naștere la 1000 de 
copii (1000 de ani - n.a.) în timp ce zilele tinereții lor și 
sabaturilor lor se vor scurge în bucurie și pace. În această 


epocă tot Pământul va fi cultivat în dreptate; el se va 
acoperi de arbori și de blagoslovenii; vor fi sădiți pomi 
bogați în roade. 

Vita de vie va crește din abundență și va produce 
struguri din belșug; toate seminţele care vor fi încredințate 
pământului vor da o mie de măsuri pentru una; și o măsură 
de măsline va ajunge la 10 teascuri de ulei. 

Pământul va fi mântuit de toate silniciile, de toate 
nedreptățile, de toate crimele, de toate nelegiuirile, de tot 
ce il poate murdări. Răul va dispare pentru totdeauna. 
Atunci copiii oamenilor vor trăi în dreptate, și toate 
neamurile îmi vor da onorurile care mi se datorează, toate 
mă vor binecuvânta; toate mă vor adora. 

Pământul se va elibera de toată stricăciunea, de toate 
crimele, de toate caznele, de toată suferința... In acele zile, 
voi deschide, comorile binecuvântărilor păstrate în Cer 
(știința lor avansată - n.a.), le voi răspândi pe Pământ și 
ele vor aduce spor în lucrările și munca oamenilor. 

Pacea și dreptatea se vor uni cu oamenii și această unire 
sfântă va dura cât va fi lumea și cât vor fi generațiile. 


Capitolul 12 


Înainte de a se îndeplini toate aceste lucruri, Enoh a fost 
răpit de pe Pământ (a fost dus în Noul Ierusalim, imensa 
stație interplanetară a civilizaţiei lui Dumnezeu - n.a.) și 
nimeni nu a știut locul unde a fost dus și nici ce a devenit. 
Toate aceste zile, el le-a petrecut cu sfinţii și cu îngerii 
veghetori... 

Și iată: îngerii veghetori m-au numit Enoh scribul. Şi 
Domnul mi-a zis: Enoh scrib al dreptății, du-te și vorbește 
îngerilor veghetori ai Cerului, care au părăsit înălțimile 
desăvârșite ale Cerului și locurile lor veșnice, cei care s-au 
dezonorat cu femei... și au stricat tot Pământul... nu vor 
căpăta niciodată iertarea păcatelor lor... vor plânge după 
fiii lor uciși... 


Capitolul 13 


Atunci Enoh (este deci readus pe Pământ - n.a.) plecă și 
îi spuse lui Azazel: „Nu mai există liniște pentru tine... vei 
fi încătușat... tu i-ai învățat pe oameni să-l insulte pe 
Dumnezeu, să păcătuiască și să-i asuprească pe semenii 
lor. Apoi l-am părăsit și am mers să le anunț eu însămi 
noutățile la toți tovarășii lui de crime. Și ei s-au 
înspăimântat și au fost apucați de un tremurat îngrozitor. 
Și ei m-au implorat să scriu pentru ei o plângere umilă, 
pentru a obține iertarea greșelilor lor, m-au rugat să o fac 
să ajungă la tronul lui Dumnezeu din Cer (fie să o ducă 
personal, fie să o dea altui înger - n.a.), căci Fi nu 
îndrăznesc să i se adreseze, nici să-și ridice ochii spre cer 
din cauza marelui păcat pentru care au fost judecați. 
Atunci, eu am scris o plângere umilă în sprijinul lor, pentru 
a obține liniște și iertare pentru tot ce au făcut (plângerea 
nu va avea niciun efect asupra lui Dumnezeu. Sentința 
fusese pronunţată - n.a.)... 


Capitolul 14 


„„Jată viziunea pe care am avut-o; iată: m-am văzut 
înconjurat de nori și de ceaţă deasă; priveam cu îngrijorare 
mișcarea astrelor și a fulgerelor (o nouă călătorie a lui 
Enoh - n.a.)... am fost astfel înălțat până în cer și am ajuns 
curând la un zid clădit din pietre de cleștar (staţia - na). 
Flăcări mișcătoare îi învăluiau marginea (anumite câmpuri 
de forță care protejează staţia - n.a.). Cu toate acestea, 
m-am vârât în mijlocul acestor flăcări. Şi am pătruns într-o 
vastă locuință care era pavată cu pietre de cristal 
(structura materialului din care era alcătuită staţia și pe 
care Enoh îl aseamănă cu cristalul nu o cunoaștem - n.a.). 
Pereții ca și podeaua, erau de asemenea din cristal și la fel 
și temeliile. Tavanul era format din stele rătăcitoare 
(descriere clară a faptului că era în staţie n.a.) și fulgere 
de lumină și în mijloc se vedeau heruvimi de foc (vom 
vedea că acest termen e folosit și pentru nave spaţiale - 
n.a.) într-un cer agitat. Flăcări tremurau împrejurul 
zidurilor și poarta era de foc. Când a fost să întru în 


această locuință, ea era în același timp arzătoare ca focul 
(era bine luminată - n.a.) și rece ca gheața... Eram într-o 
altă locuință mai largă decât prima, porțile căreia erau 
toate deschise în fața mea în mijlocul unei flăcări 
tremurătoare (aceeași lumină care pulsa, probabil cu un 
efect de calmare a lui Enoh - n.a.)... podeaua era de foc 
(foarte luminată - n.a.), în tavan străluceau fulgere și stele 
rătăcitoare, iar acoperișul era în intregime un foc 
scânteietor... am văzut acolo înălțat un tron... din el se 
auzeau voci de heruvimi (difuzoare n.a.). Din acest tron 
puternic ieșeau torente de flăcări... și era Cineva așezat pe 
acest tron măreț Al cărui veșmânt era mai strălucitor decât 
Soarele și mai alb ca zăpada (descrierea e asemănătoare 
celei din Apocalipsa. Demonstrează unitatea Bibliei de la 
Enoh la ultima carte a Cărţii Cărţilor - na). Niciun înger nu 
era în stare să-l privească în față pe Strălucitorul și 
Magnificul, nici să se apropie de el... și se ridica chiar 
înaintea lui, un foc de o mare întindere (un imens ecran TV 
- n.a.)... și erau în fața lui mii și mii... Atunci, Domnul el 
însuși a binevoit cu propria sa gură să mă cheme pe nume: 
Apropie-te, spune El, apropie-te mai mult și vino să auzi 
cuvintele mele sacre. 


Capitolul 15 


Atunci mi s-a adresat și mi-a spus așa: „Ascultă, ascultă 
fără frică, O! Enoh cel drept, Of Scrib al dreptății, 
apropie-te și ascultă vocea mea. Du-te, spune-le îngerilor 
veghetori ai cerului care te-au trimis:...de ce ați dat 
naștere unei rase nelegiuite?... pământul este locuința 
spiritelor pământești care sunt născute pe Pământ. 
Spiritele uriașilor vor fi ca norii care aduc peste Pământ 
nenorociri de toate soiurile, ciume, războiul, foametea și 
doliul. Ele nu vor bea și nu vor mânca, invizibile pentru 
toate privirile, ele se vor amesteca între bărbați și femei, 
pentru că ele au primit viață în zilele de nimicire și 
masacru (alături de îngerii izolaţi în Adânc, uriașii și 
eventual oamenii care au supravieţuit Potopului au creat 


civilizaţia ascunsă din Agartha-Shambhala. De aici, 
printr-un control spiritual al oamenilor, omenirea, 
printr-un plan de care Dumnezeu nu este străin, este 
împinsă spre „apocalipsul final”. Cei care se joacă cu 
parapsihologia nu fac altceva decât să contacteze aceste 
spirite inferioare și să se supună, de bună-voie, influenţei 
lor nefaste. O fac nesiliţi. Este alegerea lor - n.a.). 


Capitolul 16 


„„Le spun lor, acestor inteligente cerești: voi aţi avut 
Cerul pentru a locui; dar tainele cele mai ascunse nu v-au 
fost arătate (pregătirea lor științifică nu era atât de 
avansată precum aceea a îngerilor lui Dumnezeu - n.a.). 


Capitolul 17 


Apoi ei m-au ridicat într-un loc unde era un foc mistuitor 
și unde după bunul lor plac, ei luau înfățișarea unui om 
(după ce se deplasau prin spaţiu, îngerii redeveneau 
oameni. E vorba probabil de modul în care se deplasau: fie 
prin teleportare, fie ieșeau din aparatele de zbor. In orice 
caz ceva asemănător - n.a.). 

Urmează a descriere a staţiei civilizaţiei lui Dumnezeu, 
asemănătoare celei din Apocalipsa: „M-au condus pe un 
loc ridicat, pe un munte al cărui vârf se avânta către 
Ceruri... Apoi, ei m-au dus în apropierea unei ape 
țâșnitoare și tot mai mult către apus, către focurile 
Soarelui ce apune. Am ajuns la marginea unui rău de foc 
care curgea ca apa (probabil un vulcan - n.a.) și se vărsa în 
marea cea mare de la apus. 

Am văzut toate marile fluvii și am nimerit în mijlocul 
negrelor tenebre... am văzut și locul de vărsare al tuturor 
fluviilor din lume”. 

Aceste descrieri ale staţiei lui Dumnezeu există doar în 
Biblie (cartea lui Enoh, Apocalipsa - etc.). Nicio altă carte 
din lume nu posedă asemenea informaţii. Eu semnalez 
doar acest aspect încercând să explic, în măsura 


posibilităţilor cele descrise în Cartea Cărţilor. Dacă alţi 
oameni de știință ar analiza Biblia (includ în cartea lui 
Enoh și alte apocrife) informaţiile ar fi mult mai bogate și 
mai apropiate de adevăr. După specializarea fiecăruia. Din 
păcate se orientează spre alte surse de informaţii în care 
speră să găsească explicaţii privind rolul, poziţia lor în 
Univers, sau alte probleme existenţiale. Din nefericire 
explicaţiile pe care le află în acestea sunt fragmentare, 
haotice și ele, în cea mai mare parte, reflectă inteligenţa 
avansată, dar limitată (comparativ cu a îngerilor din 
Ceruri) a îngerilor închiși în Agartha-Shambhala. 


Capitolul 18 


Am ajuns la magazia tuturor vânturilor... am văzut 
piatra unghiulară care susține Pământul... (Probabil un 
satelit care poate influenţa mișcările Pământului. Se 
explică astfel oprirea planetei noastre din timpul lui Iosua, 
trecutele și viitoarele mișcări de deplasare a polilor 
magnetici cu consecinţele cunoscute - n.a.) Am văzut și 
cele patru vânturi care susțin Pământul și bolta cerească. 
Am văzut vânturile (prin „vânt” se înţeleg probabil anumite 
forţe fizice care susţin planetele - n.a.) care suflă în înaltul 
Cerului. Cele care se înalţă între cer și Pământ și care 
formează stâlpii Cerului. Am văzut vânturile care fac să se 
rotească Cerul și care pun în mișcare pe orbitele lor 
Soarele și stelele, și deasupra Pământului, am văzut vântul 
care susține norii. Am văzut drumul îngerilor (vom vedea 
că prin acest termen, în Biblie se înţeleg și navele spaţiale 
ale acestei civilizaţii, atât intra cât și extraterestre - n.a.)... 
Acolo ard, noapte și zi, șase munți din pietre prețioase... 
vârfurile lor se înălțau până la Cer ca tronul lui 
Dumnezeu... acolo, am văzut și o regiune întinsă unde se 
adunau apele... Am văzut și izvoarele Pământului 
(Pământul văzut din spaţiu - n.a.), ascunse în coloanele 
luminate ale Cerurilor (galaxii n.a.). 


Capitolul 20 


Iată numele îngerilor care veghează: 

Uriel, unul dintre îngerii sfinţi, care comandă strigătele 
și groaza. Rafael, unul dintre îngerii sfinți, care comandă 
asupra spiritelor omenești. Raguel, umil dintre îngerii 
sfinți, care pedepsește lumea și astrele (coordonează 
probabil distrugerea unor planete - n.a.) Mihail, unul 
dintre îngerii sfinți, care veghează la virtuțile oamenilor și 
comandă neamurile. Sarakiel, unul dintre îngerii sfinți, 
care veghează asupra copiilor și oamenilor care au greșit. 
Gabriel, unul dintre îngerii sfinţi, care comandă peste 
paradis. 


Capitolul 21 


„„Acolo am văzut șapte stele înlănţuite... ele au fost 
încătușate în acest loc (este cred vorba de o descriere a 
apariţiei unor sisteme galactice - n.a.). 


Capitolul 22 


De acolo, am plecat către celălalt loc, așezat spre apus, 
unde am văzut un munte mare și înalt, o stâncă abruptă și 
patru locuri de întâlnire încântătoare. În interior, acest loc 
era adânc, spațios, lustruit și egal, dar într-un întuneric 
deplin. Atunci, Rafael, unul dintre îngerii sfinți care mă 
însoțeau, mi-a spus: iată locurile preafericite unde se 
adună spiritele, sufletele morților... Aceștia vor rămâne în 
acest loc până în ziua judecății. (Cum susțin oamenii că 
există reîncarnare când Rafael, îngerul care, după cum am 
văzut, comandă asupra spiritelor omenești respinge acest 
lucru? Acelor persoane care admit această teorie susţinând 
că au fost scoase din Biblie citatele referitoare la acest 
proces, lucru total neadevărat, le atrag atenţia că lucrarea 
lui Enoh a fost cenzurată chiar de unele culte creștine. 
Deci nimeni nu s-a atins de ea. Lăsând la o parte faptul că 
îngerul responsabil de spiritele oamenilor respinge acest 
proces - n.a.)... așa arată locul destinat sufletelor 
oamenilor nedrepți și păcătoşi. Sufletele acelora care au 


comis nedreptăți și care s-au amestecat în obștea 
nelegiuiților cu care se asemănau. Sufletele lor nu vor fi 
nimicite în ziua judecății; dar vor fi închise în acest loc, de 
unde nu vor mai scăpa niciodată (li se va atașa și un corp 
fizic și... la treabă! E nevoie și de forță de muncă în staţia 
civilizației lui Dumnezeu - n.a.) 


Capitolul 23 


„„Focul care aprinde toți aștrii Cerului. (Dirijarea 
proceselor energetice din interiorul planetelor - n.a.) 


Capitolul 24 


„„Am văzut un munte de foc arzând zi și noapte... am 
zărit șapte munți strălucitori, care erau separați unul de 
altul. Pietrele din care erau formați, erau frumoase și 
strălucitoare; ele sclipeau și radiau, iar suprafața lor era 
lustruită (erau construcţii imense existente în staţia 
civilizaţiei lui Dumnezeu - n.a.)... și toți acești munți 
apăreau de departe ca niște tronuri majestuoase. Şi ele 
erau acoperite de arbori frumos mirositori... 

În această lume Enoh vede pomul cunoștinței binelui și 
răului și pomul vieţii. Să urmărim descrierile: 

Pomul înţelepciunii: „Cei ce mănâncă din el au multă 
înțelepciune, el seamănă cu pomul de roșcove, fructul său 
aduce cu ciorchinele de strugure”. 

Pomul vieţii: „frunzele lui, florile lui și lemnul lui nu se 
usucă niciodată; rodul lui e frumos și aduce cu ciorchinele 
palmierului... dar acest pom se va da celor drepți și celor 
smeriţi. Prin rodul lui, viața va fi împărtășită celor aleși”. 

Aceștia nu erau niște pomi obișnuiți. Vă sugerez a face o 
comparaţie cu structura acizilor nucleici, constituenți 
permanenţi ai materiei vii, Fig. 1 și Fig. 2. 

Astfel: 

Acidul ribonucleic (ARN) are o structură în „frunză de 
trifoi”, 


Fig. 1 Pomul înţelepciunii. Structura în foi de trifoi a 
ARN-ului al cărui fruct este asemănat de Enoh cu un 
ciorchine de strugure, pomul având și frunze. 


Fig. 2 Pomul vieţii. Aspectul dublu helix al ADN-ului, 
asemănător unor fructe. 


ce poate semăna cu un ciorchine de strugure, așa cum se 
poate vedea. ARN este implicat în procesul de memorie, 
diminuarea acesteia fiind pusă pe seama scăderii cantităţii 
de ARN. Deci, acesta este „pomul înţelepciunii” din care 
au mâncat Adam și Eva și nu „pomul vieţii” (ADN) așa cum 
confundă unii. Dacă ar fi mâncat din „pomul vieţii” ar fi 
devenit nemuritori. 

Acidul dezoxiribonucleic (ADN) are un aspect helicoidal 
fiind purtătorul informaţiei genetice, deci „pomul vieţii”. 

Deci lui Enoh i-au fost prezentate două structuri foarte 
mărite ale acestor acizi nucleici pe care el le-a asemuit cu 
niște pomi. 

Cercetările actuale par a evidenția existența unor gene 
care, atâta timp cât nu sunt inhibate, comandă 
reproducerea celulelor noastre. Aceste gene, se pare că 
sunt inhibate de alte gene care se reactivează în ultima 
parte a vieţii, conducând deci la moartea individului. 
Blocarea acestora și în același timp stimularea genelor 
care sunt responsabile de diviziunea celulelor noastre ar 
conduce la nemurire. Este o posibilitate a reprezentanţilor 
civilizației lui Dumnezeu de a atinge nemurirea. Alta ar fi 
în cazul distrugerii corpului fizic aceea a racordării 
spiritului la o clonă produsă în laborator. Sau alte metode 
pe care nu le știm. 


Capitolul 25 


„„„am cuprins cu privirea un loc binecuvântat și roditor 
unde arborilor le cresc, fără încetare, ramuri verzi... am 
văzut încă un munte sacru și dedesubt pe latura de răsărit, 
am văzut o apă care curgea către miazăzi (alte descrieri 
ale staţiei lui Dumnezeu - n.a.) 


Capitolul 27 


„„„un munte care se înalță în mijlocul unui deșert... el era 
acoperit de arbori ieșiți din semințele despre care s-a 


vorbit... din acest loc, o cădere de apă, alcătuită din altele 
nenumărate, se desprindea către apus și către răsărit. Pe o 
latură creșteau arborii, pe cealaltă se vedeau apă și rouă. 


Capitolul 28 


„„acolo am observat arbori de soi, mai ales din cei din 
care se fac arome cu mirosuri suave, tămâia, smirna, toți 
arborii deosebiți unii de ceilalți (sunt experţi în probleme 
de inginerie genetică - n.a.). 


Capitolul 29 


„„Am văzut un arbore falnic care avea un parfum 
egalând pe cel al arborilor de mastic. Şi pe laturile acestei 
văi am observat cinamonul... 


Capitolul 30 


„„„pe acest munte am văzut un altul pe care creșteau 
arbori de aloe. Acești arbori erau încărcați ca migdalii și 
grosi, iar fructele pe care le făceau aveau un parfum care 
depășea orice alt miros cunoscut. 


Capitolul 31 


Prezentarea „raiului” continuă: am văzut șapte munti 
acoperiți de lavandă fină, de arbori parfumati, de 
scorțișoară și papirus... am înaintat spre răsărit, trecând 
de marea Eritreei (unele denumiri sunt asemănătoare 
celor de pe Pământ, Eritreea, Noul Ierusalim etc. - n.a.). 
Urmează o nouă descriere a pomului vieţii și a pomului 
înţelepciunii. 


Capitolul 32 
„„am văzut animale mari, cu înfățișări diferite, păsări 


deosebite ca formă și înfățișare și având glasuri diferite 
(rezultatul tehnicilor avansate de inginerie genetică - n.a.) 


„„. Porțile Cerului erau deschise și am văzut ieșind din ele 
stelele (urmează lecţii de astronomie - n.a.). Atunci am 
socotit timpul la care au ieșit și am notat exact numărul. 
Mi-am notat în același timp numele lor, drumul lor mereu 
reînnoit, încercările prin care trec, toate pe măsură ce 
Uriel, care era cu mine, mi le deslușea... 


Capitolul 33 


„„„am văzut porțile Cerului deschise... prin ele ieșeau 
vânturile de nord, părinţi ai frigului, grindinei, gheții, rouăi 
și ploii... 


Capitolul 37 


„„.„înțelepciunea se potrivea înțelegerii mele și pe măsura 
bunului plac al lui Dumnezeu. Ceea ce am primit de la El 
este într-adevăr o fărâmă din viaţa eternă (Conștient de 
limitele lui în faţa științei civilizaţiei lui Dumnezeu, Enoh 
face aceste afirmaţii. Din păcate, majoritatea savanților 
mileniului III, deși știința lor este cu mult inferioară celei 
pe care a posedat-o Enoh adoptă a îngâmfare supărătoare 
- n.a.)... Această învățătură a fost înfățișată în 103 
parabole (din păcate mai există câteva, suficiente însă 
pentru a ne forma o idee de ansamblu asupra științei celor 
de „dincolo”. Dacă va fi necesar, probabil că vor apare și 
celelalte informaţii - n.a.), pe care mi-am făcut datoria să 
le vestesc locuitorilor acestei lumi. 


Capitolul 38 


Când adunarea celor drepți își va arăta puterea pe 
Pământ, păcătoșii vor fi pedepsiţi și-și vor primi răsplata 
cuvenită pentru fărădelegile lor, în fața tuturor (această 
civilizaţie înregistrează toate faptele și gândurile oricărui 
om. Apoi le vor judeca. In faţa tuturor. Dispun de toate 
mijloacele de comunicare în masă necesare - n.a.)... Unde 
va fi locul de odihnă al celui care l-a respins pe Dumnezeu? 


Oh! Ar fi fost mai bine pentru el dacă n-ar fi existat 
niciodată... stăpânii pământului vor înceta de a mai avea 
putere și autoritate... nu va mai fi milostenie pentru ei... va 
fi trecut și timpul iertării. 


Capitolul 39 


În acele zile, RASA SFÂNTĂ ŞI BINECUVÂNTATĂ, VA 
COBORI DIN ÎNĂLŢIMEA CERULUI ŞI GENERAŢIA SA VA 
TRĂI LAOLALTĂ CU FIII OAMENILOR... Atunci un nor 
gros (o navă - n.a.) m-a ridicat... am văzut locuința și locul 
de odihnă al sfinţilor... locul lor de odihnă cu cel al 
sfinților... astfel este ființarea lor pentru totdeauna... ochii 
mei nu se mai saturau privind lăcașurile alesilor... gurile 
lor erau pline de laude pentru Dumnezeu... acolo mi-am 
dorit să rămân, acolo sufletul meu suspina după aceste 
lăcașuri... eu preamăream NUMELE LUI DUMNEZEU 
(deci și Enoh afirmă că Dumnezeu are un nume. Enoh l-a 
aflat, dar probabil nu a avut voie să-l transmită. Avea s-o 
facă chiar Dumnezeu, când i-a spus lui Moise că numele 
Său este Yahweh - Exod 3:14. Reamintesc că în capitolul 1 
al cărţii sale, Enoh vorbește de „Cel care se va cobori 
într-o zi pe vârful muntelui Sinai, apărând în tabernacolul 
Său - nava Sa n.a.- și manifestându-se cu toată forța 
puterii Sale divine”... mult timp ochii mei au contemplat 
aceste bogate locuinţe. 


Capitolul 40 


După aceasta am văzut mii de mii, miriade de miriade și 
un număr fără sfârșit de oameni care stăteau drepți în fața 
lui Dumnezeu (era un imens ecran IV - n.a.). Sub cele 
patru aripi ale Domnului spiritelor (pe tot parcursul Bibliei 
vom vedea că slava, adică nava lui Dumnezeu are un tren 
de aterizare format din 4 elemente denumite diferit în 
funcţie de impresia creată observatorilor: cai, vulturi, 
heruvimi, aripi etc. - n.a.), pe cele patru părți am văzut și 
alții în afară de primii (alţi oameni, deci alte 4 ecrane TV - 


n.a.) care stăteau în fața lui. Am învățat în acest timp 
numele lor, pentru că îngerii care erau cu mine mi le-au 
lămurit dezvăluindu-mi toate tainele (Evident că Enoh nu a 
învățat numele a miliarde de oameni. Acestea erau nume 
de popoare ce aveau să apară în istorie pe parcursul 
timpurilor. Enoh a făcut deci o călătorie în viitor - n.a.). 

Din cele 4 laturi a auzit mai multe voci. Erau ale 
următorilor îngeri care aveau diverse roluri alături de 
Dumnezeu: Mihail, Rafael, Gabriel și Phanuel. 


Capitolul 41 


„„am văzut tainele trăsnetelor și tunetelor, tainele 
vânturilor, cum se împart ele atunci când suflă peste 
Pământ... tainele norilor... am văzut comorile grindinei, 
comorile zăpezii, comorile norilor (în loc de „comori” să le 
spunem legi ale naturii. lată ce a mai învăţat Enoh. Câţi 
savanţi nu ar dori să știe măcar o parte din ce cunoștea 
Enoh. Măcar în domeniul lui de activitate - n.a.)... am 
văzut comorile Lunii, locul în care se nasc fazele sale, 
începutul lor, reîntoarcerea lor glorioasă, strălucirea lor 
când mai mare, când mai mică, creșterea lor firească, 
legăturile dintre ele, supunerea lor și ascultarea lor după 
mersul Soarelui... au fost împlinite cărările Lunii, atât 
partea sa ascunsă cât și partea sa vizibilă (alte cunoștințe 
de astronomie - n.a.)... 


Capitolul 42 


Un regret al locuitorilor civilizației lui Dumnezeu 
referitor la faptul că știința și înțelepciunea lor nu a fost 
primită de majoritatea oamenilor, care a ales nedreptatea: 

1. Înţelepciunea n-a putut găsi pe Pământ niciun lăcaș 
unde să-și așeze capul și pentru aceasta s-a mutat în Cer. 

2. Înţelepciunea a coborât din Cer pentru a locui cu 
copiii oamenilor, dar ea n-a putut găsi o locuinţă. Atunci 
înțelepciunea s-a întors în locuința sa dumnezeiască 
printre îngerii cei sfinţi. După retragerea sa, s-a ivit 


nedreptatea și ea a găsit o locuință și a fost primită de 
copiii oamenilor, la fel cum este ploaia primită de deșert și 
roua primită de un teren uscat. 


Capitolul 44 


„„„altă apariție deosebită prin splendoarea sa; din ea 
izvorau stele și devenea strălucitoare și totuși nu se 
împrăștia deloc (Probabil o galaxie. Cât de mult a întârziat 
omenirea în evoluţia ei prin faptul că a fost scoasă din 
Biblie cartea lui Enoh. Câte informaţii științifice au fost 
date la o parte. Sau poate asta a fost voinţa civilizaţiei lui 
Dumnezeu ca informaţiile științifice care o privesc să fie 
administrate oamenilor treptat, lăsând pentru vremea 
grelelor încercări prin care va trece lumea momentul în 
care oamenii vor căuta știința și înțelepciunea celor de 
„dincolo” - n.a.). 


Capitolul 45 


„„„Va hărăzi câte o locuinţă tuturor acelora care și-au pus 
încrederea și iubirea lor în numele său sfânt și glorios 
(Yahweh - n.a.). În acea zi, eu (Dumnezeu - n.a.) îmi voi 
așeza Alesul (vom vedea că Alesul este Mesia Isus - n.a.) în 
mijlocul lor... voi schimba și fața Pământului, o voi 
binecuvânta în același fel, precum pe toți aceia pe care 
i-am ales și pe care îi voi face să locuiască pe Pământ. 


Capitolul 46 


1. Acolo l-am văzut pe Cel Bătrân de zile, al cărui cap 
era ca lâna albă (Reprezentanţii civilizaţiei lui Dumnezeu 
au părul de culoare albă, sunt mai înalţi și au ochii 
strălucitori, ca para focului. - n.a.) și cu el erau ŞI ALŢII 
CARE AVEAU FEŢE OMENEȘTI. (Cum își imaginează unii 
că există trei dumnezei într-unul singur sau că Dumnezeu 
este cine știe ce mașinărie sofisticată? Astfel de plăsmuiri 
nu există nicăieri în Biblie sau în Coran - n.a.) 


2. Atunci l-am întrebat pe unul dintre îngerii care erau 
cu mine și care mi-a lămurit toate tainele despre Fiul 
Omului (Mesia Isus - n.a.). Fu l-am întrebat cine era, de 
unde venea și de ce îl însoțea pe cel Bătrân de zile (deci 
Dumnezeu și Mesia Isus erau două făpturi distincte - n.a.). 
El mi-a răspuns cu aceste cuvinte: „Acesta este Fiul 
omului, la care trimit toate just itii le, cu care ele locuiesc 
și care tine în mâinile sale cheia tuturor comorilor 
ascunse; căci Domnul spiritelor l-a ales și i-a hărăzit o 
strălucire mai presus de toate creaturile”. 

3. Acest Fiu al omului pe care tu l-ai văzut, va smulge 
regii și stăpânitorii din paturile lor pline de desfătări, îi va 
scoate de pe pământurile lor neclintite, va pune frână 
puterii lor. 

El va alunga regii de pe tronul lor și din regatele lor, 
pentru că au refuzat să-l onoreze, să-i ridice osanale și să 
se umilească în faţa aceluia căruia i-au fost date toate 
regatele. El va semăna tulburare în rasa celor puternici, el 
îi va sili să se plece în fața lui... întunericul va deveni 
locuința lor... gândurile lor vor fi întoarse doar către 
Pământ, pe care vor dori să și-l facă locuința lor veșnică (0 
situaţie similară cu aceea existentă în prezent în lume - 
n.a.); și lucrările lor nu vor fi decât nelegiuiri. Ei îşi vor 
pune bucuriile în averile lor și încrederea în idoli (de 
piatră, de lemn care au umplut lumea în numele unor 
religii false - n.a.) fabricați de propriile lor mâini. Ei vor 
refuza să-l cheme pe Dumnezeul spiritelor, ei îl vor izgoni 
din templele sale (foarte puţine au rămas cultele religioase 
care studiază cuvântul lui Dumnezeu - Biblia. Majoritatea 
se închină idolilor - n.a.). Ca și pe credincioși, care vor fi 
prigoniţi pentru numele Domnului spiritelor (falsele culte 
creștine ar fi în stare să-i omoare pe cei care susţin 
învăţăturile Biblice și demască idolatria acestora - n.a.). 


Capitolul 47 


„„„În acest timp, l-am văzut pe Cel Bătrân de zile, (aspect 
datorat, așa cum am spus, părului alb n.a.) așezat pe 


tronul gloriei Sale. Cartea vieții (imensul computer care 
este înaintea Lui - n.a.) era deschisă cu fața lui, și toți 
stăpânii Cerului stăteau în picioare în fața lui și în jurul lui. 


Capitolul 48 


„..Fiul omului (Isus - n.a.) a fost chemat în fața Domnului 
spiritelor... Astfel Alesul și Misteriosul a fost creat, înainte 
de facerea lumii și ființa sa nu va avea sfârșit. El va fi 
lumina neamurilor. El a fost prezent și a arătat sfinților și 
drept credincioșilor înțelepciunea Domnului Spiritelor; 
căci ei au urât și au alungat departe de ei lumea cea 
nelegiuită, au urât lucrările și drumurile acesteia și n-au 
vrut să cheme decât numele Domnului spiritelor... Astfel 
prin acest nume (Yahweh - n.a.) vor fi ei mântuiți... nu va fi 
nimeni să-i poată smulge din mâinile sale (referire la cei 
păcătoși - n.a.) și să-i poată apăra căci ei au respins pe 
Domnul spiritelor și pe al său Mesia. Fie numele Domnului 
spiritelor binecuvântat. 


Capitolul 51 


„„Ochii mei au zărit tainele Cerului și cele ale 
Pământului: un munte de fier, un munte de bronz, un 
munte de argint, un munte de aur, un munte de metal 
lichid și în fine un munte de plumb (în prezent sateliții 
detectează, ca și atunci în lumea lui Dumnezeu, diferite 
zăcăminte metalice aflate sub scoarţa terestră - n.a.)... în 
acele zile oamenii (păcătoși - n.a.) nu-și vor găsi salvarea 
nici în aur, nici în argint. Ei nu vor putea nici să fugă, nici 
să se apere... Totul va fi șters de pe fața Pământului 
(distrugerile masive cauzate de cel de al Treilea Război 
Mondial - n.a.) când Alesul va apare în prezența Domnului 
spiritelor. 


Capitolul 55 


Lui Enoh îi este prezentată imaginea unei puternice 
confruntări militare de pe Pământ, imagine luată din viitor: 

După aceea, am văzut o altă mulțime de care de luptă, și 
aceste care erau pline de războinici. Aplecaţi în bătaia 
vânturilor, ei veneau dinspre răsărit, apoi și miazăzi. Se 
auzea de departe zgomotul carelor lor în învolburare. Şi 
acest zgomot era atât de mare, încât sfinții l-au auzit din 
Cer; coloanele și temeliile Pământului s-au zguduit, și 
zgomotul a răsunat, în același timp, din marginile 
Pământului și până la acelea ale Cerului. 


Capitolul 57 


„„„Ochii mei au luat seama la tainele fulgerelor, tunetelor 
și la rostul lor... am înțeles toate secretele lor... 


Capitolul 59 


„„.„îngerul mi-a arătat ultimele taine ale Cerului și ale 
Pământului (doar falsele culte religioase vorbesc de 
„Ssfintele” taine. Dumnezeu nu a ascuns nimic oamenilor. 
Biblia este cea mai grăitoare dovadă în acest sens - n.a.)... 
el mi-a arătat cum suflurile vânturilor sunt împărțite 
(dirijarea fenomenelor meteorologice n.a.) și cumpănite, în 
ce mod vânturile și izvoarele sunt împărțite după tăria lor 
și abundența lor (un meteorolog, un geodez etc. ar avea 
multe de comentat pe seama acestor idei - n.a.) ...felul în 
care stelele se împart între ele, și ce nume este propriu 
fiecăreia (la fel și astronomii ar avea multe de comentat - 
n.a.)... El mi-a arătat cum se recunosc tunetele între ele, 
prin greutatea lor, prin tăria lor și prin puterea lor... 
lumina nu se poate separa de trăsnet... iată originea 
norilor: este creat mai întâi un prim nor gros, lui i se 
alătură mulți alţii; curând ei se adună purtând ploaie în 
flancurile lor umede; atunci apare îngerul (probabil, un 
element fizic declanșator al ploii - n.a.); el deschide 
cămările de sus și ploaia este astfel creată... lată de ce 
există măsuri ale ploii și îngerii care o însoțesc (cei care se 


ocupă de dirijarea acestor fenomene meteorologice - n.a.), 
o răspândesc cu măsură dreaptă. 


Capitolul 61 


„„.Și ei (oamenii - n.a.) vor fi zguduiți de groază, când 
vor vedea FIUL UNEI FEMEI, (referire clară la Mesia Isus, 
fiul Mariei - n.a.) așezat pe tronul Său de glorie... De la 
începuturi Fiul omului a fost ascuns. Prea-lnaltul l-a 
păstrat în apropierea gloriei Sale și nu l-a arătat decât 
aleșilor (poporul ales pentru răspândirea credinţei în 
civilizaţia lui Dumnezeu precum și pentru împrăștierea în 
lume a științei acesteia a fost poporul evreu. Ei au primit 
Cuvântul lui Dumnezeu. Nu e de datoria mea să apreciez 
modul în care s-au achitat de această misiune. O va face 
Dumnezeu. Deși greu, prin profeţii acestui popor și în 
special prin Mesia Isus și apostolii acestuia, credinţa în 
civilizaţia lui Dumnezeu s-a răspândit în aproape toată 
lumea. Chiar dacă este formală în cea mai mare parte. 
Evenimentele dureroase pentru omenire, care vor urma, o 
vor determina să-și îndrepte atenţia spre credinţa și știința 
adevărată a Bibliei - n.a.)... Și ei vor locui cu Fiul omului, 
ei vor mânca, vor dormi, se vor scula cu el în veacul 
veacurilor. Sfinţii și alesii se vor ridica de la pământ, ei vor 
înceta să-și mai coboare privirea, în semn de supunere și 
umilire; ei vor fi îmbrăcați cu un nou veșmânt de viaţă (un 
nou corp fizic - na). Acest veșmânt al vieţii lor este comun 
cu cel al Domnului spiritelor (Enoh afirmă din nou, ca de 
altfel și toţi ceilalţi profeţi ei Vechiului și Noului 
Testament, că Dumnezeu are un corp asemănător cu al 
oamenilor. Doar că este veșnic. Tehnicile posibile de 
obținere ale acestor corpuri le-am amintit - n.a.). In 
prezența Sa veșmântul vostru nu se va învechi deloc... 


Capitolul 62 


În acele zile, regii, cei puternici si cei ce stăpânesc 
pământurile îi vor implora pe îngerii care le vor împărți 


pedepsele cerești, să le dea un răgaz pentru a se prosterna 
în fața Domnului spiritelor și pentru a-L adora și a-și 
mărturisi păcatele... Atunci fețele lor se vor acoperi de 
umbre și de buimăceală în prezența Fiului omului, și ei vor 
fi alungați departe de el (a doua oară Isus va veni ca un 
judecător, ca un leu. Prima oară a venit ca un miel 
deoarece știa că asta era porunca primită de la Dumnezeu. 
Să fie umil, să moară deoarece astfel iudeo-creștinismul se 
va întinde în toată lumea. Şi planul a fost perfect - n.a.), 
căci în faţa lui spada justiției s-a ridicat pentru a-i nimici. 


Capitolul 64 


„„„Domnul a hotărât prin judecata sa ca toți locuitorii 
Pământului să piară, pentru că ei cunoșteau toate tainele 
îngerilor (cei ai lui Azazel - n.a.), pentru că ei aveau în 
mâinile lor puterea răufăcătoare a demonilor, puterea 
magiei (parapsihologia - n.a.) și ei au creat idoli peste tot 
Pământul (falsele culte religioase creștine, în special, 
folosesc magia alături de închinarea la idoli de piatră și 
lemn, plus o grămadă de basme inexistente în Biblie - n.a.) 


Capitolul 66 


„„„Deja îngerii zidesc închisori (pentru cei păcătoşi. Nu 
există cazane cu smoală sau draci cu coarne și coadă. Este 
cam ca pe Pământ - izolarea și pedepsirea prin muncă a 
celor răi, a celor care au ignorat învăţăturile lui Dumnezeu 
și ale profeților Săi - n.a.)... pentru cei care au știut de 
pedepsele care îi amenințau, totuși nu au chemat numele 
său sfânt. Şi așa cum corpurile lor vor fi supuse unei cazne 
groaznice, în același fel, sufletele lor vor suporta o 
pedeapsă veșnică... Judecata sa va cădea pe ei, pentru că 
ei s-au încrezut în desfătarea corpurilor lor și pentru că 
l-au tăgăduit pe Domnul Spiritelor... 


Capitolul 67 


Mihail, unul din cei mai importanţi reprezentanţi ai 
civilizaţiei lui Dumnezeu discută cu alt înger poate la fel de 
important, Rafael, pe seama pedepselor aplicate îngerilor 
lui Azazel. La început nu realizează deplin utilitatea 
pedepselor, pentru ca în final să înțeleagă întru-totul 
utilitatea acestora. Şi acest aspect în care decizia lui 
Dumnezeu era luată în discuţie de doi îngeri care nu au 
înţeles-o de la început, a constituit un alt element care a 
determinat cenzurarea cărții lui Enoh. 

... Sfântul Mihail a răspuns și a spus lui Rafael: spiritul 
meu se ridică și se tulbură contra asprimii judecății 
secrete împotriva îngerilor; cine va putea să suporte oare o 
judecată atât de aspră, care nu va fi niciodată schimbată, 
care trebuie să-i piardă pentru totdeauna? 

Sentința a fost pronunțată contra lor de către cei care 
i-au făcut să iasă în felul acesta. Și stând înaintea 
Domnului spiritelor sfântul Mihail a răspuns și a spus către 
sfântul Rafael: Ce inimă n-ar fi deloc tulburată, ce spirit nu 
ar avea milă? 

Apoi sfântul Mihail i-a spus lui Rafael: Eu nu-i apăr deloc 
în fața Domnului căci el l-au jignit pe Domnul spiritelor, 
purtându-se ca zeii (au creat viaţă, adică pe uriași. 
Efectele s-au văzut. Făpturile create de Dumnezeu erau la 
un pas de a fi distruse. Viaţa ar fi dispărut, deoarece uriașii 
mâncau totul. De aceea a fost necesar Potopul - n.a.); de 
aceea justiția supremă va cobori asupra lor pentru vecie. 


Capitolul 68 


E prezentată o nouă listă a celor 21 de îngeri 
conducători ai grupului de 200 (probabil) veniţi pe 
Pământ. Nu mai reiau prezentările greșelilor lor deși în 
acest capitol apar și alte date mai noi. Vreau să mă refer la 
o problemă care nu a fost o greșeală în sine: 

Tenemue le-a arătat oamenilor să folosească cerneala și 
hârtia. Acesta nu era niciun păcat. Şi Enoh scria pe hârtie. 
Doar că el i-a învăţat o falsă înţelepciune, adică le-a cerut 


oamenilor (după ce i-au învăţat scrierea) să-i slăvească în 
scris, pentru relele răspândite în lume. 

Un mare adevăr transmis lui Enoh: 

16. Oamenii nu vor pieri decât din cauza prea marii lor 
științe. 

Această știință transmisă din trecut până în prezent și în 
viitor oamenilor de către îngerii lui Azazel va împinge 
omenirea spre autodistrugere. Arme de distrugere în 
masă, magie (parapsihologie), manipulării genetice, iată 
doar câteva dintre „cadourile” cetei lui Azazel. Mai există 
și o referire la cei necredincioși. Pedeapsa nu va fi aceeași 
pentru toţi. Dar va fi veșnică; După gradele lor de 
vinovăţie, ei vor fi daţi diferitelor cazne. 


Capitolul 69 


După acestea, numele Fiului omului, trăind cu Domnul 
spiritelor, a fost preaslăvit de locuitorii Pământului. El a 
fost lăudat în carele lor (probabil Enoh a văzut niște 
televizoare - n.a.) și a fost sărbătorit în mijlocul lor... Acolo 
am văzut pe primii patriarhi, sfinții care locuiau în aceste 
locuri frumoase, pentru eternitate. 


Capitolul 70 


„„Am văzut în mijlocul luminii, un palat construit din 
pietre de cristal... Michael, Rafael, Gabriel, Phanuel și 
îngerii sfinți intrau și ieșeau... cu ei a apărut atunci și Cel 
Bătrân de zile, al cărui cap era alb și curat ca o lână și ale 
cărui veșminte sunt cu neputinţă de descris... 


Capitolul 71 


Cartea mersului astrelor cerești, după regulile lor, 
epocile lor, numele lor, locului unde își încep drumul lor și 
a diferitelor lor poziţii, toate lucrurile pe care Uriel, 
îngerul sfânt care era cu mine și care le conduce, mi le-a 
lămurit pe rând... (urmează descrieri ale mișcării aparente 


a Soarelui și a mișcării Lunii. Nu insist asupra lor, doar 
câteva semnalez. Un astronom ar găsi nenumărate 
adevăruri științifice - n.a.). 

„„„Când Soarele se ridică pe Cer, el trece prin a patra 
poartă în timp de treizeci de zile... după acest timp, zilele 
se măresc, nopțile se micșorează timp de treizeci de zile... 
în acest moment ziua este  micșorată cu două 
douăsprezecimi în așa fel încât ea are zece părti în timp ce 
noaptea are opt... anul este în cea de a trei sute șaizeci și 
patru zi a sa... Lumina soarelui luminează șapte părți ale 
Lunii...Prin aceste porți (probabil telescoape n.a.) iese și 
intră Luna... Toate aceste porti sunt aliniate una după alta, 
și la dreapta și la stânga sunt făcute ferestre. 


Capitolul 72 


...când lumina sa (a Lunii - n.a.) e plină, ea conține șapte 
părți de Soare... atunci ea este aproape invizibilă, astfel 
încât nu apare nicio lumină, cu excepția unei șeptimi din 
lumina sa totală, care crește zilnic cu o parte, dar răsărind 
și apunând mereu odată cu Soarele... 


Capitolul 73 


Atunci am aflat o altă lege, care arată cum se stabilește 
luna lunară: Uriel, îngerul meu sfânt și îndrumătorul meu, 
nu mi-a lăsat nimic necunoscut. Așadar am scris totul așa 
cum mi-a fost arătat. Am notat lunile anului în ordinea în 
care ele sosesc, apariția și fazele Lunii în timpul a 
cincisprezece zile. Am notat în care vreme Luna pierde cu 
desăvârșire lumina sa și în care vreme ea strălucește cu 
toată lumina sa... 

Cunoștinţele matematice și astronomice dobândite de 
Enoh și expuse în cartea sa sunt deosebite. Lăsând la o 
parte faptul că i-au fost transmise de Uriel (alte cunoștințe 
din alte domenii poate i-au fost transmise de alţi îngeri) 
trebuie să remarcăm capacităţile intelectuale ieșite din 
comun pe care le posedă Enoh. Cred că mulţi savanţi ai 


timpurilor noastre, laureați ai premiilor Nobel ar fi puși în 
inferioritate în fața acestui savant care a trăit acum 5500 
de ani. Savanţii actuali știu mult dintr-un domeniu în care 
s-au specializat. Enoh știa multe (și lucruri esenţiale) din 
aproape toate științele. 


Capitolul 75 


După ce Enoh a învăţat științele importante de la îngeri, 
le-a predat fiului său: 13. Toate legile lor, toate înrâuririle 
lor bune sau rele, eu ti le-am lămurit. O! Fiul meu 
Matusala! 


Capitolul 79 


... Uriel mi-a spus: lată, te-am făcut să știi totul... Tu vezi 
Soarele, Luna și îngerii care dirijează stelele din Cer, care 
conduc mișcările lor, fazele lor, și schimbările lor (oprirea 
mișcării de rotaţie a Pământului în timpul lui Iosua, la care 
mă voi referi pe parcursul acestei lucrări nu a fost o 
problemă foarte dificilă pentru îngerii acestei civilizaţii - 
n.a.). Zilele păcătoșilor nu vor fi împlinite. Sămânţa lor nu 
le va ajunge în șesuri și câmpii; muncile pământului vor fi 
răvășite, nimic nu le va veni la timpul său. Ploaia va 
rămâne în aer și Cerul va fi de bronz (pot influenţa foarte 
ușor condiţiile meteorologice de pe Pământ. Nu sunt 
sensibili la paparude - n.a.). În acele timpuri 
(premergătoare revenirii lui Isus - n.a.) roadele 
pământului vor fi întârziate; ele nu vor înflori la timpul lor 
și pomii iși vor opri fructele. Luna își va schimba drumul 
său, ea nu va mai apare la timpul său (Dacă ar auzi de 
asemenea fenomene, cei care în prezent se consideră 
„stăpâni” ai Pământului ar zâmbi cu ironie. Dacă ar 
ști ce civilizaţie avansată dirijează, printre altele, 
legile sistemului nostru solar ironia lor s-ar 
transforma în frică... de moarte. Din nefericire se va 
ajunge și într-o astfel de situaţie în care vor fi foarte 
mulţi oameni. Şi asta destul de curând - n.a.). Cerul 


va dogori și niciun nor nu se va vedea, și uscăciunea se va 
întinde pe fața pământului. Stelele căzătoare vor brăzda 
Cerul... și toate stelele se vor răzvrăti impotriva 
păcătoşilor. Locuitorii Pământului vor fi buimaci în 
gândurile lor; ei îsi vor strica toate căile lor. Ei vor călca 
poruncile Domnului și se vor crede zei; în acest timp răul 
se va tot înmulți în sânul lor. Dar pedeapsa Cerului nu se 
va lăsa așteptată: ei vor pieri cu totii. 


Capitolul 80 


Și el (Uriel - n.a.) mi-a zis: „O, Enoh, privește această 
carte care este coborâtă din Ceruri; citește ce este în ea, și 
încearcă să înţelegi tot ce cuprinde ea”. 

Atunci am văzut tot ce a venit din Cer și am înţeles tot 
ce era scris în carte. Citindu-le, am cunoscut toate 
lucrările oamenilor; toate lucrările copiilor cărnii, de la 
începuturi și până la sfârșit (de astă dată Enoh a citit un 
curs de istorie a omenirii - n.a.)... Atunci cei trei sfinți 
m-au apucat și m-au dus pe Pământ, lăsându-mă în fața 
uşii casei mele. 

Și ei mi-au spus: Explică toate aceste lucruri fiului tău 
Matusala; anunţă-i pe toți copiii tăi că nicio ființă nu va 
rămâne fără a fi judecată în faţa lui Dumnezeu, căci el este 
Creatorul. 

Timp de un an întreg, noi te vom lăsa cu copiii tăi... ca tu 
să poti să-ți înveţi familia, să scrii toate lucrurile pe care 
le-ai văzut și să le deslușești copiilor tăi. Dar la mijlocul 
anului viitor, te vom ridica din mijlocul alor tăi și inima ta 
se va întoarce la puterea sa dintâi (va primi un nou corp 
fizic - n.a.). 


Capitolul 81 


Deci, fiul meu Matusala, eu ti-am spus totul, am Scris 
totul, ti-am dezvăluit totul și ti-am dat o carte pentru 
fiecare lucru. Păstrează, fiul meu, cărțile scrise de mâinile 
tatălui tău și transmite-le generațiilor viitoare! (există 


informaţii conform cărora Enoh ar fi scris 366 de cărţi - 
n.a.). Ti-am dat înțelepciune, ție, copiilor tăi și urmașilor 
tăi pentru ca ei să dea mai departe această înaltă 
înțelepciune (pe care majoritatea oamenilor o ignoră - 
n.a.) în toate gândurile lor, urmașilor lor. Şi cei care vor 
înțelege nu vor mai putea dormi, dar ei vor deschide 
urechile lor pentru a le primi, pentru a se face vrednici de 
această înțelepciune, care va fi pentru ei ca o hrană 
cerească. 

În acest capitol, există un verset ce mi-a atras atenţia. 
Enoh vorbește de „conducătorii a mii de specii de stele”. 
Probabil numai astronomii moderni cunosc atâtea specii de 
stele, clasificate după mărime, luminozitate, traiectorie 
etc. 


Capitolul 82 


Enoh descrie câteva viziuni avute înaintea răpirii la cer. 
Trebuia sensibilizat, pregătit psihic. A fost doar o răpire 
spirituală, imaginile recepționate fiind asemănătoare celor 
din vis. Cuprind foarte multe evenimente care se vor 
desfășura ulterior, la distanţă mare în timp. Faptul că i-au 
fost transmise și altfel decât pe cale directă arată faptul că 
reprezentanţii civilizaţiei lui Dumnezeu au dorit să ofere 
oamenilor o dovadă clară a faptului că le pot controla 
perfect subconștientul. Să urmărim câteva: 

Prima mi-a apărut în timpul când eram ocupat să citesc 
(mi-l imaginez pe Enoh, alături de o bibliotecă cu peste 
300 de cărţi. Nu cred că acestea erau diferite de cele din 
zilele noastre. Poate cărţile să fi fost mai mari. Erau scrise 
de mână. Dacă biblioteca și cărțile erau asemănătoare 
celor din zilele noastre, oamenii sunt însă diferiți. In 
prezent nu știu câți mai au peste 300 de cărți în casă - 
n.a.); și a doua cu câtva timp înainte de căsătoria cu mama 
ta... munţi agățați deasupra munților, coline cădeau peste 
coline, copacii cei mai înalți se despicau pe toată lungimea 
lor și erau aruncați în adânc și cădeau până la fund (lui 


Enoh i s-au transmis imagini din timpul marelui cataclism 
cunoscut sub numele de „Potop” - n.a.)... 


Capitolul 85 


„„iată că o stea căzu din Cer și ea se înălța în mijlocul 
acestor tauri... văzui mai multe astre care coborau și se 
îndreptau spre această stea unică (zărirea „stelelor” lui 
Azazel în mijlocul oamenilor - n.a.)... 


Capitolul 86 


„„„Văzui ieșind oameni asemănători cu oamenii albi... 
m-au luat de mână și ridicându-mă deasupra Pământului și 
a locuitorilor săi, m-au condus într-un loc deosebit (Enoh 
visează sau are viziunea răpirii la Cer - n.a.)... 


Capitolul 87 


„„„Văzui pe unul din cei patru oameni coborâți din Cer 
cum adună și apucă toate stelele mari... și le aruncă pe 
toate în peșterile Pământului. 


Capitolul 88 


„„„se născu un om care construi o mare corabie. El locui 
în această corabie, și cu el trei tauri (nepotul lui, Noe și cei 
trei fii ai săi care aveau să se nască mult mai târziu - n.a.) 
„„. și oaia Zămisli alte douăsprezece oi (lacov și cei 12 fii ai 
săi - n.a.)... când aceste douăsprezece oi s-au făcut mari 
ele vândură una dintre ele măgarilor (losif este vândut 
unor ismailiți - n.a.). Și măgarii vândură oaia lupilor (losif 
vândut egiptenilor - n.a.)... lupii le omorau mieii 
(persecutarea evreilor în Egipt - n.a.)... una dintre ele 
reuși să scape și se întoarse printre catâri (Moise se 
refugiază în tribul madianiţilor - n.a.)... Domnul binevoi să 
le viziteze (Domnul coboară pe muntele Sinai - n.a.)... ochii 
acestor lupi au orbit și ei au ieșit și au urmărit oile (ieșirea 


evreilor din Egipt - n.a.)... Domnul oilor mergea cu ele și le 
conducea. (Dumnezeu din „slava”, adică nava Sa îi 
conducea pe evrei - n.a.)... Marea a fost împărțită, și apele 
se traseră în părți ca un zid... apele s-au reunit după legile 
firești (trecerea Mării Roșii - n.a.)... această oaie se făcu 
om și el construi pentru Domnul, o stână și el a adus oile în 
ea (Moise construiește cortul închinării - n.a.)... văzui 
micuţii lor (iezii - n.a.) intrând într-o nouă pășune și venind 
la malul unui fluviu (evreii înainte să treacă Iordanul 
pentru a intra în Canaan -n.a.)... Primul berbec (Saul - 
n.a.) l-a năpăstuit pe al doilea (David - n.a.)... EI (al doilea 
berbec - n.a.) a pus ca urmaș un berbec tânăr (Solomon - 
n.a.) care deveni comandantul și conducătorul turmei... 
stâna deveni mare și minunată, și se ridică un turn înalt cu 
ajutorul acestor oi (Solomon construiește Templul - n.a.)... 
Una din oi a reușit să ocolească năpasta care o amenința și 
fugind, predica împotriva celor care au vrut s-o ucidă. Și 
Domnul oilor a scăpat-o din mâinile lor, a urcat-o și a 
așezat-o lângă mine și rămase aici (Enoh visează că Ilie va 
fi răpit la Cer și va sta lângă el - n.a.)... el (Domnul - n.a.) 
abandonă templul Său și îl lăsă în puterea leilor, tigrilor, 
lupilor, vulpilor (robia Babiloniana și asiriană a evreilor - 
n.a.)... mistreții s-au aruncat asupra oilor, au dat foc 
turnului închinat Domnului și au distrus stâna (distrugerea 
celui de Al Doilea Templu de către romani în anul 70 e.n. - 
n.a.)... am fost mult întristat de arderea acestui turn și de 
distrugerea stânei. Căci după aceea nu am mai putut-o 
vedea (împărtășirea evreilor în lume - n.a.)... și văzui în 
viziunea mea cum cel care scria, nota zi de zi omorurile 
comise de păstori (greșelile conducătorilor evrei - n.a.)... și 
cartea a fost dusă în fața Domnului spiritelor care intinse 
mâna, semnă și apoi o puse deoparte (a se reţine 
comportamentul cât se poate de omenesc al lui Dumnezeu 
-n.a.). 

Citind acestea mulţi ar fi înclinați să spună că aceste 
capitole din cartea lui Enoh au fost adăugate de evrei 
pentru a da mai mare credibilitate Vechiului Testament. 
Fals. Așa cum am spus, fragmente din cartea lui Enoh s-au 


regăsit pe tăblițele de lut dezgropate la Sumer sau 
Babilon, iar textul actual a fost tradus după Sulurile de la 
Marea Moartă a căror vechime a fost apreciată la cel puţin 
100 de ani î.Hr., deci înaintea multor evenimente descrise 
de Enoh. 


Capitolul 90 


Și acum, o, fiul meu Matusala! Fă-i să vină la mine pe 
toti frații tăi și strânge în fața mea pe toți copiii mamei 
tale. Căci mă frământă o voce interioară, spiritul din înalt 
m-a acaparat; vreau să vă arăt ce se va întâmpla în 
vremurile ce vor veni... prigoana va domni într-o zi pe 
Pământ; dar la sfârșit Dumnezeu va face o mare judecată; 
când nedreptatea va fi alungată, ea va fi stârpită din 
rădăcină. 

Ea se va ridica totuși din nou; dar zadarnice eforturi. 
Lucrările sale vor fi din nou nimicite... Toate locurile 
pământului vor fi distruse de foc cu locuitorii lor. 


Capitolul 92 


Enoh începu să vorbească după o carte... prin viziunile 
pe care le-am avut, eu am obținut o mare cunoaștere; și 
mi-a fost dat să citesc chiar tablele din Cer (monitoarele 
computerelor - n.a.)... rasa celor aleși va fi risipită pe tot 
Pământul (poporul evreu a fost, așa cum am mai afirmat, 
ales de Dumnezeu pentru răspândirea credinţei adevărate 
în toată lumea - n.a.)... vor clădi un palat pentru marele 
Rege... va veni judecata universală (deci înaintea judecății 
universale care pare că se apropie, trebuie construit un 
palat pentru Marele Rege, Mesia, Isus, deci Al Treilea 
Templu. Așa cum voi arăta, după datele Biblice, o posibilă 
construcţie este în România. Este vorba de Casa Poporului 
- n.a.)... 


Capitolul 96 


16. Nu vă gândiţi și nu spuneți: Crima mea este ascunsă, 
păcatul meu nu este cunoscut de nimeni; căci, în Cer, se 
notează întocmai, în faţa Atot-Înaltului (au văzut că în faţa 
lui Dumnezeu este un imens computer la care sunt 
racordaţi toţi oamenii. Gândurile au energie, așa că nu 
este nicio problemă în a fi înregistrate - n.a.), tot ce se 
face pe Pământ și toate gândurile oamenilor. Se știu în 
fiecare zi, nedreptățile de care vă faceți vinovați... 


Capitolul 97 


O descriere cât se poate de actuală a stării jalnice în 
care a ajuns religia: 

8. Ei iubesc pietrele, icoanele de aur, argint și lemn, 
spiritele josnice, demonii și toți idolii din temple; dar ei nu 
vor obține nicio mântuire. Inima lor va deveni nesimţitoare 
din cauza necredinței, și ochii lor vor fi orbiți de 
superstiții. In visele și viziunile lor, ei vor fi necredincioși și 
superstițioși, ei vor fi mincinosi și păgâni. De asemenea ei 
vor pieri cu toții... 

Cele de mai sus explică, pe lângă alte aspecte, de 
ce falsele culte religioase au scos din biblie cartea lui 
Enoh. 

13. Nenorocire vouă, care inălțaţți cu sudoarea altora 
palate pentru voi, fiecare din pietrele care le alcătuiesc, 
fiecare fărâmă de mortar care le leagă este pentru voi un 
păcat. Așadar, eu vă spun vouă, nu veți avea pace deloc. 

15. Nenorocire acelora care fac nedreptăți, care sunt 
uneltele asupririi, care ucid pe aproapele lor. Căci 
Dumnezeu însuși va ofili măreția voastră... și vă va nimici 
pe toți. 


Capitolul 103 


Nu vă mai închinați în fața idolilor fără rost căci 
păcatele voastre, nelegiuirile voastre vor fi judecate ca 
niște crime foarte grele. Mulţi păcătoşi vor strâmba 
cuvântul adevărului. Ei vor folosi cuvinte nepotrivite, vor 


spune minciuni, vor alcătui cărți în care vor spune 
gândurile lor înfumurate. 


Capitolul 104 


Atenţie! Este un capitol senzaţional: 

1. În acel timp Domnul le va ordona (celor drepţi - n.a.) 
să adune copiii Pământului pentru ca ei să aplece urechea 
la cuvintele înțelepciunii Sale; El le va spune: arătaţi-le 
această înțelepciune, căci voi sunteţi conducătorii și 
stăpânii lor. 

2. Arătaţi-le lor răsplata care va trebui să o primească 
toți cei care au urmat cuvântul; căci EU ŞI FIUL MEU, 
vom face cu ei un neam etern în numele dreptăţii. 

Prima referire la faptul că Isus a fost fiul lui Dumnezeu. 
Cine susţine că în cartea lui Enoh s-a intervenit adăugând 
sau scoțând câte ceva să fie siguri că se înșeală. Dacă așa 
ar fi stat lucrurile atunci unii evrei sigur ar fi scos această 
afirmaţie a lui Dumnezeu. 

În capitolul referitor la Isus voi explica de ce Dumnezeu 
îl denumește „Fiul Meu”. 


Capitolul 105 


După câtva timp, Matusala, fiul meu, dădu o femeie 
fiului său Lameh. Aceasta, rămase gravidă, aduse pe lume 
un copil care avea pielea albă ca zăpada și roză ca un 
trandafir; și un păr alb și lung ca lâna și ochii de o mare 
frumusețe. De abia i-a deschis, că ei au inundat cu lumină 
toată casa ca strălucirea Soarelui. 

Și de abia a fost primit de mâinile moașei, că el a 
deschis gura ca să proslăvească minunile lui Dumnezeu. 
Atunci Lameh, tatăl său, plin de uimire, alergă să-l 
găsească pe Matusala, și l-a anunțat că el are un fiu care 
nu se poartă ca ceilalți copii. Acesta nu este un om, a zis 
el, acesta este un inger din cer; fără îndoială, el nu este din 
neamul nostru (Nu este o fantezie a cărții lui Enoh. A fost 
un experiment genetic de ameliorare a rasei umane după 


ce îngerii lui Azazel au făcut experienţe genetice 
neîngăduite și neindicate de civilizaţia lui Dumnezeu, care 
au dus la degenerarea speciei umane. Aspectul lui Noe - 
părul, pielea, ochii este asemănător îngerilor din Cer. Noe, 
fiii săi și familiile lor aveau să fie supraviețuitorii 
Potopului. Deci rasa umană trebuia îmbunătăţită. Faptul că 
a vorbit nu are de ce să surprindă. A fost o dovadă că 
reprezentanţii civilizaţiei lui Dumnezeu pot interfera 
subconștientul uman și transmite creierului un anume 
mesaj. Dacă nu s-a întâmplat așa există și o altă explicaţie: 
un înger al civilizaţiei lui Dumnezeu putea să fie prezent în 
stare invizibilă și să vorbească, slăvindu-l pe Dumnezeu, 
pentru că a conceput planul de salvare a omenirii prin 
intermediul lui Noe. Nefiind vizibil, cum era și firesc, vocea 
lui a fost atribuită lui Noe - n.a.)... el nu pare să fie din 
mine, mai curând dintr-un înger... O! Tată, te rog, mergi și 
găsește-l pe Enoh, bunicul meu și cere-i lui o lămurire, căci 
el locuiește cu îngerii....Atunci, eu, Enoh, i-am răspuns: 
Domnul este pe cale să facă o nouă lucrare (să-i zicem, o 
nouă creaţie - n.a.)... Eu am văzut-o într-o viziune... un 
Potop va inunda pământul timp de un an... fiul care i s-a 
născut este într-adevăr fiul său (mulţi ar putea crede că a 
fost o fecundare artificială a soţiei lui Noe. Enoh nu 
greșește. Cred că s-a intervenit genetic asupra celulelor 
sexuale ale lui Lameh, fără ca acesta să fie conștient de 
așa ceva. Putea fi oricând adormit, hipnotizat etc. De 
reprezentanţii civilizaţiei lui Dumnezeu a căror prezenţă 
pe Pământ în acea perioadă era ceva obișnuit - n.a.)... 
dați-i numele de Noe, pentru că el va supraviețui (în 
ebraică, Noe înseamnă: mângâiere - n.a.)... EI și fiii lui nu 
vor fi părtași la desfrâu și se vor păzi de păcatele care vor 
acoperi fața Pământului. Din nefericire, după potop, 
nedreptatea va fi încă și mai mare ca înainte; căci eu știu 
că trebuie să vină; (prin noua creaţie - Noe și urmașii Săi, 
rasa umană a fost îmbunătăţită genetic. Nu însă și spiritual 
deoarece foarte puţini oameni, pe parcursul secolelor, au 
fost dispuși să accepte înțelepciunea sau știința civilizaţiei 
lui Dumnezeu - conform perioadelor istorice - dorind astfel 


să devină mesageri ai Acestora pe Pământ. Cei care au 
instituit pe Pământ monoteismul au fost, așa cum vom 
vedea pe parcursul acestei lucrări, tot reprezentanţii 
civilizației lui Dumnezeu conduși chiar de Acesta. Din 
păcate, mulţi îl consideră pe Yahweh drept o zeitate a 
evreilor punându-l alături de Dagon, Baal, Buddha etc., 
fără să înţeleagă că Yahweh este chiar numele singurului 
Dumnezeu adevărat. El, așa cum am văzut din cartea lui 
Enoh și cum vom vedea și în Biblie, a coborât din staţia 
civilizaţiei Sale și i-a spus, printre altele, lui Moise și 
numele Său. Cei care susţin că Yahweh era slujitorul unui 
Dumnezeu care nu s-a implicat direct în viața oamenilor le 
pun următoarea întrebare: De ce cartea lui Enoh, cel mai 
vechi document din lume care abundă de înţelepciunea 
celor din Cer nu menţionează numele de Yahweh drept un 
slujitor al lui Dumnezeu așa cum specifică numele a zeci de 
îngeri, și buni și răi? Răspunsul e simplu. Pentru că nu 
există. Yahweh e însuși Dumnezeu. Nu sunt evreu, cum 
poate o cred mulţi care citesc aceste rânduri. Odată poate 
credeam și eu într-un Dumnezeu impersonal. Citind cartea 
lui Enoh și Biblia m-am lămurit asupra acestei evidențe. 
Cine are argumente contra celor afirmate mai sus rog să le 
facă publice, eventual să mi le comunice. Dacă nu are, e 
liber să rămână la părerile sale - n.a.); însuși domnul mi-a 
arătat toate tainele despre acestea și am putut citi în 
Scrisurile (monitoarele - n.a.) din Cer. 

Am citit că neamurile (i-au fost prezentate imagini 
referitoare la istoria omenirii, a făcut excursii în viitor - 
n.a.) vor urma unul după altul până când se va ridica o 
rasă sfântă (se va produce după numirea lui Isus, răpirea 
credincioșilor și revenirea lor pe Pământ - împărăţia de 
1000 de ani - n.a.)... voi cei care suferiți, așteptați cu 
răbdare vremea când păcătoșii vor dispărea și forța răului 
va fi nimicită; așteptați ca păcatul să dispară de pe 
Pământ; căci numele lor vor fi șterse din cărțile sfinte, rasa 
lor va fi distrusă, și spiritele lor vor fi supuse caznelor 
(după ce vor primi și un corp fizic - n.a.). Ei vor tipa, se vor 
jeli într-un pustiu nevăzut (probabil unele planete izolate și 


în condiţii climatice dificile, cum ar fi temperatura ridicată. 
Corpul fizic nu se va deteriora rapid și va resimţi din plin 
disconfortul. Când se va deteriora va fi înlocuit de un altul 
și... din nou la treabă! - n.a.). Ei vor tipa, se vor jeli într-un 
pustiu nevăzut; și vor arde într-un foc care nu va înceta 
niciodată... se păstrează în Cer listele cu numele lor și cu 
lucrările lor rele; și îngerii au luat cunoștință de ele și ei 
cunosc și pedepsele ce le sunt cuvenite; ei știu și ce îi 
așteaptă pe cei care și-au crucificat trupul lor, și care au 
fost prigoniți de oamenii răi; pe cei care L-au iubit pe 
Dumnezeu, care nu și-au pus iubirea în aur și argint... nu 
au căutat să strângă bogății pământești, ci s-au privit ca un 
spirit călător pe Pământ... Așa se purtau ei și totuși 
Dumnezeu i-a pus la numeroase încercări, dar spiritele lor 
au fost găsite totdeauna curate și minunate, și pregătite 
să-l binecuvânteze pe Domnul; am însemnat în cărțile mele 
toată răsplata pe care o vor merita ei pentru că au iubit 
lucrările cerești mai mult decât pe ei înșiși. lată ce a zis 
Domnul: Când erau asupriți de oamenii răi, acoperiţi de 
rușine și jigniri ei nu au încetat să mă laude. Acum eu voi 
ridica spiritele lor până la lăcașul luminii... Eu îi voi 
conduce în lăcașul splendori lor pe cei care au iubit 
numele meu... El va da credincioși lor săi o casă fericită... 
vor cunoaște pe veci adevărul (despre civilizaţia lui 
Dumnezeu - n.a.) celor promise de un Dumnezeu (un 
Dumnezeu adevărat, nu un dumnezeu fals precum Azazel 
căruia în prezent majoritatea oameni lor i se închină. Lui și 
relelor pe care le-a introdus în lume - n.a.) pe care ei L-au 
iubit. 

Mulţi pot pune următoarea problemă în discuţie: după 
ce Noe și urmașii săi au fost salvaţi de Potop nu ar fi putut 
Dumnezeu să se ocupe permanent de noua specie de 
oameni? Să-i supravegheze și să-i civilizeze așa cum ar fi 
vrut? Nu cred că era posibil și asta din câteva motive pe 
care le văd eu. S-ar putea să greșesc: 

1) Din punctul de vedere al activităţilor acestei civilizaţii 
era o pierdere de timp. Cred că au planuri de colonizare și 
a altor planete. Așa cum am mai spus nu au neglijat nici 


acest aspect: au trimis mesageri (însuși Dumnezeu). S-au 
trasat niște direcţii de conduită conforme standardelor lor. 
Cine le-a acceptat bine. Cine nu iară bine. Dumnezeu nu a 
forțat și nu forțează pe nimeni. Nu face dragoste cu de-a 
sila. 

2) Civilizaţia lui Azazel este în Adânc. I-a lăsat și lui 
libertatea de a-i „civiliza” pe oameni în felul în care a vrut. 
In acest fel i-a demonstrat lui și îngerilor săi, precum și 
celor din anturajul Său care la început nu au considerat 
justă o asemenea pedeapsă administrată îngerilor lui 
Azazel, eșecul „înțelepciunii” sale, vizibile peste tot în 
lume: războaie, parapsihologie-magie, idolatrie, droguri 
(cunoșteau plantele și rădăcinile spune Enoh) etc. 

3) Prin strategia adoptată Dumnezeu a putut să-i încerce 
și pe cei credincioși (precum lov și mulţi alții ca el) spre a-i 
demonstra lui Azazel că are mulţi adepţi care îi sunt 
„vânduţi” spiritual, suficienţi pentru noua creaţie din 
timpul împărăției de 1000 de ani. 


GENEZA 


Ordinea creaţiei - Fizicianul Amper scria despre Geneză: 
„Ordinea în care apar ființele organice este exact a celor 
șase zile ale creațiunii, cum ne-o prezintă cartea Genezei. 
Sau Moise a avut aceleași cunoștințe științifice superioare 
pe care le are secolul nostru, sau a fost iluminat de 
Dumnezeu”. 

Unele persoane nu acceptă Biblia pentru că nu înţeleg 
cum a dat pământul verdeata... (Geneza 1:11) în ziua a 
treia iar Soarele a apărut în ziua a patra. Omit însă (voit 
sau nu) faptul că lumina a fost făcută în ziua întâi (prin 
zile, am arătat și cu alte ocazii, se înțeleg perioade mari de 
timp - n.a.), deci fotosinteza s-a făcut în „ziua” a treia când 
lumina exista. În anul 1961, după cum argumenta celor 
care se îndoiau de aceasta, Petru Popovici, în lucrarea 


„Biblia este totuși adevărată” la Expoziţia Horticolă 
Internaţională de la Erfurt, Germania, au fost prezentate 
legume: castraveți, roșii, ridichi, salată și ceapă, cultivate 
în timpul iernii în regiunile arctice ale fostului URSS, în 
exploatări subterane, deci tară lumina soarelui, ci doar cu 
lumina electrică. Ştirea a fost publicată în ziare și în 
revista „Orizonturi” nr. 125/1961. 

Este posibil și faptul ca Soarele să fi existat, și din cauza 
condiţiilor meteorologice din acele timpuri îndepărtate, 
probabil o atmosferă foarte densă, să nu fie văzut. Nu e 
nicio contradicţie. S-a urmărit transmiterea pentru oameni 
a unui mesaj: a apărut, adică „a fost văzut”, în ziua a patra. 

Sunt multe astfel de aspecte pe care mulţi oameni le 
ridică, mai mult pentru a-și liniști cugetul că Biblia nu e 
adevărată, deci Dumnezeu nu există. E un mecanism psihic 
subconștient de apărare. Refuză să creadă că odată ar 
putea să dea ochii cu ALŢII, care să-l întrebe ce face. Mai 
bine zis: „ce ai făcut?” Voi semnala câteva și voi urmări 
analiza în continuare a ideii de bază a lucrării: există o 
civilizaţie extrem de avansată care ne-a creat și cu care 
vom lua cât de curând contact. Vom fi, fie colaboratori, fie 
slugi. După alegere. 

Şi asupra creaţiei (Geneza 1:26) spun unii că ar fi 
diferite neclarităţi. Nu încep a le discuta. Un lucru pe care 
un cercetător obiectiv al Bibliei nu-l putem respinge este 
acela al faptului că au fost creaţi: „Să facem om după 
chipul Nostru, după asemănarea Noastră”. Evoluţionismul 
este o aberaţie, o fugă de inevitabila întâlnire cu civilizaţia 
lui Dumnezeu. Ceva asemănător mi se pare a discuta 
micile inexactităţi ale Creaţiei. Atâtea au fost documentele 
- (Geneza) pe care civilizația lui Dumnezeu a găsit cu cale 
să ni le transmită. Când vor veni ei vor furniza celor 
curioși toate detaliile. 

„Domnul Dumnezeu a făcut pe om din ţțărâna 
pământului, i-a suflat în nări suflare de viaţă, și omul s-a 
făcut astfel un suflet viu” (Geneză 2:7). „[ărâna” 
pământului reprezintă materia organică și anorganică a 
organismului uman. În afară de aceasta, omul a primit, 


prin nări, „suflarea de viaţă”. Aceasta este reprezentată de 
biocâmp, subconștient sau corp eteric (cum spun fizicienii, 
psihiatrii, respectiv ocultiștii când se referă mai mult sau 
mai puţin conștient la corpul spiritual). Faptul că a 
primit-o prin nări demonstrează că avea și capul împreună 
cu creierul, acesta fiind după părerea mea, un organ care 
ar permite doar exteriorizarea producţiilor spirituale 
profunde (gândire, memorie, sentimente, voință, cu sediul 
în subconștient sau inconștient) și adaptarea la solicitările 
mediului (percepţie, motilitate etc.). 

În acest context doresc să fac o comparaţie cu o tehnică 
chirurgicală folosită în zilele noastre. Astfel, pentru 
tratarea tumorilor hipofizare (glandă endocrină ce are 
raporturi strânse cu diencefalul care ar putea reprezenta 
sediul central al acestui biocâmp) se folosește ca metodă 
de tratament roentgenterapia, care constă în introducerea 
unor granule radioactive în fosa pituitară, după perforarea 
peretelui osului sfenoid (parte a bazei creierului, la acesta 
ajungându-se prin nări. 

Deci, și noi am ajuns să folosim, pentru a ajunge la 
diencefal (recunoscut de medicină ca fiind centrul vieţii 
emoţionale și instinctuale) tehnica celor care ne-au creat. 
Posibil ca printr-o tehnică asemănătoare să fi introdus în 
corpul adult dar neînsufleţit al lui Adam (obţinut prin 
clonare) acest element spiritual. Cum ADN-ul (pomul vieţii) 
este constituentul de bază al materiei fizice, tot așa și 
materia spirituală ar putea și ea să fie constituită dintr-un 
element spiritual de bază să-i zicem ADN spiritual, care 
după ce a fost introdus (în cazul lui Adam și al Evei) în 
diencefal s-a răspândit în tot corpul. În acest sens Biblia 
afirmă: „Suflarea omului (biocâmpul - n.a.) este o lumină a 
Domnului (adică o energie - n.a.) care pătrunde până în 
rundul măruntaielor”. (Proverbe 20:27). 

Faptul că această energie pătrunde până în „fundul 
măruntaielor” înseamnă ca ADN-ul spiritual impregnează 
fiecare celulă a corpului nostru. 

Cele de mai sus, afirmate de împăratul Solomon acum 
3000 de ani, insuflat de Dumnezeu, reprezintă o ilustrare a 


cercetărilor ultimilor ani, când s-au făcut investigaţii 
deosebite pentru elucidarea cuplajului la interfaţa dintre 
corpul fizic și cel eteric în organismul uman. 

Conform concluziilor acestor cercetări, corpul eteric, 
biocâmpul sau subconștientul realizează o „reţea” în care 
este stocată și vehiculată sub raport energetic întreaga 
informaţie ce ghidează creșterea celulară, precum și 
dezvoltarea structurii fizice a corpului. Această energie 
operează pe baza unui scenariu concentrat și împletit cu 
mecanismele genetice. Ca urmare, corpul fizic este 
conectat și depinde de corpul eteric (energetic), primul 
neputând exista în afara celui din urmă. Acest lucru l-a 
afirmat și lov, insuflat tot de Dumnezeu: „Dacă nu s-ar 
gândi decât la El (Dumnezeu - n.a.), dacă și-ar lua înapoi 
duhul și suflarea, tot ce este carne ar pieri deodată și 
anume s-ar întoarce în ţărână” (lov 34:14-15). 

Cam atât în lucrarea de faţă referitor la corpul spiritual. 
Așa cum am spus mă voi axa asupra contactelor dintre 
oameni și reprezentanţii civilizaţiei lui Dumnezeu. Asupra 
acestor aspecte voi reveni pe larg într-o lucrare viitoare. 
Cei interesaţi pot până atunci să consulte lucrările pe care 
le-am publicat anterior și care au ca temă 
„parapsihologia”, nu în sens de magie, farmece și alte 
trucuri ieftine prin care oamenii intră sub influenţa 
spirituală a îngerilor din Shambhala, ci privită ca o știință 
a corpului spiritual, a subconștientului care e foarte puţin 
cunoscută, inclusiv în lumea medicală de specialitate. 

Un alt subiect controversat este acela al localizării 
raiului (Eden). În Biblie (Geneză 2:8-14) este menţionată o 
zonă în care există patru râuri: Pison, Ghihon, Hidechel 
(Tigru) și Eufrat. 

Mulţi spun: Tigru și Eufrat există dar celelalte două nu. 
Deci Biblia minte. Nu e exclus să zică: e o minciună - Tigru 
și Eufrat sunt fluvii și Biblia spune că sunt râuri. E posibil 
ca primele două să fi fost râuri care legau Tigrul de Eufrat 
și care, în mii de ani (mai ales că a fost și Potopul când au 
avut loc mari schimburi de relief) să fi dispărut. 


Tot la fel de bine e posibil ca raiul - Edenul - să fi fost în 
staţia civilizaţiei lui Dumnezeu, unde, după cum am văzut 
în cartea lui Enoh există multe denumiri geografice 
asemănătoare celor de pe Pământ. Inclin să cred această 
variantă deoarece acolo existau și cei doi „pomi”: pomul 
înţelepciunii (ARN) și pomul vieţii (ADN). Erau poate și 
condiţii mai bune pentru urmărirea evoluţiei primilor 
oameni care, după ce s-au înfruptat din pomul înţelepciunii 
(ARN) și li „s-a deschis mintea” (Geneză 3:6) au fost aduși 
pe Pământ. Faptul că li „s-a deschis mintea” înseamnă că 
s-a produs o dezvoltare a sistemului nervos, ARN-ul fiind 
component de bază al celulelor nervoase. De aceea este pe 
deplin justificată afirmaţia lui Dumnezeu adresată Evei: 
„Voi mări foarte mult suferința și însărcinarea ta; cu 
durere vei naște copii” (Geneză 3:16), dezvoltarea 
creierului fiind însoţită și de o dezvoltare corespunzătoare 
a cutiei craniene, deci dureri la naștere. 

Nu cred că Dumnezeu dorea să fim niște oligofreni. Voia 
însă să dirijeze dezvoltarea sub toate aspectele a 
civilizaţiei nou create. Faptul că s-a produs acest 
eveniment L-a determinat să-și schimbe anumite planuri. 
Sau poate chiar acesta a fost planul Lui. Nu e loc de 
speculaţii și nici nu cred că sunt necesare. Toţi vom afla, 
cât de curând, cum au stat lucrurile. 

Despre Enoh am discutat, așa încât am ajuns la Noe. 
Câteva date din Geneză - capitolul 6: 

„Dumnezeu S-a uitat (din Staţia Lui poate vedea orice 
eveniment - n.a.) spre Pământ și iată că pământul era 
stricat... Iată cum s-o faci: corabia să aibă trei sute de coti 
în lungime (aprox. 180 în - n.a.), cincizeci de coti în lățime 
(~ 30 în - n.a.) și treizeci de coti în înălțime (-18m - n.a.) 
... Apoi Domnul a închis ușa după el”. 

Vom vedea și alte situaţii în care Dumnezeu S-a pogorât 
pe Pământ. Cu atât mai mult cu ocazia acestui eveniment. 
Corabia era foarte mare, de dimensiunea unor nave ale 
timpurilor moderne, compartimentată, deci putea adăposti 
animalele care trebuiau salvate, la strângerea lor 
participând probabil pe lângă familia lui Noe și 


reprezentanţii civilizaţiei lui Dumnezeu care aveau toată 
tehnica necesară unei astfel de acţiuni: „Noe umbla cu 
Dumnezeu” (Geneza 6:9). 

Câteva date suplimentare despre realitatea acestor 
evenimente extrase din lucrarea „Biblia este totuşi 
adevărată” de P. Popovici, nu înainte însă de a aminti că 
Potopul a fost însoțit de multiple dezastre naturale care au 
dus la dispariția a continente întregi: Atlantida, Mu etc. - 
„Potopul e pomenit în vechile scrieri caldeene, chineze, 
mexicane, greceşti, egiptene, feniciene, iar la unele 
popoare care nu cunoşteau tehnica scrisului, amintirile 
despre Potop s-au transmis pe cale orală. 

- Dr. Johannes Riem (Germania) spunea: „dintre toate 
tradițiile niciuna nu e atât de generală, atât de răspândită 
pe pământ ca tradiția potopului”. 

- Dr. Richard Andre (Germania) a colectat 88 de tradiții 
diferite ale potopului (din Asia, Europa, Africa, Australia, 
America). 

- Ziarul „Dagbladet din Danemarca afirmă că un 
inginer numit Vogt a făcut o corabie, nu prea mare ca 
dimensiuni și, de o formă curioasă. Avea 30 de picioare (1 
picior=0,32 în) lungime, 5 picioare lăţime și 3 picioare 
înălţime. Ea este o nouă corabie a lui Noe, construită de 
inginerul Vogt, cheltuiala fiind suportată de „Fundaţia 
Charles Bery”. 

DI Vogt afirmă următoarele: „Ştiţi că am fost angajat de 
câţiva ani pentru experiențe de navigaţie. În cursul 
experienţelor, de cea mai mare importanţă era obţinerea 
celor mai bune proporţii la dimensiunile vaselor. Atenţia 
mea a fost atrasă de niște cifre găsite în Biblie, la Geneza 
6:15, dimensiunile date de Dumnezeu lui Noe pentru 
construcţia corăbiei. Remarcabilul lucru ce se poate spune 
despre aceste dimensiuni este că după mii de ani de 
experienţe în ce privește arta construcţiilor de corăbii, ele 
sunt încă proporțiile ideale pentru construcţia unei mari 
corăbii. Una din cele mai mari dificultăţi, este aceea a 
determinării dimensiunilor corecte și proportionate. Fără 
îndoială că multe corăbii au fost pierdute, numai pentru că 


dimensiunile lor n-au fost precis proporţionate. Sunt 
convins că dacă am da celui mai mare inginer din lume 
sarcina de a construi o corabie, tot atât de mare și tot atât 
de simplu construită ca și corabia lui Noe, pentru a pluti 
cât mai liniștit pe mare, el n-ar putea face o corabie mai 
bună. Opinia mea este că arca lui Noe este o capodoperă”. 

Unii cititori ai cărţilor mele mi-au dat a înţelege că am 
făcut „fixaţie” pe Biblie și nu caut știința și în alte lucrări 
vechi. Nu neg că există, însă sunt nerelevante din punctul 
de vedere al lămuririi trecutului și viitorului nostru în 
această lume și în cea viitoare. Dacă le voi descoperi, cu 
cea mai mare plăcere le voi face publice. 

Pentru lămuriri voi da un exemplu: există așa cum am 
afirmat nenumărate tradiţii ale Popoarelor care amintesc 
de Potop. Niciuna însă nu dă DIMENSIUNILE NAVEI 
construită în timpul lui Noe. Doar el le menţionează. La fel 
cum scrierile indiene vorbesc, ca și scrierile vechi al 
multor altor popoare de aparate de zbor. Şi atât. 

O informaţie interesantă (în afara Bibliei, dar care 
confirmă cartea lui Enoh) este furnizată de Epopeea lui 
Ghilgameș în care se vorbește de zeii Mesopotamiei care, 
înspăimântați de potop, se refugiază în cer, acolo unde 
zeul Anu își are adăpost. Inainte de a intra, „Zeii se 
ploconesc și se înjosesc ca niște câini”. Înspăimântaţi de 
ceea ce se întâmplă ei își plâng nenorocirea. 

Majoritatea cercetătorilor resping identitatea potopului 
Biblic cu cel babilonian argumentând următoarele: istoria 
din Geneză vorbește de un Dumnezeu, iar istoria lui 
Ghilgameș vorbește de un cer încărcat de zei, care aveau 
trăsături umane, se văitau, se temeau de Altul, se înjoseau. 

Cercetătorii nu pot înțelege deoarece nu cunosc cartea 
lui Enoh. Cei care au ajuns cu lectura acestei cărți până 
aici își dau seama cu siguranță că în epopeea lui 
Ghilgameș este vorba de îngerii lui Azazel care se vaită 
știind ce-i va aștepta. Doar că nu i-a mai primit nimeni în 
Cer. L-au trimis pe Enoh ca mesager. 

După Potop, Dumnezeu a așezat în nor un curcubeu. Să 
vedem ce spune Biblia: „Curcubeul meu pe care l-am 


așezat în nor... apele nu se vor mai face un potop, ca să 
nimicească orice făptură... Eu mă voi uita la el...” (Geneză 
9:13-17). 

Credeţi oare, asemenea președintelui SUA, G. W. Bush, 
când a fost la București, că e vorba de un banal fenomen 
optic? E vorba de ceva mult mai complex. Este un mare 
satelit centrat pe diferite zone ale Pământului prin care 
Dumnezeu „se uită” și când va vedea că lumea se va umple 
din nou de fărădelege (plinul cred că s-a făcut deja) n-o va 
mai distruge prin apă. Va folosi focul. Arme nucleare sunt 
destule. De fapt distrugerea va fi datorată îngerilor lui 
Azazel și științei lor prost folosite. 

Familia lui Noe a coborât din navă (acest termen mi se 
pare mai potrivit decât cel de arcă; Dicţionarul explicativ 
al limbii române și probabil și al altor limbi dau 
următoarea definiţie termenului de arcă: „corabia miticului 
Noe; figurativ îngrămădire eterogenă de oameni și 
animale. Fără comentarii - n.a.) pe muntele Ararat, de 
lângă izvoarele fluviului Eufrat. Apoi se pare că au migrat 
spre Babilonia, fostul lor loc de baștină înainte de potop. 
Fiii lui Noe au fost: lafet, Ham, Sem. 

lafetiţii s-au dus în nord și au populat regiunile din jurul 
Mării Negre și cele din jurul Mării Caspice. Au fost 
strămoșii popoarelor caucaziene din Europa și Asia. 

Hamiţii s-au dus în sud, probabil în Egipt, Arabia, țărmul 
răsăritean al Mării Mediterane și Coasta de Răsărit a 
Africii. Canaan, fiul lui Ham, și urmașii lui au ocupat un 
teritoriu care va deveni ulterior ţara evreilor. 

Semiţii i-au cuprins pe evrei, sirieni, asirieni, în nordul 
Văii Eufratului și în zonele învecinate. 

Pe parcursul perioadei de aproximativ 400 de ani ce s-a 
scurs de la Potop (2344 î.Hr.) până la Avraam (1917 î.Hr.) 
cel mai important conducător a fost Nimrod, nepotul lui 
Ham (Geneză 10:8), care a fost șeful proiectului legat de 
construirea turnului Babel. 

După potop locuitorii pământului vorbeau o singură 
limbă (după eșecul legat de tumul Babel vor fi împrăștiați, 
în linii mari populând zonele geografice menţionate mai 


sus), oamenii acelei perioade stabilindu-se în valea Sinear, 
lângă joncţiunea Tigrului și a Eufratului (vechiul Babilon); 
„Și au mai zis: „haidem să zidim o cetate și un turn al cărui 
vârf să atingă cerul” (Geneză 11:4). 

Cuvântul turn, înseamnă zigurat, adică o piramidă în 
trepte care avea în vârf aparatura necesară pentru 
inspectarea Cerului. Deci un observator astronomic. De 
unde aveau aparatura? Cred că mulţi cititori au deja 
răspunsul. De la îngerii lui Azazel care și-au băgat din nou 
„coada” printre oameni. 

„Domnul s-a pogorât să vadă cetatea și turnul pe care-l 
zideau fiii oamenilor, și Domnul a zis: „lată, ei sunt un 
singur popor; și toți au aceeași limbă și iată de ce s-au 
apucat; acum nimic nu i-ar împiedica să facă tot ce și-au 
pus în gând. Haidem să ne pogorâm și să le încurcăm 
acolo, limba, ca să nu-și mai înțeleagă vorba unii altora. Şi 
Domnul i-a împrăștiat de acolo pe toată suprafața 
Pământului” (Geneza 11:5-8). 

Planul îngerilor lui Azazel și al oamenilor influenţaţi de 
aceștia, de a evita o nouă intervenţie de pedepsire a lor, de 
a inspecta Cerul este dejucat și de această dată. 

Pentru  încurcarea limbilor sugerez următoarele 
explicaţii: în unele afecțiuni psihice care au la bază șocuri 
emoţionale puternice persoanele respective ajung până la 
crearea unei limbi doar de ei înțelese, compusă dintr-o 
multitudine de neologisme. Ceva asemănător putea să se 
întâmple și cu oamenii respectivi în mijlocul cărora s-au 
„pogorât” îngerii civilizaţiei lui Dumnezeu cu aparatele lor 
de zbor. Se poate lua în calcul și o posibilă influențare a 
biocâmpului sau subconștientului așa cum se întâmplă cu 
persoanele aflate în transă care ajung să vorbească limbi 
pe care nu le cunosc în stare de veghe. Bineînţeles că 
numărul limbilor au fost puţine la număr, din ele 
formându-se ulterior alte limbi noi și dialecte. 

Referitor la răspândirea pe Pământ a oamenilor, pe 
lângă zonele menţionate și populate de urmașii lui Sem, 
Ham și lafet, pot spune că în alte zone ale Pământului au 
putut fi duși de îngerii lui Dumnezeu cu navele lor. Există 


numeroase scrieri vechi ale popoarelor care amintesc de 
străbuni ai lor veniţi din Ceruri. 

Prin împrăștierea oamenilor și încurcarea limbilor se 
explică și varietatea de zei, precum și varietatea de nume a 
persoanelor de dinainte de potop. A fost păstrată amintirea 
îngerilor veniți din ceruri, a potopului, a uriașilor, a 
aparatelor lor de zbor etc. Elemente întâlnite în scrierile 
vechi. Există printre ele și elemente științifice, din păcate 
foarte puţine pentru o imagine coerentă asupra istoriei 
trecute, prezente și viitoare a omenirii, așa cum e furnizată 
de religiile monoteiste (vom vedea că și Coranul conţine 
elementele de bază care apar în studiul Bibliei). 

Majoritatea arheologilor cred că vatra turnului Babel 
s-ar găsi în centrul Babilonului unde s-au descoperit niște 
mine în apropierea Templului Marduk. G. Smith a 
descoperit o inscripţie care menţionează: „Zidurile acestui 
ilustru turn i-a ofensat pe zei. Într-o noapte ei au dărâmat 
tot ce zidiseră ei. I-au împrăștiat, și le-au înstrăinat graiul”. 

Oamenii au păstrat amintirea îngerilor lui Azazel care 
i-au ajutat să construiască turnul Babel și i-au mai învăţat 
probabil și alte lucruri. Nu neapărat rele. I-au învăţat 
probabil să cultive diferite plante, legume, să pescuiască 
etc. Erau doar în grija lor. Astfel au devenit eroi civilizatori 
și mai târziu zei. Oamenii aveau să li se închine în forme 
aberante, înjositoare pentru fiinţa umană (jertfe umane, 
rituale sexuale etc.). Chiar dacă jertfele umane nu se mai 
practică (decât poate în zone necunoscute ale Pământului), 
rituale sexuale sau alte rituale păgâne sunt practicate, din 
nefericire, de miliarde de oameni. Excepţie fac: evreii, 
creștinii a căror activitate religioasă este axată pe 
studierea și punerea în practică a învățăturilor Biblice și 
musulmanii. 

Din păcate idolatria a cuprins marile culte creștine: 
statui și leme pictate sunt în toate lăcașurile lor de cult și 
în casele idolatrilor. Când vor veni încercările vor vedea că 
acești idoli nu au nicio putere. Sunt surzi și muţi. 

Faptul că există un număr de credincioși monoteiști 
(cam mic, dar suficient pentru a repopula Pământul în 


timpul „împărăției de 1000 de ani”) se datorează exclusiv 
faptului ca reprezentanţii civilizaţiei lui Dumnezeu au luat 
contact direct cu persoane cărora le-au transmis 
învăţăturile lor. Le vom cunoaște în continuare. 

Taberele au fost astfel formate: de o parte Azazel, îngerii 
lui și oamenii care au ales civilizația din Adânc, pe de altă 
parte Dumnezeu, îngerii lui și oamenii care au ales 
civilizaţia din Cer. În prezent tabăra lui Azazel are o 
superioritate zdrobitoare. Din fericire pentru cei puţini, 
Dumnezeu nu a pierdut și nu va pierde niciodată. 

Să trecem acum la analiza câtorva aspecte din viaţa 
patriarhului Avraam (1917 î.Hr.) recunoscut de 
credincioşii adevărați ai celor trei religii monoteiste drept 
întemeietorul lor. Dumnezeu l-a chemat pe Avraam să 
devină fondatorul unei mişcări ce avea drept scop 
recuperarea omenirii. 

„Toate familiile pământului vor fi binecuvântate în tine” 
(Geneză 12:3). Biblia este răspândită în peste 2000 de 
limbi și dialecte. Coranul este și el răspândit în atâtea țări 
arabe. Toţi cei care citesc aceste cărți îl recunosc pe 
Avraam drept omul rară de care credinţa lor adevărată nu 
ar fi existat. 

Reamintesc ascultarea de care a dat dovadă Avraam 
când Dumnezeu i-a cerut să-și părăsească familia și casa 
cu scopul de a merge în ţara care va fi dată evreilor, 
Canaan. 

„Când a fost Avraam în vârstă de nouăzeci și nouă de 
ani, Domnul i s-a arătat, și i-a zis: „Eu sunt Dumnezeul Cel 
Atotputernic. Umblă inaintea Mea, și fii fără prihană. 
Avraam s-a aruncat cu fața la pământ” (Geneză 17:1,3). 

Este vorba de un dialog direct cu Dumnezeu, Geneza 
afirmând în acest sens următoarele: „Când a isprăvit de 
vorbit cu el, Dumnezeu S-a înălțat de la Avraam”. (Geneza 
17:22). Cred că este clar cum „s-a înălţat”. 

În capitolele 18 și 19 din Geneză sunt descrise întâlnirile 
lui Avraam cu trei bărbaţi, doi dintre ei având misiunea de 
a distruge Sodoma și Gomora, iar cel de al treilea fiind 
chiar Dumnezeu, cu care Avraam va duce tratative 


referitoare la evitarea distrugerii acestor două cetăţi: 
„Domnul i s-a arătat la stejarii lui Mamre, pe când Avraam 
sedea la ușa cortului, în timpul zădufului zilei. Avraam a 
ridicat ochii, și s-a uitat și iată că trei bărbați stăteau în 
picioare lângă el. Când i-a văzut, a alergat înaintea lor de 
la ușa cortului, și s-a plecat până la pământ. Apoi a zis: 
„Doamne, dacă am căpătat trecere în ochii Tăi, nu trece, 
rogu-Te, pe lângă robul Tău. Ingăduie să se aducă puțină 
apă, ca să vi se spele picioarele; și odihniţi-vă sub copacul 
acesta. Am să mă duc să iau 

O bucată de pâine, ca să prindeți la inimă... „Fă cum ai 
zis” i-au răspuns ei... Avraam a alergat la vite, a luat un 
vițel tânăr și bun, și l-a dat unei slugi să-l gătească în 
grabă. Apoi a luat unt și lapte, împreună cu vițelul pe 
care-l gătise, și l-a pus înaintea lor”. (Geneza 18: 1-8). 

După masă „cei doi îngeri au ajuns la Sodoma seara” 
(Geneza 19:1) dar „Avraam stătea înaintea Domnului”. 
(Geneză 18:22). Simplu, nu? 2+1=3. 

La Sodoma, cei doi bărbaţi ajung în casa lui Lot (nepotul 
lui Avraam) unde, au un comportament asemănător 
oamenilor, mănâncă, beau lapte, se spală pe picioare. Dacă 
ar fi fost îngerași cu aripioare și-ar fi spălat aripile. Apoi 
sunt solicitați de bărbaţii din Sodoma, să iasă în stradă, 
pentru a se împreuna cu ei. Lot oferă acestor perverși, în 
schimbul îngerilor, pe cele două fete ale sale, dar este 
refuzat. Atunci se produce un eveniment salvator, astfel 
descris: „Dar bărbații aceia au întins mâna, au tras pe Lot 
înăuntru la ei în casă, și au încuiat ușa. lar pe oamenii care 
erau la ușa casei i-au lovit cu orbire, de la cel mai mic pană 
la cel mai mare, așa că degeaba se trudeau ei să găsească 
usa” (Geneză 19:10-11). 

„Mâna” lor nu a fost altceva decât un dispozitiv de 
teleportare, orbirea homosexualilor fiind cauzată de 
efectul luminos al razei emise de respectivul aparat. 

Urmează apoi evacuarea familiilor lui Lot, căruia i se 
spune să nu se uite înapoi și să se refugieze într-o cetate, 
îngerul făcându-i menţiunea că nu poate face nimic până 
nu ajunge acolo, Lot și ai săi urmând a fi salvaţi. 


După ce Lot a ajuns în cetatea Ţoar, „Domnul a făcut să 
ploaie, peste Sodoma și Gomora pucioasă și foc. A nimicit 
cu desăvârșire cetățile acelea, toată câmpia și pe toți 
locuitorii cetăților, și tot ce creștea pe pământ. Nevasta lui 
Lot s-a uitat înapoi, și s-a prefăcut într-un stâlp de sare. 
Avraam s-a sculat a doua zi dis de dimineaţă, și s-a dus la 
locul unde stătuse înaintea Domnului. Şi-a îndreptat 
privirile spre Sodoma și Gomora, și spre toată Câmpia; și 
iată că a văzut ridicându-se de pe pământ un fum, ca fumul 
unui cuptor” (Geneza 19: 24-28). 

În anul 1924, Dr. F. Albright și dr. M.G. Kyle care au 
condus o expediţie a Şcolii Americane și a Seminarului 
Xenia au găsit în partea de sud-est a Mării Moarte 
numeroase dovezi arheologice care confirmă existenţa 
menţionatelor cetăţi Biblice. 

Nu lipsit de importanţă este și faptul că în acele zone 
radioactivitatea este cu mult peste nivelul normal, fiind 
semnalată și existenţa unei zone acoperite cu o substanţă 
asemănătoare sticlei, fenomen ce apare în urma unei 
explozii nucleare. 

Un alt episod din viaţa lui Avraam este cel descris în 
capitolul 22, în care Dumnezeu, pentru a-i pune la 
încercare credinţa, îi cere să jertfească pe fiul său, pe 
Isaac, pe muntele Moria. 

În momentul în care era gata să-l înjunghie pe acesta, 
„îngerul Domnului l-a strigat din ceruri, și a zis: 
„Avraame!” „Iată-mă”, a răspuns el. Îngerul a zis: „Să nu 
pui mâna pe băiat, și să nu-i faci nimic; căci știu acum Că 
te temi de Dumnezeu, întrucât n-ai cruțat pe fiul tău, pe 
singurul tău fiu, pentru Mine... îngerul Domnului a chemat 
a doua oară din ceruri pe Avraam și a zis: „Pe Mine însumi 
jur, zice Domnul: pentru că ai făcut lucrul acesta, și n-ai 
cruțat pe fiul tău, pe singurul tău fiu, te voi binecuvânta 
foarte mult” (Geneza 22:11-12; 15-17). 

Cuvintele: „Pe mine însumi jur, zice Domnul”, atribuite 
„îngerului care-l strigă pe Avraam din ceruri”, 
demonstrează că (vom vedea și în alte exemple) Dumnezeu 
era în interiorul acestui „înger” care era tot un aparat de 


zbor. Prin „îngeri” oamenii acelor vremuri defineau atât pe 
reprezentanţii civilizaţiei lui Dumnezeu cât și aparatele lor 
de zbor. 

Documentele originale vorbesc de „Gloria lui El 
Yahweh” dar versiunile ulterioare din diferite limbi, 
inclusiv cea română, au înlocuit acest termen cu acela de 
„înger al Domnului”. Schimbarea se datorează falselor 
culte religioase care doreau să transforme Biblia într-o 
suită de povești cu îngerași, balauri, draci cu coarne și 
coadă etc., fantezii care nu există nicăieri descrise în 
Cartea cărților. 

Cenzura însă nu a fost completă. Vom vedea pe 
parcursul acestei lucrări că există atât în Vechiul cât și în 
Noul Testament numeroase locuri în care se vorbește 
despre Slava (Gloria) Domnului, manifestările „slavei” fiind 
acelea ale unui aparat de zbor. 

După moartea lui Avraam, Dumnezeu se arată și fiului 
acestuia, Isaac: „Domnul i s-a arătat chiar în noaptea 
aceea, și i-a zis: „Eu sunt Dumnezeul tatălui tău Avraam: 
nu te teme, căci Eu sunt cu tine; te voi binecuvânta, și îți 
voi înmulți sămânța din pricina robului Meu Avraam” 
(Geneza 26:24). 

În timpul lui Iacov, fiul lui Isaac, apar din nou îngerii și 
legământul cu Avraam este întărit de Dumnezeu: „Jacov a 
plecat din Beer - Seba, și și-a luat drumul spre Haran. A 
ajuns într-un loc unde a rămas peste noapte, căci asfinţise 
soarele. A luat piatra de acolo, a pus-o căpătâi, și s-a culcat 
în locul acela. Şi a visat (mai corect cred că i s-a părut că 
visează sau a fost hipnotizat - n.a.) o scară rezemată de 
pământ, al cărei vârf ajungea până la cer. Îngerii lui 
Dumnezeu (navele - n.a.) se suiau și se pogorau pe scara 
aceea. Și Domnul stătea deasupra ei și zicea: „Eu sunt 
Domnul, Dumnezeul tatălui tău Avraam, și Dumnezeul lui 
Isaac” (Geneză 28: 10-13). 

După câtva timp lacov are o nouă întâlnire cu acești 
reprezentanţi ai civilizaţiei lui Dumnezeu: „Iacov însă și-a 
văzut de drum: și l-au întâlnit îngerii lui Dumnezeu. Când 

i-a văzut, lacov a zis: Aceasta este tabăra lui Dumnezeu 
(Geneză 32: 1 -2). 

Urmează episodul cel mai interesant al vieţii lui Iacov - 
lupta lui cu Dumnezeu: „Iacov însă a rămas singur. Atunci 
un om s-a luptat cu el până la revărsatul zorilor. Văzând că 
nu-l poate birui omul acesta l-a lovit la încheietura coapsei, 
așa că i s-a scrântit încheietura coapsei lui lacov, pe când 
se lupta cu el. Omul acela a zis: „Lasă-mă să plec, căci se 
revarsă zorile „. Dar lacov a răspuns: „Nu te voi lăsa să 
pleci până nu mă vei binecuvânta „. Omul acela i-a zis: 
„Cum îţi este numele? „ „lacov” a răspuns el. Apoi a zis: 
„Numele tău nu va mai fi Iacov, ci te vei chema Israel (cel 
ce luptă cu Dumnezeu); căci ai luptat cu Dumnezeu și cu 
oamenii și ai fost biruitor „. Iacov l-a întrebat: „Spune-mi 
Te rog, numele Tău „. El a răspuns: „Pentru ce îmi ceri 
numele? „Şi l-a binecuvântat acolo. lacov a pus locului 
aceluia numele Peniel (faţa lui Dumnezeu); „căci”, a zis el 
„am văzut pe Dumnezeu faţă în faţă, și totuși am scăpat cu 
viață”. Răsărea soarele când a trecut pe lângă Peniel. Însă 
Iacov șchiopăta din coapsă. lată de ce, până în ziua de azi, 
Izraeliții nu mănâncă vâna de la încheietura coapsei; „căci 
Dumnezeu a lovit pe Iacov la încheietura coapsei în vână” 
(Geneza 32: 24-32). 

Nu a fost o luptă corp la corp. A fost însă o luptă între 
Dumnezeu și Iacov căruia i-au fost evidenţiate ca simbol 
pentru generaţiile următoare anumite calităţi și defecte. 
Această luptă deci a avut un caracter profetic avându-se în 
vedere rezistenţa pe care poporul lui Israel o va avea pe 
parcursul istoriei la chemările lui Dumnezeu. De 
asemenea, se referă și la permanentele lupte ale acestui 
popor cu oamenii, lupte duse fie atunci când existau ca 
stat independent, fie pe atunci când erau împrăștiați 
printre neamuri. 

Pe lângă aceste aspecte, Iacov, al cărui nume a fost 
schimbat în Israel de însuși Dumnezeu, trebuia, pentru a 
avea autoritate în faţa fiilor săi, care vor forma cele 12 
semințţii ale lui Israel, să fi avut, la fel ca Avraam și Isaac, o 
legătură directă cu Dumnezeu. 


În plus, prin această luptă, Israel a primit și o asigurare, 
tot cu caracter profetic, referitoare la viitorul naţiunii care 
îi va purta numele: va lupta cu oamenii și va fi biruitoare. 

Lupta pe care Israel o va duce contra lui Dumnezeu se 
va solda însă cu o înfrângere, o „lovitură puternică la 
încheietura  coapsei”, asemănătoare celei primite de 
întemeietorul acestei naţiuni: cred că este vorba de faptul 
că, în final, vor fi siliți să recunoască că Omul pe care L-au 
răstignit în urmă cu 2000 de ani a fost Fiul lui Yahweh, 
Dumnezeu lui Avraam, Isaac și Iacov. 

O ultimă întâlnire a lui Iacov cu Dumnezeu este aceea în 
care i se cere să meargă la Betel să-i ridice un altar, după 
care S-a înălţat de la el, în locul unde-i vorbise (Geneză 35: 
1,13). 

Avraam, Isaac, Iacov, precum și soțiile lor Sara, Rebeca 
și Lea sunt îngropaţi, pe partea vestică a Hebronului (30 
km sud de Ierusalim) în peștera Macpela, într-o moschee 
aflată în mâna arabilor. 

Iacov a avut 12 fii care vor forma cele 12 seminţii ale lui 
Israel. Unul dintre aceștia Iosif, este vândut unor negustori 
de către fraţii săi, care-l vor duce în Egipt unde, datorită 
planului lui Dumnezeu și inteligenţei sale, va ajunge 
dregător. 

Consider important a furniza câteva date referitoare la 
perioada aproximativă în care au trăit persoanele cele mai 
importante ale Genezei: Avraam - aprox. 2000 î.Hr., Iacov 
(aprox. 1900 î.Hr.), Iosif (aprox. 1800 î.Hr.). 

În anul 1912 au fost descoperite de către Sir Flinders 
Petrie ruinele unui palat ce se crede că i-ar fi aparţinut lui 
Iosif. Din cauza unei lungi perioade de foamete Iosif își va 
aduce întreaga familie din Canaan în Egipt. 


EXOD, LEVITIC, NUMERI, DEUTERONOM 


După moartea lui Iosif o schimbare de dinastie a dus la 
transformarea izraeliţilor într-un popor de robi. 

În aceasta perioadă, se naște Moise (1400 î.Hr.). 
Deoarece copiii de parte bărbătească, în urma unei 
hotărâri a faraonului, erau omorâţi (evreii se înmulţiseră 
foarte mult), mama sa l-a ascuns trei luni, după care l-a 
pus într-un coșuleţ de papură pe care l-a uns cu lut și 
smoală, și i-a dat drumul pe apă în vecinătatea locului 
unde se scălda fata Faraonului. Aceasta îl va scoate din 
apă, îi va lua o doică, dintre femeile evreilor (chiar pe 
mama sa) și se va ocupa de creșterea și educaţia lui. 

Crescând, a asistat la exploatarea evreilor. După ce va 
ucide un egiptean ce bătea un evreu va fi nevoit să fugă în 
Sinai, unde va deveni ginerele preotului Madianului, Ietro. 

Prima întâlnire a lui Moise cu „îngerul” (nava) Domnului 
a avut loc în felul următor: „Moise păștea turma socrului 
său, letro, preotul Madianului. Odată a mânat turma până 
dincolo de pustie și a ajuns la muntele lui Dumnezeu, la 
Horeb. Ingerul Domnului i s-a arătat într-o flacără de foc, 
care ieșea din mijlocul unui rug. Moise s-a uitat, și iată că 
rugul era tot un foc, și rugul nu se mistuia deloc (nava 
avea o culoare roșie, ca focul-n.a.). Moise a zis: „Am să mă 
întorc să văd ce este această vedenie minunată, și pentru 
ce nu se mistuie rugul”. Domnul a văzut că el se întoarce 
să vadă; și Dumnezeu l-a chemat din mijlocul rugului, și a 
zis: „Moise! Moise!”. El a răspuns: „lată-mă!”. Dumnezeu a 
zis: „Nu te apropia de locul acesta; scoate-ți încălțămintea 
din picioare, căci locul pe care calci este un pământ sfânt”. 
(Academicianul rus Anatoli Mikulin a explicat solicitarea 
lui Dumnezeu în felul următor: prezenţa navei era asociată 
cu o serie de câmpuri electrice extrem de intense, ale 
căror efecte negative pot fi înlăturate prin „pământare”, în 
cazul lui Moise, descălțarea - n.a.). Domnul a zis: „Am 
văzut asuprirea poporului Meu, care este în Egipt, și am 
auzit (supravegherea permanentă a Pământului - n.a.) 
strigătele pe care le scoate din pricina asupritorilor lui, 
căci îi cunosc durerile. M-AM POGORAT ca să-l izbăvesc 
din mâna egiptenilor, și să-l scot din Ţara aceasta și să-l 


duc într-o Ţară bună și întinsă, într-o Ţară unde curge 
lapte și miere”... Moise a zis lui Dumnezeu: „iată, când mă 
voi duce la copiii lui Israel, și le voi spune: „Dumnezeul 
părinților noștri m-a trimis la voi”, și mă vor întreba: „Care 
este Numele Lui?” Ce le voi răspunde? Dumnezeu a zis lui 
Moise: „EU SUNT CEL CE SUNT (YAHWEH. - n.a.). Sia 
adăugat: „Vei răspunde copiilor lui Israel, astfel: „Cel ce se 
numește EU SUNT (Cel prin care toate iau ființă - n.a.) 
m-a trimis la voi”. Dumnezeu a mai zis lui Moise: „Așa să 
vorbești copiilor lui Israel”: „Domnul Dumnezeul părinților 
voștri, Dumnezeul lui Avraam, Dumnezeul lui Isaac și 
Dumnezeul lui Iacov m-a trimis la voi. Acesta este Numele 
Meu pentru veșnicie, acesta este Numele Meu din neam în 
neam” (Exod 3:1-15). Deplasările copiilor lui Israel prin 
pustiu, timp de 40 de ani, au fost permanent urmărite de 
Yahweh care era în nava Sa, numită de Moise, „nor”. „În 
ziua când a fost așezat cortul (un fel de Templu - n.a.), 
norul a acoperit locașul cortului întâlnirii; și, de seara până 
dimineața, deasupra cortului era ca înfățișarea unui foc. 
Totdeauna era așa: ziua, norul acoperea cortul, iar noaptea 
avea înfățișarea unui foc. Când se ridica norul de pe cort, 
porneau și copiii lui Israel, și acolo unde se oprea norul, 
tăbărau și copiii lui Israel... Când norul rămânea mai multă 
vreme deasupra cortului, copiii lui Israel ascultau de 
porunca Domnului și nu porneau. Când norul rămânea mai 
puține zile deasupra cortului, ei tăbărau după porunca 
Domnului, și porneau după porunca Domnului. Dacă norul 
se oprea de seara până dimineaţa, și se ridica dimineața, 
atunci porneau și ei. Dacă norul se ridica după o zi și o 
noapte, atunci porneau și ei. Dacă norul se oprea deasupra 
cortului două zile, sau o lună, sau un an, copiii lui Israel 
rămâneau tăbărâți, și nu porneau; și când se ridica, 
porneau și ei“ (Numeri: 9:15-22). 

Cartea Exodului descrie foarte bine modul în care 
civilizaţia lui Yahweh își va face cunoscută prezenţa. 
Pentru unii va fi vorba de o suită de dezastre, în timp ce 
pentru alţii, care vor fi protejaţi, acest eveniment va 
reprezenta începutul „epocii de aur” a omenirii sau 


„împărăţia de 1000 de ani”. Tot așa cum Dumnezeu a creat 
lumea în șase zile (ere) și în a șaptea s-a odihnit, la fel a 
fost și va fi și cu istoria pământului: 6000 de ani de lupte, 
de prefaceri, de „creaţie” a Pământului, de curăţire etc., 
urmaţi de 1000 de ani de pace. 

Toate „minunile” descrise de Moise au o singură 
explicație, și anume aceea că au fost realizate de către 
reprezentanţii unei civilizații extrem de avansate. 
Deoarece textele respective sunt în Biblie eu voi preciza 
cititorului locul unde pot fi găsite și o explicaţie, care sper 
să se apropie de adevăr. 

1) Prefacerea apei în sânge (Exod 7:14-25) - navele și 
ocupanţii lor, „îngerii”, pot acţiona atât în materie cât și în 
spirit, colorarea apelor fiind un lucru foarte ușor de 
realizat prin introducerea unor substanţe colorate sau 
toxice. 

2) Invazia de broaște (Exod 8:1-15) - Posibila sinteză a 
lor la bordul navelor sau/și aducerea lor din ape prin 
intermediul unor puternice furtuni. 

3) Păduchii (ţânţarii) - (Exod 8:16-19) - aceeași 
explicaţie ca la 2 sau/și eliberarea din navă a unor 
substanţe chimice care să îi atragă. 

4) Musca câinească (Exod 8:20-32) - explicaţia de la 2 
sau/și eliberarea unor substanţe care să le atragă. 

5) Ciuma vitelor (Exod 9:1 -17) - de această dată au fost 
folosite arme bacteriologice. Turmele evreilor nu au fost 
atinse, ceea ce demonstrează o foarte fină prelucrare 
genetică a bacilului pestei sau ciumei. 

6) Vărsatul negru (Exod 9:8-12) - din nou arma 
bacteriologică produce „vărsat”, termen generic pentru o 
serie de boli infecțioase precum: variolă, varicelă sau 
scarlatină. 

7) Piatra și focul (Exod 9:13-15) - grindină foarte mare și 
fulgere. De astă dată asistăm la descrierea utilizării 
armelor meteorologice. In acest capitol este demn de 
reținut mesajul transmis de Yahweh faraonului: „dacă 
Mi-as fi întins mâna și te-as fi lovit cu ciumă, pe tine și pe 
poporul tău, ai fi pierit de pe pământ”. 


8) Lăcustele (Exod 10:1-20) - explicaţia de la 2 sau/și 
eliberarea unor substanţe care să le atragă. 

9) Întuneric de 3 zile (Exod 10:21-29). Nava (navele) 
puteau produce acest fenomen. Întuneric produs artificial 
pe o zonă geografică relativ mică. Faptul că în locurile 
unde erau copiii lui Israel era lumină are o explicaţie 
simplă: reflectoarele unei (unor) nave erau aprinse. 
„Domnul mergea înaintea lor, ziua, într-un stâlp de nor, ca 
să-i călăuzească pe drum, iar noaptea într-un stâlp de foc, 
ca să-i lumineze, pentru ca să meargă și ziua și noaptea” 
(Exod 13:21). 

10) Moartea întâilor născuţi (Exod 12:12): „Eu voi trece 
prin Ţara Egiptului, și voi lovi pe toți întâii născuți”. Din 
navă (nave) se putea stabili ușor vârsta biologică a 
oamenilor și animalelor. Apoi întâi născuţi ai acestora erau 
uciși cu o armă, gen laser sau alte tehnici necunoscute 
încă, cum ar fi aceea a decuplării corpului spiritual de cel 
fizic. Evreii erau protejaţi de faptul că aveau pragul de sus 
al caselor și stâlpii ușii stropiţi cu sânge. Dumnezeu și 
slujitorii Săi vedeau aceasta și nu îi distrugeau. 

După ce s-au abătut aceste plăgi peste ei, egiptenii au 
decis să-i elibereze pe evrei. Apoi s-au răzgândit și au 
pornit în urmărirea lor. Au fost opriţi de „îngerul” (nava) 
lui Yahweh: „Îngerul lui Dumnezeu, care mergea înaintea 
taberei lui Israel, și-a schimbat locul și a mers înapoia lor, 
și Stâlpul de nor care mergea înaintea lor și-a schimbat 
locul și a stat înapoia lor. El s-a așezat între tabăra 
egiptenilor și tabăra lui Israel. Norul acesta pe de o parte 
era întunecos, iar pe cealaltă lumina noaptea. Si toată 
noaptea cele două tabere nu s-au apropiat una de alta” 
(Exod 14:19-20). 

Uscarea Mării Roșii (evenimentul se crede că a avut loc 
în zona Canalului de Suez, unde lățimea este de 
aproximativ 5 km) s-a realizat prin aplicarea, probabil, a 
unor câmpuri electromagnetice extrem de puternice, 
deoarece „apele stăteau ca un zid”. Înainte de prăvălirea 
apelor peste egipteni asistăm la o altă demonstraţie de 
forţă a îngerilor lui Yahweh: „În straja dimineţii, Domnul, 


din stâlpul de foc și de nor, S-a uitat spre tabăra 
egiptenilor și a aruncat învălmășeală în tabăra egiptenilor. 
A scos roatele carelor și le-a îngreunat mersul. Egiptenii 
au zis atunci: „Haidem să fugim dinaintea lui Israel, căci 
Domnul se luptă pentru el împotriva egiptenilor” (Exod 
14:24-25). 

Explicaţie: utilizarea unor arme care produc 
deteriorarea structurii materialelor (metale, lemn etc.). 

În 1990, în lucrarea „Biblia și OZN-urile”, am scris 
despre posibila aplicare din interiorul slavei (navei) lui 
Yahweh a unui câmp electromagnetic care a făcut ca apele 
Mării Roșii să stea „ca un zid”. În 1998, cercetători de la 
Institutul de Fizică din Kyoto (Japonia) au descoperit 
caracterul diamagnetic al apei un câmp electromagnetic 
aplicat asupra, unei eprubete, aflată la orizontală și 
umplută pe jumătate cu apă, a făcut ca apa să se îndrepte 
spre capetele acesteia și să stea „ca un zid”. A fost 
denumit „efectul Moise”. 

După trecerea Mării Roșii, adresându-se evreilor, Moise 
nu-și revendică niciun merit. El atribuie toată izbânda lui 
Yahweh: „Domnul este un războinic viteaz: Numele lui este 
Domnul (sună cam impersonal, nu? Numele Yahweh este al 
Domnului - n.a.). Popoarele vor afla lucrul acesta și se vor 
cutremura” (Exod 15:3, 14). În pelerinajul lor prin pustiu, 
evreii au ajuns la Mara (Amărăciune), numită astfel 
deoarece apele erau amare. „Poporul a cârtit împotriva lui 
Moise, zicând: „Ce avem să bem? „. Moise a strigat către 
Domnul, și Domnul i-a arătat (era în navă, deasupra lor - 
n.a.) un lemn pe care Moise l-a aruncat în apă. Și apa s-a 
făcut dulce” (Exod 15:24-25). 

„Lemnul” respectiv era un dispozitiv de tratare a apei 
pentru a deveni potabilă. Să vedem și ce mâncau evreii în 
pustiu. Domnul a zis lui Moise: „Jată că voi face să plouă 
pâine din ceruri. Poporul va ieși afară și va strânge cât îi 
trebuie... Şi, pe când vorbea Aaron, fratele lui Moise, 
întregii adunări a lui Israel, s-au uitat înspre pustie, și iată 
că Slava (nava - n.a.) Domnului s-a arătat în nor 
(dispozitivul de protecție al oamenilor împotriva 


câmpurilor fizice ale navei - n.a.). Domnul, vorbind lui 
Moise, a zis: „Am auzit cârtirile copiilor lui Israel. 
Spune-le: „Între cele două seri aveţi să mâncaţi carne și 
dimineața vă veţi sătura de pâine, și veți ști că Eu sunt 
Domnul (Yahweh - n.a.), Dumnezeu vostru”. Seara, au 
venit niște prepelite și au acoperit tabăra; și dimineața, s-a 
așezat un strat de rouă în jurul taberei. Când s-a luat roua 
aceasta, pe fața pustie era ceva mărunt ca niște grăunțe, 
mărunt ca bobițele de gheață albă pe pământ” (Exod 6:14). 
Mana semăna cu grăunțele de coriandru. Poporul se 
risipea și o strângea, o măcina la râșniță, sau o pisa într-o 
piuă; o fierbea în oală și făcea turte din ea. Mana avea 
gustul unei turte făcute cu untdelemn”. (Numeri; 11:7-8). 

Mana era produsă la bordul navelor, iar prepelițele erau 
fie sintetizate (clonate) în nave, fie atrase de acestea prin 
intermediul unor substanţe chimice. 

Din nou la Horeb, unde iar evreii nu găsesc apă. Domnul 
a zis lui Moise: „Iată, eu voi sta înaintea ta pe stânca 
Horebului, vei lovi stânca, și va țâșni apă din ea, și poporul 
va bea. Moise a făcut așa, în fața bătrânilor lui Israel” 
(Exod 17:6). Gestul lui Moise a fost simbolic. Tot Yahweh, 
din navă, a despicat stânca. Nu poate fi exclusă și 
posibilitatea ca „toiagul” pe care Moise l-a primit de la 
Dumnezeu să fie un dispozitiv sofisticat prin care să se 
poată realiza numeroase „minuni”. 

Interesantă este afirmaţia pe care Yahweh o face lui 
Moise: „Aţi văzut ce am făcut Egiptului, și cum v-am purtat 
pe aripi de vultur” (Exod 19:4). Este o referire la faptul că 
nava Sa, așa cum vom vedea în cartea profetului Ezechiel, 
are și aripi. 

Moise primește din partea lui Yahweh și promisiunea că 
va fi alături de evrei în lupta pentru cucerirea Canaanului 
(teritoriul pe care se va întinde Israelul): „lată, Eu trimet 
un înger (navă - n.a.) înaintea ta, ca să te ocrotească pe 
drum, și să te ducă în locul pe care l-am pregătit. Fii cu 
ochii în patru înaintea Lui, și ascultă glasul Lui; să nu te 
împotrivești Lui, pentru că nu vă va ierta păcatele, căci 
Numele Meu este în El. (Deci Dumnezeu era în nava care 


era numită „înger”. Din păcate sunt miliarde de oameni, în 
2003, care își imaginează „îngerii” drept niște copilași 
blonzi, bucălaţi și dotați cu aripioare pentru zbor - n.a.). 
Dar dacă vei asculta glasul lui, și dacă vei face tot ce-ţi voi 
spune, Eu voi fi vrăjmașul vrăjmașilor tăi. Îngerul Meu va 
merge înaintea ta, și te va duce la Amoriţi, Fereziţi, 
Canaaniţi, Heviţi și lebusiţi și îi voi nimici... voi trimite 
groaza Mea (armele de distrugere de la bordul navei - n.a.) 
înaintea ta, voi pune pe fugă toate popoarele la care vei 
ajunge... Voi trimite  viespile bondărești (în ebraică 
termenul de  „viespe” exprimă ideea unei mașini 
zburătoare - n.a.) înaintea ta, și vor izgoni pe Heviţi, 
Canaaniţi și Hetiţi” (Exod 23:20-23, 27, 28). Apoi Moise 
este chemat pe muntele Sinai, unde primește indicaţii din 
partea lui Dumnezeu pentru facerea cortului (un fel de 
Templu) și a obiectelor de cult: „Moise s-a suit pe munte și 
norul a acoperit muntele. Slava Domnului s-a așezat pe 
muntele Sinai, și norul l-a acoperit timp de șase zile. În 
ziua a șaptea, Domnul a chemat pe Moise în mijlocul 
norului. Înfățișarea slavei (navei - n.a.) Domnului era ca un 
foc mistuitor pe vârful muntelui, înaintea copiilor lui Israel. 
Moise a intrat în mijlocul norului (dispozitivul protector 
care înconjura nava - n.a.), și s-a suit pe munte. Moise a 
rămas pe munte patruzeci de zile și patruzeci de nopti”. 
(Exod 24:15-18). 

Două dintre obiectele de cult fabricate de evrei, în urma 
indicaţiilor primite de Moise de la Yahweh, merită o 
atenţie deosebită. Este vorba de chivot și efod. „Să facă un 
chivot de lemn de salcâm, lungimea lui să fie de două 
coturi și jumătate (aprox. 150 cm - n.a.), lățimea de un cot 
și jumătate (aprox. 90 cm - n.a.) și înălțimea de un cot și 
jumătate” (Exod 25:10). 

Dar, printr-o cutie de lemn nu se putea comunica, așa 
încât următoarele indicaţii ale lui Dumnezeu sunt: „Să pui 
capacul ispășirii pe chivot, și în chivot să pui mărturia pe 
care ţi-o voi da. Acolo mă voi întâlni cu tine, și de la 
înălțimea capacului ispășirii, dintre cei doi heruvimi 


așezați pe chivotul mărturiei, iți voi da toate poruncile 
Mele pentru copiii lui Israel” (Exod 25:21 -22). 

Trei elemente ale acestui dispozitiv au o semnificaţie 
deosebită: 

1) „Mărturia”, primită chiar de la Dumnezeu = staţie de 
emisie - recepţie a unor variate câmpuri fizice. 

2) Capacul ispășirii = difuzorul 

3) Heruvimii de aur = antenele. 

Voi explica diferenţa dintre „mărturie”, al cărei rol l-am 
văzut, și cele două „table ale mărturiei”, care cuprindeau 
cele 10 porunci. Acestea din urmă i-au fost date de Yahweh 
lui Moise pe Muntele Sinai, despre ele spunându-se că 
sunt „table de piatră, scrise cu degetul lui Dumnezeu” 
(Exod 31:18). Despre chivot se presupune că s-a pierdut în 
robia babiloniană (606 î.H). Cred că în viitor chivotul va 
ieși la iveală (este bine ascuns) și se va vedea că aceste 
„table ale mărturiei”, care au stat permanent în chivot, 
sunt plăci de piatră gravate cu laser, acestea fiind „degetul 
lui Dumnezeu”. Să vedem cum comunicau conducătorii 
politici sau religioși ai evreilor cu Yahweh: „Când intra 
Moise în cortul întâlnirii ca să vorbească cu Domnul, auzea 
glasul care-i vorbea de pe capacul ispășirii, care era așezat 
pe chivotul mărturiei, între cei doi heruvimi. Și vorbea cu 
Domnul” (Numeri 7:89). „Norul (nava - n.a.) Domnului era 
deasupra lor în timpul zilei, când porneau din tabără. Când 
pornea chivotul, Moise zicea: „Scoală-Te, Doamne, ca să se 
împrăștie vrăjmașii Tăi, și să fugă dinaintea Feţei tale, cei 
ce Te urăsc” (Numeri 10: 34-35). 

La aproximativ 300 de ani după Moise, a trăit Samuel 
(1100 î.Hr.) care l-a urmat pe Eli la funcţia de judecător, 
precum și la cea de preot. Cartea 1 Samuel (scuze pentru 
cele câteva trimiteri la alte capitole, dar sunt necesare 
pentru formarea unei idei de ansamblu asupra funcţionării 
chivotului și a efodului), capitolul 3, conţine o referire la 
chivot: „Tânărul Samuel slujea Domnului înaintea lui Eli. 
Samuel era culcat în Templul Domnului, unde era chivotul 
lui Dumnezeu. Atunci Domnul a chemat pe Samuel. El a 
răspuns: „lată-Mă!” Şi a alergat la Eli și a zis: „lată-mă, 


căci m-ai chemat”. Eli a răspuns: „Nu te-am chemat: 
întoarce-te și te culcă”. Samuel nu cunoștea posibilitatea 
de comunicare cu Yahweh prin intermediul chivotului. De 
aceea, după ce se duce a doua și a treia oară la Eli, acesta, 
dându-și seama că Dumnezeu este Cel care l-a chemat, îi 
spune: „Du-te de te culcă, și dacă vei mai fi chemat să 
spui: „Vorbește, Doamne, că robul Tău ascultă”. 

Tot în Cartea 1 Samuel, cap. 14: 18, 37, este descrisă 
folosirea chivotului într-o campanie militară îndreptată 
contra filistenilor de împăratul Saul: „Şi Saul a zis lui Ahia: 
„Adu încoace chivotul lui Dumnezeu”. Şi Saul a întrebat pe 
Dumnezeu: „Să mă pogor după filisteni? li vei da în 
mâinile lui Israel?” Dar în clipa aceea nu i-a dat niciun 
răspuns". 

În cartea 2 Samuel, cap. 6, este descrisă transportarea 
chivotului, precum și „pedepsirea” lui Uza care, în 
momentul când chivotul se dezechilibrase, a întins mâna și 
l-a apucat murind pe loc, chivotul fiind probabil încărcat cu 
electricitate, asigurându-se astfel protecţia lui în cursul 
campaniilor militare. 

„Când au ajuns în aria lui Nacon, Uza a întins mâna și l-a 
apucat, pentru că era să-l răstoarne boii. Domnul s-a 
aprins de mânie impotriva lui Uza, și Domnul l-a lovit pe 
loc pentru păcatul lui” (2 Samuel 6:6-7). 

Apropierea de chivot nu putea să fie permisă decât 
anumitor persoane. Chiar și Marele Preot trebuia să-și 
pună pe mantie, când intra în lăcașul sfânt unde era 
chivotul, niște clopoței, „așa că el nu va muri” (Exod 
28:35). 

Purtarea acestor clopoței nu era întâmplătoare. 
Recepţionarea sunetului produs de ei la bordul navei care, 
așa cum am văzut, însoțea permanent pe copiii lui Israel, 
ducea la decuplarea automată a forţelor fizice ce asigurau 
securitatea chivotului. 

In capitolul 28 din cartea Exodului sunt date toate 
amănuntele referitoare la realizarea veșmintelor Marelui 
Preot. Astfel, era o mantie, un pieptar, o tunică și efodul 
care „era din aur, de fir albastru, purpuriu și cărămiziu, și 


de in subțire răsucit. Erau două astfel de bucăţi unite la 
umeri și atârnând în faţă și în spate, cu o piatră de onix pe 
fiecare umăr”. Dumnezeu îi cere lui Moise (versetul 30) să 
pună pe efod un dispozitiv numit Tumim și Urim (lumină și 
sunet) care, după cum vom vedea, este asemănător 
chivotului. Şi el se folosea pentru a comunica cu Yahweh, 
fiind o mică staţie de emisie-receptie. 

Marele preot purta pe cap o mitră care pe partea 
dinainte avea o placă de aur ce juca, probabil, rolul unei 
antene absolut necesară bunei funcţionării a microstaţiei 
(Levitic 8:7-9). 

Să urmărim în câteva exemple cum funcţiona 
microstaţia (Tumim și Urim) de pe efod: 

1) Pentru alegerea lui Iosua ca părtaş la dregătoria lui 
Moise, Dumnezeu îi cere acestuia să-i comunice lui Iosua 
„să se înfățișeze înaintea preotului Eleazar, care să întrebe 
pentru el judecata lui Urim înaintea Domnului” (Numeri 
27:21). 

Este deci uşor de înțeles autoritatea pe care o va căpăta 
şi Iosua atunci când, în fața mulțimii adunate, de la 
dispozitivul Urim aflat pe efod şi purtat de Marele Preot, 
se va auzi glasul lui Yahweh care va transmite decizia Sa. 

2) Voi prezenta un veritabil dialog purtat de împăratul 
David cu Yahweh prin intermediul efodului (Tumim-Urim): 
„Când a fugit Abiatar, fiul lui Ahimelec, la David în Cheila, 
s-a pogorât cu efodul în mână... David luând cunoștință de 
acest plan rău, pe care-l punea la cale Saul împotriva lui, a 
zis preotului Abiatar: „Adu efodul”. Și David a zis: 
„Doamne Dumnezeul lui Israel, robul Tău a aflat că Saul 
vrea să vină la Cheila ca să nimicească cetatea din pricina 
mea. Mă vor da în mâinile lui locuitorii din Cheila? Se va 
pogori Saul aici, cum a aflat robul Tău? Doamne, 
Dumnezeul lui Israel, binevoiește și descoperă lucrul 
acesta robului Tău”. Şi Domnul a răspuns: „Se va pogori”. 
David a mai zis: „Mă vor da locuitorii din Cheila pe mine și 
pe oamenii mei, în mâinile lui Saul?”. Şi Domnul a răspuns: 
„Te vor da”. (1 Samuel 23: 6-9,12). 


3) Într-o altă situaţie, David apelează din nou la efod 
pentru a afla deznodământul confruntării militare: „David 
a zis preotului Abiatar, fiul lui Ahimelec: „Adu-mi efodul”. 
Abiatar a adus efodul la David. Şi David a întrebat pe 
Domnul: „Să urmăresc oastea aceasta? O voi ajunge? 
„Domnul i-a răspuns: „urmărește-o, căci o vei ajunge și vei 
izbăvi totul”. (1 Samuel 30: 7-8). 

Yahweh dorește o modalitate unică de închinare, care să 
nu fie pătrunsă de nicio influenţă păgână. De aceea, așa 
cum se va vedea, el însuși își va manifesta acordul sau 
dezacordul faţă de modul de închinare. 

a) „Aaron și-a ridicat mâinile spre popor, și l-a 
binecuvântat. Apoi după ce a adus jertfa de ispășire, 
arderea de tot și jertfa de mulțumire, s-a pogorât. Moise și 
Aaron au intrat în cortul întâlnirii. Când au ieșit din el, au 
binecuvântat poporul. Şi slava (nava - n.a.) a ieșit 
dinaintea Domnului. Și a mistuit pe altar arderea de tot și 
grăsimile. Tot poporul a văzut lucrul acesta; au scos 
strigăte de bucurie și s-au aruncat cu fața la pământ” 
(Levitic 9: 22-24). 

b) „Fiii lui Aaron, Nadab și Abihu, și-au luat fiecare 
cădelnița, au pus foc în ea și au pus tămâie pe foc; și au 
adus astfel înaintea Domnului foc străin, lucru pe care El 
nu li-l poruncise. Atunci a ieșit un foc dinaintea Domnului, 
i-a mistuit și au murit înaintea Domnului” (Levitic 10: 1-2). 

În Levitic 19:4 sunt scrise următoarele: „Să nu vă 
întoarceți spre idoli și să nu vă faceti dumnezei turnați. Eu 
sunt Domnul, Dumnezeul vostru”. Este o referire clară la 
modul adevărat de închinare care, sub nicio formă, nu 
cuprinde închinarea la idoli. Stau și mă întreb: ce 
justificare au în faţa lui Dumnezeu „doctorii în teologie”, 
liderii unor așa-zise culte religioase (de orientare păgână) 
care și-au umplut lăcașurile de închinare cu statui de 
piatră sau lemne pictate? 

Din diverse motive unii evrei cârteau împotriva lui 
Moise. Voi prezenta două exemple în care se vede clar cum 
Yahweh îi lichidează pe cei care încearcă să-i întunece 
planurile: „Și Core a chemat toată adunarea împotriva lui 


Moise și Aaron... Atunci slava (nava - n.a.) Domnului s-a 
arătat întregii adunări. Și Domnul a vorbit lui Moise și lui 
Aaron (prin chivot sau efod - n.a.) și a zis: „Despărțiţi-vă 
din mijlocul acestei adunări și-i voi topi într-o clipă”... 
Pământul de sub ei s-a despicat în două... Un foc a ieșit de 
la Domnul și a mistuit pe cei 250 de oameni (efectele 
mecanice și termice ale armelor de la bordul navei - n.a.) 
care aduceau tămâie” (Numeri 16:19-21, 31, 35). 

A doua zi are loc o nouă răzvrătire a poporului. Replica 
este pe măsură: „A doua zi, toată adunarea copiilor lui 
Israel a cârtit împotriva lui Moise și împotriva lui Aaron, 
zicând: „Voi ati omorât poporul Domnului!”... S-a arătat 
slava (nava - n.a.) Domnului... Domnul a vorbit lui Moise, 
și a zis: „Daţi-vă la o parte din mijlocul acestei adunări, și-i 
voi topi într-o clipă!”... Patrusprezece mii șapte sute de 
inși au murit de urgia aceasta, afară de cei ce muriseră din 
pricina lui Core” (Numeri 16:41-42 45, 49). 

În revista, „România Mare”, din 18 octombrie 2002, a 
fost prezentat un articol, referitor la întoarcerea pe 
Pământ a unui grup de extratereștri. Aceștia au transmis 
unui translator de la ONU un mesaj cuprins într-o carte de 
1100 de pagini. Cartea se numește „Xor'ke Ber”, tema de 
bază a ei fiind revendicarea Pământului (planeta lor 
natală) de către această civilizaţie extrem de avansată. 

Se menţionează și faptul că puţini dintre ei, cunoscuţi 
sub denumirea de „observatori”, vizitează Pământul din 
când în când ca să observe activităţile oamenilor. Nu am 
această carte. Așa cum am văzut până în acest punct al 
lucrării mele, și vom vedea în continuare, Biblia abundă în 
astfel de informaţii. Am semnalat cititorilor cazul relatat 
de „România Mare” doar pentru a evidenția faptul că 
supravegherea a continuat (și va continua) pe tot parcursul 
istoriei omenirii. 

Să mai analizăm câteva aspecte grăitoare în acest sens 
din timpul vieţii lui Moise: Adresându-se lui Moise și 
evreilor, Yahweh afirmă: „Veţi fi ai Mei dintre toate 
popoarele, căci TOT PĂMÂNTUL ESTE AL MEU” (Exod 
19:5). 


„Domnul vorbea cu Moise faţă în fată, cum vorbește un 
om cu prietenul lui”. (Exod 33:11). 

„In Israel nu s-a mai ridicat prooroc ca Moise, pe care 
Domnul să-l fi cunoscut faţă în faţă” (Deuteronom 34:10). 

„Și Domnul a zis lui Moise: „lată, voi veni la tine într-un 
nor (navă - n.a.) gros, pentru ca să audă poporul când îţi 
voi vorbi, și să aibă totdeauna încredere în tine... Domnul 
se va pogori, în fața întregului popor, pe muntele Sinai... A 
treia zi dimineața, au fost tunete, fulgere și un nor gros pe 
munte... Muntele Sinai era tot numai fum, pentru că 
Domnul se pogorâse pe el în mijlocul focului. Fumul acesta 
se înălța ca fumul unui cuptor, și tot muntele se cutremura 
cu putere... Moise vorbea și Dumnezeu îi răspundea cu 
glas tare” (Exod 19.9-20). 

„Glas tare” - staţia de amplificare de la bordul navei. Nu 
am înţeles de ce foarte multe persoane susţin că în Biblie 
este scris că nu poate să-i vadă omul faţa lui Dumnezeu și 
să trăiască. Această afirmaţie denotă o citire superficială a 
Cărţii Cărţilor. Să explic câteva versete pentru a lămuri 
această problemă: „Moise a zis: „Arată-mi slava Ta (nava - 
na). Domnul a răspuns: „Voi face să treacă pe dinaintea ta 
toată frumusețea mea, și voi chema Numele Domnului 
înaintea ta... Faţa (e vorba de partea din faţă a navei din 
care plecau diferite arme de distrugere, așa cum am văzut 
- n.a.), nu vei putea să Mi-o vezi, căci nu poate, omul să 
Mă vadă și să trăiască... Iată un loc LÂNGĂ MINE. Vei sta 
pe stâncă. Şi când va trece slava Mea, te voi pune în 
CRAPATURA STANCII, și te voi acoperi cu mâna Mea, 
până voi trece. (Deci Moise stă lângă Yahweh, care îl 
protejează ascunzându-l în stâncă și acoperindu-l cu un 
dispozitiv de protecţie, aflat în mâna Lui n.a.). Iar când îmi 
voi trage mâna la o parte de la tine, mă vei vedea pe 
dinapoi” (Exod 33:18-23). 


IOSUA 


După Moise, conducător al evreilor a devenit Iosua, cel 
care va cuceri Canaanul. Civilizaţia lui Dumnezeu era 
angajată în lucrarea de formare a poporului evreu, având 
un scop unic: acela de a pregăti calea pentru venirea lui 
Mesia Isus, care va stabili în lume ideea potrivit căreia 
există un singur Dumnezeu adevărat: Yahweh. „îngerii” lui 
Dumnezeu își fac remarcată prezenţa și în timpul vieţii lui 
Iosua. Astfel, trecerea Iordanului pentru a ajunge în Ţara 
Canaan este posibilă prin aplicarea câmpurilor 
electromagnetice prin intermediul chivotului - efectul 
Moise. Ca urmare apa se va opri în amonte: „Și de îndată 
ce preotii care duc chivotul Domnului Dumnezeului 
întregului pământ, vor pune talpa piciorului în apele 
Iordanului, apele Iordanului se vor despica în două, și 
anume apele care se pogoară din sus, se vor opri 
grămadă... Preoţii care duceau chivotul legământului 
Domnului s-au oprit pe uscat, până a isprăvit tot poporul 
de trecut Iordanul” (Iosua 3:13,17). 

Inaintea cuceririi Canaanului, Iosua are un dialog cu 
conducătorul armatei trimise de Yahweh în ajutorul 
evreilor: „Pe când Iosua era lângă Ierihon, a ridicat ochii și 
s-a uitat. Şi iată că UN OM stătea în picioare înaintea lui, 
cu sabia (o armă laser - n.a.) scoasă din teacă, în mână. 
Iosua s-a dus la el și i-a zis: „Esti dintre ai noștri sau dintre 
vrăjmașii noștri?” El a răspuns: „Nu, ci eu sunt 
CĂPETENIA OŞTIRII DOMNULUI și acum am venit” 
(Iosua 5:13,14). 

In toate ţinuturile pe care aveau să le cucerească sub 
comanda lui Iosua, ordinul era clar - distrugerea tuturor 
formelor de idolatrie: „Scoate-ți dar dumnezeii străini care 
sunt în mijlocul vostru, și întoarceţi-vă inima spre Domnul 
Dumnezeul lui Israel” (Iosua 24:23). ” 

Iosua a fost ajutorul personal al lui Moise în timpul celor 
patruzeci de ani petrecuţi de poporul lui Israel în pustiu. 

Pe tăbliţele Amarna din Palestina, scrise în perioada 
respectivă către faraonul Egiptului cu privire la atacul 


regelui Pella apar următoarele: „Întreabă-l pe Beniamin, 
întreabă-l pe Tadua, întreabă-l pe Iosua”. 

Yahweh-Dumnezeu îl va asigura pe Iosua de întregul său 
sprijin: „După moartea lui Moise robul Domnului, Domnul 
a zis lui Iosua, fiul lui Nun, slujitorul lui Moise: „Robul meu 
Moise a murit; acum scoală-te, treci Iordanul acesta, tu și 
poporul acesta, și intrați în țara pe care o dau copiilor lui 
Israel; orice loc pe care-l va călca talpa piciorului vostru, 
vi-l dau cum am spus lui Moise. Tinutul vostru se va 
întinde de la pustie și Liban până la râul cel mare, râul 
Eufrat, toată țara Hetiţilor, și pană la marea cea mare 
(Mediterana - n.a.), spre apusul Soarelui. Nimeni nu va 
putea să stea împotriva ta, cât vei trăi. Eu voi fi cu tine, 
cum am fost cu Moise: nu te voi lăsa, nici nu te voi părăsi” 
(losua 1:1-5). 

Să vedem cum a fost cucerit lerihonul, care se afla la 
aproximativ 10 km de Iordan: „lerihonul era închis și 
întărit de teama copiilor lui Israel. Nimeni nu ieșea din el 
și nimeni nu intra în el. Domnul a zis lui Iosua: „lată, eu 
dau în mâinile tale Ierihonul și pe împăratul lui, pe vitejii 
lui ostași. Înconjuraţi cetatea, voi toți bărbaţii de război, 
dând ocol cetății o dată. Așa să faci șase zile. Şapte preoți 
să poarte înaintea chivotului șapte trâmbițe de corn de 
berbec; în ziua a șaptea, să înconjurați cetatea de șapte 
ori, și preoții să sune din trâmbiţe. Când vor suna lung din 
cornul de berbec, și când veţi auzi sunetul trâmbiţei, tot 
poporul să scoată mari strigăte. Atunci zidul cetății se va 
prăbuși și poporul să se suie, fiecare drept înainte” (losua 
6:1-5). 

Fenomenul este explicabil deoarece prin chivot, în 
timpul celor 7 zile, se puteau emite probabil ultrasunete, 
care aveau să distrugă rezistenţa zidurilor. O dovadă în 
plus în acest sens este și solicitarea făcută evreilor, de a 
scoate strigăte puternice ce vor duce la prăbușirea 
zidurilor. 

Ruinele lerihonului au fost studiate de către Dr. John 
Garstang, directorul Şcolii Britanice de Arheologie din 


Ierusalim și al Departamentului de Studii Antice al 
Guvernului Palestinian, în perioada 1929-1936. 

El a confirmat prăbușirea zidurilor. Conform celor scrise 
în „Manualul Biblic”, era un zid dublu, între cele două 
ziduri existând o distanţă de 4,5 metri; zidul din afară era 
gros de 1,82 metri, zidul interior de 3,6 metri, ambele 
având o înălțime de aproximativ 9 metri. 

In cartea lui Iosua este prezentat un eveniment 
senzaţional pe care mulţi oameni nu îl cred. Să-l urmărim: 

„Atunci Iosua a vorbit Domnului (prin chivot sau efod - 
n.a.), în ziua când a dat Domnul pe Amoriţi în mâinile 
copiilor lui Israel, și a zis în fața lui Israel: „Oprește-te 
soare, asupra Gabaonului, și tu, lună, asupra văii 
Aialonului!”. 

Și soarele s-a oprit, și luna și-a întrerupt mersul, până ce 
poporul s-a răzbunat pe vrăjmașii lui... soarele s-a oprit în 
mijlocul cerului, și nu s-a grăbit să apună, aproape o zi 
întreagă. 

N-a mai fost nicio zi ca aceea, nici înainte nici după 
aceea, ca Domnul să fi ascultat glasul unui om; căci 
Domnul lupta pentru Israel” (Iosua 10:12-14). 

În lucrarea „Biblia este totuși adevărată”, P. Popovici 
furnizează o serie de informaţii deosebit de utile pentru 
înţelegerea acestui eveniment: 

- „Și noi cei de astăzi care suntem familiari cu mișcarea 
de rotație și de revoluție a Pământului, folosim totuși 
expresii contrare științei: „soarele răsare la... apus de 
soare etc. „. Chiar și astronomii uzitează asemenea 
expresii. 

- Newton a demonstrat că Pământul ar putea fi încetinit, 
fără ca locuitorii lui să simtă un apreciabil șoc în privința 
aceasta. 

- Herodot, istoricul grec care a trăit cu 480 î.H, ne 
spune că preoții egipteni i-au arătat o descriere a unei zile 
lungi. 

- Scrierile vechi chineze vorbesc de o zi lungă în timpul 
domniei impăratului Yeo, care a fost contemporan cu 
Iosua. 


- Pe la începutul secolului al XX-lea, amiralul Palmer a 
descoperit în Mexic un document, care spune că soarele 
s-a oprit pentru aproape o zi întreagă în anul „celor șapte 
iepuri”, care corespunde cu anul în care losua a cucerit 
Canaanul. 

- Profesorul Totten din America a făcut calcule 
astronomice pe care le-a publicat. Luând echinocțiile, 
eclipsele, tranzitele și mergând cu calculele de la prezent 
înapoi la solstițiul de iarnă a zilei lui losua, a găsit că 
acțiunea s-a petrecut într-o zi de Miercuri, iar calculând 
invers, de la creație la Iosua, acțiunea a căzut într-o zi de 
Marţi. El a demonstrat că în istoria lumii a fost introdusă o 
zi, care nu este alta decât ziua dublă a lui Iosua. 
Cercetătorul W. Maunders de la Observatorul Regal 
Greenwich a confirmat aceste rezultate. 

- Confirmarea electronică: în anul 1970, ziarul „Evening 
World” din Spencer, Indiana, USA, a fost primul care a 
publicat știrea. Revista „The Sword of the Lord” redă 
știrea după cum urmează: „DI Harold Hali, președintele 
Companiei Curtis Engine din Baltimore, Md. și consultant 
în programul spațial a relatat următoarele: „Cred că unul 
din cele mai uimitoare lucruri pe care le are Dumnezeu 
pentru noi azi, s-a petrecut recent cu astronauții și bărbații 
de știință spaţială de la Green Belt, Maryland. Ei 
controlează cum va fi poziția soarelui, a lunii, a planetelor 
în spațiu peste o sută de ani, peste o mie de ani. Noi 
trebuie să cunoaștem aceste date, ca să nu lansăm un 
satelit și să se izbească de ceva și astfel să fie scos din 
orbită. Noi trebuie să fixăm orbita în funcţie de viața 
satelitului și de poziția planetelor, ca să nu fie dată peste 
cap lucrarea. Cu ajutorul calculatorului electronic măsurau 
veacurile înainte și înapoi. Deodată s-a oprit. Calculatorul 
a stopat și a dat un semnal roșu, ceea ce înseamnă că e o 
greșeală, ori la informaţiile introduse în el, ori la 
rezultatele comparate cu standardele. Au fost chemați 
specialiștii să vadă dacă e bun calculatorul. Aceștia l-au 
controlat și au spus: „E perfect”. Șeful operațiunilor I.B.M. 
a întrebat: „Care-i mesajul? 


- Am găsit că e o zi lipsă în scurgerea vremii”. Toţi au 
dat din cap. Tăcere. 

Din grup unul mai religios i-a arătat relatarea lui Iosua... 
Au mers cu calculatorul la vremea arătată și au găsit-o, dar 
nu era destul. Timpul scurs care lipsea, găsit pe vremea lui 
Iosua, era numai 23 ore și 20 minute, nu o zi întreagă. Au 
citit iarăși Biblia și el le-a spus: „aproape o zi întreagă”. 

Aceste simple cuvinte în Biblie sunt importante dar ei 
erau în încurcătură, căci dacă nu poți da socoteală de 40 
de minute, te vor incurca și peste o mie de ani. Patruzeci 
de minute trebuiau găsite, căci puteau fi înmulţite de 
multe ori pe orbite. Atunci cel credincios și-a adus aminte 
că undeva în Biblie scrie că soarele a mers înapoi. 
Cosmonauții i-au răspuns că și-a ieșit din minţi. Dar au luat 
Cartea și au găsit la 2 împărați 20:8-11 următoarele: „Și 
Domnul a dat cu zece trepte înapoi umbra din locul în care 
se pogorâse pe cadranul soarelui lui Ahaz”. 

Zece trepte sunt exact 40 de minute. Douăzeci și trei de 
ore și douăzeci de minute din Iosua cu 40 de minute din „2 
împărați” fac ziua întreagă lipsă. Cosmonauţii au trebuit să 
înscrie în jurnal ziua ce lipsește. Calculatoarele electronice 
adeveresc Biblia”. 

La informaţiile furnizate de P. Popovici adaug și eu încă 
una: pentru civilizaţia lui Dumnezeu care, așa cum am 
văzut în cartea lui Enoh, dirijează mersul corpurilor 
cerești, încetinirea mișcării de rotaţie a Pământului este un 
proces foarte ușor de realizat. 

Să vedem ce alte metode au fost folosite de 
reprezentanţii civilizaţiei lui Dumnezeu, pentru a-i ajuta pe 
evrei în cucerirea ţării Canaanului: 

„Domnul i-a pus în învălmășeală (folosirea armei 
psihologice prin  interferarea proceselor psihice 
subconștiente - n.a.) dinaintea lui Israel... pe când fugeau 
ei dinaintea lui Israel... Domnul a făcut să cadă din cer (din 
nava - n.a.) peste ei niște pietre mari și au pierit” (Iosua 
10: 10-11). 

Copiii lui Israel au nimicit și pe urmașii uriașilor, 
Anachimii: „A nimicit pe  Anachimi din muntele 


Hebronului... din tot muntele lui luda și din tot muntele lui 
Israel (sudul și, respectiv, nordul Israelului de astăzi - 
n.a.); Iosua i-a nimicit cu desăvârșire, împreună cu cetățile 
lor. N-au rămas decât la Gaza, la Gad și la Așdod” (Iosua 
11;21-22). 

Dintre gândurile lui Iosua transmise evreilor, înainte de 
moartea sa, pe lângă îndemnurile de a fi lipiţi sufletește de 
Yahweh și a lupta contra idolatriei, menţionez altele, utile 
studiului nostru: 

„Unul singur dintre voi urmărea o mie din ei căci 
Domnul, Dumnezeul vostru, lupta pentru voi... am trimes 
înaintea voastră (spune Dumnezeu - n.a.) viespe 
bondărească (aparate de zbor - n.a.), și i-a izgonit 
dinaintea voastră, ca pe cei doi împărați ai Amoriţilor,; nici 
cu sabia, nici cu arcul tău” (Iosua 23: 10 și 24:12). 


JUDECĂTORI 


După moartea lui Iosua, poporul evreu nu a avut niciun 
guvern central puternic. Ei erau o confederație de 12 
semintii, urmașii a celor 12 fii ai lui Iacov (Israel), conduși 
doar de sfaturile lui Dumnezeu adresate conducătorilor 
lor, prin chivot sau efod. Yahweh însuși fiind Conducătorul 
poporului evreu, putem vorbi despre TEOCRAŢIE. 

Această perioadă (premergătoare regatului) s-a întins 
între 1400-1100 î.Hr. Să urmărim câteva exemple din care 
reiese clar modul în care evreii au fost conduși de 
Dumnezeu: 

„După moartea lui Iosua, copiii lui Israel au întrebat pe 
Domnul, și au zis: „Cine dintre voi să se suie întâi 
împotriva Canaaniţilor, ca să pornească lupta cu ei?... 
Domnul a dat pe Canaaniţi și pe Fereziţi în mâinile lor; au 
ucis zece mii de oameni la Bezec” (Judecători 1:1,4). 

După ce evreii nu se comportă în sensul indicaţiilor 
primite (distrugerea tuturor altarelor idolilor) Yahweh, în 


nava Sa le spune următoarele: „Îngerul Domnului S-a suit 
din Ghilgal la Bochim, și a zis: „Eu v-am scos din Egipt, și 
v-am adus în țara pe care am jurat părinţilor vostri că o voi 
da... Pentru ce ați făcut lucrul acesta?” (Judecători 2:1-2). 

Debora, femeia care a fost o perioadă judecător în 
Israel, a fost martora unui ajutor primit de evrei în luptele 
lor. Câteva din gândurile ei: 

„Doamne, când ai ieșit din Seir... pământul s-a 
cutremurat, cerurile au picurat (grindină - n.a.) și norii au 
turnat ape cu găleata... munții s-au clătinat... Sinaiul acela 
s-a clătinat înaintea Domnului, Dumnezeului lui Israel... 
din ceruri se luptau, de pe cărările lor stelele (navele - 
n.a.) se luptau împotriva lui Sisera” (Judecători 5: 4-5, 20). 
În timpul lui Ghedeon, alt judecător, au loc următoarele 
evenimente: „Apoi a venit îngerul Domnului, și S-a așezat 
subt stejarul din Ofra (era un aparat de zbor mai mic - 
n.a.)... Domnul i-a zis: „Eu voi fi cu tine, și vei bate pe 
Madian (poporul madianiţilor - n.a.) ca pe un singur om... 
îngerul Domnului a întins vârful toiagului pe care-l avea în 
mână, și a atins carnea și azimele. Atunci s-a ridicat din 
stâncă un foc care le-a mistuit... Domnul i-a zis: „Fii pe 
pace, nu te teme, căci nu vei muri... Domnul i-a zis: 
„Poporul pe care-l ai cu tine este prea mult... s-ar putea să 
se laude impotriva Mea... cu cei trei sute de oameni... vă 
voi mântui, și voi da pe Madian în mâinile tale... Domnul 
i-a făcut să întoarcă sabia unii împotriva altora... o sută 
douăzeci de mii de oameni (în Biblie unele cifre sunt de 
zece ori mai mari - n.a.), fuseseră uciși” (Judecători 6:11, 
16, 21, 23/7: 2, 7, 22/8: 10). 

În timpul lui Samson, alt judecător, alte evenimente: „Un 
om al lui Dumnezeu a venit la mine, și avea înfățișarea 
unui înger al lui Dumnezeu, o înfățișare înfricoșată (mama 
lui Samson comunică soțului ei modul în care a fost 
nașterea viitorului judecător al Israelului - n.a.)... Ingerul 
Domnului (tot o navă - n.a.) s-a suit în flacăra altarului. 
Văzând lucrul acesta, Manoah și nevastă-sa au căzut cu 
fața la pământ... „Vom muri, căci am văzut pe Dumnezeu” 
(n-a murit niciunul din părinţii lui Samson - n.a.)... 


Dumnezeu a despicat crăpătura stâncii din Lehi, și a ieșit 
apă din ea. Samson a băut” (Judecători 13:6, 20, 22/15: 
19). 

„Copiii lui Israel au întrebat pe Domnul - acolo se găsea 
atunci chivotul legământului lui Dumnezeu” (Judecători 
20:27). 


ÎMPĂRAȚI (SAUL, DAVID, SOLOMON) 


Spre sfârșitul epocii judecătorilor s-a născut Samuel, cel 
care va fi o punte între Judecători și Regat (Saul, David, 
Solomon), aproximativ în 1100 î.Hr. El a întemeiat un 
ordin de profeţi care avea rolul de a supraveghea și căuta 
să îndrepte atât greșelile regilor cât și ale preoţilor. 

Acești profeţi au avut o activitate de circa 300 de ani, 
înainte de epoca celorlalţi care au scris ultimele 17 cărți 
ale Vechiului Testament (de la Isaia, la Maleahi). Primul 
rege a fost Saul (1053 î.H), apoi David (1013 î.Hr.) urmat 
de Solomon (973 î.H). 

După moartea lui Solomon regatul a fost divizat: zece 
seminţii au format Israelul - regatul de nord, iar două 
(Iuda și Beniamin) - regatul de sud. 

Regatul de nord a fost distrus de Asiria (721 î.Hr.) iar 
cel de sud de Babilon (600 î.Hr.) 

Cântarea Anei, mama lui Samuel: 

„Domnul este un Dumnezeu care știe totul. Şi toate 
faptele sunt cântărite de El (1 Samuel 2:3)... Vrăjmașii 
Domnului vor tremura. Din înălțimea cerului El își va 
arunca tunetul asupra lor” (Samuel 2:10). 

Am amintit anterior cum l-a chemat Dumnezeu pe 
Samuel prin intermediul chivotului (1 Samuel capitolul 3). 

Într-o confruntare militară cu filistenii, evreii sunt 
înfrânți și pierd și chivotul care este luat de învingători. Nu 
l-au atins precum Uza. Chivotul era în car și avea și 4 bare 
de lemn pentru a-l transporta. 


Filistenii l-au pus în casa lui Dagon (zeul pește), 
așezându-l alături. Lui Yahweh nu-i place niciun fel de 
idolatrie, nicio închinare adusă vreunui înger închis în 
Adânc, precum Dagon, așa încât are loc următorul 
eveniment: 

„A doua zi, sculându-se dis de dimineață, au găsit pe 
Dagon întins cu fața la pământ, înaintea chivotului 
Domnului; capul lui Dagon și cele două mâini ale lui erau 
tăiate pe prag, și nu-i rămăsese decât trunchiul” (1 Samuel 
5:4). 

Explicaţia e simplă: în chivot era „mărturia”, aparatul 
primit de Moise de la Dumnezeu. 

După acest eveniment, filistenii pun chivotul într-un car 
cu boi și îl înapoiază evreilor. Când carul a ajuns în 
ținuturile evreilor, locuitorii au făcut greșeala de a se uita 
în chivot unde era „mărturia”. 

Au murit, bineînţeles. Câmpurile fizice care protejau 
chivotul și-au făcut simțită prezenţa: 

„Domnul a lovit pe oamenii din Bet-Semes, când s-au 
uitat în chivotul Domnului, a lovit (cincizeci de mii) 
șaptezeci de oameni (așa cum am spus, datorită 
traducerilor repetate ale Bibliei s-au strecurat și unele 
greșeli în special asupra unor date cifrice nu foarte 
importante. Mulţi ar putea să le folosească drept argument 
privitor la veridicitatea Bibliei. Este treaba lor, este 
capacitatea lor de înţelegere - n.a.) din popor. Și poporul a 
plâns, pentru că Domnul îl lovise cu o mare urgie” (1 
Samuel 6:19). 

Într-o confruntare ulterioară: „Domnul a tunat în ziua 
aceea cu mare vuiet împotriva Filistenilor, și i-a pus pe 
fugă” (1 Samuel 

În perioada unei secete, Samuel îi cere (prin chivot sau 
efod) lui Dumnezeu să dea ploaie: „Samuel a strigat către 
Domnul, și Domnul a trimis chiar în ziua aceea tunete și 
ploaie. Tot poporul a avut o mare frică de Domnul și de 
Samuel” (1 Samuel 12: 18). 

În timpul unei lupte conduse de împăratul Saul, arma 
psihologică folosită de civilizaţia lui Dumnezeu se face din 


nou remarcată: „Filistenii au întors sabia, unii împotriva 
altora, și învălmășeala era nespus de mare” (1 Samuel 
14:20). 

Viitorul împărat al lui Israel, David (Dumnezeu n-a fost 
mulțumit de Saul) trebuia înălţat în ochii poporului. 
Prilejul: lupta cu Goliat care „era din Gat (din neamul 
uriașilor - n.a.), și avea o înălțime de șase coți și o palmă” 
(1 Samuel 17:4). Deci, peste 3,60 în. In capitolul 17 este 
descrisă această luptă în care David l-a ucis cu o piatră. 

Ciudat, nu? Nu însă și dacă luăm în calcul faptul că 
dintr-o navă a civilizaţiei lui Dumnezeu (invizibilă în 
situaţia respectivă) se putea trimite eventual fie un 
proiectil, fie să se producă o decuplare rapidă a corpului 
fizic de cel spiritual. 

In capitolul 23, reamintesc este o comunicare a lui David 
cu Dumnezeu, realizată prin efod (Tumim-Urim). La fel în 
capitolul 30. In acest timp Saul nu primea niciun răspuns: 
„Saul a întrebat pe Domnul și Domnul nu i-a răspuns nici 
prin vise, nici prin Urim, nici prin prooroci” (1 Samuel 
28:6). 

După ce este ales împărat, David comunică cu 
Dumnezeu: „David a întrebat pe Domnul: „Să mă sui în 
vreuna din cetățile lui Iuda?” Domnul i-a răspuns: 
„Suie-te”. David a zis: „Unde să mă sui?” Şi Domnul a 
răspuns: „La Hebron” (2 Samuel 2:1). 

In confruntările militare cu filistenii, indicaţiile privind 
strategia ce trebuia folosită îi erau transmise lui David de 
către Dumnezeu: „David a întrebat pe Domnul: „Să mă sui 
împotriva Filistenilor? Îi vei da în mâinile mele?” Şi 
Domnul a zis lui David: „Suie-te, căci voi da pe Filisteni în 
mâinile tale”... (într-o altă situaţie strategia trebuia 
schimbată - n.a.): „David a întrebat pe Domnul. Şi Domnul 
a zis: „Să nu te sui; ci ia-i pe la spate (din navă se vedeau 
toate mișcările Filistenilor - n.a.), și mergi asupra lor în 
dreptul duzilor. Când vei auzi un vuiet de pași (zgomotul 
fin al navei - n.a.) în vârfurile duzilor, atunci să te grăbești, 
căci Domnul merge înaintea ta ca să bată oștirea 
Filistenilor” (2 Samuel 5: 19,24). 


O nouă relatare privind uciderea unui urmaș al uriașilor: 
„A mai fost o bătălie la Gat. Acolo era un om de statură 
înaltă, care avea șase degete la fiecare mână și la fiecare 
picior (malformații generate de experimentele genetice ale 
îngerilor lui Azazel - n.a.), în total douăzeci și patru, și 
care se trăgea tot din Rafa... și Ionatan... l-a omorât” (2 
Samuel 21:20-21). 

Mai sunt și alte locuri în Biblie în care sunt menţionaţi 
uriașii: „fara pe care am străbătut-o ca s-o iscodim 
(Canaanul înainte de a fi cucerit de Iosua. Evreii i se 
adresează lui Moise n.a.), este o țară care mănâncă pe 
locuitorii ei (când nu aveau hrană, uriașii care aveau 
atunci cam peste 3 în, se mâncau între ei - n.a.); toți aceia 
pe care i-am văzut acolo sunt oameni de statură înaltă. 
Apoi am văzut în ea pe uriași, pe copiii lui Anac, care se 
trag din neamul uriașilor” (Numeri 13:32-33). 

„Mai înainte aici locuiau Emimii: un popor mare, mult la 
număr și de statură înaltă ca Anachimii. Ei treceau drept 
Refaimiţi “ (Deuteronom 2:10-11). 

„Numai Og, Împăratul Basanului mai rămăsese din 
neamul Refaimiţilor. Patul lui, un pat de fier, este la Raba, 
cetatea copiilor lui Amon. Lungimea lui este de nouă coți și 
lățimea de patru coti, după cotul unui om” (Deuteronom 
3:11) 1 cot = 0,60 m. 

Chiar dacă a fost scoasă cartea lui Enoh, Biblia 
păstrează amintirea acestor evenimente. Cenzura nu a fost 
eficace. Există și o referire la Azazel, ca simbol al răului și 
al locului în care a fost închis: deșertul din Dudael. 

„Aaron (marele preot - n.a.) să arunce sorți pentru cei 
doi tapi; un sort pentru Domnul, și un sort pentru Azazel. 
Aaron să ia țapul care a ieșit la sorti pentru Domnul, și să-l 
aducă jertfă de ispășire. lar țapul care a ieșit la sorți 
pentru Azazel, să fie pus viu inaintea Domnului, ca să 
slujească pentru facerea ispășirii și să i se dea drumul în 
pustie pentru Azazel” (Levitic 16:8-10). 

Revenim la împăratul David și la descrierea navelor și a 
modului în care a fost ajutat în luptă: „Am chemat pe 
Dumnezeul meu; din locașul Lui, El mi-a auzit glasul, și 


strigătul meu a ajuns la urechile Lui. Atunci pământul s-a 
cutremurat și s-a clătinat, temeliile cerului s-au mișcat, și 
s-au zguduit, pentru că El se mâniase. Fum se ridica din 
nările Lui, și un foc mistuitor ieșea din gura Lui, cărbuni 
aprinși țâșneau din ea. A plecat cerurile și S-a pogorât; un 
nor gros era subt picioarele Lui. Călărea pe un heruvim, și 
zbura, venea pe aripile vântului; era înconjurat cu 
întunericul ca și cu un cort, era înconjurat cu grămezi de 
ape și cu nori întunecoși. Din strălucirea care era înaintea 
Lui scânteiau cărbuni de foc. Domnul a tunat din ceruri, 
Cel Prea înalt a făcut să-l răsune glasul; a aruncat săgeți și 
a risipit pe vrăjmașii mei, a aruncat fulgerul, și i-a pus pe 
fugă” (2 Samuel 22:8-15). 

Câţiva din „eroii” lui David: 

- „Ioșeb... el și-a învârtit sulița peste opt sute de oameni 
pe care i-a omorât dintr-o dată... Abișai... el și-a învârtit 
sulița peste trei sute de oameni și i-a omorât” (2 Samuel 
23:8,18). 

Şi Ierusalimul a fost pedepsit pe timpul lui David. Nu 
contează cauzele. Contează cum: 

„Domnul a trimis ciuma (arma bacteriologică - n.a.) în 
Israel... îngerul întindea mâna peste Ierusalim ca să-l 
nimicească... șaptezeci de mii de oameni (probabil 7000 - 
n.a.) din popor au murit“ (2 Samuel 24; 15-16). 

Perioada următoare, a împăratului Solomon a fost foarte 
liniștită pentru Israel. Trebuia construit Primul Templu. 
Există și aici elemente care să intereseze studiul nostru: 

„Solomon s-a întors la Ierusalim, și s-a înfățișat înaintea 
chivotului”. (1 împărați 3:15). 

„Norul (Dumnezeu s-a pogorât să vadă Templul - n.a.) a 
umplut casa Domnului. Preoții n-au putut să rămână acolo 
să facă slujba, din pricina norului; căci slava Domnului 
umpluse casa Domnului” (1 împărați 8:10-11). 

Rugăciunea lui Solomon: „Am rânduit un loc pentru 
Chivot... Doamne, Dumnezeul lui Israel! Nu este Dumnezeu 
ca Tine, nici sus în ceruri, nici jos pe pământ... Ascultă-i 
din locul locuinţei Tale, din ceruri, ascultă-i și iartă-i! (pe 
unii evrei idolatri - n.a.)... toate popoarele pământului să 


poată cunoaște că Domnul este Dumnezeu și că nu este alt 
Dumnezeu afară de el...” (1 împărați 8: 21, 23, 30, 60). 

După moartea lui Solomon, așa cum am menţionat, 
regatul s-a divizat. Să vedem ce evenimente importante 
(din punctul de vedere al studiului nostru) au avut loc în 
timpul unor împărați ai acestor regate și ai profeților care 
căutau să le îndrepte greșelile. 

Primul la care mă voi opri a fost Ilie Tișbitul care a trăit 
în timpul împăratului Ahab. Din păcate majoritatea 
oamenilor știu că de „ziua lui” (așa cum a fost ea fixată în 
calendarele unor false religii), plouă. Atât și nimic mai 
mult. 

„Cuvântul Domnul a vorbit lui Ilie: „Pleacă de aici, 
îndreaptă-te spre răsărit, și ascunde-te lângă pârâul 
Cherit, care este în fața Iordanului. Vei bea apa din pârău, 
și am poruncit corbilor să te hrănească acolo (avea să 
urmeze o perioadă de trei ani de secetă, pentru pedepsirea 
poporului care căzuse în idolatrie. Ilie trebuia să stea 
izolat și hrănit de „corbii” fabricaţi în staţia lui Dumnezeu. 
Navele LOR își vor face din nou apariţia - n.a.)... Făina din 
oală nu va scădea și untdelemnul din ulcior nu se va 
împuțina.” (proces de materializare a acestor substanţe, 
coordonat de sus - n.a.) (1 împărați 17:2-3, 14). 

Să urmărim lupta dintre Die și proorocii lui Baal. 
Acţiunile întreprinse de aceștia din urmă se aseamănă 
izbitor cu multe din practicile întâlnite în numeroase false 
religii existente în lume. Explicaţia e simplă: au o sursă 
comună - închinarea adusă de oameni îngerilor lui Azazel 
și „învățăturilor lor” primite de la ei. 

„Ahab a zorit pe Ilie, și i-a zis: „lu ești acela care 
nenorocești pe Israel?” Ilie a răspuns: „Nu eu nenorocesc 
pe Israel” (Corect. Nu el a provocat seceta - n.a.). Ilie a 
răspuns: „Nu eu nenorocesc pe Israel; ci tu, și casa tatălui 
tău, fiindcă aţi părăsit poruncile Domnului și te-ai dus după 
baali. Strânge acum pe tot Israelul la mine, la muntele 
Carmel, pe cei patru sute cincizeci de prooroci ai lui Baal 
(Azazel - n.a.) și pe cei patru sute de prooroci ai Astarteei 
(soția pământeană a lui Azazel al cărei nume nu se 


cunoaște. N-are însă nicio importanţă - n.a.), care 
mănâncă la masa Izabelei (soţia lui Ahab - n.a.) ”... a strâns 
pe prooroci la muntele Cârmei... Să ni se dea doi junei. Ei 
să-și aleagă un june, pe care să-l taie în bucăți, și să-l pună 
pe lemne, fără să pună foc. Şi eu voi pregăti celălalt june, 
și-l voi pune pe lemne fără să pun foc. Apoi voi să chemați 
numele dumnezeului vostru; și eu voi chema Numele 
Domnului. Dumnezeul care va răspunde prin foc, acela să 
fie adevăratul Dumnezeu. Şi tot poporul a răspuns, și a zis: 
„Bine!”. Ilie a zis proorocilor lui Baal: „Alegeți-vă un june 
din cei doi, pregătiţi-l voi întâi, căci sunteți mai mulți, și 
chemaţi numele dumnezeului vostru; dar să nu puneţi foc. 
Ei au luat juncul pe care li l-au dat, și l-au pregătit. Şi au 
chemat numele lui Baal de dimineață până la amiază 
(majoritatea slujitorilor unor false religii, în fața marilor 
încercări care vor urma, vor dovedi oamenilor fatala lor 
neputinţă - n.a.), zicând: „Baale, auzi-ne!” Dar nu s-a auzit 
nici glas, nici răspuns. Şi săreau împrejurul altarului (şi azi 
lumea e plină de altare. Deci hora poate începe - n.a.) pe 
care-l făcuseră. La amiază, Ilie și-a bătut joc de ei, și a zis: 
„Strigaţi tare, fiindcă este dumnezeu; se gândește la ceva, 
sau are treabă, sau este în călătorie, sau poate că doarme 
și se va trezi”. Ei au strigat tare, și, după obiceiul lor, și-au 
făcut tăieturi cu săbiile și cu sulițele, pană ce a curs sânge 
pe ei. Când a trecut amiaza, au aiurat (au căzut în transă - 
n.a.), până în clipa când se aducea jertfa de seară. Dar nu 
s-a auzit nici glas, nici răspuns, nici semn de luare aminte. 
Ilie a zis atunci întregului popor: „Apropiați-vă de mine”. 
Tot poporul s-a apropiat de el. Și Ilie a dus altarul 
Domnului care fusese sfărâmat... A făcut împrejurul 
altarului un șanț... a așezat apoi lemnele, a tăiat juncul în 
bucăți, și l-a pus pe lemne. Apoi a zis: „Umpleţi patru 
vedre (o vadră are aproximativ 10 litri - n.a.) cu apă, și 
vărsați-le pe arderea de tot și pe lemne”. Și au făcut așa. 
Apoi a zis: „Mai faceți lucrul acesta o dată”. Şi l-au făcut 
încă odată. Apoi a zis: „Mai faceți-l și a treia oară”. Şi l-au 
făcut și a treia oară. Apa curgea în jurul altarului, și au 
umplut cu apă și șanțul. In clipa când se aducea jertfa de 


seară, proorocul Ilie s-a apropiat și a zis: „Doamne, 
Dumnezeul lui Avraam, Isaac și Israel! Fă să se știe astăzi 
că tu ești Dumnezeu în Israel, că eu sunt slujitorul Tău, și 
că toate aceste lucruri le-am făcut după porunca Ta... 
Atunci a căzut foc de la Domnul (chiar dacă nu era văzută 
nava era deasupra lor - n.a.), și a mistuit arderea de tot, 
lemnele, pietrele și pământul, și a supt și apa (evaporare 
instantanee - n.a.) care era în șanț. Când a văzut tot 
poporul lucrul acesta, au căzut cu fața la pământ, și au 
zis:. „Domnul este adevăratul Dumnezeu!... „Puneti mâna 
pe proorocii lui Baal”, le-a zis Ilie: „niciunul să nu scape!” 
(o soartă asemănătoare s-ar putea să aibă și actualii 
slujitori ai falselor religii când oamenii le vor vedea 
neputinţa în faţa încercărilor grele ale omenirii, din viitor - 
n.a.). Și au pus mâna pe ei. Ilie i-a pogorât la pârâul Chison 
și i-a junghiat acolo” (1 împărați 18:17-40). 

După aceste evenimente: „Cerul s-a innegrit de nori, a 
început vântul, și a venit o ploaie mare” (1 împărați 18:45). 

Şi oamenii, în prezent, pot produce ploi artificiale. 

După ce a aflat că soţia lui Ahab, Izabela, vrea să-l 
omoare, Ilie a fugit în pustiu: „S-a culcat și a adormit subt 
un ienupăr. Şi iată, l-a atins un înger (care nu i-a dat o 
pană să-l ajute - n.a.) și i-a zis: „Scoală-te și mănâncă”. El 
s-a uitat, și la căpătâiul lui era o turtă coaptă pe niște 
pietre încălzite și un ulcior cu apă. A mâncat și a băut, apoi 
s-a culcat din nou. Îngerul Domnului a venit a doua oară, 
l-a atins, și a zis: „Scoală-te și mănâncă, fiindcă drumul pe 
care-l ai de făcut este prea lung pentru tine”. 

EI s-a sculat, a mâncat și a băut; și, cu puterea pe care 
i-a dat-o mâncarea aceasta, a mers patruzeci de zile și 
patruzeci de nopți până la muntele lui Dumnezeu, Horeb (2 
mese pentru 40 de zile. Hrană superconcentrată cu 
descompunere lentă în organism fabricată în statia 
civilizaţiei lui Dumnezeu. Există și pe pământ, în prezent, 
medicamente retard cu administrare aproximativ lunară - 
n.a.)... Și cuvântul Domnului i-a vorbit astfel: „Ce faci tu 
aici, Ilie?” (în afară de chivot și efod, reprezentanţii 
civilizației lui Dumnezeu și chiar Acesta, se pot adresa 


oamenilor prin intermediul subconștientului. Aud voci. 
Riscul în epoca actuală este acela de a fi catalogaţi drept 
schizofrenici - n.a.). El a răspuns: „Am fost plin de râvnă 
pentru Domnul, Dumnezeul oștirilor; căci copiii lui Israel 
au părăsit legământul Tău, au sfărâmat altarele Tale, și au 
ucis cu sabia pe proorocii Tăi; am rămas numai eu singur, 
și caută să-mi ia viața!”. 

Domnul i-a zis: „lesi și stai pe munte înaintea 
Domnului!”. Şi iată că Domnul a trecut pe lângă peșteră 
(urmează descrierea evoluţiei navei - n.a.). Şi înaintea 
Domnului a trecut un vânt tare și puternic, care despica 
munții și sfărâma stâncile. Domnul nu era în vântul acela. 
Și după vânt, a venit un cutremur de pământ. Şi după 
cutremurul de pământ, a venit un foc; Domnul nu era în 
focul acela. Și după foc, a venit un susur blând și subțire. 

Când l-a auzit Ilie, și-a acoperit fața cu mantaua (se 
proteja de luminile navei - n.a.), a ieșit și a stat la gura 
peșterii. Şi un glas i-a vorbit...” (1 împărați 19:5-13). 

În două rânduri împăratul Ahab va trimite câte un grup 
de cincizeci de oameni și conducătorul lor, să-l aducă la el 
pe Ilie. 

„Căpetenia aceasta s-a suit la Ilie, care sedea pe vârful 
muntelui; și i-a zis: „Omule al lui Dumnezeu, împăratul a 
zis: „Pogoară-te!” Ilie a răspuns căpeteniei peste cincizeci: 
„Dacă sunt un om al lui Dumnezeu, să se pogoare foc din 
cer și să te mistuie, pe tine și pe cei cincizeci de oameni ai 
tăi!” Şi s-a pogorât foc din cer și l-a mistuit pe el și pe cei 
cincizeci de oameni ai lui” (2 împărați 1: 9-10). 

Al doilea conducător și grupul său au aceeași soartă. Ilie 
se va pogori cu al treilea grup de oameni care recunosc 
puterea lui Dumnezeu asupra vieţii lor (2 împărați 1:13). 
Nu se pogoară decât după îndemnul „îngerului“: „Ingerul 
Domnului a zis lui Ilie: „Pogoară-te împreună cu el, n-ai 
nicio frică de el”. (2 împărați 1:15). 

Înălțarea lui Ilie la cer: 

„Cincizeci de inși dintre fiii proorocilor au sosit și s-au 
oprit la o depărtare în fața lor (e vorba de Ilie și Elisei, 


viitorul conducător al profeților - na), și ei amândoi s-au 
oprit pe malul Iordanului. 

Atunci Ilie și-a luat mantaua, a făcut-o sul, și a lovit cu 
ea apele, care s-au despărțit într-o parte și într-alta (din 
nou, „efectul Moise”; nava era deasupra lor - n.a.), și au 
trecut amândoi pe uscat... pe când mergeau ei vorbind, 
iată că un car de foc și niște cai de foc i-au despărțit pe 
unul de altul, și Ilie s-a înălţat la cer într-un vârtej de vânt. 

Elisei se uita și striga: „Părinte! Părinte! Carul lui Israel 
și călărimea lui!” Şi nu l-a mai văzut... A luat mantaua, 
căreia îi dăduse Ilie drumul, și a lovit apele cu ea... s-au 
despărțit într-o parte și în alta și Elisei a trecut” (2 
împărați 2:7-8,11-12,14). 

Elisei vestește o victorie militară asupra sirienilor. Cum 
s-a produs, cred că știți: „Domnul făcuse să se audă în 
tabăra sirienilor un vuiet de care și un vuiet de cai, vuietul 
unei mari oștiri” (2 împărați 7:6). 

La moartea lui Elisei, împăratul lui Israel, Ioas și-a 
manifestat temerea referitoare la pierderea sprijinului 
militar din partea civilizaţiei lui Dumnezeu. „EI (Ioas - n.a.) 
a plâns pe fața lui, și a zis: „Părinte! Părinte! Carul lui 
Israel și călărimea lui!” (2 împărați 13:14). 

Câteva cuvinte ale lui Dumnezeu referitoare la un viitor 
al omenirii, „bătut în cuie”, în care noi, ca și înaintașii 
noștri, doar ne încadrăm, precum și privitoare la 
supravegherea oricărui om de pe Pământ: „N-ai auzit că 
EU de mult am pregătit aceste lucruri, și că le-am hotărât 
din vremurile vechi? Acum însă am îngăduit să se 
împlinească... Dar știu când stai jos, când ieși și când intri, 
și când ești furios împotriva Mea” (2 împărați 19:25, 27). 

Lupta permanentă contra idolatriei. Un nou exemplu: 

„A izgonit pe preoții idolilor... pe cei ce aduceau tămâie 
lui Baal, soarelui, lunii, zodiilor și întregii oștiri a 
cerurilor”. (2 împărați 23:5). 

Este vorba de o acţiune a împăratului losia. A se 
remarca asemănarea dintre idolatria trecută cu cea 
prezentă. 


Revin la Elisei și închei acest capitol cu o dovadă 
elocventă a faptului ca reprezentanții acestei civilizaţii a 
lui Dumnezeu pot trăi și printre noi, simţurile noastre fiind 
incapabile de a-i detecta: 

„Slujitorul omului lui Dumnezeu (slujitorul lui Elisei - 
n.a.) s-a sculat dis de dimineaţă și a ieșit. Şi iată că o oaste 
a înconjura cetatea, cu cai și cară. Şi slujitorul a zis omului 
lui Dumnezeu: „Ah! Domnul meu, cum vom face?”. 

El a răspuns: „Nu te teme, căci mai mulți sunt cei cu noi 
decât cei cu ei. Elisei s-a rugat și a zis: „Doamne, 
deschide-i ochii să vadă (ochii minţii - n.a.). Și Domnul a 
deschis ochii slujitorului, care a văzut muntele plin de cai 
și de care de foc împrejurul lui Elisei”. (2 împărați 6: 
15-17). 


IOV 


Se crede că această carte i-ar aparţine lui Moise, fiind 
scrisă în perioada în care se refugiase în Madian. Voi 
prezenta câteva dintre mesajele ei: 

- supravegherea permanentă a pământului de către fiii 
lui Dumnezeu, inclusiv Azazel (Satan). Am reamintit-o. 
Cap. 1:6-7. 

- răzvrătirea cetei lui Azazel: „Dacă n-are încredere 
Dumnezeu nici în slujitorii Săi, dacă găsește El greșeli 
Chiar la îngerii Săi, cu cât mai mult la cei ce locuiesc în 
case de lut, care își trag obârșia din țărână, și pot fi 
zdrobiţi ca un vierme!“ (lov 4:18-19). 

- EI (Dumnezeu - n.a.) mută deodată munții și-i 
răstoarnă în mânia Sa. Zguduie pământul din temelia lui... 
poruncește soarelui și soarele nu mai răsare; și ține stelele 
subt pecetea Lui. 

Numai El întinde cerurile, și umblă pe înălțimile mării. 
El a făcut Ursul mare, luceafărul de seară și halițele, și 
stelele din ținuturile de miazăzi” (lov 9:5-9). 


- procesul de formare intrauterină a organismului uman: 
„nu m-ai muls ca laptele? Nu m-ai închegat ca brânza? 
M-ai îmbrăcat cu piele și carne, m-ai țesut cu oase și vine” 
(Iov 10: 10-11). 

- Şi atunci ca și în prezent oamenii ignorau sistemul de 
control al omenirii condus de Dumnezeu: „Tu zici: Ce știe 
Dumnezeu? Poate să judece El prin întunericul de nori? ÎI 
înfășoară norii, nu vede nimic, balta cerească abia dacă o 
străbate” (lov 22:13,14). 

- pământul este rotund, gol și suspendat în spaţiu: lov 
26:7. 

- „EI vede până la marginile pământului, zărește totul 
sub ceruri” (din nou supravegherea planetei - n.a.) (lov 
28:24). 

- existența presiunii atmosferice. Confirmarea a fost 
făcută de Torricelli abia în anul 1643, deci după mai bine 
de 3000 de ani: „A rânduit greutatea vântului” (lov 28:25). 

- „Le pune înainte faptele lor, fărădelegile lor, mândria 
lor. li înștiințează ca să se îndrepte, îi îndeamnă să se 
întoarcă de la nelegiuire. Dacă ascultă și se supun, își 
sfârșesc zilele în fericire, și anii în bucurie” (lov 36:9-11). 

- Cuvântul Domnului adresat lui lov: „Cine este cel ce 
îmi întunecă planurile prin cuvântări fără pricepere?... 
Unde erai tu când am întemeiat pământul?... Cine i-a 
hotărât măsurile?... cine a închis marea cu porti, când s-a 
aruncat din pântecele mamei ei? (posibil ca apele de la 
suprafaţa Pământului să își fi avut originea în cele din 
„Adânc” - n.a.). Când i-am făcut haina din nori... De când 
ești, ai poruncit tu dimineţii? Ai arătat zorilor locul lor?... 
Ai pătruns tu până la izvoarele mării? (apele din „Adânc” - 
n.a.) Sau te-ai plimbat tu prin fundurile adâncului?... Ai 
cuprins tu cu privirea întinderea pământului? (Pământul 
văzut din spaţiu - n.a.)... Ai ajuns tu până la comorile 
zăpezii? Ai văzut tu cămările grindinei?... Pe ce cale se 
împarte lumina? (posibilă aluzie la caracterul de corpuscul 
și undă al luminii - n.a.)... poți să înnozi tu legăturile 
Găinușei, sau să dezlegi frânghiile Orionului? (dirijarea 
mișcării astrelor și a fenomenelor meteorologice n.a.). Tu 


faci să iasă la vremea lor semnele zodiacului, și tu 
cârmuiești Ursul mare cu puii lui? Cunoști tu legile 
cerului? Sau tu îi orânduiești stăpânirea pe pământ?” (lov 
- cap. 38). 

Continuă cuvântul lui Yahweh (capitolul 41): 

„Cine Mi s-ar împotrivi în faţă? Cui sunt dator, ca să-i 
plătesc? SUBT CER TOTUL ESTE AL MEU... (urmează 
descrierea unui OSN - obiect submarin neidentificat, 
denumit Leviatan - n.a.)... vreau să mai vorbesc iarăși de 
mădularele lui, și de tăria lui... Cine-i va putea ridica 
veșmântul? Cine va putea pătrunde între fălcile lui? Cine 
va putea deschide portile gurii lui? Şirurile dinţilor lui cât 
sunt de  înspăimântătoare!  Scuturile lui mărețe si 
puternice, sunt unite împreună ca printr-o pecete; se tin 
unul de altul, și nici aerul n-ar putea trece printre ele 
(etanșare perfectă  n.a.)... strănuturile lui fac să 
strălucească lumina... din gura lui țâșnesc flăcări, scapără 
scântei de foc din ea. Din nările lui iese fum, ca dintr-un 
vas care fierbe, ca dintr-o căldare fierbinte. 

Suflarea lui aprinde cărbunii (era și OSN și OZN - n.a.), 
și gura lui aruncă flăcări... Când se scoală el tremură 
vitejii, și spaima îi pune pe fugă. Degeaba este lovit cu 
sabia; căci sulița, săgeata și pavăza nu folosesc la nimic. 
Pentru el fierul (s-a tras asupra OZN-urilor fără a fi măcar 
atinse; proiectilele erau deviate sau dezintegrate - n.a.) 
este ca paiul, arama ca lemnul putred. 

Săgeata nu-l pune pe fugă... sub pântecele lui sunt tepi 
ascuțiți (ca niște șenile - n.a.); ai zice că este o grapă 
întinsă peste noroi. Face să clocotească fundul mării ca un 
cazan, și-l clatină ca pe un vas plin cu mir (datorită 
energiei folosite în propulsie n.a.). În urmă el lasă o cărare 
luminoasă (datorită reflectoarelor n.a.); si adâncul pare ca 
pletele unui bătrân. Pe pământ nimic nu-i este stăpân; este 
făcut să nu se teamă de nimic”. 


PSALMI; PROVERBE; ECLESIASIT. 


Câteva gânduri adecvate studiului nostru: 

„Domnul este în Templul Lui cel sfânt, Domnul îsi are 
scaunul de domnie în ceruri. Ochii Lui privesc, și pleoapele 
Lui cercetează pe fiii oamenilor. 

Domnul cearcă pe cel neprihănit, dar urăște pe cel râu și 
pe cel ce iubește silnicia. Peste cei răi plouă cărbuni, foc și 
pucioasă; un vânt dogoritor (efecte asemănătoare unei 
explozii atomice - n.a.), iată paharul de care au ei parte” 
(Psalmi 11: 4-6). 

„Pentru că cei nenorociti sunt asupriţi și pentru că 
săracii gem, zice Domnul, Mă scol și aduc mântuire celor 
obijduiți... pretutindeni mișună cei răi, când domnește 
ticăloșia printre fiii oamenilor” (Psalmi 12:5,8). Faptul că 
Dumnezeu va face dreptate celor năpăstuiţi și-i va distruge 
pe ticăloși i-a făcut pe unii să susţină că Dumnezeu va 
teroriza Pământul, va extermina toţi oamenii etc. 

„Domnul se uită de la înălțimea cerurilor peste fiii 
oamenilor, să vadă de este vreunul care să aibă pricepere, 
și care să caute pe Dumnezeu... Ei vor tremura de spaimă, 
când Se va arăta Dumnezeu în mijlocul neamului 
neprihănit” („Marele Contact” - n.a.) (Psalmi 14:2,5). 

„Carele Domnului se numără cu douăzecile de mii, cu 
mii și mii; Domnul este în mijlocul lor, venind din Sinai în 
locașul Său cel sfânt. Te-ai suit pe înălțime, ai luat prinși 
de război, ai luat în dar oameni (și în zilele noastre 
OZN-urile răpesc oameni - n.a.); cei răzvrătiți vor locui și 
ei lângă Domnul Dumnezeu” (civilizaţia lui Dumnezeu are 
nevoie și de oameni care, deși Sus, vor face munca de jos - 
n.a.). „...Cântaţți Celui ce călărește pe cerurile cerurilor 
vecinice” (Psalmi 68: 17-18, 33). 

Decalajul între bogaţi și săraci a atins în prezent cote 
nebănuite. 

Se apropie dreptatea lui Dumnezeu. 

„Căci El va izbăvi pe săracul care strigă, și pe 
nenorocitul care n-are ajutor. Va avea milă de cel 
nenorocit și de cel lipsit, și va scăpa viața săracilor, îi va 
izbăvi de apăsare și de silă” (Psalmi 72:12-14)... Mă uitam 
cu jind la cei nesocotiți, când vedeam fericirea celor răi. 


Într-adevăr, nimic nu-i tulbură până la moarte (totul a fost 
înregistrat Sus - n.a.) și trupul le este încărcat de grăsime. 
N-au parte de suferințele omenești (vor avea de cele de 
„Dincolo” - n.a.), și nu sunt loviți ca ceilalți oameni. De 
aceea mândria le slujește ca salbă, și asuprirea este haina 
care-i învelește. Li se bulbucă ochii de grăsime și au mai 
mult decăt le-ar dori inima. Râd, și vorbesc cu răutate de 
asuprire; vorbesc de sus, își înalță gura până la ceruri, și 
limbaje cutreieră pământul... și zice: „Ce ar putea să 
cunoască Cel prea înalt?” (Psalmi 73:3-11). 

„Dar mai puternic decât vuietul apelor mari, și mai 
puternic decât vuietul valurilor năprasnice ale mării, este 
Domnul în locurile cerești”. (Psalmi 93:4). 

„Cel ce a sădit urechea, s-ar putea să n-audă. Cel ce a 
întocmit ochiul, s-ar putea să nu vadă?” (Psalmi 94:9). 

„El (Dumnezeu - n.a.) tine în mână adâncimile 
Pământului“ (Psalmi 95:4). 

„Norii si negura Îl înconjoară... înaintea Lui merge focul, 
și arde de jur împrejur pe potrivnicii Lui. Fulgerele Lui 
luminează lumea; pământul îl vede și se cutremură; munții 
se topesc ca ceara înaintea Domnului, înaintea Domnului 
întregului pământ. Cerurile vestesc dreptatea Lui și toate 
popoarele văd slava (nava - n.a.) Lui. Sunt rușinați, toți cei 
ce slujesc icoanelor (David o spune - n.a.), și care se fălesc 
cu idolii; toți dumnezeii (falșii dumnezei ai popoarelor: 
îngerii lui Azazel - n.a.). (Psalmi 97:2-7). „Din nori Iţi faci 
carul, și umbli pe aripile vântului”. (Psalmi 104:3). 

„Ştii când stau jos și când mă scol, și de departe îmi 
pătrunzi gândul” (Psalmi 139:2). 

„Pentru că au urât știința (vor basme, superstiții etc. - 
n.a.) și n-au ales frica Domnului” (Proverbe 1:29). 

„Prin știința Lui s-au deschis Adâncurile, și strecoară 
norii roua” (Proverbe 3:20). 

„Jucând (înţelepciunea - n.a.) pe rotocolul (o nouă 
afirmaţie de acum 3000 de ani, că pământul este rotund - 
n.a.) pământului Său” (Proverbe 8:31). 

„Omul nu este stăpân pe suflarea lui ca s-o poată opri, și 
n-are nicio putere peste ziua mortii” (Eclesiast 8:8). 


ISAIA 


A fost un profet al Regatului de sud, Iuda, în timp ce 
Regatul de nord Israel, fusese distrus de asirieni. 
Activitatea lui s-ar putea încadra în perioada 745-695 î.Hr. 
Să vedem ce elemente ale studiului nostru apar: 

„Mândria omului va fi smerită, și trufia oamenilor va fi 
plecată; numai Domnul va fi inălțat în ziua aceea. Toţi 
idolii vor pieri. Oamenii vor intra în peșterile pământului 
de frica Domnului și de strălucirea măreției (slavei, navei - 
n.a.) Lui, când Se va scula să îngrozească pământul. 

În ziua aceea, oamenii își vor arunca idolii de argint și 
idolii de aur pe care și-i făcuseră, ca să se închine la ei (vor 
vedea că sunt surzi și muţi - n.a.), îi vor arunca la șobolani 
și la lilieci; și vor intra în găurile stâncilor și în crăpăturile 
pietrelor (apărare antinucleară - n.a.), de frica Domnului” 
(Isaia 2:17-21). 

„Domnul Se înfățișează la judecată, stă în picioare ca să 
judece popoarele” (Isaia 3:13). 

„Vai de cei ce înșiră casă lângă casă și lipesc ogor lângă 
ogor” (Isaia 5:8). 

Isaia are parte de o răpire sufletească și ajunge în stația 
civilizaţiei lui Dumnezeu: „Am văzut pe Domnul șezând pe 
un scaun de domnie foarte înalt, și poalele mantiei Lui 
umpleau templul. Serafimii stăteau deasupra Lui, și fiecare 
avea șase aripi (în niciun caz nu erau îngerași. În staţia lui 
Dumnezeu nu se fac experimente de genul celor făcute de 
îngerii lui Azazel. „Sus” nu se încrucișează oameni cu 
păsări. Erau tot niște aparate făcute pentru a-L glorifica pe 
Yahweh - n.a.); cu două își acopereau fața (două bucăţi 
metalice, să zicem, curbate în partea anterioară - n.a.), cu 
două își acopereau picioarele (două bucăţi metalice, 
curbate în partea posterioară - n.a.) și cu două (care erau 
la mijloc, între „capul” și „picioarele” aparatului - n.a.) 
zburau (credeţi oare că așa-zișii „îngeri” ai lui Dumnezeu, 


serafimii, chiar în lumea lor, să fie așa timizi încât să-și 
acopere cu penele lor și faţa și picioarele? - n.a.). Strigau 
(aceste aparate aveau o „placă” care trebuia pusă în faţa 
lui Isaia - n.a.) unul la altul, și ziceau: „Sfânt, sfânt, sfânt 
este Domnul oștirilor! Tot pământul este plin de mărirea 
Lui!” 

Și se zguduiau ușorii ușii de glasul care răsuna (crede 
oare cineva că serafimii cei timizi, cu gura înfundată de 
penele cu care își acopereau faţa, puteau să strige atât de 
tare? Din păcate, da. Majoritatea oamenilor cred în aceste 
închipuiri. Nici măcar nu încearcă să se apropie de știința 
Bibliei - n.a.), și casa s-a umplut de fum (În niciun caz nu 
le-au luat foc penele n.a.). 

Atunci am zis: „Vai de Mine! Sunt pierdut, căci am văzut 
cu ochii mei pe împăratul, Domnul oștirilor!” Dar unul din 
serafimi a zburat spre mine cu un cărbune aprins în mână 
(un dispozitiv de prindere al acestor miniroboţei - n.a.), pe 
care-l luase cu cleștele de pe altar (ce îngerași pot să aibă 
6 aripi, mâini, clești etc.? -n.a.)... Am auzit glasul 
Domnului, întrebând: „Pe cine să trimet, și cine va merge 
pentru Noi” („noi”, cei de Sus - n.a.) (Isaia 6:1-8). 

Isaia vede un film în care i se prezintă unele secvenţe 
referitoare la modalităţile (câteva) prin care Dumnezeu îi 
va lichida pe cei ce se poartă de parcă Pământul ar fi 
proprietatea lor. Ulterior, alături de oamenii care au crezut 
în El, Mesia Isus și civilizaţia Lor vor inaugura „împărăţia 
de 1000 de ani”. 

„Am dat poruncă Sfintei mele oștiri - zice Domnul - am 
chemat pe vitejii Mei la judecata mâniei Mele, pe cei ce se 
bucură de mărimea Mea”. Un vuiet se aude pe munti, ca 
vuietul de popor mult; se aude o zarvă de împărați, de 
neamuri adunate. Domnul oștirilor Își cercetează oastea 
care va da lupta. Ei vin dintr-o tară depărtată, de la 
marginea cerurilor; Domnul și uneltele mâniei Lui vor 
nimici tot pământul. 

Gemeţi! Căci ziua Domnului este aproape; ea vine ca o 
pustiire a Celui Atotputernic! 


„„„Jată, vine ziua Domnului, zi fără milă, zi de mânie și 
urgie aprinsă, care va preface tot pământul în pustiu, și va 
nimici pe toți păcătoșii de pe el. 

Căci stelele cerurilor și Orionul nu vor mai străluci; 
soarele se va întuneca la răsăritul lui, și luna nu va mai 
lumina. 

Voi pedepsi - zice Domnul - lumea pentru răutatea ei, și 
pe cei răi pentru nelegiuirile lor; voi face să înceteze 
mândria celor trufași, și voi dobori semeția celor 
asupritori. 

Voi face pe oameni mai rari decât aurul curat, și mai 
scumpi decât aurul din Ofir. 

Pentru aceasta voi clătina cerurile, și pământul se va 
zgudui din temelia lui” (Isaia 13:3-13). 

Ce urmează? „Tot pământul se bucură acum de odihnă și 
pace; izbucnesc oamenii în cântece de veselie” (Isaia 14:7). 

„În ziua aceea (în epoca aceea - n.a.), omul se va uita 
spre Făcătorul său, și ochii i se vor întoarce spre Sfântul 
lui Israel; nu se va mai uita spre altare, care sunt lucrarea 
mâinilor lui, și nu va mai privi la ce au făcut degetele lui, la 
idolii Astarteei și la stâlpii închinaţi soarelui” (Isaia 
17:7-8). 

„Domnul călărește pe un nor repede” (Isaia 19:1). 

Sanherib, împăratul Asiriei, după un asediu al 
Ierusalimului, în timpul împăratului Ezechia s-a întors la 
Ninive. De ce? Să aflăm: „Îngerul Domnului a ieșit și a ucis 
în tabăra Asirienilor o sută optzeci și cinci de mii (cred că 
18.500 - n.a.) de oameni” (Isaia 37:36). 

„Cine a făcut proorocii ca Mine (să spună și să-Mi 
dovedească), de când am făcut pe oameni din vremurile 
străvechi? Să vestească viitorul și ce are să se întâmple!” 
(Isaia 44:7). 

Şi eu aș dori să aflu în ce cărţi din lume există o 
asemenea știință (inclusiv profeţii) și înţelepciune precum 
în Biblie. Până acum n-am aflat decât în Coran unele 
informaţii provenite de la civilizaţia lui Dumnezeu și 
destinate strict arabilor. Le vom analiza ulterior. 


„Cine a proorocit aceste lucruri?... Întoarceţi-vă la Mine, 
și veti fi mântuiți toți cei ce sunteți la marginile 
pământului! Căci Eu sunt Dumnezeu, și nu altul. 

Pe Mine însumi Mă jur, adevărul iese din gura Mea și 
cuvântul Meu nu va fi luat înapoi: orice genunchi se va 
pleca inaintea Mea, și orice limbă va jura pe Mine” (Isaia 
45:21-23). 

„O! De ai despica cerurile, și Te-ai pogori, s-ar topi 
munții înaintea Ta, ca de un foc care aprinde vreascurile, 
ca de un foc care face apa să dea în clocot! Ţi-ar cunoaște 
atunci vrăjmașii Numele, și ar tremura Neamurile înaintea 
Ta!” (Isaia 64:1-2). 

„Cerul este scaunul Meu de domnie, și pământul este 
așternutul picioarelor Mele!” (Isaia 66:1). 

„Căci iată, Domnul vine într-un foc, și carele Lui sunt ca 
un vârtej; își preface mânia într-un jăratic, și amenințările 
în flăcări de foc” (Isaia 66; 15). 


IEREMIA 


Ieremia a trăit în perioada în care Ierusalimul (parte a 
Regatului de sud), ultimul bastion în faţa babilonienilor, 
avea să cadă. 

Şi Ieremia va primi numeroase mesaje de la Yahweh. Să 
analizăm câteva: „Ce vezi?” (l-a întrebat Dumnezeu - n.a.). 
Eu am răspuns: „Văd un cazan clocotind, dinspre 
miazănoapte” (Ieremia 1:13). 

„De la cel mai mic pană la cel mai mare, toți sunt lacomi 
de câștig mârșav, de la prooroc până la preot, toți înșală!” 
(leremia 8:10). 

„Poate cineva să stea într-un loc ascuns fără să-l văd Eu? 
Nu umplu Eu cerurile și pământul? zice Domnul” (leremia 
23:24). 

„Eu am făcut pământul, pe oameni, și dobitoacele care 
sunt pe pământ cu puterea Mea cea mare și cu brațul Meu 


întins, și dau pământul cui îmi place” (leremia 27:5). Pe 
parcursul miilor de ani pământul a trecut în diferite 
stăpâniri. Acum se apropie momentul când va intra în 
posesia Adevăratului Proprietar. 

„Căci cine este ca Mine? Cine-Mi va porunci? Cine-Mi va 
sta împotrivă?” (leremia 49:19). 


EZECHIEL 


Ezechiel a fost profet în perioada în care evreii erau duși 
în robia babiloniană, în jurul anului 600 î.Hr. 

Cele mai detaliate descrieri ale „slavei” (navei) lui 
Dumnezeu există în această carte. Vom întâlni și apariții 
ale celor de „dincolo”. 

„Pe când eram între prinșii de război de la răul Chebar, 
s-au deschis cerurile, și am avut vedenii dumnezeiesti... 
m-am uitat, și iată că a venit de la miazănoapte un vânt 
năprasnic, un nor gros, și un snop de foc, care răspândea 
de jur împrejur o lumină strălucitoare, în mijlocul căreia 
lucea ca o aramă lustruită, care ieșea din mijlocul focului. 

Tot în mijloc, se mai vedeau patru făpturi vii (vom vedea 
că formează trenul de aterizare al „slavei” - n.a.), a căror 
înfățișare avea o asemănare omenească. 

Fiecare din ele avea patru fețe, și fiecare avea patru 
aripi. Picioarele lor erau drepte, și talpa picioarelor lor era 
ca a piciorului unui vițel și scânteiau ca niște aramă 
lustruită! 

Sub aripi, de cele patru părți ale lor aveau niște mâini 
de om; și toate patru aveau fețe și aripi. 

Aripile lor erau prinse una de alta. Şi când mergeau, nu 
se întorceau în nicio parte, ci fiecare mergea drept înainte. 

Cât despre chipul fetelor lor era așa: înainte, toate 
aveau o față de om; la dreapta lor, toate patru aveau câte o 
față de leu, la stânga lor, toate patru aveau câte o față de 
bou, iar înapoi, toate patru aveau câte o față de vultur 


(elemente de decor ale „picioarelor” navei, situate sub 
aripi - n.a.). Aripile fiecăreia erau întinse în sus, așa că 
două din aripile lor ajungeau până la cele învecinate, iar 
două le acopereau trupurile. 

Fiecare mergea drept înainte, și anume încotro le mâna 
duhul să meargă, într-acolo mergeau; iar în mersul lor nu 
se întorceau în nicio parte. 

In mijlocul acestor făpturi vii era ceva ca niște cărbuni 
de foc aprinși care ardeau (surse de energie ale trenului de 
aterizare. Vom vedea ca „slava”, avea o sursă proprie - 
n.a.); și ceva ca niște făclii (dispozitive electronice - n.a.) 
umbla încoace și încolo printre aceste făpturi vii; focul 
acesta arunca o lumină strălucitoare, și din el ieșeau 
fulgere... pe pământ, afară de făpturile vii, era o roată la 
fiecare din cele patru fețe ale lor... Aveau niște obezi de o 
înălțime înspăimântătoare, și pe obezile lor cele patru 
roate erau pline de ochi (tot dispozitive electronice - n.a.) 
de jur împrejur. 

Când mergeau făpturile vii, mergeau și roatele pe lângă 
ele; și când se ridicau făpturile vii de la pământ se ridicau 
și roatele (dacă imaginaţia oamenilor i-a făcut pe oameni 
să pună îngerilor aripi, de ce nu le-au pus și roţi la 
picioare? - n.a.)... când mergeau făpturile vii, mergeau și 
roatele; când se opreau ele, se opreau și roatele... 
(urmează descrierea „slavei” - n.a.)... Deasupra capetelor 
făpturilor vii era ceva ca o întindere a cerului, care semăna 
cu cristalul strălucitor, și se întindea în aer sus peste 
capetele lor... sub cerul acesta, aripile lor stăteau drepte, 
întinse una spre alta, și mai aveau fiecare câte două aripi 
care le acopereau trupurile. 

Când umblau, am auzit vâjâitul aripilor lor ca vâjăâitul 
unor ape mari... când mergeau, era un vuiet gălăgios, ca al 
unei oștiri; iar când se opreau își lăsau aripile în jos. 

Deasupra cerului care era peste capetele lor (în partea 
superioară a acestui ansamblu, tren de aterizare - navă, 
era așezat „tronul” lui Yahweh - n.a.), era ceva ca o piatră 
de safir, în chipul unui scaun de domnie; pe acest chip de 


scaun de domnie se vedea ca UN CHIP DE OM, care ședea 
pe el. 

Am mai văzut iarăși o lucire de aramă lustruită ca niște 
foc, înlăuntrul căreia era OMUL ACESTA, și care strălucea 
de jur împrejur... era înconjurat de o lumină 
strălucitoare... Astfel era arătarea slavei Domnului. Când 
am văzut-o, am căzut cu fata la pământ, și am auzit 
„GLASUL UNUIA CARE VORBEA” (Ezechiel 1:1-28). 

„El mi-a zis: „Fiul omului, stai în picioare, si-ti voi vorbi!” 
Cum mi-a vorbit aceste cuvinte, a intrat duh în mine 
(influențarea  subconștientului lui Ezechiel în sensul 
transmiterii unei stări de liniștire, după spaima trăită în 
urma contactului cu aparatul de zbor - n.a.), și m-a făcut 
să stau pe picioare; și am ascultat la Cel ce-mi vorbea. 

El mi-a zis: „Fiul omului, te trimet la copiii lui Israel... 
Deschide-ti gura, și mănâncă ce-ţi voi da! M-am uitat, și 
iată că mâna era întinsă spre mine, și ținea o carte în chip 
de sul” (Ezechiel 2:1-2,8-9)... „L-am mâncat și gura mea a 
fost dulce ca mierea” (Ezechiel a primit mesajul codificat, 
sub forma unui dispozitiv minuscul inclus în această 
„carte”, ceea ce îi permitea să fie în legătură permanentă 
cu Dumnezeu de la care putea primi și recepționa orice 
mesaj - n.a.) (Ezechiel 3:3). 

Apoi este trimis cu „mesajul” la copiii lui Israel: 

„Du-te la prinșii de război, la copiii poporului tău: 
vorbește-le, și, fie că vor asculta, fie că nu vor asculta, să 
le spui: „Așa vorbește Dumnezeu!“ 

Și Duhul m-a răpit (a fost luat în navă cu corpul 
spiritual, posibil și cu cel fizic. Nu asta e important. Corpul 
spiritual este cel care recepționează și înregistrează 
informaţiile. Pentru transmiterea informaţiilor celor din jur 
este necesară o componentă a corpului fizic - creierul - 
care dirijează vorbirea. De aceea cred că a fost răpit și cu 
corpul fizic - n.a.), și am auzit înapoia mea dârdâitul unui 
mare cutremur de pământ; slava Domnului s-a ridicat din 
locul ei (decolarea navei - n.a.). 

Am auzit și vâjâitul aripilor făpturilor vii, care se loveau 
una de alta, urnitul roatelor de lângă ele, și dârdâitul unui 


mare cutremur de pământ... mâna Domnului apăsa tare 
peste mine (forţa antigravitaţională resimţită în momentul 
decolării - n.a.). 

Am ajuns la Tel-Abib, la robii de război care locuiau la 
răul Chebar... După șapte zile, Cuvântul Domnului mi-a 
vorbit astfel (dispozitivul din corpul lui Ezechiel funcţiona 
perfect - n.a.): „Când vei auzi un cuvânt, care va ieși din 
gura Mea, să-i înștiințezi din partea Mea!... M-am sculat, și 
m-am dus în vale; și iată că slava Domnului s-a arătat 
acolo, așa cum o văzusem la răul Chebar” (Ezechiel 
3:11-15, 17, 23). 

După un an, are loc o nouă întâlnire a lui Ezechiel cu 
Dumnezeu: „M-am uitat, și iată că era un chip care avea o 
înfățișare de om; de la coapse în jos era foc, și de la coapse 
în sus era ceva strălucitor, ca niște aramă lustruită 
(descriere a părții superioare a navei, unde era Dumnezeu 
- n.a.). El a întins ceva ca o mână (un dispozitiv de 
teleportare - n.a.) și m-a apucat de zulufii capului 
(resimţind aceasta, Ezechiel confirmă și răpirea corpului 
fizic - n.a.). Buhul m-a răpit între pământ și cer, și m-a dus, 
în vedenii dumnezeiesti, la Ierusalim... și iată că slava 
Dumnezeului lui Israel era acolo, așa cum o văzusem în 
vale” (Ezechiel 8:2-4). 

I se prezintă cauza principală pentru care o mare parte 
a copiilor lui Israel vor fi pedepsiți - idolatria. Citind 
rândurile următoare se poate remarca asemănarea 
uluitoare cu idolatria întâlnită și astăzi în majoritatea 
falselor religii din lume: Pedeapsa va fi pe măsură: 

„M-am uitat; și iată că erau tot felul de chipuri de 
târâtoare si de dobitoace urâcioase (un fel de balauri, draci 
cu coarne și coadă, îngerași cu aripioare și alte personaje 
cu aspect mai mult sau mai puţin uman, inexistente în 
Biblie - n.a.), și toți idolii casei lui Israel, zugrăviți pe 
perete de jur imprejur....fiecare din ei avea o cădelniță în 
mână și se înălța un nor gros de tămâie (uluitoare 
asemănare cu vremurile actuale, nu? - n.a.)... lată că acolo 
stăteau niște femei, care plângeau pe Tamuz (posibilul 
nume al progeniturii create de Azazel cu pământeanca 


numită probabil Astarteea, aceste nume, după încurcarea 
limbilor au ajuns în amintirea fiecărui popor și s-au 
transmis până în zilele noastre, unde au pătruns mai mult 
sau mai puţin voalat în falsele religii - n.a.)... se închinau 
înaintea soarelui” (s-a umplut lumea de închinători la 
soare, stele, horoscoape etc. - n.a.). (Ezechiel 8:2-4, 10-11, 
14, 16). 

Şi acum pedeapsa: 

„Apoi a strigat cu glas tare la urechile mele (dispozitivul 
din corpul lui Ezechiel făcea ca mesajele să fie 
recepționate puternic - n.a.); „Apropiați-vă voi care trebuie 
să pedepsiți cetatea, fiecare cu unealta lui de nimicire 
(vom vedea ce „unealtă” era - n.a.) în mână! 

Și iată că au venit șase oameni de pe drumul portii de 
sus dinspre miazănoapte, fiecare cu unealta lui de nimicire 
în mână. În mijlocul lor era un om îmbrăcat într-o haină de 
în, și cu o călimară la brâu (descrierea costumelor 
„îngerilor” lui Dumnezeu - na). Au venit și s-au așezat 
lângă altarul de aramă. 

Slava Dumnezeu lui Israel s-a ridicat de pe heruvimul pe 
care era, și s-a îndreptat spre pragul casei... lar celorlalţi 
le-a zis, în auzul meu: „loviți; ochiul vostru să fie fără milă 
(trebuiau să ochească cu „unealta” - n.a.), și să nu vă 
îndurați! 

Ucideţți și nimiciţi pe bătrâni, pe tineri, pe fecioare și pe 
femei; dar să nu vă atingeti de niciunul din cei ce au 
semnul pe frunte (cei care nu se închinau idolilor și au fost 
„marcaţi” de omul care avea o „călimară” la brâu - n.a.). 
Incepeti însă cu Locașul Meu cel sfânt!”. Ei au început cu 
bătrânii („preafericiţii”, „preacuvioșii” etc. - n.a.), care 
erau înaintea Templului. 

„Și El le-a zis: „Spurcaţi casa, și umpleţi curțile cu 
morți.... Ieșiţi... Ei au ieșit și au început să ucidă în cetate” 
(Ezechiel 9:1-7). 

Un alt mod de pedepsire: 

„Domnul a zis omului aceluia îmbrăcat în haine de in: 
„Vâră-te între roatele de supt heruvimi, umpleți mâinile cu 
cărbunii aprinși care sunt între heruvimi, și împrăștiați 


peste cetate (încărcătura, probabil nucleară folosită pentru 
propulsia navei - n.a.) ...Atunci un heruvim a întins mâna 
între heruvimi spre focul care era între heruvimi; a luat 
foc, și l-a pus în mâinile omului aceluia îmbrăcat cu haina 
de in... La heruvimi se vedea ceva ca o mână (un dispozitiv 
de apucare - n.a.) de om sub aripile lor... Tot trupul 
heruvimilor, spatele lor, mâinile lor și aripile lor, erau 
pline de ochi, ca și cele patru roți dimprejur (dispozitive 
electronice - n.a.). Am auzit cu urechile mele că roatele 
erau chemate: „hRoate învârtitoare”... Slava Domnului a 
plecat din pragul Templului, și s-a așezat pe heruvimi”. 
(Ezechiel 10:1-2, 7-8, 12-13). 


DANIEL 


Daniel a fost dus în Babilon din tinereţe, unde a trăit tot 
timpul cât a durat robia evreilor, ocupând funcţii înalte în 
imperiile babilonian și persan. 

Şi el a avut contacte cu reprezentanţii civilizaţiei lui 
Dumnezeu. 

„În vedeniile care-mi treceau prin cap, în patul meu, mă 
uitam, și iată că s-a pogorât din ceruri un străjer sfânt”. 
(Daniel 4:13). 

Cu sau fără aparate introduse în corp, persoanele aflate 
în „vizorul” îngerilor lui Dumnezeu pot recepționa mesaje 
(vise, răpiri spirituale  etc.). Ele se adresează 
subconștientului, corpului spiritual care le înregistrează 
perfect. 

După ce împăratul Belșaţar al Babilonului dă un ospăț și 
pângărește obiectele de cult ale evreilor, luate după 
căderea Ierusalimului, se produce un fenomen de 
materializare parțială a unui reprezentant al lui 
Dumnezeu: 

„În clipa aceea, s-au arătat degetele unei mâini de om, și 
au scris, în faţa sfeșnicului, pe tencuiala zidului palatului 
împărătesc. Împăratul a văzut această bucată de mână, 
care a scris“ (Daniel 5:5). 


Fusese pronunţată căderea Babilonului. 

Şi Daniel îl va vedea pe Dumnezeu. Descrierea este 
similară cu a altor profeţi Biblici (Enoh, Ioan etc.): 

„Și un îmbătrânit de zile a șezut jos. Haina Lui era albă 
ca zăpada, și părul capului Lui era ca niște lână curată; 
scaunul Lui de domnie era ca niște flăcări de foc, și roatele 
Lui ca un foc aprins. Un rău de foc curgea și ieșea 
dinaintea Lui. Mii de mii de slujitori Il slujeau, și de zece 
mii de ori zece mii stăteau înaintea Lui (vede „slava” și 
monitorul aflat în Cer - n.a.). S-a tinut judecata și s-au 
deschis cărţile... M-am uitat în timpul vedeniilor mele de 
noapte, și iată că pe norii cerurilor, a venit unul ca un fiu 
al omului (i se prezintă imagini ale Marelui Contact - 
revenirea lui Isus cu slava și norii cerului - n.a.); a înaintat 
spre Cel îmbătrânit de zile și a fost adus înaintea Lui. 

I s-a dat stăpânire, slavă și putere împărătească, pentru 
ca să-i slujească toate popoarele (în timpul împărăției de 
1000 de ani - n.a.), neamurile, și oameni de toate limbile. 
Stăpânirea Lui este o stăpânire veșnică, și nu va trece 
nicidecum, și împărăția Lui nu va fi nimicită niciodată. Eu, 
Daniel, m-am tulburat cu duhul, și vedeniile din capul meu 
m-au înspăimântat” (Daniel 7:9, 13-15). 

„Pe când, eu, Daniel, aveam vedenia aceasta, și căutam 
să o pricep (a primit un mesaj referitor la Ierusalim - n.a.), 
iată că înaintea mea stătea cineva, care avea înfățișarea 
unui om. 

Și am auzit un glas de om în mijlocul râului Ulai, care a 
strigat și a zis: „Gavrile, (unul din îngerii lui Dumnezeu - 
n.a.), tâlcuiește-i vedenia aceasta” (Daniel 8:16). 

Cu altă ocazie reapare Gavriil. 

„A venit repede în zbor iute, omul (nu spune 
omul-pasăre - n.a.) Gavriil, pe care-l văzusem mai înainte 
într-o vedenie” (Daniel 9:21). 

O altă apariţie: 

„Am ridicat ochii, m-am uitat și iată că acolo stătea un 
om îmbrăcat în haine de in, și încins la mijloc cu un brâu 
de aur din Ufaz. 


Trupul lui era ca o piatră de hrisolit, fața îi strălucea ca 
fulgerul și ochii îi erau niște flăcări ca de foc; dar brațele și 
picioarele semănau cu niște aramă lustruită, și glasul lui 
tuna ca vuietul unei mari mulțimi“ (Daniel 10: 5-6). 

În finalul cărţii sale mai prezintă o întâlnire și un mesaj: 

„Eu Daniel, m-am uitat și iată că alţi doi oameni stăteau 
în picioare, unul dincoace de rău, și altul dincolo de malul 
răului. 

Unul din ei a zis omului aceluia îmbrăcat în haine de in, 
care stătea deasupra apelor răului... El a răspuns: 
„cuvintele acestea (ale Bibliei) vor fi ascunse și pecetluite 
până la vremea sfârșitului” (atunci „cunoștința va crește” - 
n.a.) (Daniel 12:4-6, 9). 


IONA, MICA, NAUM, HABACUC, ZAHARIA 


Şi în vieţile acestor profeţi Biblici apar numeroase 
informaţii care ne interesează. Astfel, Iona, a fost trimis de 
Dumnezeu la Ninive cu un mesaj de pocăință. El refuză să 
se ducă și ajunge pe un vas, în largul Mării Mediterane. 
Pornește o furtună și recunoaște că el este cauza, cerând 
celor de pe vas să-l arunce în mare, pentru liniștirea 
apelor. A fost oare înghiţit de un pește? Să urmărim câteva 
fragmente din relatarea Biblică. 

„Domnul a trimis un pește mare (am văzut că aparatele 
Lor trec foarte ușor din aer în apă. În cazul de faţă a fost 
un mic OSN - un obiect submarin neidentificat - n.a.) să 
înghită pe Iona, și Iona a stat în pântecele chitului trei zile 
și trei nopți. 

Ilona s-a rugat Domnului, Dumnezeului său, din 
pântecele peștelui... din mijlocul locuinței morţilor am 
strigat, și mi-ai auzit glasul. 

Și totuși mă aruncaseși în adânc, în inima mării, și 
râurile de apă mă înconjuraseră; toate valurile și toate 
talazurile Tale au trecut peste mine... adâncul m-a 
învăluit... m-am pogorât până la temeliile munților, 
zăvoarele pământului mă încuiau pe vecie (descrie imagini 


de pe fundul mării, recepționate din OSN - n.a.)... Domnul 
a vorbit peștelui, și peștele a vărsat pe lona pe pământ” 
(OSN a venit la mal și Iona a plecat în misiunea 
încredinţată - n.a.) (lona 1:17/2:1-3, 6, 10). 

„lată că Domnul iese din locuința Lui, Se pogoară, și 
umblă pe înălțimile pământului! 

Supt El se topesc munţii, văile crapă ca ceara înaintea 
focului, ca apa care curge pe râpi” (Mica 1:3-4). 

„Preoții lui învaţă pe popor pentru plată” (parcă am mai 
auzit de așa ceva și în zilele noastre, nu? - n.a.) (Mica 
3:11). 

„Domnul umblă în furtună și în vârtej si norii sunt praful 
picioarelor Lui... se clatină muntii înaintea Lui, și dealurile 
se topesc” (Naum 1:3,5). 

„Măreţia Lui acoperă cerurile, și slava Lui umple 
pământul. Strălucirea Lui este ca lumina soarelui, din 
mâna Lui pornesc raze, și acolo este ascunsă tăria Lui. 
Înaintea Lui merge ciuma, și molima calcă pe urmele Lui... 
ai încălecat pe caii Tăi, și Te-ai suit în carul Tău de 
biruință. Cu caii Tài mergi pe mare, pe spuma apelor mari” 
(Habacuc 3:3-5,8,15). p 

„Și îngerul care vorbea cu mine mi-a zis: „Îţi voi arăta ce 
înseamnă caii aceștial...Aceștia sunt aceia pe care i-a 
trimis Domnul să cutreiere pământul!” Şi ei au vorbit 
îngerului Domnului care stătea între mirti, și au zis: „Am 
cutreierat pământul, și iată că tot pământul este în pace și 
liniste” (Zaharia 1:9, 11). 

Lui Zaharia îi sunt furnizate și câteva imagini despre 
aparatura situată în Cer, pentru supravegherea 
Pământului. El o descrie în felul următor: 

„M-am uitat și iată că este un sfeșnic cu totul de aur, și 
deasupra lui un vas cu untdelemn și cu el șapte candele, cu 
șapte țevi pentru candelele care sunt în vârful sfeșnicului... 
Acești șapte sunt ochii Domnului (monitoare n.a.), care 
cutreieră tot Pământul”... (Zaharia 4:2,10). 

„Am ridicat din nou ochii, și m-am uitat, și iată că era un 
sul de carte care zbura... are o lungime de douăzeci de 


coti, și o lățime de zece coti” (Zaharia 5:1-2). Deci 
aproximativ 12/6 m. 

Iată că patru care ieșeau dintre doi munti” (Zaharia 6:1). 

Închei aici relatările din Vechiul Testament cu 
menţiunea că au rămas multe astfel de exemple peste care 
am trecut. Nu le puteam include pe toate. Las cititorilor 
plăcerea de a le studia și analiza în Biblie. Poate unii vor 
veni cu detalii tehnice superioare celor pe care le-am adus 
eu. Chiar doresc așa ceva. Eu urmăresc sensibilizarea 
oamenilor cu adevărurile științifice de nezguduit ale 
Bibliei. 

Şi acum la Noul Testament. Veţi înţelege în cele ce 
urmează că această împărţire este arbitrară. Este o 
singură religie, să-i zicem: IUDEOCREŞTTNISM. 


MATEI, MARCU, LUCA, IOAN 


Cea mai mare parte a evreilor nu l-au recunoscut pe Isus 
ca Mesia, iar actualmente majoritatea oamenilor îl acceptă 
cel mult doar ca personaj istoric, negând originea Sa 
divină. Cei care zic că i se închină o fac într-un mod 
jignitor, „strigător la Cer”: alături de tot felul de idoli 
(statui și lemne cioplite), de tot felul de „sfinţi” inexistenți 
în Biblie, are și el în „calendarele” falselor religii câteva 
zile de închinare care nu sunt (pentru majoritatea 
oamenilor) decât prilejuri de a se îndopa, a bea fără 
măsură etc. 

Pentru unii (puţini) aceste jigniri aduse lui Mesia Isus 
pot dispare doar în momentul în care se demonstrează 
științific că El a fost și va fi reprezentantul cel mai de 
seamă trimis de civilizaţia lui Dumnezeu pe Pământ. 
Pentru alţii (un imens număr de oameni) dovezile vor fi 
furnizate doar în perioada premergătoare și în timpul 
Marelui Contact. Preţul plătit de oameni pentru ignoranţa 
lor va fi însă imens. 


În Noul Testament vom reîntâlni temele de bază ale 
studiului nostru: slava, norii, îngerul (ca navă) și îngerii 
(reprezentanți ai civilizației lui Dumnezeu). 

Dacă acceptăm că în Vechiul Testament poporul evreu 
(ca de altfel întreaga lume) a fost condus de Dumnezeu 
care le apărea în slavă și lupta alături de ei, suntem nevoiţi 
să acceptăm văzând că această navă apare și în timpul 
vieţii lui Isus, după o perioadă lungă de absenţă (între 
ultimii profeţi și nașterea lui Isus e o perioadă de 
aproximativ 500 de ani), că Acesta a fost cu adevărat Fiul 
lui Dumnezeu. 

Să analizăm acum modul în care a fost vestită apariția 
Sa în lume: „în luna a șasea, îngerul Gavriil (cel menţionat 
de Enoh și alţi profeţi ai Vechiului Testament - n.a.) a fost 
trimis de Dumnezeu într-o cetate din Galilea, numită 
Nazaret, la o fecioară logodită cu un bărbat, numit Iosif 
din casa lui David. Numele fecioarei era Maria. Ingerul a 
intrat la ea, și i-a zis: „Plecăciune ţie, căreia ti s-a făcut 
mare har; Domnul este cu tine, binecuvântată ești tu între 
femei”. Tulburată foarte mult de cuvintele acestea Maria 
se întreba singură ce putea să însemne urarea aceasta. 
Îngerul i-a zis: „Nu te teme, Mărie; căci ai căpătat îndurare 
înaintea Lui Dumnezeu. Și iată că vei rămâne însărcinată, 
și vei naște un fiu, căruia îi vei pune numele Isus (în 
ebraică Iosua; Isus este în greacă - n.a.). El va fi mare, și 
va fi chemat Fiul Celui Prea înalt” (Reamintesc că și Enoh 
în capitolul 104 spune: Eu (Dumnezeu) și Fiul Meu, vom 
face cu ei (cei credincioși în aceste două persoane și în 
civilizaţia Lor - n.a.) un neam etern, în numele dreptății... ” 
„Domnul Dumnezeu îi va da scaunul de domnie al tatălui 
(strămoș pe linie pământeană a lui Iosif, bărbatul Mariei - 
n.a.) Său David. Va împărați peste casa lui Iacov (cel al 
cărui nume a fost schimbat de Dumnezeu în Israel - n.a.) 
în veci, și împărăția Lui nu va avea sfârșit”. Maria a zis 
îngerului: „Cum se va face lucrul acesta, fiindcă eu nu știu 
de bărbat?” Îngerul i-a răspuns: „Duhul Sfânt se va pogori 
peste tine, și puterea Celui Prea înalt te va umbri. De 


aceea, Sfântul care Se va naște din tine, va fi chemat Fiul 
lui Dumnezeu” (Luca 1:26-35). 

Prezenţa lui Gavriil și afirmaţia acestuia că „Duhul Sfânt 
(forța activă a lui Dumnezeu) se va pogori peste tine și 
puterea Celui Prea înalt te va umbri” mă face să cred că a 
fost vorba de o fecundare artificială, efectuată sub stare de 
hipnoză. Având în vedere cele tratate până acum (aspectul 
identic al „îngerilor” cu oamenii) și afirmaţiile repetate ale 
lui Dumnezeu, („Acesta este Fiul Meu...) înclin să cred că 
donatorul celulelor responsabile de apariţia pe Pământ a 
lui Isus a fost însuși Yahweh - Dumnezeu. Modul 
permanent de comunicare între cei doi (Fiul Meu... Tatăl 
Meu) confirmă aceasta. Nu trebuie exclusă și posibilitatea 
intervenţiei Forţei Active a lui Dumnezeu (mă refer la 
Duhul Sfânt) care a modificat zestrea genetică a Mariei, 
conform Planului Său. 

În numeroase locuri Noul Testament afirmă că Iosif și 
Maria, după nașterea lui Isus, au avut mai mulţi copii. S-au 
creat numeroase povești și despre părinţii Mariei (nume 
nemenţionate în Biblie) și despre faptul că a rămas 
pururea fecioară. Falsele religii au decis aceasta, în acest 
mod  introducându-se în creștinism cultul păgân al 
Astarteei, Isthar etc. 

Biblia spune clar: „Cei vii, în adevăr, măcar știu că vor 
muri, dar cei morți nu știu nimic” (Eclesiast 9:5). Maria, 
asemănător oricărui om are această soartă. Corpul ei 
spiritual „doarme”, nu are nicio capacitate de decizie, de 
influenţă asupra cuiva din Cer. La învierea morților își va 
lua răsplata cuvenită. 

Celor care îmi pot aduce ca argument tonele de cărţi 
scrise pe parcursul veacurilor legate de aceste plăsmuiri 
amintesc trei versete Biblic aparţinând lui Isus și 
transmise lui loan: 

„Mărturisesc oricui aude cuvintele proorociei din cartea 
aceasta (Biblia - n.a.) că dacă va adăuga cineva ceva la ele, 
Dumnezeu îi va adăuga urgiile scrise în cartea aceasta. 


Și dacă scoate cineva ceva din cuvintele cărţii acestei 
proorocii, îi va scoate Dumnezeu partea lui de la pomul 
vieții și din cetatea sfântă, scrise în cartea aceasta”. 

Cel ce adeverește aceste lucruri, zice: „Da, Eu vin 
curând”. Amin! Vino, Doamne Isuse!” (Apocalipsa 
22:18-20). 

Câteva argumente asupra faptului că Isus a mai avut 
frați (vom afla și numărul lor aproximativ - n.a.): 

„Iosif - N-A CUNOSCUT-O, PÂNĂ CE A NĂSCUT UN 
FIU (clar, nu? - n.a.). Și el i-a pus numele Isus” (Matei 
1:25). 

„Și a născut (Maria n.a.) pe fiul ei cel întâi născut” (Luca 
2:7). „A venit (Isus n.a.) în patria sa (Nazaret n.a.)... ce-i 
ce-l auzeau, se mirau și ziceau: De unde are El 
înțelepciunea și minunile acestea? Oare nu este El fiul 
tâmplarului? Nu este Maria mama Lui? Şi lacov, Iosif 
Simon și Iuda, nu sunt ei frații lui? Şi surorile Lui nu sunt 
toate printre noi?” (Matei 13: 54-55). 

Un eveniment important care a însoţit venirea în lume a 
lui Isus și a creat multe comentarii este cel al magilor care 
au văzut o stea. Să-l lămurim: Magii, după ce trec la 
împăratul Irod și-i comunică această apariţie, pleacă să i 
se închine lui Isus (magii erau astronomi - n.a.): „Și iată că 
steaua, pe care o văzuseră în Răsărit, mergea înaintea lor, 
pană ce a venit și s-a oprit deasupra locului unde era 
Pruncul“ (Matei 2:9). 

Unii au zis că a fost o conjunctie a lui Jupiter cu Saturn, 
în zodia Peștilor, ceea ce a dus la apariția unei stele 
deosebite, de o foarte mare strălucire. Fals. O stea nu 
merge, nu se oprește și nu se apropie la o distanţă mică de 
Pământ. Era tot slava - nava Domnului care se va arăta și 
păstorilor din Betleem: 

„Și iată că un înger al Domnului s-a înfățișat înaintea 
Lor, și slava Domnului a strălucit împrejurul lor. Ei s-au 
înfricoșat foarte tare. 

Dar îngerul le-a zis: „Nu vă temeti: căci vă aduc o veste 
bună... astăzi în cetatea lui David, vi s-a născut un 
Mântuitor, care este Hristos, Domnul” (Luca 2:9-11). 


După ce a fost botezat de Ioan: „din ceruri s-a auzit un 
glas, care zicea: „Acesta este Fiul Meu prea iubit, în care 
îmi găsesc plăcerea” (Matei 3:17). 

Isus cunoștea foarte bine sistemul de control spiritual al 
omenirii: „Tatăl tău care vede in ascuns, îți va răsplăti... 
Tatăl vostru știe de ce aveţi trebuință mai înainte ca să-i 
cereti voi” (Matei 6:6, 8). 

De unde le știa? Nu venise cu amintiri din Cer. Timp de 
aproximativ optsprezece ani a studiat Biblia scrisă până în 
acea vreme. Unde? În comunitatea urmașilor profeților, la 
Qumran. În acest timp Tatăl Lui l-a pregătit sub toate 
aspectele pentru misiunea pe care avea s-o îndeplinească 
pe Pământ. Isus, pe parcursul Evangheliilor dovedeşte 
faptul că ştia foarte bine Vechiul Testament. Iată ce spune: 
„Toate lucrurile Mi-au fost date în mâini de Tatăl Meu; si 
nimeni nu cunoaste deplin pe Fiul, afară de Tatăl; tot astfel 
nimeni nu cunoaște deplin pe Tatăl, afară de Fiul, și acela 
căruia vrea Fiul să i-L descopere” (Matei 11:27). 

O dovadă clară, una din multele, a faptului că Isus este 
reprezentantul civilizaţiei lui Dumnezeu este următoarea: 

„Isus a luat cu El pe Petru, Iacov și loan și S-a suit pe 
munte să Se roage. 

Pe când Se ruga, I s-a schimbat înfățișarea feţei, și 
îmbrăcămintea I s-a făcut albă (probabil din navă au fost 
emise fascicule de lumină ce L-au înconjurat - n.a.) 
strălucitoare. 

Și iată că stăteau de vorbă cu El doi bărbaţi: erau Moise 
și Ilie, care se arătaseră în SLAVA și vorbeau despre 
sfârșitul Lui (pregătirea psihologică a lui Isus - n.a.) pe 
care avea să-l aibă în Ierusalim. 

Petru și tovarășii lui erau îingreunați de somn (datorită 
prezenţei navei - na); dar, când s-au deșteptat bine, au 
văzut slava lui Isus, și pe cei doi bărbaţi care stăteau 
împreună cu El... A venit un nor, și i-a acoperit cu umbra 
lui; ucenicii s-au spăimântat, când i-au văzut intrând în 
nor. 

Și din nor s-a auzit un glas, care zicea: „Acesta este Fiul 
Meu prea iubit: de El să ascultați” (Luca 9:28-31, 34-35). 


Împreună cu Yahweh, în Slavă, erau și alte două 
persoane descrise în Vechiul Testament: Moise și Ilie. Ilie, 
ca și Enoh au fost răpiți la Cer, deci prezenţa lor este ușor 
de explicat. Să explicăm prezenţa lui Moise. Pentru 
aceasta încerc să pun „cap-coadă” puţinele informaţii 
disponibile. Suficiente, cred. 

Moise a murit și: „Domnul l-a îngropat în vale, în țara 
Moabului, faţă în faţă cu Bet-Peor” (Deuteronom 34:6). 

Cred că „îngroparea” lui Moise nu a fost altceva decât 
ridicarea acestuia la Cer. Dumnezeu nu putea fi de faţă la 
o îngropare obișnuită. Argumente: 

„Nimeni nu i-a cunoscut mormântul până în ziua de azi” 
(Deuteronom 34:6). 

„Arhanghelul Mihail, când se împotrivea diavolului și se 
certa cu el pentru trupul lui Moise, n-a îndrăznit să 
rostească impotriva lui o judecată de ocară, ci doar a zis: 
„Domnul să te mustre” (luda 9). 

Există în plus o carte apocrifă al cărei titlu este sugestiv 
„Înălţarea lui Moise” Sunt convins că Isus a citit-o șinu a 
fost deloc surprins când a văzut aceste două persoane în 
slava Tatălui Său. 

Să vedem, în altă ordine de idei cum descrie Isus, 
Revenirea Sa: 

„După acele zile de necaz... se va arăta în cer semnul 
Fiului omului, toate semințiile pământului se vor boci, și 
vor vedea (televiziunea nu va putea lipsi de la un astfel de 
eveniment - n.a.) pe Fiul Omului venind pe norii cerului cu 
putere și cu o mare slavă. 

EI va trimite pe îngerii Săi (numeroasele nave care vor 
veni - n.a.) cu trâmbița răsunătoare (Asta este! Dacă n-au 
pene, mai fac și ceva zgomot - n.a.) și vor aduna pe aleșii 
lui din cele patru vânturi (am văzut cum au loc răpirile - 
n.a.), de la o margine a cerurilor până la cealaltă” (Matei 
24: 30-31). 

Isus a spus aceasta și marilor preoţi: „Veţi vedea pe Fiul 
Omului, șezând la dreapta puterii lui Dumnezeu, și venind 
pe norii cerului” (Matei 26:64). 


Ei n-au crezut. La fel și o mare parte din evrei. Treaba 
lor. Dumnezeu îi va judeca. Nu trebuiau „armatele falselor 
religii să organizeze campanii de pedepsire a evreilor. 
Acea mică parte din evrei (mulţi vor crede în viitor) care 
au crezut, au luptat din răsputeri pentru răspândirea în 
lumea întreagă a iudeocreștinismului. Şi aproape au reușit. 
Mai trebuiesc câteva „retușuri”. 

Învierea lui Isus: „Iată că s-a făcut un mare cutremur de 
pământ; căci un înger al Domnului s-a pogorât din cer, a 
venit și a prăvălit piatra (îngerașul a ciugulit-o iar praful 
rezultat l-a îndepărtat dând din aripioare - n.a.) de la ușa 
mormântului, și a șezut pe ea (a fost un aparat de 
dimensiuni mici - n.a.). 

Înfăţișarea lui era ca fulgerul și îmbrăcămintea lui albă 
ca zăpada. Străjerii au tremurat de frica lui și au rămas ca 
niște morti (au fost hipnotizaţi - n.a.). Dar îngerul a luat 
cuvântul (din navă s-a auzit glasul - n.a.) și a zis femeilor... 
„A înviat” (Matei 28: 2-6). 

Să selectez câteva informaţii și de la Marcu: „Oamenii 
erau uimiţi de învăţătura lui; căci îi învăța ca unul care are 
putere, nu cum îi învățau cărturarii” (Marcu 1:22). Isus 
știa multe despre civilizația lui Dumnezeu. O și cunoscuse 
personal. Asta voia să îi înveţe pe oameni. Aici era puterea 
Lui. Nu în niște rituale asemănătoare celor din zilele 
noastre care n-au nimic comun cu ceea ce se face în lumea 
de „dincolo”. 

Cei din Nazaret se îndoiau de înțelepciunea Lui 
argumentând faptul că îi cunosc părinţii și (atenţie!) fraţii 
și surorile: „Ce fel de înțelepciune este aceasta? Cum se 
fac astfel de minuni prin mâinile Lui? Nu este acesta 
tâmplarul, feciorul Mariei, fratele lui Iacov, al lui lose, al 
lui Iuda și al lui Simon? Şi nu sunt surorile Lui aici între 
noi?” (Marcu 6:3). 

Deci Isus a avut patru frați și cel puțin două surori. S-au 
scris multe cărți în care se vâră pe gât oamenilor tot felul 
de aberaţii, precum că ar fi fost veri. Dacă ar fi fost așa nu 
s-ar fi mirat atât de tare locuitorii. E invocau faptul că 
fraţii și surorile Lui erau oameni simpli. 


Mai mult, așa cum am arătat, Biblia spune clar „Iosif n-a 
cunoscut-o până ce nu l-a născut pe Isus”. In rest, 
imaginaţia fiecăruia e liberă să lucreze. 

Cutremurul, întunecarea soarelui (3 ore) în timpul 
răstignirii (Luca 23; 44-46), prin prezenţa în zonă a navelor 
lui Dumnezeu (chiar dacă nu erau văzute) mă scutesc de 
orice comentarii. 

Femeilor ajunse la mormânt „li s-au arătat doi bărbați, 
îmbrăcați în haine strălucitoare” (Luca 24:4) 

Menţionez alte două afirmaţii ale lui Isus ce dovedesc 
siguranţa lui privitoare la civilizaţia lui Dumnezeu. 

Astfel, le va spune iudeilor: „Voi sunteți de jos... Eu sunt 
de sus, voi sunteți din lumea aceasta. Eu nu sunt din lumea 
aceasta”. (loan8:23). _ 

La fel o va face și înaintea lui Pilat: „Împărăția Mea nu 
este din lumea aceasta. Dacă ar fi Impărăția Mea din 
lumea aceasta, slujitorii Mei s-ar fi luptat ca să nu fiu dat 
în mâinile iudeilor; dar acum, Împărăția Mea nu este de 
aici” (loan 18:36). 

După ce este luat în navă, Isus se arată ucenicilor cu un 
nou corp cu capacităţi deosebite. Câteva: se materializa și 
se dematerializa, putea influența subconștientul altor 
persoane, când era vizibil putea totuși să mănânce și purta 
semnele rănilor etc. 

Unii cred că Isus nu a murit pe cruce. Fals. Isus a murit. 
Dumnezeu nu minte. A afirmat acest sfârșit al Fiului Său 
de numeroase ori în Vechiul Testament. Ştia că îl va învia. 
Corpul spiritual nu moare. S-a deplasat doar de pe lemn 
(nu se știe dacă a fost răstignit pe o cruce) în navă. Ceva 
mă face să cred că dacă Isus ar fi pe pământ ar detesta 
faptul că obiectul pe care a fost crucificat a devenit, la 
rândul lui, idol. Ulterior a fost luat și corpul fizic. Acesta 
fusese distrus. loan furnizează un amănunt foarte 
important în acest sens: „unul din ostași l-a străpuns 
coasta cu o suliță; și îndată a ieșit din ea sânge și apă. 

Faptul acesta este adeverit de cel ce l-a văzut (nu cred 
că loan știa foarte bine ce înseamnă aceasta însă 
subliniază ceva foarte important - n.a.); mărturia lui este 


adevărată. Aceste lucruri s-au întâmplat, ca să se 
împlinească Scriptura: „Niciunul din oasele lui nu va fi 
sfărâmat” (loan 19:34-36). 

Să lămurim: 

- fluierele picioarelor (tibiile) nu i-au fost zdrobite. 

- coasta (este un os), conform profeţiei nu-l putea fi 
străpunsă. Din coastă nu iese sânge și apă. 

- lui Isus, soldatul i-a atins inima. În urma răstignirii 
condiţiile de circulaţie ale sângelui se modifică, presiunea 
crescând foarte mult la nivelul cordului, ceea ce, poate 
duce la ruptura acestuia. Sângele rămâne în pericard 
(învelișul inimii) unde coagulează, într-un timp relativ 
scurt după deces. Cheagul este format din celulele 
sanguine, în imensa lor majoritate de culoare roșie, iar 
serul este un lichid ușor gălbui. Acestea au fost „sângele și 
apa”, care autentifică moartea lui Isus 

- În navă, după ce i-a fost adus corpul fizic, s-ar fi putut 
ușor realiza un transplant de cord. Nu cred că s-a folosit o 
astfel de tehnică depășită pentru civilizaţia lui Dumnezeu. 
Corpul spiritual al lui Isus a fost cuplat cu un nou corp 
fizic, obţinut prin clonare, asemănător celui pe care L-a 
avut pe Pământ (avea semnele rănilor) dar cu însușiri 
deosebite dintre care am amintit câteva. Corpul cel vechi 
era o „haină” uzată. La fel, toţi oamenii vor avea parte de 
un nou corp: fie pentru activităţi plăcute, fie pentru munci 
foarte grele. 

Să-l cunoaștem pe Isus în noul corp: 

Isus se arată la doi ucenici „ai căror ochi erau 
împiedicaţi să-L cunoască” (influențare telepatică), le 
tălmăcește Scripturile (toate informaţiile erau păstrate în 
corpul Său spiritual), mănâncă o bucată de pește fript și un 
fagur de miere, le deschide ochii (minţii n.a.) și ei îl 
cunosc, Se face nevăzut dinaintea lor. (Luca - cap. 24). 

„In seara aceleiași zile, cea dintâi a săptămânii, pe când 
ușile locului unde erau adunaţi ucenicii erau încuiate, de 
frica iudeilor, a venit Isus, a stat în mijlocul lor, și le-a zis: 
„Pace vouă... După opt zile, ucenicii lui Isus erau iarăși în 
casă: și era și Toma împreună cu ei. Pe când erau ușile 


încuiate, a venit Isus, a stat în mijloc și le-a zis: „Pace 
vouă ” (loan 20:19, 26). 


FAPTELE APOSTOLILOR 


Prin prisma celor discutate până acum, evenimentul 
înălțării Sale la ceruri reprezintă un argument zdrobitor 
referitor la Revenirea Sa... iminentă. 

„După patima lui, li S-a înfățișat viu, prin multe dovezi, 
arătându-li-Se deseori timp de patruzeci de zile, și vorbind 
cu ei despre lucrurile privitoare la împărăția lui 
Dumnezeu. 

Pe când Se afla cu ei, le-a poruncit să nu se depărteze de 
Ierusalim... Apostolii, pe când erau strânși laolaltă, L-au 
întrebat: „Doamne, în vremea aceasta ai de gând să așezi 
din nou împărăția lui Israel?” 

El le-a răspuns: „Nu este treaba voastră să știți 
vremurile sau soroacele; pe acestea Tatăl le-a păstrat sub 
stăpânirea Sa (Isus știa foarte bine că mai întâi trebuiau 
răspândite în toată lumea învăţăturile iudeocreștinismului 
- n.a.)... si-mi veţi fi martori în Ierusalim, în toată Iudeea, 
în Samaria, și până la marginile pământului”. 

După ce a spus aceste lucruri, pe când se uitau ei la El, 
S-a înălţat la cer, și un nor L-a ascuns din ochii lor. 

Şi cum stăteau ei cu ochii pironiţi spre cer, pe când Se 
suia EL, iată că li s-au arătat doi bărbaţi îmbrăcaţi în alb, și 
au zis: „Bărbaţi Galileeni, de ce staţi și vă uitaţi spre cer? 
Acest Isus, care S-a înălțat la cer din mijlocul vostru, va 
veni în același fel cum L-aţi văzut mergând la cer” (Fapte 
1:3-1 1). 

Voi prezenta câteva exemple din care reiese clar modul 
în care cei de „dincolo”, inclusiv Isus, s-au implicat direct 
în răspândirea în lume a iudeocreștinismului: 

Apostolii erau închiși „dar un înger al Domnului a 
deschis ușile temniţei noaptea, i-a scos afară, și le-a zis: 


„Duceţi-vă, staţi în Templu, și vestiți norodului toate 
cuvintele vieții acesteia” (Fapte 5:19-20). Prin cuvintele 
„Vieţii acesteia” Isus se referea la viaţa din lumea LOR. 

„Dar Saul (viitorul apostol Pavel - n.a.) sufla încă 
amenințarea și uciderea împotriva ucenicilor Domnului. 
S-a dus la marele preot, și i-a cerut scrisori către 
sinagogile din Damasc, că dacă va găsi pe unii umblând pe 
calea credinţei, atât bărbați cât și femei, să-i aducă legați 
la Ierusalim. Pe drum, când s-a apropiat de Damasc, 
deodată a strălucit o lumină din cer în jurul lui. El a căzut 
la pământ, și a auzit un glas, care-i zicea: „Saule, Saule, 
pentru ce Mă prigonești?”. „Cine ești TU, Doamne?” a 
răspuns el. Şi Domnul a zis: „Eu sunt Isus, pe care-L 
prigonești” (Fapte 9:1-5). 

Corneliu, ostaș roman care va crede în lumea vestită de 
Isus, afirmă: „Acum patru zile, chiar în clipa aceasta, mă 
rugam în casa mea la ceasul al nouălea; și iată că a stătut 
înaintea mea un om cu o haină strălucitoare” (Fapte 
10:30). 

Petru era închis: „Și iată, un înger al Domnului a stătut 
lângă el pe neașteptate, și o lumină a strălucit în temniță. 
Îngerul a deșteptat pe Petru, lovindu-l în coastă și i-a zis: 
„Scoală-te, iute”. Lanţurile i-au căzut jos de pe mâini. 

Apoi îngerul ia zis: „Încinge-te, și  leagă-ți 
încălțămintele”. Şi el a făcut așa. Ingerul i-a mai zis: 
„Îmbracă-te în haină, și vino după mine”. 

Petru a ieșit afară, și a mers după el, fără să știe dacă ce 
făcea îngerul este adevărat. I se părea că are o vedenie. 

După ce au trecut de straja întâia și a doua (soldații 
fuseseră hipnotizați - n.a.), au ajuns la poarta de fier, care 
dă în cetate, și ea li s-a deschis singură; au ieșit, și au 
trecut într-o uliţă. Îndată, îngerul a plecat de lângă el” 
(Fapte 12:7-10). 

„Un înger al Dumnezeului, al căruia sunt eu, și căruia îi 
slujesc, mi s-a arătat azi noapte, și mi-a zis: „Nu te teme, 
Pavele; tu trebuie să stai înaintea Cezarului!” (Fapte 27: 
23-24). 


Închei cele câteva exemple din „Fapte” cu prezentarea 
modului în care a murit împăratul Irod: 

„Într-o zi anumită, Irod s-a îmbrăcat cu hainele lui 
împărătești, a șezut pe scaunul lui împărătesc, și le vorbea. 

Norodul a strigat: „Glas de Dumnezeu, nu de om! 
(cinstea după care aleargă majoritatea conducătorilor 
politici și religioși. Au făcut, o fac și o vor face... încă puţin 
timp - n.a.). Îndată l-a lovit un înger al Domnului (toţi 
aceștia ar putea fi lichidaţi într-o clipă. Dar nu acesta este 
planul. Lumea trebuie să cunoască din plin falimentul 
tuturor sistemelor politice și al falselor religii - n.a.), 
pentru că nu dăduse slavă lui Dumnezeu. Şi a murit 
mâncat de viermi”. (Fapte 12:21-23). 


APOCALIPSA 


Ultima persoană din Biblie care a avut contacte cu 
reprezentanţii civilizaţiei lui Dumnezeu a fost loan. Acesta, 
asemănător cu Enoh, Ezechiel ș.a. afirmă următoarele: 

„Har și pace vouă din partea Celui ce este, Celui ce era 
și Celui ce vine, și din partea celor șapte duhuri, care stau 
înaintea scaunului Său de domnie (sistemul de 
supraveghere a Pământului descris și de Zaharia - n.a.)... 
lată că El (Mesia Isus - n.a.) vine pe nori. Şi orice ochi Íl va 
vedea (datorită televiziunii - n.a.); și cei ce L-au străpuns 
(aluzie la evrei. Am speranţa că înainte de Marele Contact 
mulţi dintre ei îl vor recunoaște drept Fiul lui Dumnezeu - 
n.a.). Și toate semințiile pământului se vor boci (vor vedea 
că falsele religii i-au amăgit - n.a.) din pricina Lui... Eu 
Ioan... mă aflam în ostrovul care se cheamă Patmos... În 
ziua Domnului eram în Duhul (a fost răpirea sa - n.a.). Și 
am auzit înapoia mea un glas puternic, ca sunetul unei 
trâmbițe... Am văzut șapte sfeșnice de aur (acel sistem de 
supraveghere - n.a.) și în mijlocul lor pe cineva care 


semăna cu Fiul Omului, îmbrăcat cu o haină lungă până la 
picioare, și încins la piept cu un brâu de aur. 

Capul și părul Lui erau albe ca lâna albă, ca zăpada 
(aspectul locuitorilor de „dincolo” - n.a.) ochii Lui erau ca 
para focului... Când L-am văzut am căzut la picioarele Lui 
ca mort. El și-a pus mâna dreaptă peste mine, și a zis: „Nu 
te teme! Eu sunt Cel dintâi și Cel de pe urmă. 

Cel viu. Am fost mort, și iată că sunt viu în vecii vecilor” 
(Apocalipsa 1: 4, 7, 9-10, 11-15, 17-18). 

După ce transmite diferite mesaje conducătorilor 
bisericilor din epoca respectivă (biserici simple, fără 
rituale păgâne, în care oamenii studiau învăţăturile 
iudeocreștine) are loc o nouă răpire: 

„M-am uitat și iată că o ușă era deschisă în cer (intrarea 
în navă - n.a.)... Glasul cel dintâi, pe care-l auzisem ca 
sunetul unei trâmbițe, și care vorbea cu mine, mi-a zis: 
„suie-te aici“... Numaidecât am fost răpit în Duhul. Şi iată 
că în Cer (pentru EI distanţele nu contează. Se ajunge 
imediat, oriunde. Teleportarea Lor și a obiectelor de zbor e 
stăpânită perfect - n.a.) era pus un scaun de domnie, și pe 
scaunul acesta de domnie ședea Cineva... împrejurul 
scaunului de domnie stăteau douăzeci și patru de scaune 
de domnie; și pe aceste scaune de domnie stăteau 
douăzeci și patru de bătrâni, îmbrăcați în haine albe (nu 
sunt bătrâni deloc; părul lor, ca lâna albă, creează această 
impresie. N-au cum îmbătrâni. Şi chiar dacă s-ar întâmpla 
asta, corpul îmbătrânit ar fi schimbat cu unul tânăr - n.a.); 
și pe capete aveau cununi de aur (dispozitive ce ajută 
probabil la comunicare sau recepţionarea diverselor 
mesaje - n.a.). 

Din scaunul de domnie ieșeau tunete, glasuri și fulgere 
(impresia creată de computerul uriaș din faţa tronului lui 
Yahweh -Dumnezeu - n.a.) 

Inaintea scaunului de domnie ardeau șapte lămpi de foc, 
care sunt cele șapte Duhuri (cred că le spune „duhuri” 
deoarece prin aceste dispozitive se realizează influențarea 
spirituală a tuturor oamenilor - n.a.) ale lui Dumnezeu. 


În faţa scaunului de domnie, mai este un fel de mare de 
sticlă, asemenea cu cristalul (monitorul - n.a.). În mijlocul 
scaunului de domnie și împrejurul scaunului de domnie 
stau patru făpturi vii, pline cu ochi (heruvimii - trenul de 
aterizare și decolare a slavei descris de Ezechiel - n.a.) pe 
dinainte și pe dinapoi. 

Cea dintâi făptură vie seamănă cu un leu; a doua 
seamănă cu un vițel; a treia are fața ca a unui om; și a 
patra seamănă cu un vultur care zboară. 

Fiecare din aceste patru făpturi vii avea câte șase aripi, 
și erau pline cu ochi de jur împrejur și pe dinăuntru“ 
(Apocalipsă 4: 1-8). 

Imaginile descrise de Ioan în Apocalipsă au fost văzute 
pe „marea de sticlă”. Voi prezenta câteva: 

„Și am văzut ridicându-se din mare o fiară cu zece 
coarne și șapte capete: pe coarne avea zece cununi 
împărătești, și pe capete avea nume de hulă. Fiara pe care 
am văzut-o, semăna cu un leopard; avea labe ca de urs, și 
gură de leu... Unul din capetele ei părea rănit de moarte; 
dar rana de moarte fusese vindecată ” (Apocalipsă 13:1-3). 

Despre această fiară, se spune că: „I s-a dat să facă 
război cu Sfinții, și să-i biruiască. Şi i s-a dat stăpânire 
peste orice norod, peste orice limbă și peste orice neam” 
(Apocalipsă 13:7). 

În cap. 17 versetul 3, Ioan afirmă că a văzut o femeie 
șezând pe o fiară, de culoare stacojie (roșu, culoarea 
aleasă de liderii celei mai perverse religii din lume. Vom 
vedea imediat care - n.a.), plină cu nume de hulă, care 
avea șapte capete și zece coarne. 

În același capitol, versetul 9, este scris: „Cele șapte 
capete sunt șapte munti, pe care sade femeia”; iar în 
versetul 18: „femeia pe care ai văzut-o este cetatea cea 
mare, care are stăpânire peste împărații pământului”. 

Din aceste două versete, reiese clar că este vorba de 
Roma, „cetatea celor 7 coline” care, în acea perioadă, 
conducea lumea. 

Pentru a ne convinge că loan vorbește despre Italia 
expun alăturat harta Italiei, în două poziţii. Asta a văzut 


loan pe monitor. Voi reveni într-un mic capitol consacrat 
falselor religii. Nu vreau să fiu înţeles greșit. Şi în rândul 
catolicilor cred că sunt credincioși sinceri care vor fi 
salvaţi la revenirea lui Isus. 

Să analizăm și alte evenimente relatate de Ioan: „Am 
văzut o stea care căzuse din cer pe pământ... a deschis 
fântâna Adâncului. Din fântână s-a ridicat un fum, ca fumul 
unui cuptor mare. Și soarele și văzduhul s-au întunecat de 
fumul fântânii (cred că descrie o explozie nucleară - n.a.)... 
Din fum au ieșit niște lăcuste pe pământ... li s-a dat putere 
nu să-i omoare, ci să-i chinuiască cinci luni... (posibilă 
boală de radiere; vom vedea că lăcustele sunt avioane - 
n.a.)... lăcustele acelea semănau cu niște cai pregătiţi de 
luptă. Pe capete aveau un fel de cununi (carlinga - n.a.)... 
Aveau niște platoșe ca niște platoșe de fier; și vuietul pe 
care-l făceau aripile lor, era ca vuietul unor care trase de 
mulți cai... Aveau niște cozi ca de scorpii, cu bolduri. Şi în 
cozile lor stătea puterea (vedea cum de acolo cad bombe - 
n.a.)... Peste ele aveau ca împărat pe îngerul Adâncului, 
care pe evreiește se cheamă Abadon iar pe grecește 
Apolion (e vorba de Azazel care i-a învăţat pe oameni 
războiul. În toate epocile - n.a.). (Apocalipsa 9:1-11). 

O posibilă descriere a unor baterii antiaeriene, tunuri 
sau ceva asemănător: 

„Capetele cailor erau ca niște capete de lei, și din gurile 
lor ieșea foc, fum și pucioasă ” (Apocalipsa 9:17). 

Majoritatea secvenţelor prezentate lui loan pe monitor 
se referă la perioada premergătoare Marelui Contact. 
După aceste secvenţe de dezastru sunt prezentate și cele 
ale epocii de aur - împărăţia de 1000 de ani: 

„Și am văzut ca o mare de sticlă amestecată cu foc, și pe 
marea de sticlă, cu alăutele în mână, stăteau biruitorii 
fiarei, ai icoanei ei (sistemele politice și religioase false - 
n.a.), și ai numărului numelui ei” (Apocalips 15:2). 

Pentru a-l convinge pe Ioan și pe miliardele de oameni, 
care pe parcursul secolelor vor citi Biblia, de realitatea 
civilizaţiei lui Dumnezeu autorului Apocalipsei i se 
comunică dimensiunile staţiei lui Dumnezeu: 


„Îngerul, care vorbea cu mine, avea ca măsurătoare o 
trestie de aur (aparat laser - n.a.), ...cetatea era în patru 
colțuri și lungimea ei era cât lărgimea. A măsurat cetatea 
cu trestia și a găsit aproape douăsprezece mii de prăjini. 
Lungimea, lărgimea și înălțimea erau deopotrivă (în alte 
Biblii este tradus corect - stadii. 

1 stadiu = aproape 200 m; pe această cifră, mai rotundă, 
am mers din 1993. Deci 12.000 de stadii = 2.400 km - n.a.) 
... Zidul cetății avea douăsprezece temelii” (Apocalipsa 
21:14-16). 

Dacă înmulţim lungimea cu lăţimea și cu 12 (temelii sau 
etaje diferite) obținem o suprafață, o comunic imediat, ce 
se apropie de jumătate din suprafaţa Pământului (la uscat, 
mă refer) care este de 148.562.000 km?. 

Altfel spus, staţia lui Dumnezeu are o suprafață mai 
mare decât 


Fig. 3 Harta ITALIEI 1-10: coarne I-VII: capete. 


a Europei, Asiei și Australiei, la un loc. 

Dacă 2400x2400x12=69.320.000 km? (Suprafaţa staţiei 
lui Dumnezeu) se poate aproxima și numărul locuitorilor. 
Multe ţări dezvoltate ale lumii au o densitate de cel puţin 
100 locuitori/km?. Aleg această posibilitate, deci rezultă 
6.932.000.000 locuitori. Suficient de mulţi pentru ca 


fiecare om, dacă e nevoie, să poată fi supravegheat și 
influenţat spiritual. Adevăraţi „îngeri” păzitori. 

Cunoscând latura de 2400 de km, a cubului se pot face 
mai. Multe calcule. Mai fac unul: distanta între cele 
douăsprezece etaje 2400:12=200 km. 

În concluzie se pot spune următoarele: De la Geneză 
(crearea omului, donarea), de exemplu și până la 
Apocalipsă (descrierea Noului Ierusalim) Biblia cuprinde 
înţelepciunea și știința celor de sus. 

În continuare, voi face câteva mici sinteze asupra unor 
teme Biblice care (cred eu) merită o atenţie suplimentară. 


SEMNELE PREMERGĂTOARE MARELUI 
CONTACT 


Să rezumăm evenimentele expuse până în prezent: după 
crearea oamenilor, sub acţiunea nesăbuită a îngerilor 
conduși de Azazel, s-au răspândit în lume o serie de norme 
de conduită care n-aveau nimic comun cu planurile 
civilizaţiei lui Dumnezeu. În plus au apărut și uriașii, fiinţe 
monstruoase care au pus în pericol existenţa rasei umane. 

De uriași s-a scăpat (în cea mai mare parte) prin Potop. 
Îngerii lui Azazel au fost închiși în Agartha (Shambhala). 

Amintirile membrilor familiei lui Noe, care au 
supravieţuit Potopului, nu au putut fi însă șterse. Drept 
dovadă amintirile existente în toate scrierile oamenilor 
legate de existenţa unor eroi „civilizatori” veniţi din Cer. 
La acestea se adaugă și libertatea primită de Azazel din 
partea lui Dumnezeu de a putea să transmită, oamenilor, 
pe parcursul întregii lor existenţe (până la Marele 
Contact), „înaltele sale învățături civilizatoare”. 

Pe de altă parte, urmărind instaurarea pe Pământ a 
credinței în Yahweh, singurul Dumnezeu adevărat, 
reprezentanţii civilizaţiei Acestuia, au găsit pe pământ un 
om, căruia i s-au arătat și i-au făcut promisiunea că „Toate 
neamurile pământului vor fi binecuvântate în sămânța ta” 


(Geneză 22:18). Chiar Dumnezeu i-a spus aceste cuvinte 
lui Avraam. 

Ulterior, urmașii lui Avraam vor forma poporul evreu, 
ales de Dumnezeu pentru răspândirea în lume a 
monoteismului. Nici destinul urmașilor celuilalt fiu al lui 
Avraam, Ismael, nu a fost neglijat de către Dumnezeu. Ei 
vor forma popoarele arabe și vor primi prin Mohamed, un 
mesaj monoteist din partea îngerilor lui Dumnezeu. În 
scurt timp, cu toată ura existentă în prezent, popoarele, 
evreu și arab, se vor împăca. În altă ordine de idei, 
creștinismul (cu toate formele păgâne care l-au infiltrat) 
s-a răspândit în toată lumea. Astfel, prin evrei, creștini și 
arabi,  monoteismul s-a răspândit pe tot globul. 
Monoteismul adevărat în care au crezut fondatorii și 
credincioșii adevăraţi ai acestor religii a fost, pe parcursul 
veacurilor, infiltrat de multe influențe păgâne. Acestea, 
prin evenimentele dezastruoase premergătoare Marelui 
Contact și prin apariţia îngerilor civilizaţiei lui Dumnezeu, 
vor dispare din memoria oamenilor. 

O soartă asemănătoare o vor avea religiile păgâne 
(bazate pe magie, idolatrie, obsesii sexuale etc.) de 
influenţă „azazelică” precum și cele bazate pe învăţăturile 
omenești. 

Astfel, în lume va fi o singură religie monoteistă: evreii, 
creștini și arabii se vor uni și se vor închina (mai corect 
spus vor recunoaște supremaţia civilizaţiei lui Dumnezeu) 
Creatorului Universului. 

Colaborarea oamenilor cu civilizaţia lui Dumnezeu a fost 
clar expusă de către Yahweh: „Am auzit pe cineva 
Vorbindu-mi din casă și UN OM stătea lângă mine. El mi-a 
zis: „Fiul omului, acesta este locul scaunului Meu de 
domnie, locul unde vor pune talpa picioarele Mele; aici voi 
locui veșnic în mijlocul copiilor lui Israel” (Ezechiel 
43:6-7). 

Colaborarea va fi după dezastru: „Îmi voi arăta slava 
(nava - n.a.) între neamuri, și toate neamurile vor vedea 
judecățile pe care le voi face, și pedepsele cu care îi va lovi 
mâna mea” (Ezechiel 39:21). 


„Atunci se va arăta în cer semnul Fiului omului, toate 
semințiile pământului se vor boci, și vor vedea pe Fiul 
omului venind pe norii cerului cu putere și cu o mare 
slavă” (Matei 24:30). 

Să vedem câteva dintre afirmaţiile făcute de Isus 
referitoare la Revenirea Sa și la instaurarea împărăției de 
1000 de ani: 

„EI a sezut pe muntele Măslinilor; Şi ucenicii au venit la 
EL la o parte și I-au zis: „Spune-ne, când se vor întâmpla 
aceste lucruri? (instaurarea împărăției lui Israel - n.a.). Şi 
care va fi semnul venirii Tale și al sfârșitului veacului 
acestuia?” 

Drept răspuns, Isus le-a zis: „Băgați de seamă să nu vă 
înșele cineva. Pentru că vor veni mulţi în Numele Meu, și 
vor zice: „Eu sunt Hristosul!” și vor înșela pe mulți. Veţi 
auzi de războaie și vești de războaie; vedeţi să nu vă 
spăimântaţi, căci toate aceste lucruri trebuie să se 
întâmple. Dar sfârșitul tot nu va fi atunci. Un neam se va 
scula împotriva altui neam (în ultimii ani aproape lumea a 
fost cuprinsă de acest val al mișcărilor separatiste - n.a.), 
și o împărăție impotriva altei împărății, și vor fi cutremure 
de pământ, foamete și ciume (SIDA, Ebola, arme 
bacteriologice etc. - n.a.). Dar toate aceste lucruri nu vor fi 
decât începutul durerilor. Atunci vă vor da să fiţi chinuiti, 
și vă vor omori; și veti fi urâţi de toate neamurile pentru 
Numele Meu. Atunci mulți vor ceda, se vor vinde unii pe 
alții și se vor uri unii pe alții. Se vor scula mulţi prooroci 
mincinoși, și vor înșela pe mulți. Şi, din pricina înmulţirii 
fărădelegi lor, dragostea celor mai mulți se va răci. Dar 
cine va răbda până la sfârșit va fi mântuit. Evanghelia 
aceasta a împărăției (creștinismul și cu el iudaismul, în 
prezent Biblia fiind tradusă în peste 2000 de limbi și 
dialecte - n.a.), va fi propovăduită în toată lumea ca să 
slujească de mărturie tuturor neamurilor. Atunci va veni 
sfârșitul” (Matei 24: 3-14). 

Nu mai e cazul să comentez. Toate s-au cam împlinit. 
„Tot așa și voi, când veţi vedea toate aceste lucruri, să știți 
că Fiul Omului este aproape, chiar la uși” (Matei 24:33). 


Isus vorbește despre un război devastator, oprit de către 
reprezentanţii civilizației lui Dumnezeu: „Pentru că atunci 
va fi un necaz așa de mare, cum n-a fost niciodată de la 
începutul lumii până acum, și nici nu va mai fi. Şi dacă 
zilele acelea n-ar fi fost scurtate, nimeni n-ar scăpa, dar 
din pricina celor aleși zilele acelea vor fi scurtate... Atunci 
se va arăta în cer semnul Fiului omului, toate seminţiile 
pământului se vor boci, și vor vedea pe Fiul omului, venind 
pe norii cerului cu putere și cu o mare slavă” (Matei 24: 
21-22, 30). 

După descrierea acestor evenimente, Isus face o 
importantă trimitere la vremea când va avea loc Marele 
Contact: „Adevărat, adevărat vă spun că nu va trece 
necazul acesta pană se vor întâmpla toate aceste lucruri” 
(Matei 24:34). Altfel spus, revenirea Sa va avea loc în 
perioada generaţiei care va vedea împlinindu-se aceste 
semne. 

Biblia vorbește despre o serie de personaje politice sau 
religioase, precum și de grupuri de state, care vor apare 
pe scena istoriei, înaintea acestui conflict. În numeroase 
locuri din Biblie este folosit termenul „anticrist”, care 
reprezintă orice sistem politic sau religios care va căuta să 
guverneze lumea fără a avea mandat din partea lui 
Dumnezeu. 

Să vedem, mai întâi, câteva cuvinte despre Anticristul 
politic, urmând ca ulterior să abordez și problema 
Anticristului religios. 

O mai bună înţelegere după analiza celor comunicate lui 
Daniel de „omul Gavriil, care a venit repede în zbor iute” 
(Daniel 9:21): „Șaptezeci de săptămâni au fost hotărâte 
asupra poporului tău și asupra cetății tale cele sfinte, până 
la încetarea fărădelegilor, până la ispășirea păcatelor, 
până la ispășirea nelegiuirii, până la aducerea neprihănirii 
vecinice, până la pecetluirea vedeniei și proorociei, și până 
la ungerea Sfântului sfinților. 

Să știi dar, și să înţelegi că, de la darea poruncii pentru 
zidirea din nou a Ierusalimului, până la Unsul (Mesia - 
n.a.), la Cârmuitorul, vor trece șapte săptămâni, apoi timp 


de șaizeci și două de săptămâni, piețele și gropile vor fi 
zidite din nou, și anume în vremuri de strâmtorare. După 
aceste șaizeci și două de săptămâni, unsul va fi stârpit, și 
nu va avea nimic. Poporul unui domn care va veni, va 
nimici cetatea și sfântul Locas” (Daniel 9:24-26). 

Această perioadă de 70 de săptămâni de ani reprezintă 
un total de 490 de ani. Se împarte în trei faze: 

1. O primă fază de 7 săptămâni, 49 de ani, timp în care a 
fost reconstruit Ierusalimul. Această parte a proorociei 
este descrisă în cărţile Neemia și Ezra din Vechiul 
Testament și s-a petrecut în jurul anului 450-400 î.Hr. 
Porunca pentru rezidire a fost în 450 î.Hr. rezidirea a 
durat aproximativ 50 de ani. 

2. A doua fază are 62 săptămâni, adică 434 ani. Cele 
două etape care însumează 483 de ani ne aduc la sfârșitul 
vieţii pe pământ a lui Isus. (450 Î.C. -33 d.Hr.) 

Intre săptămânile 69 și 70 se introduce o perioadă 
nedeterminată. Cât despre poporul evreu, el a fost dus în 
robie de către romani care conform celor spuse de 
Dumnezeu prin Daniel, au nimicit Ierusalimul (în anul 70 
d.Hr.) și au distrus cel de Al Doilea Templu: „poporul unui 
domn care va veni, va nimici cetatea și sfântul locaș”. 

3. A treia fază cuprinde o săptămână, adică 7 ani, și se 
referă la întregul pământ, în această perioadă având loc 
războiul despre care am vorbit, război despre care se 
afirmă că va începe la mijlocul acestei perioade: 

Despre această săptămână (7 ani) sunt scrise 
următoarele: „EI (un conducător politic deosebit de 
puternic - n.a.) va face un legământ trainic cu mulţi, timp 
de o săptămână, dar la jumătatea săptămânii va face să 
înceteze jertfa și darul de mâncare, și pe aripa urâciunilor 
idolești, va veni unul care pustiește, până va cădea asupra 
celui pustiit prăpădul hotărât” (Daniel 9:27). 

Pentru a înțelege cine este conducătorul politic 
menţionat voi analiza câteva versete: „Cele zece coarne pe 
care le-ai văzut, sunt zece împărați, care n-au primit încă 
împărăția, ci vor primi putere împărătească timp de un 
ceas impreună cu fiara” (Apocalipsă 17:12). 


Am văzut anterior că „Fiara” este harta Italiei care i-a 
fost prezentată în Cer lui loan. Tot pe monitor, loan vede o 
altă imagine: „Apoi am văzut ridicându-se din pământ o 
altă fiară, care avea două coarne ca ale unui miel, și 
vorbea ca un balaur” (Apocalipsă 13:11). 

Cele două coarne reprezintă tocmai cele două sisteme 
(politic și religios) care vor avea o putere deosebită pe 
Pământ, înaintea Marelui Contact. 

„Fiara pe care ai văzut-o, era, și nu mai este. Ea are să 
se ridice din Adânc (influenţa lui Azazel și a îngerilor săi 
asupra acestor conducători: politic și religios - n.a.) și are 
să se ducă la pieire (distrugerea acestor doi lideri - n.a.). 
Și locuitorii pământului, ale căror nume n-au fost scrise de 
la întemeierea lumii în cartea vieții se vor mira când vor 
vedea că fiara era, nu mai este și va veni” (Apocalipsa 
17:8). 

„Fiara era, nu mai este și va veni” - se referă la 
reînvierea Imperiului Roman. Se crede că popoarele care 
au fost sub stăpânirea romanilor vor constitui viitorul 
imperiu. Imperiul Roman de Apus s-a prăbușit în secolul V, 
partea de Răsărit existând până în secolul XV. 

Renașterea acestei „împărăţii” este un caz aparte. Nu a 
existat în istorie o altă situaţie în care o împărăție să 
reapară după dispariţia sa. 

Pe parcursul istoriei s-a încercat refacerea Imperiului 
Roman. In anul 800 d.Hr., Charlemagne a unit: Franţa, 
Germania, Italia, Țările de Jos, Belgia. Napoleon și Hitler, 
au încercat, fără succes același lucru. 

Nu este vorba de un Imperiu Roman refăcut geografic, ci 
de popoare care sunt depozitare ale tradiţiilor și culturii 
romane. 

Unirea s-a produs în secolul XX când s-a înființat Piaţa 
Comună, formată o lungă perioadă din 10 ţări 
(considerând Belgia, Olanda, Luxemburg împreună - 
Benelux). Conducătorii acestor state sunt „cei 10 împărați 
care n-au primit încă împărăţia”, adică n-au strâns încă 
(extinderea continuă) toate popoarele. 


Acesta este primul corn, cornul politic al Fiarei, cel de al 
doilea fiind cornul religios, știut faptul că tot la Roma este 
și sediul Bisericii Catolice, cea care, în numele 
ecumenismului, încearcă să strângă toate falsele religii 
sub conducerea sa. 

Fiara aceasta cu două coarne, ca ale unui miel, cum 
afirmă loan, ar simboliza bunele intenţii anunţate de 
conducătorii politici și religioși; dar de fapt, ea „vorbea ca 
un balaur”. Cine era balaurul? (în niciun caz vreo creatură 
imaginară cu care să se fi luptat un oarecare Gheorghiţă). 
Ne-o spune tot loan: „și balaurul cel mare, șarpele cel 
vechi, numit Diavolul și Satana (și Azazel - n.a.), acela care 
înșală întreaga lume, a fost aruncat pe pământ; și 
împreună cu el (totul se leagă în Biblie, de la Enoh, la Ioan 
- n.a.) au fost aruncați și îngerii lui” (Apocalipsa 12:9). 

Pentru a înţelege cine este Anticristul Politic, voi expune 
relatarea făcută de Daniel: „M-am uitat cu băgare de 
seamă la coarne (la cele 10 n.a.) și iată că un alt corn mic a 
ieșit din mijlocul lor. Și cornul acesta avea niște ochi de om 
și o gură care vorbea cu trufie” (Daniel 7:8). 

Renașterea Imperiului Roman sub forma Pieței Comune 
și a Uniunii Europene include și alte popoare care au fost 
sub ocupaţie romană. Acest al unsprezecelea corn, cu o 
putere deosebită, poate să aparţină și altui popor vorbitor 
fie al limbii engleze sau latine, din lume. In acest sens 
Biblia face o menţiune: „se va deosebi de înaintașii lui” 
(Daniel 7:24). Tot Daniel spune că acest „corn” s-a mărit 
foarte mult spre răsărit, spre miazăzi, și spre țara cea 
minunată ” (Israel - n.a.) (Daniel 8:9). 

În situaţia politică actuală, este evident că acest „corn” 
atât de influent este reprezentat de SUA. 

Despre „El” - Anticristul Politic, care reprezintă al 
unsprezecelea corn, „deosebit” însă (nu e în Europa), se 
spune că în această ultimă săptămână va face „un 
legământ trainic cu mulţi”, ceea ce au făcut și fac liderii 
americani: parteneriate pentru pace, tratate de pace în 
orientul Mijlociu etc. Cred că legământul trainic este 
„lupta împotriva terorismului”. 


Referitor la „încetarea jertfei și a darului de mâncare” 
(Daniel 9:27), doresc să fac următoarea precizare: foarte 
mulţi cercetători ai profeţiilor Biblice cred că la începutul 
acestei perioade de 7 ani (ipoteza lor o voi analiza ulterior) 
evreii vor construi Al Treilea Templu, după care Anticristul 
Politic îi va împiedica să-și oficieze cultul și le va distruge 
altarele. 

Cred că „prăpădul” anunţat de Daniel asupra Israelului, 
la mijlocul săptămânii, când „va veni unul care pustiește” 
ar putea fi realizat de un alt conducător politic care ar 
riposta SUA. Să zicem că în cazul unui conflict al SUA cu 
lumea arabă (o ţară anume) aceasta s-ar uni și, conduși de 
ruși, ar ataca și Israelul. Spre un astfel de scenariu tinde 
Biblia. Să vedem câteva ţări menţionate drept protagoniste 
ale celui de al Treilea Război Mondial. 

1. Irakul. Posibil ca Războiul din Golf (1991) și celelalte 
să fi fost prologul acestui nou conflict. Despre atacarea 
Irakului de o Coaliţie  Multinaţională sunt scrise 
următoarele: 

„Trimit împotriva Babilonului (Irak) niște vânturători 
care-l vor vântura, și-i vor goli țara. Vor veni din toate 
părțile asupra lui, în ziua nenorocirii (proorociile lui 
Ieremia au fost făcute acum 2500 de ani, când Babilonul 
luase în robie Israelul și era cea mai mare putere mondială 
- n.a.)... Fugiţi din Babilon, și fiecare să-și scape viata, ca 
nu cumva să pieriţi în pierirea lui (fuga străinilor din Irak - 
n.a.). Babilonul era în mâna Domnului un potir de aur, care 
îmbăta tot pământul. Neamurile au băut din vinul lui 
(petrolul - n.a.); de aceea au fost neamurile ca într-o 
nebunie” (creșterea preţului petrolului când Irakul era 
atacat - n.a.)... Am voit să vindecăm Babilonul, dar nu s-a 
vindecat (rezoluţiile ONU premergătoare atacurilor anti 
irakiene - n.a.). Părăsiți-l și haidem fiecare în țara noastră, 
căci pedeapsa lui a ajuns până la ceruri (posibil atac 
nuclear - n.a.) și se înalță până la nori... Domnul oștirilor a 
jurat pe sine însuși: „Da, te voi umplea de oameni ca niște 
lăcuste; și vor scoate strigăte de război împotriva ta” 
(leremia 51; 2,6-7,9, 14). Şi în Apocalipsa sunt posibile 


referiri la Babilon: „Și împărații pământului, care au curvit 
și s-au dezmierdat în risipă cu ea, când vor vedea fumul 
arderii ei, o vor plânge și o vor boci... Negustorii 
pământului o plâng și o jelesc, pentru că nimeni nu le mai 
cumpără marfa” (creșterea preţului petrolului - n.a.) 
(Apocalipsa 18.9, 11). 

2. Alte ţări arabe și africane conduse de unele popoare 
ale fostei URSS. 

„Cuvântul Domnului, mi-a vorbit astfel: „Fiul omului, 
întoarce-te cu fața spre Gog din țara lui Magog, spre 
domnul Roșului, Meșecului și Tubalului și proorocește 
împotriva lui și spune: „Așa vorbește Domnul Dumnezeu: 
„lată, am necaz pe tine, Gog, domnul Roșului, Meșecului și 
Tubalului! (In Geneza 10:2 se menţionează faptul că 
Gomer, Tubal, Meșec sunt fiii lui lafet, unul din fiii lui Noe, 
care au întemeiat grupul nordic de popoare. Se crede că 
Roș ar fi Rusia - Armata Roșie, Piaţa Roșie etc., iar Meșec, 
Moscova conform numelui ei vechi - n.a.). Te voi târî, îti 
voi pune un Cârlig în fălci; te voi scoate, pe tine și toată 
oastea ta... împreună cu ei voi scoate pe cei din Persia 
(Iran - n.a.), Etiopia și Put (vechea denumire a Libiei - 
n.a.). Gomerul cu toate oștile lui, tara Togarmei, din fundul 
miazănoaptei (popoare din fostul URSS; referirea este 
clară: „din fundul miazănoaptei” - n.a.), cu toate oștile 
sale, popoare multe impreună cu tine! (O posibilă luptă 
pentru petrol, în care ţările arabe aliate cu ţări din fostul 
URSS vor lupta contra SUA - n.a.)... Fii căpetenia lor! 
După multe zile (de la data proorociei - n.a.), vei fi în 
fruntea lor; în vremea de apoi, vei merge impotriva țării 
(Israel - n.a.) ai cărei locuitori, scăpați de sabie 
(persecuțiile din timpul celui de-Al Doilea Război Mondial - 
n.a.), vor fi strânși dintre mai multe popoare pe munții lui 
Israel care multă vreme fuseseră pustii (anul 70 d.Hr. - 
1948 d.Hr.), dar, fiind scoși din mijlocul popoarelor, vor fi 
toți liniștiți în locuințele lor. Iar tu te vei sui, vei înainta ca 
o furtună, vei fi ca un nor negru care va acoperi țara, tu cu 
toate oștile tale, și multe popoare cu tine... Vei înainta 
împotriva poporului Meu Israel, ca un nor care va acoperi 


țara. În zilele de apoi, te voi aduce împotriva țării Mele ca 
să mă cunoască neamurile când voi fi sfințit în tine sub 
ochii lor, Gog!” (Ezechiel 38:1-9, 16). 

Un bun cunoscător al profeţiilor făcute de Ezechiel și de 
ceilalți profeţi evrei a fost generalul Moshe Dayan, fostul 
comandant militar al Israelului care, în 1968, a declarat: 
„Următorul război nu va fi contra arabilor, ci și 
contra rușilor”. 

3. China și alte ţări asiatice. Posibil ca lupta pentru 
petrol să antreneze și aceste ţări. Menţionarea Eufratului e 
un indiciu clar referitor la aceste popoare care se vor lupta 
și ele în Orientul Mijlociu: „Și apa lui a secat (Eufrat), ca 
să fie pregătită calea împăraților, care au să vină din 
Răsărit” (Apocalipsă 16:12). 

„Dezleagă pe cei patru îngeri, care sunt legați la râul cel 
mare Eufrat!” (posibil China, Japonia, Coreea de Sud n.a.) 
... Oștirea lor era în număr de douăzeci de mii de ori zece 
mii de călăreți“ (200 de milioane de oameni; armata Chinei 
și a celorlalte trei ţări n.a.). (Apocalipsă 9:14,16). 

Israelul este locul unde se vor desfășura cele mai 
grozave lupte din istoria omenirii. Este vorba de zona 
Meghiddo (Armaghedon). 

Despre fortele militare implicate, Biblia spune 
următoarele: „Acestea sunt duhuri de draci (intratereștrii 
lui Azazel - n.a.), care fac semne nemaipomenite (armele 
moderne ale oamenilor - n.a.), și care se duc la împărații 
pământului întreg ca să-i strângă pentru războiul zilei celei 
mari a Dumnezeului Celui Atotputernic... Duhurile cele 
rele i-au strâns în locul care pe evreiește se cheamă 
Armaghedon” (Apocalipsă 16: 14, 16). 

În Biblie sunt menţionate și posibile evoluţii ale situaţiei 
militare până la faza finală a luptelor. Nu cred că sunt 
importante. Ideea de bază trebuie reţinută: pământul va fi 
la un pas de distrugere și acest eveniment nu se va 
produce datorită intervenţiei îngerilor lui Dumnezeu cu 
slava și norii cerului - MARELE CONTACT. 

Va fi un război nuclear: „Voi face să se vadă semne în 
ceruri și pe pământ: sânge, foc și stâlpi de fum (ciuperca 


atomică - n.a.), soarele se va preface în întuneric, și luna 
în sânge, înainte de a veni Ziua Domnului, ziua aceea mare 
și înfricoșată” (Ioel 2: 30-31). 

Să urmărim și descrierea lui Isaia: „lată, vine Ziua 
Domnului, fără milă, zi de mânie și urgie aprinsă, care va 
preface tot pământul în pustiu și va nimici pe toți păcătoşii 
de pe el. Căci stelele cerului și Orionul nu vor mai străluci 
(efectul exploziilor nucleare - n.a.); soarele se va întuneca 
la răsăritul lui, și luna nu va mai lumina. Voi pedepsi - zice 
Domnul lumea pentru răutatea ei și pe cei răi pentru 
nelegiuirile lor; voi face să înceteze mândria celor trufași, 
și voi dobori semeţția celor asupritori. Voi face pe oameni 
mai rari decât aurul curat, și mai scumpi decât aurul din 
Ofir „(Isaia 13:9-12). 

Meghiddo (Armaghedon) este situat la 16 km vest de 
Nazaret, pe șoseaua principală dintre Asia și Africa. Este o 
câmpie înconjurată de munţi, cu o lungime de 35 km şi o 
lăţime de 25 km. În traducere înseamnă „Muntele 
masacrului” sau „Locul unei mari mulţimi”. 

La Meghiddo, în primul Război Mondial, în 1918, 
Generalul Allenby i-a învins pe turci. Napoleon, ajuns 
acolo, amintindu-și de profeția biblică a spus: „Toate 
armatele lumii ar putea manevra aici într-o luptă”. 

Pe lângă dezastrele cauzate de război va fi și un val de 
cutremure, provocate probabil și datorită 
bombardamentelor. „Şi au urmat fulgere, glasuri, tunete, 
și s-a făcut un mare cutremur de pământ, așa de tare, cum, 
de când este omul pe pământ, n-a fost un cutremur așa de 
mare... Cetățile  Neamurilor s-au prăbușit... toate 
ostroavele au fugit și munţii nu s-au mai găsit” (Apocalipsa 
16:18-20). 

Şi pierderile evreilor, înainte de a-L recunoaște pe Isus 
drept Mesia, vor fi mari: „În toată țara, zice Domnul, două 
treimi vor fi nimicite, vor pieri, iar cealaltă treime va 
rămâne. Dar treimea aceasta din urmă o voi pune în foc, și 
o voi curăți cum se curățește argintul, o voi lămuri cum se 
lămurește aurul. Ei vor chema Numele Meu, și îi voi 


asculta. Eu voi zice: „Acesta este poporul Meu! Şi ei vor 
zice: „Domnul este Dumnezeul Meu!” (Zaharia 13: 8-9). 

„Atunci voi turna peste casa lui David și peste locuitorii 
Ierusalimului, un duh de îndurare și de rugăciune, și îşi vor 
întoarce privirile spre Mine, pe care l-au străpuns (referire 
clară la Mesia Isus - n.a.); ÎI vor plânge cum plânge cineva 
pe singurul lui fiu, și-L vor plânge amarnic, cum plânge 
cineva pe un întâi născut” (Zaharia 12:10). 

Inainte de a prezenta modul în care se va realiza Marele 
Contact, câteva cuvinte despre dispariția Anticristului 
Religios. 

Corelând revenirea pe pământ a lui Isus cu existenţa 
acestui lider religios, Biblia spune: „Nimeni să nu vă 
amăgească în vreun Chip; căci nu va veni (Isus - n.a.) 
înainte ca să fi venit lepădarea de credință și de a se 
descoperi omul fărădelegii (omul păcatului), potrivnicul, 
care se înalță mai presus de tot ce se numește 
«Dumnezeu» sau de tot ce este vrednic de închinare. Așa 
că se va așeza în Templul lui Dumnezeu, dându-se drept 
Dumnezeu” (2 'Lesalonicieni 2:3-4). 

Prin intermediul reprezentanţilor religiilor false se pot 
face numeroase „minuni”. Ei sunt doar intermediarii. Cei 
care le influențează subconștientul sunt îngerii lui Azazel. 
La fel, ei pot realiza „minuni” prin intermediul idolilor: 
icoane care plâng, sânge care se lichefiază etc. Au apărut 
pe parcursul secolelor și cu aparatele lor de zbor și au fost 
consideraţi de oamenii naivi drept „sfinţi”, „fecioare” etc., 
deși descrierile făcute sunt identice cu cele ale apariţiilor 
unor OZN-uri. Argumente zdrobitoare în acest sens au fost 
aduse de unul dintre cei mai mari cercetători ai 
fenomenului (referiri la apariţiile „fecioarei” la Lourdes, 
Fatima etc.) OZN, Jacques Vallee. Unele dintre exemple se 
regăsesc și în lucrările mele anterioare). 

Foarte bine a sesizat aceasta și preotul catolic Salvatore 
Freixedo, care, în lucrarea sa „Să ne apărăm de zei”, 
afirmă următoarele: „Sistemul de control spiritual din care 
fac parte și OZN-urile au ca efect miturile religioase. 
Profitând de naivitatea și lipsa noastră de judecată critică 


în prezența „miracolelor”, locuitorii altor universuri s-au 
jucat cu emoţiile noastre pentru a fi adorati ca zei”. 

Conducătorilor religioși le-a plăcut, însă, această 
ipoteză. Au obţinut tot ce-și doreau de la această lume. 
Călcând peste cadavre. lată cum redă Ernest Renan, în 
Viaţa lui Isus crimele catolicismului: 

„În numele lui Isus, timp de secole, s-au chinuit si 
omorât gânditorii tot atât de nobili ca și el. Astăzi încă, în 
țări care-și spun creștine, se dau pedepse pentru crime 
religioase. Isus nu este vinovat de aceste rătăciri. El nu 
putea prevedea că, cutare popor cu mintea rătăcită îl va 
concepe ca pe un înfricoșător Moloh, lacom de carne arsă. 
Timp ce secole, episcopii au fost prinți și Papa a fost rege. 
Imperiul pretins al sufletelor s-a arătat în diferite rânduri 
ca o înfricoșătoare tiranie, întrebuințând, ca să se menţină, 
tortura și rugul; dar va veni ziua în care deosebirea va da 
roadele ei, când domeniul celor sufletești va înceta să se 
mai numească „putere“, pentru a se numi „libertate”. 

Despre puterea acestei instituții e scris în Biblie: „I s-a 
dat să facă război, cu sfinţii (cei care cred în Dumnezeu și 
Isus. Catolicismul a omorât milioane de evrei, de creștini 
adevăraţi - nu idolatri - care erau arși cu Bibliile legate de 
gât, și oameni de știință care găseau în Biblie unele din 
ideile lor - pluralitatea lumilor, sfericitatea Pământului etc. 
- n.a.) și să-i biruiască și i s-a dat stăpânire peste orice 
norod, peste orice limbă și peste orice neam” (răspândirea 
catolicismului - n.a.) (Apocalipsă 13:7). 

Înainte de a continua vreau să fac o menţiune: sunt 
convins că în Cer vor fi și foarte mulţi catolici, ca și 
membrii ai altor religii, care L-au căutat sincer pe 
Dumnezeu și nu au făcut front comun cu crimele, 
îngâmfarea și alte rele comise de conducătorii lor. 

„Să facă o icoană fiarei (loan vede imaginea unui Papă - 
n.a.), care avea rană de sabie și trăia (Italia: revedeţi harta 
- n.a.). I s-a dat putere să dea suflare icoanei fiarei, ca 
icoana fiarei să vorbească; și să facă să fie omorâți 
(Inchiziția - n.a.) toți cei ce nu se vor închina icoanei fiarei. 
Și a făcut ca toți, mici și mari, bogați și săraci; slobozi și 


robi, să primească. Un semn pe mâna dreaptă sau pe 
frunte”. (Apocalipsa 13:14-16). 

Acest semn pe mână sau pe frunte reprezintă „semnul 
crucii”, în niciun caz nu l-au inventat ucenicii lui Isus. Nu 
se puteau închina lemnului blestemat pe care a murit 
învățătorul lor. Este un semn păgân, o închinare de fațadă, 
care, ca și multe altele (icoanele, cultul sfinţilor, al 
fecioarei etc.) au infiltrat creștinismul. lată ce scrie Robert 
Charroux în Cartea lumilor uitate, referitor la poziţia 
degetelor din timpul „închinării”: „Vrăjitoarele asigură că 
polaritatea primelor trei degete de la mână, începând cu 
degetul mare, este opusă celorlalte două, care trebuie 
îndoite, în timpul unor operațiuni oculte, pentru a da 
întreaga lor forță degetelor ce sunt ridicate”. 

Mai sunt și alte aspecte ale semnului „pe mână” sau 
„frunte”. Nu le discut pe larg acum. La fel și cu 
semnificația numărului 666. Voi da câteva semnificaţii ale 
acestora: 

„Nimeni să nu poată cumpăra sau vinde fără să aibă 
semnul acesta, adică numele fiarei, sau numărul numelui 
ei”, 

Aici e înțelepciunea. Cine are pricepere să socotească 
numărul fiarei. Căci este număr de om. Și numărul ei este 
șase sute șase zeci și sase” (Apocalipsa 13:17-18). 

Direcţiile, cum se speculează, sunt următoarele: în viitor 
o societate globală, în care fiecare individ să primească un 
microcip pe mână sau pe frunte. Acesta este racordat cu 
un computer gigant. Vor fi știute mișcările, inclusiv 
bănești, ale oricui individ. Oamenii vor accepta cu bucurie 
aceasta. Vor scăpa de hoţi, de birocraţie, de corupţie etc. 
Numai că acest sistem va fi însoţit de închinarea 
obligatorie, de slăvirea unui conducător omenesc călăuzit 
de duhul lui Azazel, un fel de Frate mai mare (Big 
brother!). Va fi interzisă orice închinare la Dumnezeul 
Bibliei, sau mai bine zis va fi pervertită prin unirea 
religiilor false. Aceste religii, după unire, își vor alege un 
conducător unic - Papa de la Vatican. Şi, în acest fel se va 


spune că necesitatea religioasă a oamenilor va fi 
satisfăcută. 

Cei care nu vor recunoaște autoritatea politică (fratele 
mai mare) și cea religioasă (Conducătorul bisericii 
universale), crezând doar în autoritatea Bibliei, nu vor fi 
omorâţi (societatea respectă drepturile omului) dar nu vor 
primi „semnul”, adică microcipul, deci „nu vor putea 
cumpăra sau vinde”. 

Majoritatea covârșitoare a oamenilor vor accepta 
semnul: nu vor renunţa la avantajele politice și materiale 
(iluzorii) ale acestei lumi. Vor fi însă și unii (puţini) care 
vor rezista acestei încercări. E poate examenul cel mai 
dificil la care-i supune Yahweh Dumnezeu pe cei care vor 
să ajungă în împărăţia Lui. 

Să revin la trufia papalității. Ei și-au ales titlul de 
„Locţiitor al Fiului lui Dumnezeu”. 

În latină: VICarIVs fILII Del 

Această titulatură o foloseau atât în scrieri cât și pe 
coroanele Lor până ce au aflat că suma celor 11 cifre 
(singurele care au valoare numerică) este de 666. 

Astfel: 

De șase ori I(1) = 6 

De două ori V (5) = 10 

O dată L = 50 

O dată C= 100 

O dată D = 500 

In scrierea veche, cu majuscule, U se nota cu V. Există și 
astăzi unele clădiri vechi cu această scriere. 


MARELE CONTACT 


Revin la finalul războiului cel mare, nu înainte de a 
spune că un posibil sistem fals de închinare poate să fie 
paralel cu desfășurarea războiului. Acesta nu va începe 
direct cu atacuri nucleare. Timp de închinare falsă va fi. 

În momentul apariţiei lui Isus cu slava și norii cerului, în 
Ierusalim va avea loc un mare cutremur de pământ și 


formarea unei grote în care se vor adăposti evreii. Astfel 
vor scăpa de efectele teribile ale armelor folosite de îngerii 
lui Dumnezeu contra armatelor care au invadat Israelul. 

„Domnul se va arăta, și va lupta împotriva acestor 
neamuri, cum s-a luptat în ziua bătăliei. Picioarele lui 
(picioarele heruvimilor, trenul de aterizare al slavei - n.a.) 
vor sta în ziua aceea pe Muntele Măslinilor, care este în 
fața Ierusalimului, spre răsărit; muntele Măslinilor se va 
despica la mijloc, spre răsărit și spre apus, și se va face o 
vale foarte mare; jumătate din munte se va trage înapoi 
spre miazănoapte, iar jumătate spre miazăzi. Veţi fugi 
atunci în valea munților Mei, căci valea dintre munți se va 
întinde până la Ațel; și veţi fugi cum aţi fugit de 
cutremurul de pământ de pe vremea lui Ozia, împăratul lui 
Iuda. Și atunci va veni Domnul, Dumnezeul meu, și toți 
sfinții împreună cu el! Şi Domnul va fi împărat peste tot 
pământul. În ziua aceea, Domnul va fi singurul Domn, și 
Numele Lui va fi singurul Nume”. (Zaharia 14: 3-5, 9). 

Făcându-se cercetări, o companie petrolieră a 
descoperit o falie gigantică pe direcţia est-vest, care trece 
chiar prin centrul Muntelui Măslinilor. 

Să vedem și câteva din armele folosite contra 
invadatorilor: „Le va putrezi carnea stând încă în picioare, 
le vor putrezi ochii în găurile lor și le va putrezi limba în 
gură (efecte ale armelor nucleare - n.a.). In ziua aceea, 
Domnul va trimite o mare învălmășeală în ei (efectele 
armelor psihologice - n.a.); unul va apuca mâna altuia, și 
vor ridica mâna unii asupra altora” (Zaharia 14:12-13). 

Şi alți profeţi vorbesc despre acest eveniment. Câteva 
alte expuneri: 

„Imi voi arăta slava între neamuri și toate neamurile vor 
vedea judecățile pe care le voi face, și pedepsele cu care îi 
va lovi mâna Mea” (Ezechiel 39: 21). 

„De aceea proorocește fiul omului și spune lui Gog (şi 
popoarelor năvălitoare - n.a.)... va fi un mare cutremur în 
țara lui Israel. Atunci voi chema groaza împotriva lui pe 
toți munții mei, zice Domnul Dumnezeu; sabia fiecăruia se 
va întoarce impotriva fratelui său. li voi judeca prin ciumă 


(arme  bacteriologice n.a.) și sânge, printr-o ploaie 
năprasnică și prin pietre de grindină (arme meteorologice 
sau pietre provenite din nave - n.a.), voi ploua foc (alte 
arme ale navelor - n.a.) și pucioasă peste el, peste oștile 
lui, și peste popoarele cele multe, care vor fi cu el” 
(Ezechiel 38: 14-16,19,21-22). 

„Vei cădea pe munţii lui Israel, tu și toate oștile tale, și 
popoarele care vor fi cu tine; le voi da de mâncare 
păsărilor de pradă, tuturor celor ce au aripi și fiarelor 
câmpului... Voi pune foc Magogului, și celor ce locuiesc 
liniștiți în ostroave ca să știe că Eu sunt Domnul. Îmi voi 
face cunoscut Numele Meu cel sfânt în mijlocul poporului 
Meu Israel, și nu-i voi mai lăsa să-Mi pângărească Numele 
Meu cel sfânt, ci vor ști neamurile că Eu sunt Domnul, 
sfântul lui Israel. Iată că lucrurile acestea vin și se 
întâmplă, zice Domnul (Yahweh - n.a.) Dumnezeu! Aceasta 
este ziua, despre care am vorbit. 

Atunci locuitorii cetăților lui Israel vor ieși, vor arde și 
vor da pradă flăcărilor armele, pavezele și scuturile, 
arcurile și săgețile, lăncile și sulițele: și șapte ani vor face 
focul cu ele (metale topite, paturile puștilor - n.a.)... în ziua 
aceea, voi da lui Gog un loc de înmormântare în Israel: 
valea călătorilor, la răsăritul Mării Moarte... Fiul omului, 
așa vorbește Dumnezeu: „Spune păsărilor de orice soi, și 
tuturor fiarelor câmpului:  „Adunaţi-vă si veniți! 
Strângeți-vă din toate părțile, pentru jertfa Mea, pe care o 
junghii pentru voi; jertfă mare este pe munții lui Israel! 
Mâncaţți carne, și beti sânge, mâncaţi carnea vitejilor și 
beti sângele voievozilor pământului” (Ezechiel 39:4-9, 
17-18). 

„Voi nimici puterea împăraţilor neamurilor, voi răsturna 
și carele de război și pe cei ce se suie in ele; caii și 
călăreții vor fi trântiți la pământ și unul va pieri ucis de 
sabia altuia” (Hagai 2:22). 

Sunt descrise și efectele la scară planetară ale 
conflictului: „Cei pe care îi va ucide Domnul, în ziua 
(perioada - n.a.) aceea, vor fi întinși de la un capăt al 
pământului până la celălalt; nu vor fi nici jeliţi, nici 


adunați, nici îngropați, ci vor fi ca un gunoi pe fața 
pământului” (leremia 25:33). 

„Voi strânge toate neamurile și le voi pogori în valea lui 
Iosafat (Meghiddo - n.a.). Acolo mă voi judeca cu ele, 
pentru poporul Meu, pentru Israel, moștenirea Mea, pe 
care l-au risipit pentru neamuri, împărțind între ele țara 
Mea” (Ioel 3:2). 

În continuare voi prezenta câteva versete din Noul 
Testament în care Mesia Isus și apostolii vorbesc de 
Marele Contact. 

„Atunci se va arăta în cer semnul Fiului omului; toate 
semințiile pământului se vor boci, și vor vedea pe Fiul 
omului venind pe norii cerului cu putere și cu o mare 
slavă. El va trimite pe îngerii Săi și vor aduna pe alesii Lui 
din cele patru vânturi (răpirile care au avut loc pe 
parcursul istoriei - în special cele realizate în ultima 
perioadă, în OZN-uri, urmăresc pregătirea psihologică a 
oamenilor - n.a.), de la o margine a cerurilor până la 
cealaltă” (OZN-urile vor fi ca albinele pe cer - n.a.) (Matei 
24:30-31). 

„lată că El vine pe nori, și orice ochi îl va vedea; și cei ce 
l-au străpuns (evreii „l-au străpuns”, dar urmașii lor vor 
înţelege adevărul și-l vor recunoaște drept Mesia; 
imaginea Marelui Contact a fost văzută de Ioan pe „marea 
de sticlă” - n.a.). Şi toate semințiile pământului se vor boci 
(îi va cuprinde frica de faptul că L-au ignorat și au crezut 
în tot felul de oameni, idoli, „fecioare”, „sfinţi”, etc. - n.a.) 
din pricina Lui” (Apocalipsă 1:7). 

„Căci Fiul Omului are să vină în slava Tatălui Său, cu 
îngerii Săi; și atunci va răsplăti fiecăruia după faptele lui” 
(Matei 16:27). 

„Când va veni Fiul Omului în slava Sa, cu toți sfinții 
îngeri, va şedea pe scaunul de domnie al slavei Sale” 
(Matei 25:31). 

„Noi cei vii, vom fi răpiți în nori (și apostolii erau la 
curent cu acest eveniment; Pavel, de exemplu - n.a.) ca să 
întâmpinăm pe Domnul în văzduh” (1 'Tesalonicieni 4:17). 


Reamintesc și promisiunea privind revenirea lui Isus, 
care a fost făcută de îngerii civilizaţiei lui Dumnezeu 
ucenicilor: „Pe când se uitau ei la El, S-a înălțat la cer, și 
un nor L-a ascuns din ochii lor. Şi cum stăteau ei cu ochii 
pironiți spre cer, pe când se suia El, iată că li s-au arătat 
doi bărbați îmbrăcați în alb, și au zis: „Bărbaţii Galileeni, 
de ce stati și vă uitaţi spre cer? Acest Isus, care S-a înălțat 
la cer din mijlocul vostru va veni în același fel, cum L-aţi 
văzut mergând la cer” (Fapte 1:9-11). 


ÎMPĂRĂȚIA DE 1000 DE ANI 


După răpirea la Cer a celor ce au crezut în Împărăţia lui 
Dumnezeu, după înlăturarea rănilor provocate Pământului 
de marele război, va avea loc revenirea pe Pământ a 
îngerilor civilizaţiei lui Yahweh și Mesia Isus împreună cu 
cei credincioși Lor și începerea „Împărăției de 1000 de 
ani”. 

O perioadă de timp, până la refacerea Ierusalimului și 
construirea unor clădiri-simbol pentru omenire (Al Treilea 
Templu, ș.a.) România va avea de împlinit un rol aparte. La 
momentul potrivit voi explica pe ce mă bazez când fac o 
asemenea afirmaţie. 

Să urmărim câteva evenimente ce se vor produce în 
timpul „epocii de aur”. Cea adevărată, nu caricatura ei 
care a fost încercată în România: 

„Se va întâmpla în scurgerea veacurilor, că muntele 
Casei Domnului (Noul Templu din Ierusalim - n.a.) va fi 
întemeiat ca cel mai înalt munte și se va înălța deasupra 
dealurilor, și toate neamurile se vor îngrămădi spre el. 

Popoarele se vor duce cu grămada la el (conducătorii 
popoarelor - n.a.), și vor zice: „Veniti, să ne suim la 
muntele Domnului, la Casa Dumnezeului lui Iacov (Israel - 
n.a.) ca să ne înveţe căile Lui, și să umblăm pe cărările Lui. 


Căci din Sion va ieși Legea, și din Ierusalim Cuvântul 
Domnului. El (Mesia Isus - n.a.) va hotărî între un mare 
număr de popoare; așa încât din săbiile lor vor făuri fiare 
de plug, și din sulițele lor cosoare (unelte agricole - n.a.); 
niciun popor nu va mai scoate sabia împotriva altuia, și nu 
vor mai învăța războiul” (Isaia 2:2-4). 

După un asemenea război devastator era firesc să 
urmeze o dezarmare generală. 

„Nu se va mai face niciun rău și nicio pagubă pe tot 
muntele Meu cel sfânt, căci pământul va fi plin de 
cunoștința Domnului, ca fundul mării de apele care-l 
acopăr. În ziua aceea, Vlăstarul lui Isai (Isai a fost tatăl 
împăratului David al cărui urmaș a fost Mesia Isus - n.a.) 
va fi ca un steag pentru popoare; neamurile se vor întoarce 
la EI și slava va fi locuința Lui (după 2000 de ani, va avea 
și Isus condiţii mai bune de locuit pe Pământ - n.a.). În 
același timp, Domnul își va întinde mâna a doua oară 
(prima strângere a evreilor împrăștiați în întreaga lume s-a 
produs după 1948 - n.a.), ca să răscumpere rămășița 
poporului Său, risipit în Asiria și în Egipt, în Patros și în 
Etiopia, la Elam, la Sinear și la Hamat, și în ostroavele 
Mării. 

El va înălța un steag pentru neamuri, va strânge pe 
surghiuniții lui Israel, și va aduna pe cei risipiţi ai lui Iuda, 
de la cele patru capete ale pământului” (Isaia 11:9-12). 

Trezirea spirituală va fi mondială. 

„Și pe străinii care se vor lipi de Domnul ca să-i 
slujească și să iubească Numele Domnului (Yahweh - n.a.), 
pentru ca să fie slujitorii Lui, și pe toți cei ce vor păzi 
Sabatul (atât Isus, acum 2000 de ani, cât și ucenicii Săi, 
așa cum e prezentat în „Fapte”, păzeau sâmbăta - sabatul, 
ca zi de odihnă. Ziua de duminică a fost aleasă de 
papalitate - n.a.), ca să nu-l pângărească, și vor stărui în 
legământul Meu, îi voi aduce la muntele Meu cel sfânt, și-i 
voi umple de veselie în Casa Mea de rugăciune. Arderile 
lor de tot și jertfele lor vor fi primite pe altarul meu, căci 
Casa Mea se va numi o casă de rugăciune pentru toate 
popoarele“ (Isaia 56:6-7). 


Era și firesc ca, după dispariţia tuturor falselor religii, să 
existe un mod unic de închinare, așa cum a fost stabilit de 
Dumnezeu, prin Moise. 

Insuflat de Dumnezeu, împăratul David, a făcut 
următoarele afirmaţii: „EI (Mesia Isus - n.a.) va face 
dreptate nenorociţilor poporului... El va stăpâni de la o 
mare la alta, și de la Râu (Eufrat - n.a.) până la marginile 
pământului... Da, toți împărații se vor închina lui, toate 
neamurile îi vor sluji. Căci el va izbăvi pe săracul care 
strigă,. Şi pe nenorocitul care n-are ajutor... Numele lui va 
dăinui pe vecie, cât soarele îi va ținea numele. Cu el se vor 
binecuvânta unii pe alţii și toate neamurile îl vor numi 
fericit“ (Psalmul 72). 

Și atunci un scaun de domnie se va întări prin îndurare; 
și se va vedea șezând cu credincioșie, în casa lui David, un 
judecător, prieten al dreptului și plin de râvnă pentru 
dreptate” (Isaia 16:5). 

„El nu va slăbi, nici nu se va lăsa, până nu va așeza 
dreptatea pe pământ” (Isaia 42:4). 

După recunoașterea lui Mesia Isus, Israelul va deveni 
primul popor al pământului, întâietate recunoscută de 
toate naţiunile: 

„Străinii îţi vor zidi zidurile și împărații lor îţi vor sluji, 
căci te-am lovit în mânia Mea (pentru idolatrie și 
răstignirea lui Isus evreii au fost pedepsiţi de Dumnezeu. 
Liderii catolici, în primul rând și apoi naziștii nu aveau 
acest drept - n.a.), dar în îndurarea Mea am milă de tine. 
Porţile tale (ale Ierusalimului - n.a.) vor sta veșnic 
deschise (aeroporturi, șosele, porturi etc. - n.a.), nu vor fi 
închise nici zi nici noapte, ca să lase să intre la tine 
bogăția neamurilor (nu vor fi averi luate prin speculaţii 
financiare, ci donări pentru refacerea Ierusalimului - n.a.), 
și împărații lor cu alaiul lor. Căci neamul și împărăția care 
nu-ți vor sluji, vor pieri, și neamurile acelea vor fi în totul 
nimicite” (Isaia 60:10-12). 

„Dar vine vremea când voi strânge toate neamurile și 
toate limbile (mișcările separatiste care au cuprins lumea 


în ultimii ani - n.a.); ele vor veni și vor vedea slava Mea” 
(Isaia 66:18). 

„Toţi cei ce vor mai rămânea din toate neamurile venite 
împotriva Ierusalimului se vor sui în fiecare an să se 
închine înaintea împăratului (Mesia Isus - n.a.), Domnul 
oștirilor (Yahweh - n.a.), și să prăznuiască sărbătoarea 
corturilor. Dacă unele din familiile pământului nu vor voi 
să se suie la lerusalim ca să se închine înaintea 
împăratului, Domnul oștirilor, nu va cădea ploaie peste 
ele” (Zaharia 14:16-17). 

„Și multe popoare și multe neamuri vor veni astfel să 
caute pe Domnul oștirilor la Ierusalim și să se roage 
Domnului. Așa vorbește Domnul oștirilor: „In zilele acelea, 
zece oameni din toate limbile pământului vor apuca pe un 
iudeu de poala hainei, și-i vor zice: „Vrem să mergem cu 
voi; căci am auzit că Dumnezeu este cu voi” (Zaharia 
8:22-23). 

„Așa vorbește Domnul: „Mă întorc iarăși în Sion și vreau 
să locuiesc în mijlocul Ierusalimului. Ierusalimul se va 
chema: „Cetatea cea credincioasă” și muntele Domnului 
oștirilor se va chema: „Muntele cel Sfânt”. Uliţele cetății 
vor fi pline de băieți și fete, care se vor juca pe ulite. lată, 
Eu izbăvesc pe poporul Meu din țara de la răsărit și din 
țara de la asfinţind soarelui. Îi voi aduce înapoi, și vor locui 
în mijlocul Ierusalimului; ei vor fi poporul Meu, și Eu voi fi 
Dumnezeul lor cu adevăr și dreptate” (Zaharia 8:3, 5, 7, 8). 

„În vremurile de pe urmă, muntele Casei Domnului va fi 
întemeiat tare, cel mai înalt munte. Se va înălța deasupra 
dealurilor, și popoarele vor veni grămadă la el” (Mica 4:1). 

„Vor locui iarăși în țara pe care am dat-o robului Meu 
Iacov (Israel - n.a.), și pe care au locuit-o și părinții vostri. 
Da, vor locui în ea ei, copiii lor, și copiii copiilor lor, pe 
vecie, și Robul Meu David (Isus era numit fiul lui David - 
n.a.) va fi voievodul lui în veci. Voi încheia cu ei un 
legământ de pace, care va fi un legământ veșnic cu ei: „Li 
voi sădi și-i voi înmulți, și voi pune locașul Meu cel Sfânt în 
mijlocul lor pentru totdeauna. Locuinta Mea va fi între ei. 
Eu voi fi Dumnezeul lor, și ei vor fi poporul Meu. Si 


neamurile vor ști că eu sunt Domnul care sfințește pe 
Israel, când locașul Meu cel sfânt va fi pentru totdeauna în 
mijlocul lor” (Ezechiel 37:25-28). 

Alegerea Israelului îi aparţine, așa cum s-a văzut, lui 
Dumnezeu: 

„Acesta este locul Meu de odihnă pe vecie: voi locui în el 
căci l-am dorit” (Psalmi 132:13-14). 

„Am auzit pe cineva vorbindu-mi din Casă, și un om 
(Dumnezeu - n.a.) stătea lângă mine. El mi-a zis: „Fiul 
omului, acesta este locul scaunului Meu de domnie, locul 
unde voi pune talpa picioarelor Mele; căci voi locui veșnic 
în mijlocul copiilor lui Israel” (Ezechiel 43: 6-7). 

Pacea, dreptatea, fericirea vor fi prezente în lume: 

„Domnul oștilor pregătește tuturor popoarelor pe 
muntele acesta, un ospăț de bucate gustoase, un ospăț de 
vinuri vechi, de bucate miezoase pline de măduvă, de 
vinuri vechi și limpezite” (Isaia 25:6). 

„Ci vă veți bucura și vă veţi veseli, pe vecie, pentru cele 
ce voi face. Căci voi preface Ierusalimul în veselie, și pe 
poporul lui în bucurie. Eu însumi Mă voi veseli asupra 
Ierusalimului, și Mă voi bucura de poporul Meu: nu se va 
mai auzi în el, de acum, nici glasul planșetelor, nici glasul 
țipetelor” (Isaia 65:18-19). 

Pământul va fi îmbelșugat: 

„Va fi belșug în țară, pană în vârful munţilor și spicele 
lor se vor clătina ca și copacii din Liban; oamenii vor înflori 
în cetăți ca iarba pământului” (Psalmi 72:16): 

„Atunci El va da ploaie peste sămânța pe care o vei 
semăna, și pâinea pe care o va produce pământul va fi 
bogată și hrănitoare. Turmele Tale vor paște în pășuni 
întinse și pe orice munte înalt și pe orice deal înalt vor 
izvori râuri și curenți de apă” (Isaia 30:23-25). 

În contact cu îngerii lui Dumnezeu oamenii vor învăţa o 
serie de tehnici noi pentru cultivarea pământului. 

„Voi face să izvorască râuri pe dealuri, și izvoare în 
mijlocul văilor, voi preface pustia în iaz, și pământul uscat 
în şuvoaie de apă; voi face să crească în pustie cedrul, 


salcâmul, mirtul și măslinul; voi pune într-un loc uscat 
Cchiparoși și merișori” (Isaia 41:18-19). 

Pământul va fi repopulat cu oameni ce vor avea o 
deplină cunoștință despre civilizația lui Dumnezeu. 
Oamenii nu vor deveni nemuritori (asta se va întâmpla la 
sfârșitul împărăției de 1000 de ani) dar longevitatea va 
crește. 

„Eu însumi Mă voi veseli asupra Ierusalimului, și mă voi 
bucura de poporul Meu... nu vor mai fi nici copii cu zile 
puține, nici bătrâni care să nu-și împlinească zilele. Căci 
cine va muri la vârsta de o sută de ani va fi încă tânăr, și 
cel ce va muri în vârstă de o sută de ani va fi blestemat ca 
păcătos” (Isaia 65:19-20). 

Medicina va progresa fantastic: 

„Atunci se vor deschide ochii orbilor, se vor deschide 
urechile surzilor, atunci șchiopul va sări ca un cerb, și 
limba mutului va cânta de bucurie” (Isaia 35:5-6). 

Răutăţile de orice fel nu vor fi tolerate. Cei răi vor fi 
stârpiţi: 

„În fiecare dimineaţă voi nimici pe cei răi din țară, ca să 
stârpesc din cetatea Domnului (este evident că legile vor fi 
valabile în toată lumea - n.a.) pe toți lucrătorii nelegiuirii 
(Psalmi 101:8). 

Conducerea lui Isus va fi categorică. În acest sens, 
împăratul David afirmă: „Acum dar, împărați, purtați-vă cu 
înțelepciune! Luaţi învăţătură, judecătorii pământului. 
Slujiți Domnului cu frică și bucuraţi-vă tremurând. Daţi 
cinste Fiului ca să nu se mânie și să nu pieriţi pe calea 
voastră” (Psalmi 2:10-12). 

Singurul mod de închinare va fi cel primit de Moise de la 
Yahweh: 

„În fiecare lună nouä si în fiecare Sabat, va veni orice 
făptură (fiecare în ţara lui, bineînţeles - n.a.) să se închine 
înaintea Mea, zice Domnul. Şi când vor ieși vor vedea 
trupurile moarte ale oamenilor care s-au răzvrătit 
împotriva Mea” (de atâta bine n.a..) (Isaia 66:23-24). 

La sfârșitul acestei perioade de 1000 de ani, va avea loc 
o rebeliune, în care oamenii, insuflaţi de îngerii lui Azazel 


(în „epoca de aur” puterea lor va fi inhibată), vor încerca 
întoarcerea la vechile norme de viaţă: 

„Când se vor împlini cei 1000 de ani, Satana va fi 
dezlegat și va ieși din temnita lui, ca să înșele neamurile 
care sunt în cele patru colțuri ale Pământului, pe Gog și pe 
Magog, ca să-i adune pentru război. Numărul lor va fi ca 
nisipul mării. Şi ei s-au suit pe fața Pământului și au 
înconjurat tabăra sfinților și cetatea prea iubită. Dar din 
cer s-a pogorât un foc care i-a mistuit. Şi Diavolul care-i 
înșela, a fost aruncat în iazul de foc și de pucioasă unde 
este fiara și proorocul mincinos. Şi vor fi munciţi zi și 
noapte în vecii vecilor” (Apocalipsa 20:7-10). 

În această perioadă, așa cum am văzut, științele vor 
progresa enorm. Un singur lucru nu vor afla oamenii: cum 
să racordeze corpul spiritual la un nou corp fizic obţinut 
prin clonare. Acesta este secretul nemuririi. Ce se încearcă 
acum, prin clonare, este joacă de copii. Voi explica la 
momentul potrivit. 

Deci oamenii, insuflaţi de Azazel (și acesta este un plan 
al lui Dumnezeu), vor lua cu asalt Ierusalimul unde vor 
locui și îngerii lui Dumnezeu. Oamenii vor avea o tehnică 
avansată, nu însă suficientă pentru a face faţă ultimei faze 
a profeţiilor, distrugerea cerului, a pământului, trecerea 
oamenilor în lumea de „dincolo”, urmată de judecarea 
oricărei fiinţe. 

După 7000 de ani de istorie a omenirii civilizaţia lui 
Dumnezeu va obține numărul planificat de colaboratori sau 
servitori. Şi unii și alţii, după ce vor fi racordaţi la un nou 
corp fizic, își vor desfășura activitatea (plăcută sau 
chinuitoare) în Univers. 

„Ziua Domnului însă va veni ca un hoț. În ziua aceea, 
cerurile vor trece cu trosnet, trupurile cerești se vor topi 
de mare căldură și pământul cu tot ce este pe el va arde” 
(2 Petru 3:10). 

_ Probabil, va fi un asteroid gigant care va lovi Pământul. 
In acest sens, loan afirmă, că a văzut căzând din cer „o 
stea mare, care ardea ca o făclie” (Apocalipsa 8:10). 


„Apoi am văzut ca un scaun de domnie mare și alb, și pe 
Cel ce sedea pe el. Pământul și cerul au fugit dinaintea Lui 
și nu s-a mai găsit loc pentru ele. Și am văzut pe morti, 
mari și mici, stând în picioare înaintea scaunului de 
domnie. Nişte cărți („cartela” vieţii fiecărui om - n.a.) au 
fost deschise. Şi a fost deschisă o altă carte, care este 
cartea vieții. Şi mortii au fost judecaţi după faptele lor, 
după cele ce erau scrise în cărţile acelea. 

Marea a dat înapoi pe mortii care erau în ea. Moartea și 
locuința morţilor (locul unde sunt colectate corpurile 
spirituale ale oamenilor - n.a.) au dat înapoi pe mortii care 
erau în ele. Fiecare a fost judecat după faptele lui” 
(Apocalipsă 20:11-13). 

Așa cum am spus, corpul spiritual va fi racordat la un 
nou corp fizic. Lui Ezechiel, Dumnezeu i-a prezentat un 
astfel de racord. 

„Mâna Domnului a venit peste mine, și m-a luat în Duhul 
Domnului și m-a pus în mijlocul unei văi pline de oase. M-a 
făcut să trec pe lângă ele... „Fiul omului, vor putea oare 
oasele acestea să invieze?” Eu am răspuns: „Doamne, 
Dumnezeule, tu știi lucrul. Acesta!”... Așa vorbește Domnul 
Dumnezeu către oasele acestea: „lată că voi face să intre 
în voi un duh și veți învia! Vă voi da vine, voi face să 
crească pe voi carne, vă voi acoperi cu piele, voi pune un 
duh în voi și veți învia. Şi veți ști că Eu sunt Domnul”. 

Am proorocit cum mi se poruncise. Şi pe când 
prooroceam, s-a făcut un vuiet, și iată s-a făcut o mișcare, 
și oasele s-au apropiat unele de altele. M-am uitat și iată 
că le-au venit vine, carnea a crescut, și le-a acoperit pielea 
pe deasupra [i-a fost prezentat modul de fabricare a 
corpurilor fizice - n.a.); dar nu era încă duh (corp spiritual 
- n.a.) în ele. El mi-a zis: „Proorocește și vorbește 
duhului... „Așa vorbește Domnul Dumnezeu: „Duhule vino 
din cele patru vânturi, suflă peste mortii aceștia, ca să 
învieze. Am proorocit, cum mi se poruncise și a intrat 
duhul în ei, și au înviat, și au stătut în picioare” (Ezechiel 
37:1-10). 


Cum pot crede unii oameni că spiritele oamenilor se 
reîncarnează? Este o minciună a îngerilor lui Azazel și 
suportul multor false religii. Ei, prin tehnicile lor, interfera 
spiritele oamenilor care li se închină, vorbind prin ei 
despre vieți anterioare. 

In economia civilizației lui Dumnezeu nu există așa ceva. 
Ei nu trimit spiritele înapoi pe Pământ. Ei le strâng, 
urmând a-l trata pe fiecare om conform planurilor Lor și 
deciziilor pe care omul respectiv le-a luat pe pământ. 

La fel de nejustificată este și părerea conform căreia 
îngerii civilizaţiei lui Dumnezeu au nevoie de corpurile 
spirituale ale oamenilor deoarece ei nu le pot fabrica. Le 
racordează la corpuri fizice obţinute prin clonare și astfel, 
susţin unii, se înmulţesc. Deci, creatorul tuturor corpurilor 
spirituale, cel care a introdus în om corpul spiritual, are 
nevoie de așa ceva? 

Corpul spiritual al îngerilor, ca și al oamenilor, nu piere. 
Oricând îngerii își pot fabrica (în eventualitatea 
deteriorării) un nou corp fizic. Probabil că numărul lor este 
fix și nu mai au nevoie să se înmulțească. 

„Cărţile vieţii” în care sunt înscrise faptele tuturor 
oamenilor, aceste cartele ale unor calculatoare din cer 
înregistrează gândurile și faptele de la nivelul corpului 
spiritual (biocâmp sau subconștient) al oricărui individ. Nu 
întâmplător Isus a spus: „Vă spun că, în ziua judecății 
oamenii vor da socoteală de orice cuvânt nefolositor pe 
care-l vor fi rostit. Căci din cuvintele tale vei fi scos fără 
vină, si din cuvintele tale vei fi osândit” (Matei 12:36-37). 

Exact ceea ce spunea doctorul în biologie D. Andreev: un 
Sistem Cosmic Special care captează informaţiile și în 
același timp acţionează asupra corpului spiritual al 
oamenilor. 

Isus cunoștea foarte bine această lume: 

„Să nu vi se tulbure inima. Aveţi credință în Dumnezeu, 
și aveți credință în Mine. In casa Tatălui Meu sunt multe 
locașuri. Dacă n-ar fi așa, v-aș fi spus. Eu mă duc să vă 
pregătesc un loc, Mă voi întoarce și vă voi lua cu Mine, ca 
acolo unde sunt Eu, să fiti și voi” (loan 14:1-3). 


Închei acest capitol cu prezentarea detaliată a staţiei 
civilizației lui Dumnezeu: „Apoi am văzut un cer nou și un 
pământ nou, pentru că cerul dintâi și pământul dintâi 
pieriseră, și marea nu mai era. Şi eu am văzut 
coborându-se din cer de la Dumnezeu, cetatea sfântă, Noul 
Ierusalim, gătită ca o mireasă împodobită pentru bărbatul 
ei. Şi am auzit un glas tare, care ieșea din scaunul de 
domnie și zicea: „lată cortul lui Dumnezeu cu oamenii! EI 
va fi Dumnezeul lor. 

El va șterge orice lacrimă din ochii lor. Și moartea nu va 
mai fi. Nu va mai fi nici tânguire, nici țipăt, nici durere, 
pentru că lucrurile dintâi au trecut”. Cel ce ședea pe 
scaunul de domnie a zis: „lată, Eu fac toate lucrurile noi”. 
Și a adăugat: „Scrie, fiindcă aceste cuvinte sunt vrednice 
de crezut și adevărate. Apoi mi-a zis: „S-a isprăvit! Eu sunt 
Alfa și Omega, începutul și Sfârșitul. Celui ce îi este sete, îi 
voi da să bea fără plată din izvorul apei vieții. Cel ce va 
birui va moșteni aceste lucruri. Eu voi fi Dumnezeul lui și 
el va fiul Meu. Dar cât despre fricoși, necredinciosi, 
scârboși, ucigași, curvari, vrăjitori, închinători la idoli, și 
toți mincinoșii, partea lor este în iazul care arde în foc și 
cu pucioasă, adică moartea a doua” (prima moarte = 
moartea fizică; a doua = despărțirea de civilizaţia lui 
Dumnezeu și trimiterea, probabil, pe unele planete cu 
condiţii grele de viaţă, un fel de închisori galactice - n.a.). 
„„„Și mi-a arătat cetatea sfântă, Ierusalimul, care se pogora 
din cer de la Dumnezeu, având slava lui Dumnezeu. 
Lumina ei era ca o piatră prea scumpă, ca o piatră de 
iaspis, străvezie ca cristalul. Era înconjurată cu un zid 
mare și înalt. Avea douăsprezece porti, și la porti scrise 
niște nume: numele celor douăsprezece semintii ale fiilor 
lui Israel. Spre răsărit erau trei porți, spre miazănoapte 
trei porţi, spre miazăzi, trei porţi și spre apus trei porti; 
zidul cetății avea douăsprezece temelii, și pe ele erau cele 
douăsprezece nume ale celor doisprezece apostoli ai 
Mielului, îngerul, care vorbea cu mine, avea ca 
măsurătoare o trestie de aur, ca să măsoare cetatea, 
portile și zidul ei. Cetatea era în patru colțuri. Și lungimea 


ei era cât lărgimea. A măsurat cetatea cu trestia, și a găsit 
aproape douăsprezece mii de stadii, (am arătat că în unele 
Biblii este folosit greșit termenul de prăjini n.a.). 
Lungimea, lărgimea si înălțimea erau deopotrivă. I-a 
măsurat și zidul, și a găsit o sută patruzeci și patru de coți 
(aproximativ 86 m - un material extrem de rezistent - n.a.), 
după măsura oamenilor, căci cu măsura aceasta măsura 
îngerul. Zidul era zidit din iaspis, și cetatea era de aur 
curat, ca sticla curată. Temeliile zidului cetății erau 
împodobite cu pietre scumpe de tot felul: cea dintâi 
temelie era de iaspis; a doua, de safir; a treia, de 
halchedon, a patra, de smarald; a cincea de sardonix; a 
șasea de sardiu; a șaptea de hrisolit; a opta de beril; a 
noua de topaz; a zecea de hrisopraz; a unsprezecea de 
iacint; a douăsprezecea de ametist. Cele douăsprezece 
porti erau douăsprezece mărgăritare. Fiecare poartă, era 
dintr-un singur mărgăritar. Uliţa cetății era de aur curat, 
ca sticla străvezie (sticlă aurită - n.a.). În cetate n-am 
văzut niciun Templu, pentru că Domnul Dumnezeu cel 
Atotputernic ca și Mielul, sunt Templul ei. Cetatea n-are 
trebuinţă nici de soare, nici de lună, ca s-o lumineze; căci o 
luminează slava lui Dumnezeu, și făclia ei este Mielul. 
Neamurile vor umbla în lumina ei, și împărații pământului 
își vor aduce slava și cinstirea lor în ea. Porţile ei nu se vor 
închide ziua, fiindcă în ea nu va mai fi noapte. In ea vor 
aduce slava și cinstirea Neamurile. Nimic întinat nu va 
intra în ea, nimeni care trăiește în spurcăciune și în 
minciună, ci numai cei scriși în cartea vieţii Mielului” 
(Apocalipsă 21:1 -27). 

„Și mi-a arătat un rău cu apa vieții, limpede ca cristalul, 
care ieșea din scaunul de domnie al lui Dumnezeu și al 
Mielului. În mijlocul pietii cetăţii și pe cele două maluri ale 
răului, era pomul vieții (ADN-ul, mult mărit - n.a.) rodind 
douăsprezece feluri de rod, și dând rod în fiecare lună; și 
frunzele pomului slujesc la vindecarea  Neamurilor 
(asigurarea, prin inginerie genetică a unei durate cât mai 
mari de viață a corpurilor fizice - n.a.). Nu va mai fi nimic 
vrednic de blestem acolo. Scaunul de domnie al lui 


Dumnezeu și al Mielului vor fi în ea. Robii Lui îl vor sluji. 
Ei vor vedea fața Lui, și Numele Lui va fi pe frunțile Lor. 
Acolo nu va mai fi noapte. Și nu vor mai avea trebuinţă nici 
de lampă, nici de lumina soarelui, pentru că Domnul 
Dumnezeu îi va lumina și vor împărați în vecii vecilor 
„(Apocalipsa 22:1-5). 


CONTROLUL SPIRITUAL AL OMENIRII 


Controlul realizat de către îngerii civilizaţiei lui 
Dumnezeu asupra omenirii va putea fi mai bine înţeles 
după lămurirea rolului pe care îl joacă creierul uman. Voi 
prezenta pe scurt aceste aspecte, detalierea lor fiind 
expusă în lucrările anterioare. 

Oamenii de știință ai secolului XX, Jackson, Ey, Freud, 
Young, Coue și alţii au ajuns la următoarele concluzii 
legate de alcătuirea sistemului nervos: 

- structura aparatului psihic pe două nivele: conștient și 
subconștient sau inconștient 

- superioritatea proceselor psihice subconștiente faţă de 
cele conștiente 

- existența unor centri nervoși care asigură cadrul de 
desfășurare al acestor tipuri de procese. 

- existența unei surse de energie psihică cu originea în 
subconștient, care ar reprezenta „motorul” tuturor 
activităţilor noastre. 

Demn de reţinut este faptul că atât în Vechiul cât și în 
Noul Testament aceste cunoștințe existau, fiind folosite, e 
drept, sub alte denumiri. O dovadă în plus a înaltelor 
cunoștințe ştiintifice transmise oamenilor de către 
civilizaţia lui Dumnezeu. 

În Biblie se folosesc termenii de inimă și rărunchi pentru 
diencefal și respectiv, emisfere cerebrale și de spirit sau 
duh pentru procesele  subconștiente (inconștiente), 
respectiv suflet sau minte pentru cele conștiente. 


Aceste forme de inimă și rărunchi ale diencefalului și 
emisferelor cerebrale se pot vedea cu ușurință atât pe o 
secţiune medială cât și pe una frontală prin creier. 

Pentru o înţelegere mai ușoară voi prezenta și o schemă 
personală a aparatului psihic. 

Dacă facem o comparaţie cu elementele componente ale 
aparatului psihic, folosite de Freud, aceasta ar arăta în 
felul următor: 

Id (sine) = spirit sau duh 

Ego (Eul) = suflet sau minte 

Superego (supraeu) = duhul lumii sau Duhul Sfânt (forţe 
de control spiritual telepatic ale civilizaţiilor lui Azazel, 
respectiv, Yahweh) 

Eul este o parte a sinelui (a corpului spiritual) care a 
suportat modificări sub influenţa directă a lumii externe și 
prin intermediul sistemului conștiinţă-percepţie. 

În câteva exemple voi prezenta folosirea termenilor de 
inimă și rărunchi în sens de organe ale sistemului nervos, 
precum și a celor de spirit sau duh (procese psihice 
subconștiente) și respectiv suflet sau minte (procese 
psihice conștiente) Fig. 4,5,6. 

Primul exemplu este din cartea lui Enoh: „Și Mikhael a 
luat iarăși cuvântul și i-a grăit lui Rafael: „Cine este acela, 
inima căruia să nu fie mișcată întru aceasta și a cărui 
rărunchi să nu se fi tulburat de acest cuvânt de osândă?” 

„Tu mi-ai întocmit rărunchii... cercetează-mă 
Dumnezeule si  cunoaște-mi inima!  Încearcă-mă si 
cunoaște-mi gândurile” (Psalmi 139: 13, 23). 

„Și tu, fiul omului, gemi. Cu rărunchii zdrobiți, și cu 
amărăciune în suflet, gemi sub privirile lor! Şi dacă te vor 
întreba: „pentru ce gemi?” să răspunzi: „Pentru că vine o 
veste. Când va veni, toate inimile se vor înspăimânta... 
toate sufletele se vor mâhni” (Ezechiel 21: 6-7). 

„Și toate bisericile vor cunoaște că „Eu sunt Cel ce 
cercetez rărunchii și inima; și voi răsplăti fiecăruia din voi 
după faptele lui” (Apocalipsa 2:23). 

„întocmirile gândurilor din inima lui erau îndreptate în 
fiecare. Zi numai spre rău” (Geneza 6:5). 


„Numai ia seama asupra ta și veghează cu luare aminte 
asupra sufletului tău, în toate zilele vieții tale, ca nu cumva 
să uiţi lucrurile pe care ţi le-au văzut ochii și să-ţi iasă din 
inimă “ (Deuteronom 4:9). 

„Fă tot ce ai în inimă, nu asculta decât de simțământul 
tău” (1 Samuel 14:7). 

„Domnul cercetează toate inimile și pătrunde toate 

închipuirile și toate gândurile ” (1 Cronici 28:9). 

„De aceea, inima mi se bucură, sufletul mi se înveselește 
și trupul mi se odihnește în liniște” (Psalmi 16:9). 

„Isus care le cunoștea gândurile a zis: „Pentru ce aveți 
gânduri rele în inimile voastre?” (Matei 9:4). 

„Voi pune legile Mele în inima lor și le voi scrie în 
inimile lor” (Evrei 8:10). 

În schema anterioară au inclus și termenul de super-ego 
sau supra-eu, afirmând că acesta este reprezentat de duhul 
lumii sau de Duhul Sfânt. 

Freud afirmă că super ego reprezintă o forţă 
subconștientă (inconștientă) care imprimă eului și sinelui 
anumite scheme morale însușite în copilărie de la părinţi și 
prin aceasta de la societatea în care au trăit părinţii. 

Duhul lumii, reprezentat prin războaie, magie, idolatrie 
etc., este forța spirituală ce cuprinde ansamblul de norme 
de conduită învăţate de oameni de la îngerii lui Azazel. 

Duhul Sfânt reprezintă ansamblul de norme de conduită 
introduse de Dumnezeu în lume, pentru salvarea omenirii. 

De asemenea, duhul lumii sau Duhul Sfânt reprezintă 
forța spirituală prin care îngerii lui Azazel sau îngerii lui 
Dumnezeu acţionează, printr-un mecanism asemănător 
telepatiei, asupra subconștientului oamenilor. 

Voi prezenta câteva exemple ce ilustrează cele de mai 
sus: 

„Și Mica a zis: „Ascultaţi dar cuvântul Domnului: Am 
văzut pe Domnul stând pe scaunul Său de domnie, și toată 
oștirea cerurilor stând la dreapta și la stânga lui. Și 
Domnul a zis: „Cine va amăgi pe Ahab, împăratul lui Israel 
ca să se suie la Ramot în Galaad și să piară acolo? Au 
răspuns unul într-un fel, altul într-alt fel. Şi un duh a venit 
și s-a înfățișat înaintea Domnului și a zis: „Eu îl voi amăgi”. 
Domnul i-a zis: „Cum?”, „Voi ieși” a răspuns el, „Și voi fi un 
duh de minciună în gura tuturor proorocilor lui” (2 Cronici 
18:18-22). 

Dematerializându-se, pentru Ei este foarte ușor de 
influenţat telepatic subconștientul altor persoane, în cazul 


de mai sus implicarea lui Ahab, într-o serie de evenimente 
care-i vor fi fatale. 

„Slujitorul omului lui Dumnezeu s-a sculat 
dis-de-dimineaţă și a ieșit. Şi iată că o oaste înconjura 
cetatea, cu cai și care. Și slujitorul a zis omului lui 
Dumnezeu: „Ah, domnul meu, cum vom face? „EI a 
răspuns: „Nu te teme, căci mai mulți sunt cei cu noi decât 
cei cu ei. Elisei s-a rugat și a zis: „Doamne deschide-i ochii 
să vadă. Şi Domnul a deschis ochii („ochii minţii” - n.a.) 
slujitorului care a văzut muntele plin de cai și care de foc 
(a văzut lumea paralelă alături de care trăim n.a.) 
împrejurul lui Elisei. Sirienii s-au pogorât la Elisei. El a 
făcut următoarea rugăciune către Domnul: „loveste, 
rogu-te, pe poporul acesta cu orbire”. 

Și Domnul i-a lovit cu orbire („orbire” psihică - n.a.), 
după cuvântul lui Elisei. 

Elisei le-a zis: „Nu este aceasta calea, și nu este aceasta 
cetatea; veniți după mine, și vă voi duce la omul pe care-l 
căutați. Și i-a dus la Samaria. Când au intrat în Samaria, 
Elisei a zis: „Doamne, deschide ochii oamenilor acestora, 
să vadă! Si Domnul le-a deschis ochii, și au văzut că erau 
în mijlocul Samariei. Împăratul lui Israel, văzându-i a zis 
lui Elisei: „Să-i măcelăresc, să-i măcelăresc părinte?” (2 
împărați 6:15-21). 

Câteva concluzii: 

- existenţa „carelor de foc” care îi ajutau pe evrei în 
lupte. 

- interferarea proceselor psihice (ale dușmanilor) - arma 
psihologică. 

- existenţa Lor printre noi, fără a-i putea depista prin 
organele noastre de simţ. 

- atât Ei cât și aparatele lor de zbor se materializează și 
dematerializează foarte ușor. 

„Dumnezeu afirmă: „Voi pune în el un duh care îl va face 
ca la auzul unei vești pe care o va primi, să se întoarcă în 
țara lui; și-l voi face să cadă ucis de sabie în țara lui” (2 
împărați 19:7). 


În Vechiul Testament, prin intermediul Duhului lui 
Dumnezeu erau descoperite anumitor persoane 
desfășurările unor evenimente, erau explicate visurile, 
erau împietrite inimile unor oameni, erau închiși ochii 
minţii etc. Toate acestea erau (și sunt) posibile datorită 
legăturii telepatice dintre corpul nostru spiritual și îngerii 
civilizaţiei lui Dumnezeu. Este astfel posibilă transmiterea 
gândurilor de la Ei la noi și invers. Îngerii lui Azazel 
acţionează la fel. Să nu creadă cineva că e un război între 
civilizaţia lui Dumnezeu și îngerii lui Azazel. Ei, așa cum 
am spus sunt izolaţi, dar au mână liberă să-i influenţeze pe 
oameni. Cine vrea să-i urmeze e liber să o facă. Îngerii lui 
Azazel sunt învinși și își așteaptă pedeapsa. Vor trage însă 
după ei foarte mulţi oameni. 

Această comunicare între Ei și noi e posibilă deoarece 
undele telepatice nu cunosc niciun fel de restricţii 
materiale, viteza lor tinzând către infinit. 

În Noul Testament vom vedea cum, prin apariţia lui Isus, 
această legătură prin Duhul Sfânt nu va mai fi privilegiul 
câtorva persoane din poporul evreu, ci, prin credinţa în 
Moartea și învierea Lui, va deveni accesibil oricărui om 
care va dori sincer, în urma analizării vieţii sale și 
recunoașterii  dezamăgirii provocate de aceasta, o 
schimbare radicală. Aceasta este posibilă prin așa-numita 
Naștere din Nou, care nu înseamnă nimic altceva decât o 
schimbare profundă a „inimii și rărunchilor” (subconștient, 
conștient). 

Cum e posibil așa ceva? Să analizăm câteva fragmente:. 
Și, după cum a înălțat Moise șarpele în pustie, tot așa 
trebuie înălţat și Fiul omului, pentru ca oricine crede în El 
să nu piară, ci să aibă viața veșnică. Fiindcă atât de mult a 
iubit Dumnezeu lumea, că a dat pe singurul lui Fiu pentru 
ca oricine crede în El, să nu piară, ci să aibă viață veșnică” 
(loan 3:14-16). 

Asemănător evreilor care erau mușcaţi de șerpi înfocaţi 
și nu erau vindecaţi decât prin credinţa în acel șarpe de 
aramă atârnat în mijlocul taberei (aceasta declanșa 
mecanisme subconștiente ce duceau la producerea de 


către organism a substanţelor capabile să neutralizeze 
veninul șerpilor), tot la fel, schimbarea vechilor noastre 
concepții despre lume și viaţă, nașterea din nou, nu se 
poate produce decât dacă devenim conștienți că trăim 
într-o lume subordonată în cea mai mare parte lui Azazel, 
lume de a căror influențe negative să dorim să scăpăm. 
Cum putem scăpa? Bineînţeles, nu prin izolare, ci 
punându-ne încrederea în jertfa mântuitoare a lui Isus. 
Apoi, promisiunile făcute de Acesta, conform cărora 
Dumnezeu ne va purta de grijă, se vor îndeplini. 

Credinţa în jertfa lui va atrage pecetluirea cu Duhul 
Sfânt, și prin aceasta posibilitatea închinării în duh, adică 
restabilirea legăturii spirituale între duhul nostru și cel al 
lui Dumnezeu, prin Duhul Sfânt. Deci, legătura telepatică 
între Ei și noi. 

În repetate situaţii Biblia spune că numai prin Isus se 
ajunge la Dumnezeu. Fără niciun fel de intermediar. Asta e 
o altă minciună a îngerilor lui Azazel (apelul la mijlocitori 
între om și Dumnezeu). 

„Pentru greșelile comise după acceptarea jertfei lui Isus, 
singurul Mijlocitor între om și Dumnezeu pentru iertarea 
acestora este tot Isus, așa spune Biblia: „Dacă cineva a 
păcătuit avem la tatăl un Mijlocitor (apărător, ajutor). El 
este jertfa de ispășire pentru păcatele noastre” (1 loan 
2:1-2). 

„Tuturor celor ce L-au primit, adică celor ce cred în 
Numele Lui, le-a dat dreptul să se facă copii ai lui 
Dumnezeu” (loan 1:10-12). 

Falsele religii îi numesc pe credincioși „robi”. Isus i-a 
eliberat, dar conducătorii religioşi ascund aceasta. Cine 
le-ar mai satisface luxul exorbitant în care trăiesc? 

„Eu sunt Ușa. Dacă intră cineva prin Mine, va fi mântuit; 
va intra și va ieși, și va găsi pășune” (loan 10:9). 

„Eu sunt calea, adevărul și viața. Nimeni nu vine la Tatăl 
decât prin Mine” (loan 14:6). 

Să vedem cum au luat contact ucenicii lui Isus cu Duhul 
sfânt, forţa activă a civilizaţiei lui Dumnezeu. 


„Dacă mă iubiţi, veţi păzi poruncile Mele. Şi Eu voi ruga 
pe Tatăl, și El vă va da un alt Mângâietor (apărător, ajutor 
- n.a.) care să rămână cu voi în veac și anume, Duhul 
adevărului pe care lumea nu-L poate primi, pentru că nu-l 
vede și nu-l cunoaște, dar voi îl cunoasteti, căci rămâne cu 
voi, și va fi în voi” (loan 14:15-17). 

Lumea nu-l vede și nu-L. cunoaște, deoarece este 
stăpânită de duhul lumii. Singurul care-l poate scoate din 
om și restabili relaţia cu civilizația lui Dumnezeu este 
Duhul sfânt, obţinut în urma credinţei din jertfa 
mântuitoare a lui Isus. 

Să vedem cum a venit forța activă a lui Dumnezeu 
(Duhul Sfânt) peste ucenicii lui Isus: 

„În ziua Cincizecimii, erau toți împreună în același loc. 
Deodată a venit din cer un sunet ca vâjâitul unui vânt 
puternic, și a umplut toată casa unde ședeau ei. Niște 
limbi ca de foc au fost văzute împărțindu-se printre ei, și 
s-au așezat câte una pe fiecare din ei. Şi toți s-au umplut 
de Duhul Sfânt, și au început să vorbească în alte limbi, 
după cum le da Duhul să vorbească” (Fapte 2:1-4). 

Zgomot puternic, limbi de foc și influențarea telepatică a 
subconștientului ucenicilor care au început să vorbească 
limbi străine. Acestea au fost manifestările supercivilizaţiei 
lui Dumnezeu în urma stabilirii legăturii telepatice cu 
subconștientul ucenicilor lui Isus. 

Vorbirea în limbi străine a avut rolul de a impresiona și 
pe străinii aflați atunci la Ierusalim, mulţi dintre ei, în 
urma acestor evenimente, ajungând să  vestească 
Evanghelia și popoarele lor. 

Atunci a fost necesară o astfel de formă complexă de 
primire a Duhului Sfânt (de stabilire a legăturii între 
subconștientul oamenilor şi îngerii civilizaţiei lui 
Dumnezeu), atât pentru cei din jur (străini), cât și pentru 
ucenici care fuseseră firi slabe ce L-au abandonat pe Isus 
în timpul răstignirii. Ceea ce au văzut și simţit în ziua 
Cincizecimii le-a schimbat radical comportamentul, fiind, 
ulterior, capabili de orice sacrificiu pentru răspândirea 
credinţei în Mesia Isus. 


Aceasta nu înseamnă că Duhul sfânt se obţine numai 
prin această formă. El se obţine (în majoritatea cazurilor) 
prin credinţa în jertfa lui Isus. Extinderea solicitărilor 
zgomotoase (limbi de foc, vorbire în limbi etc.) care să 
însoţească primirea Duhului Sfânt poate duce la 
pătrunderea și eliberarea din subconștient a unor forţe și 
manifestări care să aparţină duhului lumii. Să vedem și 
alte modalităţi de primire a Duhului Sfânt: 

„După ce s-au rugat ei, s-a cutremurat locul unde erau 
adunați; toți s-au umplut de Duhul Sfânt, și vesteau 
cuvântul lui Dumnezeu cu îndrăzneală” (Fapte 4:31). 

„Atunci Petru și loan au pus mâinile peste ei, și aceia au 
primit Duhul Sfânt” (Fapte 8:17). 

Repet: cele de mai sus (inclusiv „punerea mâinilor” - 
n.a.) sunt manifestări ce însoțesc stabilirea legăturii cu 
civilizaţia lui Dumnezeu prin primirea Duhului Sfânt. În 
cele mai multe situaţii este vorba de o primire 
nezgomotoasă, făcută în subconștientul acelui individ care 
îl recunoaște pe Yahweh singurul Dumnezeu adevărat și pe 
Isus, drept Cel care și-a dat viața (Mântuitorul Său 
personal) pentru a-l împăca cu Dumnezeu. 

Să vedem acum starea omului condus de duhul lumii: 

„Fiindcă n-au căutat să păstreze pe Dumnezeu în 
conștiința lor, Dumnezeu i-a lăsat în voia minţii lor 
blestemate, ca să facă lucruri neîngăduite. Astfel au ajuns 
plini de orice fel de nelegiuire, de curvie, de viclenie, de 
lăcomie, de răutate, plini de pizmă, de ucidere, de ceartă, 
de înșelăciune, de porniri răutăcioase, sunt șoptitori, 
bârfitori,  urători de Dumnezeu, obraznici,  trufași, 
lăudăroși, născocitori de rele, neascultători de părinți, fără 
pricepere, călcători de cuvânt, fără dragoste firească, 
neinduplecați, fără milă și măcar că știu hotărârea lui 
Dumnezeu, că cei ce fac asemenea lucruri, sunt vrednici 
de moarte, totuși ei nu numai că le fac, dar și găsesc de 
buni pe cei ce le fac” (Romani 1:28-32). 

Acesta este tabloul omenirii conduse de normele de 
conduită (duhul lumii) preluate de la îngerii lui Azazel. 


Posibilitatea de restabilire a relaţiei cu Dumnezeu este 
următoarea: „Dar acum s-a arătat o neprihănire (dreptate 
pe care o dă Dumnezeu, prin care uită trecutul greșit al 
oamenilor - n.a.), despre ea mărturisesc Legea și 
Proorocii, și anume, neprihănirea dată de Dumnezeu, care 
vine prin credința în Isus Cristos, pentru toți și peste toți 
cei ce cred în El” (Romani 3:21, 22). 

„Acum dar nu este nicio osândire pentru cei ce sunt în 
Cristos Isus, care nu trăiesc după îndemnurile firii 
pământești, ci după îndemnurile Duhului. 

În adevăr, legea Duhului de viaţă în Cristos Isus, m-a 
izbăvit de legea păcatului și mortii” (Romani 8:1-2). 

„Dacă prin Duhul (credinţa în normele de conduită ale 
îngerilor civilizaţiei lui Dumnezeu - n.a.), faceți să moară 
faptele trupului, veti trăi” (Romani 8:13). 

Să vedem, în câteva exemple cum poate fi folosită o 
persoană care recunoaște civilizaţia lui Dumnezeu: 

„Ceea ce propovăduim noi printre cei desăvârșiţi, este o 
înțelepciune dar nu a veacului acestuia... Noi propovăduim 
înțelepciunea lui Dumnezeu, cea tainică și ținută ascunsă. 
Și noi n-am primit duhul lumii, ci duhul care vine de la 
Dumnezeu ca să putem cunoaște lucrurile, pe care ni le-a 
dat Dumnezeu prin harul Său” (1 Corinteni 2:6, 7, 12). 

„Sunt felurite daruri, dar este același Duh; sunt felurite 
slujbe, dar este același Domn; sunt felurite lucrări, dar 
este același Dumnezeu, care lucrează totul în toți, și 
fiecăruia i se dă arătarea Duhului spre folosul altora” (1 
Corinteni 12:4-7). 

În interiorul oricărei persoane care ajunge să 
recunoască supremația învățăturilor civilizației lui 
Dumnezeu există o luptă cu vechile norme de conduită - 
duhul lumii: 

„Căci firea pământească pofteste împotriva Duhului, și 
Duhul împotriva firii pământești, sunt lucruri potrivnice 
unele altora, așa că nu puteti face tot ce voitți. 

Și faptele firii pământești sunt cunoscute, și sunt 
acestea: preacurvia, curvia,  necurăţția, desfrânarea, 
închinarea la idoli, vrăjitoria, vrajbele, certurile, zavistiile, 


mâniile, neînțelegerile, dezbinările, certurile de partide, 
pizmele, uciderile, beţiile, îmbuibările și alte lucruri 
asemănătoare cu acestea. 

Roadă Duhului, dimpotrivă, este: dragostea, bucuria, 
pacea, îndelunga răbdare, bunătatea, facerea de bine, 
credincioșia, blândețea, înfrânarea poftelor” (Galateni 
5:16-23). 

„Și voi, după ce ați auzit cuvântul adevărului 
(Evanghelia mântuirii voastre) ați crezut în El, și ați fost 
pecetluiți cu Duhul Sfânt, care fusese făgăduit” (Efeseni 
1:13). 

Nu este nicio persoană care, după ce a crezut în jertfa 
mântuitoare a lui Isus și s-a întors la Dumnezeu, fiind 
astfel pecetluit cu Duhul sfânt să nu mai cadă sub influenţa 
duhului lumii, adică să nu comită fapte contrare celor 
dorite de civilizaţia lui Dumnezeu. 

Pentru a-i fi șterse (din memoria calculatorului ceresc - 
n.a.) nu trebuie să aștepte intervenţia vreunui fals 
intermediar între om și Dumnezeu. Uneori lungi perioade 
de timp comite nestingherit orice faptă, după care, contra 
cost, „intermediarul în negru” apelează la Dumnezeu 
pentru a-l ierta pe contribuabil. 

După „iertare”, „credinciosul” pleacă liniștit și ia viaţa 
de la capăt cu aceleași fapte, așteptând anul următor. Şi 
ora până înaintea morţii, când, ultima minciună a lui 
Azazel, vine „omul negru”, cu o linguriţă de vin și o bucată 
de pâine și-l expediază (zice „omul negru”) pe „credincios” 
în cer. Asemenea rituale nu există expuse în Biblie. Sunt o 
invenţie a șarlatanilor care vor să-i speculeze pe oamenii 
neștiutori. 

In Biblie sunt scrise următoarele: 

„Copilașilor, vă scriu aceste lucruri, ca să nu păcătuilți. 
Dar dacă cineva a păcătuit, avem la Tatăl un Mijlocitor 
(singurul apărător - n.a), pe Isus Hristos, Cel neprihănit. 
El este jertfa de ispășire pentru păcatele noastre; și nu 
numai pentru ale noastre, ci pentru ale întregii lumi” (1 
loan 2:1-2). 


La această activitate mijlocitoare se apelează imediat 
după comiterea greșelii. Nu se așteaptă. Această activitate 
zilnică, de luptă contra firii vechi, conduce pe orice om 
care și-a pus încrederea în civilizaţia lui Dumnezeu la o 
apropiere cât mai mare de normele de conduită ale 
acesteia. 

O astfel de înţelegere a structurii fiinţei umane ar putea 
permite și psihiatriei o astfel de abordare a terapiei bolilor 
psihice. Majoritatea lor sunt neadaptări ale oamenilor la 
presiunile (de orice fel) sociale. 

Nașterea din nou, înlocuirea duhului lumii cu Duhul 
Sfânt, poate rezolva problemele tuturor oamenilor, prin 
încrederea (cerută de Biblie) asupra faptului că civilizaţia 
lui Dumnezeu are grijă de viaţa oricărui om care și-a pus 
încrederea în ei. Atunci, fără a fi pasivi, așteptând totul 
de-a gata, dar și fără a ne mai îngrijora, toate 
evenimentele, vor lucra în favoarea noastră. O astfel de 
viziune asupra vieţii exclude și bolile psihice. O astfel de 
abordare a vieţii exclude și frica de moarte. 

Doi mari psihiatri afirmau următoarele: 

H. Ey: „Angoasa este amețeala care ne cuprinde în fața 
prăpastiei timpului, conștiinței naturii si destinului 
nostru”. 

K. Jaspers: „Angoasa se naste din eşecul care ne 
pândeste la capătul încercări de a ne sesiza ființa”. 

Această stare de nesiguranță și frică în fața morţii este 
cea care Îi conduce pe oameni la tot felul de atitudini 
compensatorii, prin care încearcă, fără succes, să o 
alunge: droguri, luptă pentru putere și averi, sexualitate 
dezordonată, războaie, religii false etc. 

Din păcate, știința a avansat foarte puţin în cercetarea 
corpului spiritual pe care continuă să îl abordeze din punct 
de vedere exclusiv materialist: creierul este depozitarul 
exclusiv al activităţilor spirituale. 

Şi în prezent foarte mulţi oameni de știință din lumea 
medicală cred că în eventualitatea unui transplant de 
creier nu am face decât să mutăm creierul unui individ cu 
personalitatea, memoria, gândirea lui în corpul altui 


individ al cărui creier a fost distrus. Este ceva fals. 
Creierul este doar un organ care are rolul de a asigura 
exteriorizarea activităţilor corpului spiritual, adevăratul 
depozitar al personalităţii, memoriei, gândirii etc. 

A crede că într-un creier este localizată informaţia este 
ca și cum cineva ar susține că într-un televizor este 
înregistrată informația introdusă (caseta) într-un 
videorecorder. Același lucru este valabil și pentru cei care 
ar crede că monitorul stochează memoria unui computer. 

Când se va face primul transplant de creier va fi 
demonstrat acest fapt. În prezent oamenii de știință 
acceptă cu greu și faptul că celula nervoasă se divide. 
Aceasta a întârziat, probabil și cercetările pentru 
realizarea primului transplant de creier. Celula nervoasă 
se divide (celule embrionare) iar fragmente celulare pot fi 
transplantate așa cum au arătat numeroși oameni de 
știință printre care: Elizabeth Dunn (Universitatea din 
Chicago, în 1903), Geofrey Raisman (Universitatea 
Cambridge, Anglia, în 1960), Lars Olson, Ake Seiker 
(Clinica din Karolinska, Suedia, 1966), Steven Mc. Loon 
(Universitatea din Minesota), Richard Wyatt (șeful secţiei 
de neuropsihiatrie de la Institutul Naţional de Sănătate 
Mintală din Bethesda, Maryland) ș.a. 

Transplantul de creier poate demonstra existenţa 
corpului spiritual. Să nu uităm cele scrise în geneză: 
„Dumnezeu i-a suflat în nări suflare de viaţă”. Corpul 
spiritual i-a fost introdus prin nări în diencefal. Deci avea 
și creierul. Corpul spiritual este format din ADN - 
imaterial, copie fidelă a corpului fizic. 

Înţelegând existenţa corpului spiritual al omului și 
posibilitatea influenţării sale fie de către îngerii lui 
Dumnezeu, fie de către îngerii lui Dumnezeu atunci toate 
fenomenele, „parapsihologice” se pot explica: apariţii, 
răpiri, prezențe de OZN-uri, intuiţii geniale, halucinaţii, 
vindecări, înregistrări de voci și imagini de „dincolo”, 
magie, arme psihologice etc. 


BIBLIA DE PIATRĂ 


Colosul piramidic a uimit lumea timp de aproape 4 
milenii. Tot așa, rezultatele cercetărilor asupra lui, sunt de 
domeniul imensităţii. Printre cercetători, a fost și un 
român foarte cunoscut la vremea sa, dar aproape uitat în 
prezent. 

Una din cărțile sale se numește „Armonia Universală”, 
din care, pentru a ne forma o impresie asupra operei și 
persoanei sale voi menţiona pentru început prezentarea 
autorului făcută la începutul lucrării de către profesorul 
universitar D. Pompeiu, ilustrul matematician, membru al 
Academiei române, cu ocazia ciclului de conferințe asupra 
piramidei, ţinut la Ateneul Român în februarie 1947 și 
organizat de personalități distinse, academicieni şi 
profesori universitari de matematică: „Onorat auditoriu”; 
„Taina tainelor”; așa și-a intitulat, cu drept cuvânt, dl. 
Moisescu cartea în care se găsește rezumatul cercetărilor 
sale despre enigma atât de pasionantă a piramidei lui 
Keops. 

Pentru noi românii este o mândrie naţională, că anume 
în ţară la noi s-a găsit un român, care să-și închine ani de 
zile de cercetări migăloase, de meditări adânci - ani de 
muncă stăruitoare întru urmărirea unei probleme care a 
pasionat în atâtea timpuri savanţi din toate ţările. Dl. 
Moisescu este un cercetător demn de toată prețuirea și 
toată atenţia”. 

Autorul afirmă că, în urma analizării datelor furnizate de 
piramidă, veritabilului creștinism i se deschid și mai mult 
orizonturile cosmice, ca nici unui alt sistem religios sau 
filosofic. Creștinismul nou testamentar ni se prezintă astfel 
în adevărata lui lumină, după ce în toate epocile s-a căutat 
să se discrediteze prin contrafaceri. 

Să urmărim câteva fragmente, elocvente pentru studiul 
nostru, extrase din cartea lui V. V. Moisescu, Armonia 
Universală: 

Referindu-se la Biblie, autorul afirmă că „aceasta este 
carte doar în ceea ce privește înfățișarea ei din afară, de 


fapt însă e Cuvântul lui Dumnezeu întrupat în litere. Tot 
așa, piramida e clădire, dar cele mai nobile minţi bănuiau 
de mult că ea ascunde Taina cea mai arzătoare pentru 
căutătorii de adevăr. In piramidă este cea mai potrivită 
schematizare a adevărurilor universale, ale Bibliei în 
special. Nu putea trece prin mintea nici unui geniu o așa 
sinteză a Universului material cu cel spiritual. Nu putea 
visa nici cel mai optimist poet posibilitatea de a se 
deschide prin piramidă poarta spre cerul ideal și totodată 
conform cu postulatele științei sănătoase. 

Dovedirea unității de substanță a corpurilor cerești cu 
cele terestre a tăiat probabil ultima ancoră a 
separatismului celor două lumi. Biblia, contra religiilor, de 
la început a dat să se înțeleagă unitatea universului”. 

Metoda folosită de autor pentru descifrarea tainelor 
piramidei a fost calcularea valorii numerice a literelor din 
textele biblice. Sunt pagini întregi în Biblie în care Numele 
lui Dumnezeu nu apare decât ascuns prin unele metode 
alfabetice, abia astăzi analizate. 

În piramidă, dimpotrivă, nu există punct geometric în 
care Numele Creatorului să nu fie exprimat prin 
cifrele-litere ale numărului ei omniprezent. 

Ştiinţa se dezminte din deceniu în deceniu, până e 
nevoită să adopte afirmaţiile de nezguduit ale Bibliei, din 
punct de vedere cosmogonic, istoric, sociologic etc. Până și 
metoda experimentului critic de la baza științei este scoasă 
clar din Noul Testament care ne îndeamnă să cercetăm 
toate și să păstrăm ce e bun, după ce le-am supus criticii 
obiective. „Cercetaţi toate lucrurile și păstraţi ce este bun” 
(1 Tesalonicieni 5:21). 

Religia așa-zis creștină zice dimpotrivă: „Crede și nu 
cerceta”, fiindcă așa le convine urzitorilor de neadevăruri. 
De aceea au ars ei Bibliile pe același rug cu cei care erau 
prinși citindu-le. 

Piramida are menirea să învestească Biblia cu sceptrul 
științei. 

Fără a intra în amănunte ţin să menţionez că autorul a 
reușit, pe baza analizării valorii numerice a literelor, să 


descifreze numărul cheie al piramidei care este 286, 1022, 
cu ajutorul lui putând apoi să calculeze tainele planului 
stratului 50, încărcat de mistere științifice și profetice. 

Marea Piramidă este prima din cele 7 minuni ale lumii. 
Celelalte 6 minunăţii au dispărut, piramida, templul științei 
universale continuând să înfrunte veacurile. 

În cartea profetului Isaia sunt scrise următoarele: 

„Va fi un altar pentru Domnul în țara Egiptului, și la 
hotar va fi un stâlp de aducere aminte pentru Domnul. 
Aceasta va fi pentru Domnul oștirilor un semn și o 
mărturie în tara Egiptului” (Isaia 19:19-20). 

După părerea diverșilor autori, Marea Piramidă este un 
mesaj lăsat posterităţii de către o civilizaţie avansată. 
Ingerii lui Dumnezeu erau prezenţi la construcţia acestei 
Piramide (vom vedea că și a Sfinxului). Celelalte piramide 
nu poartă, prin mesajele transmise, amprenta îngerilor 
civilizaţiei lui Dumnezeu. Cercetări tehnice au dus la 
concluzia că arhitecţii lui Keops cunoșteau secretul 
dezintegrării materiei, utilizau adică energia atomică, ba 
poate și izolarea gravitaţiei, susţine și V.V. Moisescu. 

Dacă s-a acceptat ideea civilizaţiei lui Dumnezeu, atunci 
este ușor de înţeles că au construit această Mare Piramidă 
cu scopul de a lăsa o dovadă clară asupra existenţei lor și 
asupra evenimentelor care se vor desfășura pe Pământ. 

Cercetătorul român este cel care a reușit să descifreze 
acest mesaj codificat lăsat de locuitorii civilizaţiei lui 
Dumnezeu. Să urmărim alte informaţii furnizate de V.V. 
Moisescu: 

„Diodor din Sicilia, uimit de perfecțiunea incomparabilă 
a piramidei spunea: „Se pare că, fără să împrumute mâna 
oamenilor, care totdeauna e foarte lentă, zeii au pus 
dintr-o dată acest monument în mijlocul pământului” (la 
gradul înaltei științe și tehnologii de care dispun îngerii 
civilizaţiei lui Dumnezeu, e o ipoteză foarte probabilă - 
n.a.). 

Colţurile pătratului de bază sunt îndreptate spre cele 
patru puncte cardinale, iar diagonala bazei se suprapune 
exact pe meridianul locului. 


Orientarea cardinală a colțurilor bazei este incredibil de 
exactă, eroarea nu depășește două sutimi de grad, precizie 
pe care numai foarte puține observatoare astronomice ale 
zilelor noastre au putut-o realiza. Marea Piramidă este 
amplasată pe meridianul care împarte în două părți egale 
suprafața uscatului. 

Un grup de savanți americani au afirmat că Marea 
Piramidă se află situată în centrul de greutate al 
continentelor. Istoricul Ed. Mayer spunea că e aproape de 
necrezut că un asemenea proiect să poată fi executat: „vis 
supraomenesc care, odată realizat pe pământ, nu se va mai 
repeta nicicând”. 

În acest sens menţionez (voi reveni la V.V. Moisescu) 
faptul că în 1978 un grup de experți japonezi, finanţaţi de 
compania japoneză de televiziune NBS, au încercat, 
folosind cele mai moderne tehnici, să ridice o piramidă 
Keops în miniatură: 18 metri înălțime, față de „original” 
care are peste 142 m. Proiectul a fost abandonat curând 
deoarece tehnica modernă nu a fost capabilă nici pentru o 
astfel de „miniatură”. 

Măsurătorile piramidei redau fără aproximaţie 
principalele date astronomice și istorice ceea ce l-a condus 
pe V.V. Moisescu să afirme că realizatorii ei s-au folosit de 
niște instrumente de extremă precizie, cu care au 
determinat până și fracțiunea de micron. 

Flinders Petrie, binecunoscut egiptolog, care a 
măsurat-o cel mai precis, s-a exprimat astfel: „Marea 
Piramidă e o lucrare de opticieni moderni, la o scară de 
mai multe hectare”. 

Părerea autorului este că în Marea Piramidă există 
împletirea într-un singur adevăr a adevăratei științe cu 
adevărata credinţă. Planeta noastră poartă în alergarea ei 
pe căi înstelate, un sanctuar de perfecţie cerească, atât de 
subtil, datând din preajma perioadei imediat următoare 
potopului. Turnul Babel ca și alte sisteme, prin pretenţia 
lor de unire fără Dumnezeu, au atras de fapt risipirea și 
nenorocirea popoarelor, dar Marea Piramidă, ca și Biblia, 


prin rezolvarea chinuitoarelor probleme umane, unește 
mereu spiritele sincer căutătoare de adevăr. 

Arabii erau informați asupra secretelor Egiptului, fie 
prin tradiţii, fie prin manuscrise egiptene odinioară mult 
tăinuite, iar astăzi distruse. Fi izbutiră să afle că piramida 
cea mai veche conține date astronomice și profetice, însă 
în ce fel le conține nu-și puteau da seama. 

Nu le-a fost hărăzit lor să afle secretele piramidice, deși 
e știut că arabii, în Evul Mediu, erau cei mai înaintați în 
studiul matematic. În 820 d.Hr., urmașul lui Harun al 
Rasid, deschizând-o forțat, n-a găsit în ea nici urmă din 
ceea ce se afla în celelalte piramide-morminte. 
Manuscrisul arab Magrizi destăinuie că autorul descrie ce 
a „scos din analele Egiptului... Prima piramidă a fost în 
mod special consacrată istoriei (profetice) și astronomice”. 
Scriitorul arab Tahfat Alagaib confirmă același lucru: 
„Piramida conţine planurile stelelor și semnele istorice și 
profetice”. Posibil ca scriitorii arabi să fi citit despre 
Piramidă în imensa bibliotecă egipteană și grecească din 
Alexandria distrusă ulterior de un calif. 

Chiar dacă arabii ar fi măsurat piramida, n-aveau cum să 
observe nicio potrivire de numere cu datele astronomice, 
care nu puteau fi evidențiate prin măsurile lor naționale și 
nici prin cele egiptene: vechi sau recente, sacre sau 
profane. Doar sistemul metric englezesc, dedus din raza 
polară a pământului, este singurul mijloc prin care 
piramida ne poate vorbi numeric. 

Scriitorul evreu Josif Flaviu și arabii au păstrat prețioase 
tradiții despre Marea Piramidă. Şi V. V. Moisescu vorbește 
în „Armonia Universală” despre Enoh. Potrivit lui, o 
legendă iudaic-arabă l-ar menţiona drept inițiatul căruia i-a 
fost descoperit Planul acestei piramide. Un urmaș al lui, 
Sisithros, se zice că a determinat pe faraonul Keops să 
execute acest plan. Enoh a devenit celebru în mitologiile 
antice ca descoperitor al scrierii cu litere (ebraice?), ca 
întemeietor al aritmeticii și astronomiei. Pe vremea 
așteptării lui Mesia, mai mult decât oricând, circula în 

Orient „Cartea lui Enoh”, care cuprinde multe adevăruri 


profetice, necunoscute în Vechiul Testament. În piramidă 
întâlnim dese potriviri între spusele acestei cărți și datele 
astronomic-profetice ale cronologiei  biblic-piramidice. 
Cartea lui Enoh prezicea că Mesia se va naște la 15 din 
luna Tisri (în ebraică corespunde lunii octombrie; nimic 
comun cu ziua fixată de falsele religii - n.a.) și va muri la 
15 Nisan (aprilie; V.V. Moisescu a avut probabil acces și la 
alte fragmente din cartea lui Enoh - n.a.), ceea ce s-a și 
întâmplat cu Isus Cristos, așa cum arată și piramida. 
Cartea aceasta tratează și despre cei 6000 de ani ai 
omenirii căzute, ca 6 zile de trudă, dar în mileniul al 
șaptelea (după anul 2000 - n.a.) sub împărăția păcii 
mesianice, se va bucura, în sfârșit, de sabatul raiului 
readus pe întreg pământul. Cronologia piramidică și în 
privința aceasta este în concordanță cu profetiile. 

Altă legendă este relatată de Herodot. Egiptenii i-au 
spus despre un rege păstor că s-a prezentat la Keops și l-a 
convins că Dumnezeul unic îl încredințează să zidească cea 
mai trainică clădire din lume. În timpul dinastiei a patra 
(Th. Moreux susţine că fundarea piramidei a avut loc în 
jurul anului 2170 î.H, arătat de niște crestături, pe coridor, 
în dreptul blocurilor în formă de șa de la intrarea actuală. 
Măsurate, dau 2144 î.H, adică 1856 după Adam, la 200 ani 
după potop), încă se menținea credința în monoteism, dar 
idolatria făcea mari progrese. Faraonul convertit a închis 
templele idolilor din Egipt tot timpul cât a durat zidirea 
piramidei. Aceasta denotă că el era conștient de planul 
rezervat templului științei - religii, relevată de Creatorul 
lumii. 

Indiferent de legendele asupra originii piramidei, avem o 
proorocie sigură în Isaia 19:19 despre un 
sanctuar-monument (ariel și pilar în ebraică) situat exact 
pe locul unde e piramida și care, în viitorul apropiat, va 
sluji, si mai mult decât azi, ca „Mărturie pentru Domnul”. 

Desi istoria oficială confundă această primă piramidă cu 
celelalte, care slujeau numai ca mausolee ale faraonilor, 
este de reținut faptul că Herodot menţionează despre 


Keops că a fost înmormântat într-o insulă, iar peste 
mormântul lui s-a dat drumul apelor Nilului. 

Când Ali Mamun, la deschiderea misterioasei piramide a 
fost cel dintâi. Erudit care i-a privit lăuntrul pecetluit prin 
mai multe bariere, n-a găsit decât un coșciug gol, din 
granit masiv. 

Voi prezenta în continuare, după aceste aspecte istorice, 
și câteva din datele profetice ale piramidei calculate pe 
baza cunoașterii valorii numerice a literelor de către V. V. 
Moisescu. Astfel, acesta afirmă că încăperile ei, măsurate 
în țoli, schițează micrometric de exact, epocile din istoria 
omenirii, indiferent că Egiptul e sau nu implicat. Deci, un 
moment internaţional la începutul istoriei popoarelor. 

Distanţele coridoarelor reprezintă cu cea mai strictă 
conformitate durata epocilor de universală importanță. 
Acolo unde se întâlnesc 2 coridoare sau unde se întretaie 
cu prelungirea unei încăperi, exact la astfel de accidente 
constructive e marcată o dată remarcabilă din linia 
continuă a cronologiei istorice. 

Un tol (25,426 mm), simbolizând un an, o zecime de tol e 
cât 36,52442 zile... a zecea mia parte de tol e de 2 ore și 
24 minute = o zecime de zi ș.a.m.d. In felul acesta se dă și 
sutimea de secundă când s-a întâmplat fenomenul 
astronomic sau evenimentul vizat, încrustat în piatră dură. 
Prin numere, și istoria intră în rândul științelor exacte. 

Punctul cel mai de jos arată anul, ziua, ora când a fost 
făcut Adam. Punctul de la încrucișarea axei coridorului 
intrării cu solul coridorului ascendent arată exodul, iar 
sfârșitul coridorului legii mozaice arată răstignirea lui 
Mesia. Nașterea lui e arătată de prelungirea solului 
„camerei renașterii”, pe solul coridorului urcător, cu tot 
atâția toii mai jos de punctul mortii Lui câți ani și zile a 
trăit El. Cele două războaie mondiale sunt arătate prin 
strâmtorile de pe stratul 50. 

Dumnezeu ne-a dat Marea Piramidă, afirmă autorul, ca 
să vedem că Domnul Isus este sinteza ultimă a Universului 
și cum omul poate reveni numai prin El, la planul armoniei 
divine. 


În încheierea scurtei prezentări a acestei lucrări (una 
din numeroasele de acest fel) a lui V. V. Moisescu doresc 
să revin asupra faptului că mormântul în care se 
presupunea a fi faraonul era gol. Acesta se găsește situat, 
pe baza calculelor autorului, într-un loc corespunzător 
anului în care a avut loc răstignirea lui Isus. Faptul că este 
gol dovedește că autorii acestei lucrări în piatră știau că El 
va învia. Evident, pentru o civilizaţie atât de avansată 
precum cea a lui Dumnezeu. Prin Piramidă a fost 
comunicată și înălțimea pe care a avut-o Isus în timpul 
vieții Sale pe pământ. Să urmărim concluziile lui V. V. 
Moisescu: „Perimetrul bazei de la mica piramidă 
supraideală măsura 286, 1022 toii, cât numărul enigmă. 
Această bază are latura de 1,818 în, dublul lăţimii ramei de 
jos, cât STATURA UNUI OM culcat în mormânt”. 

Sper că într-un viitor nu prea îndepărtat lucrările lui 
V.V. Moisescu vor fi evaluate la adevărata lor valoare. 

O altă construcţie care a stârnit interesul cercetătorilor 
din toate timpurile a fost Sfinxul. Acesta, ca și Marea 
Piramidă, cred că are un mesaj pentru omenire. 

Dacă tainele Marii Piramide au fost admirabil descifrate 
de V.V. Moisescu, în ceea ce privește Sfinxul s-au emis 
foarte multe ipoteze, una dintre ele fiind aceea a unei 
asemănări între acesta și Keops, ceea ce, în situaţia în care 
mormântul a fost găsit gol, nu mai are nicio bază. 

În continuare voi expune și punctul meu de vedere. 
Pentru aceasta voi reveni la Isaia 19:19 unde acesta 
vorbește de un altar și de un stâlp de aducere aminte 
pentru Domnul, situate în ţara Egiptului. Isaia spune, în 
continuare, că acesta (altarul) va fi un semn, iar stâlpul de 
aducere aminte va fi o mărturie pentru El în Egipt. 

Altarul este un „semn” al viitorului. Marea Piramidă, așa 
cum a demonstrat V.V. Moisescu, cuprinde „semnele” 
(istoria) tuturor evenimentelor care s-au petrecut și se vor 
petrece pe Pământ. 

Să analizăm „stâlpul” de aducere aminte care va fi o 
mărturie pentru Dumnezeu, în Egipt. Este vorba despre 
Sfinx. Distrus în bună parte de intemperii, el reprezintă un 


bou cu capul de om, cu două aripi de vultur și la picioarele 
de dinainte cu gheare de leu. 

Voi reda (din nou) descrierea heruvimilor din cartea lui 
Ezechiel, care formau trenul de aterizare și decolare a 
slavei: „înainte, toate aveau o față de om; la dreapta lor, 
toate patru aveau câte o fată de leu, la stânga lor toate 
patru aveau o față de bou, iar, înapoi, toate aveau câte o 
fată de vultur, aripile fiecăreia erau întinse în sus” 
(Ezechiel 1:10-11). 

În Apocalipsa, loan face o descriere identică: „Cea dintâi 
făptură vie, seamănă cu un leu; a doua seamănă cu un 
vițel; a treia are fața ca a unui om; și a patra seamănă cu 
un vultur care zboară” (Apocalipsa 4:7). 

Nu degeaba a afirmat Enoh; „Tronul slavei Tale rămâne 
în toate vârstele lumii”. 

Sfinxul, alături de Marea Piramidă, este o dovadă în plus 
(în piatră) a existenţei civilizaţiei lui Dumnezeu. Este, așa 
cum îl denumea Isaia, un „stâlp de aducere aminte”, fiind 
asemănător cu cei patru stâlpi care formau trenul de 
aterizare și decolare a slavei. Cred că este total întemeiată 
ipoteza potrivit căreia, în vecinătatea Sfinxului ar fi 
îngropat un OZN. Viitorul ne va descoperi multe. 


MISIUNEA SPIRITUALĂ A ROMÂNIEI 


Am vorbit anterior de reconstrucţia de către evrei, după 
Marele Contact, a celui de Al Treilea Templu. Locul 
construcției este muntele Moria. Acolo au fost construite și 
cele precedente: primul de către Solomon în urmă cu 3000 
de ani, al doilea, acum 2400 de ani de către exilaţii 
reîntorși din Babilon. Acest ultim Templu a fost restaurat 
în întregime, mai târziu, de către Irod cel Mare. Al Doilea 
Templu a fost distrus de împăratul roman Titus în anul 70 
d.Hr. 

În prezent există un obstacol major care împiedică 
construcţia de către evrei a celui de Al Treilea Templu. 


Acolo este Moscheea lui Omar, unul dintre cele mai sfinte 
locuri de rugăciune ale credincioșilor islamici. Se crede că 
moscheea este construită chiar în mijlocul 
amplasamentului vechiului Templu. 

In condiţiile politice actuale nu-mi imaginez ce tratat de 
pace între evrei și arabi ar face posibilă realizarea celui de 
Al Treilea Templu. Pe de altă parte, în eventualitatea celui 
de al treilea Război Mondial, ar fi o inutilitate din punctul 
de vedere al civilizaţiei lui Dumnezeu, încuviințarea 
realizării unei astfel de construcții. 

În timpul Marelui Contact și al cutremurului de pământ 
din Israel, și muntele Moria va fi afectat. 

După revenirea în lerusalim a îngerilor conduși de 
Yahweh și Mesia Isus, evreii își vor putea construi fără 
grijă cel de Al Treilea Templu. 

Până la realizarea acestei construcţii se pare că 
România va avea o misiune spirituală deosebită, în ea 
existând un Templu ale cărei dimensiuni și descriere se 
regăsesc în Biblie. Să le urmărim: 

„lată-i măsurile: înspre miazănoapte patru mii cinci sute 
de coti, înspre miazăzi patru mii cinci sute, înspre răsărit 
patru mii cinci sute, înspre apus patru mii cinci sute” 
(Ezechiel 48:16). 

Este vorba de o clădire pătrată cu latura de 2700 m (1 
cot are 0,60 în). În Biblie unele valori sunt de 10 ori mai 
mari. Deci ar fi 270 m. 

„Zidul cetății avea douăsprezece temelii” (Apocalipsă 
21:14). 

„Și iată că ieșea apă de sub pragul casei, dinspre răsărit; 
căci fața casei era spre răsărit. Apa se pogora de subt 
partea dreaptă a casei” (Ezechiel 47:1). 

„Apa aceasta curge spre ținutul de răsărit, se coboară în 
câmpie, și se varsă în mare” (Ezechiel 47:8). 

„Casa aceea se va numi o casă de rugăciune pentru 
toate popoarele” (Isaia 56:7). 

In România există o construcţie care are următoarele 
caracteristici: 

- are formă pătrată, cu latura de aproximativ 270 m. 


- are 12 porţi, câte 6 de o parte și de cealaltă a intrării. 

- are faţa orientată spre răsărit. 

- are în partea dreaptă o apă care, dacă mergem în faţa 
clădirii, pare a ieși de sub pragul casei, dinspre răsărit. 

- apa aceasta coboară în câmpie, vărsându-se în cele din 
urmă în mare. 

- această casă are un nume apropiat de cel prezis de 
Isaia („casă a popoarelor”). Este vorba de Casa Poporului 
din București a doua construcţie din lume, după Pentagon 
care în eventualitatea unui conflict nuclear ar putea fi 
distrus. 

Din acest loc, până la refacerea Ierusalimului și a 
Israelului afectat puternic de războiul cel mare, 
reprezentanţii civilizaţiei lui Dumnezeu ar putea conduce 
destinele omenirii. Asta presupune ca România să fie 
protejată în timpul celui de al treilea Război Mondial. 

În lumina celor de mai sus voi prezenta și profeţiile lui 
Sadhu-Sundar Singh, iluminat indian care a trecut la 
creștinism în urma unei experienţe spirituale deosebite 
legate de apariţia lui Isus. El s-a născut în 1889 în orașul 
Rampur regiunea Punjab în India, și a murit în anul 1933. 

Se pare că profeţiile lui despre România ar fi ajuns în 
țara noastră prin intermediul filosofului Nae Ionescu, care 
l-ar fi cunoscut pe Sadhu în timpul turneului său ale 
evanghelizare din Elveţia, ce a avut loc cu câţiva ani 
înainte de moartea acestui martor al lui Isus. 

Voi prezenta în continuare experienţa convertirii sale la 
credinţa în Isus, precum și profeţiile despre România. 

După moartea mamei sale, când avea 14 ani, dorinţa de 
a găsi adevărul care era în spatele vălului existenţei 
omenești, deveni pentru el din ce în ce mai imperioasă. 
„Lucrările acestei lumi nu mă satisfac - zicea el - trebuie 
să-l găsesc pe Dumnezeu însuși cu orice preț. 

Uram pe Hristos, și credeam că misionarii creștini sunt 
veniți pentru a corupe poporul nostru. Imi amintesc de 
ziua când am aruncat cu pietre asupra lor și am spus 
servitorului tatălui meu, ca să arunce și el la fel” 
(fragmentele privind biografia lui Sadhu le-am extras prin 


anul 1989 dintr-o lucrare dactilografiată, așa circulau în 
acea perioadă lucrările cu teme religioase, intitulată „Viaţa 
lui Sadhu-Sundar Singh. Se pare că autorul era Alice von 
Leutchen - n.a.). 

Cu toată ura feroce a lui Sundar, cuvântul Evangheliei 
pătrundea în sufletul lui treptat (fusese trimis pentru 
educaţie la școala misiunii prezbiteriene americane). 
Învățătura iubirii lui Dumnezeu il atrăgea fără voia lui. 
Povestea crucii îl impresionase fără voia lui. Cu toate 
împotrivirile lui, în profunzimea sufletului său tulburat, 
suna chemarea lui Cristos: „Veniti la Mine, toți cei trudiţi 
și împovărați și Eu vă voi da odihnă pentru sufletele 
voastre”. 

Această odihnă nu era oare ceea ce dorea cu ardoare? 
Un alt cuvânt al lui Cristos pătrundea adânc în sufletul lui: 
„Fiindcă atât de mult a iubit Dumnezeu lumea, că a dat pe 
singurul lui Fiu, pentru ca oricine crede în El, să nu piară 
ci să aibă viață veșnică”. 

Aceste afirmaţii rămâneau mereu în sufletul lui fără să le 
poată pătrunde toată semnificaţia. Nimeni din religia 
hindusă n-a putut spune că va da unui om odihnă veșnică. 

Cum a putut Isus, un singur om, să o facă? 

„„.„El care nu a putut să se salveze pe sine? Ar mai putea 
El să salveze și pe alţii?...Hinduismul e religia cea mai 
frumoasă din lume, se gândea el, cum ar putea o alta să o 
facă? 

Tulburarea lui se mări până într-atât că în ziua de 16 
decembrie 1904 rupse Biblia și o arse în foc... Unde era 
adevărul?... există un Dumnezeu? Neliniștea și îndoiala 
crescuseră până într-atât, încât în 2 zile se simţi atât de 
nenorocit, că se hotări să-și pună capăt zilelor. Sundar nu 
avea atunci decât 15 ani. Se duse la tatăl său și-i zise: „Vin 
să-ți spun adio, zise el, mâine de dimineaţă voi fi mort”. 
Pentru ce vrei tu să te omori? ÎI întrebă tatăl său. El 
răspunse: Pentru că religia hindusă nu mă satisface, nici 
bogăţia, nici confortul, nici averea, nici banii tăi... toate 
acestea pot să-ţi satisfacă trebuinţele corpului dar nu și 
aspiraţiile sufletului. Sundar își face planul cu grijă. Linia 


ferată trecea prin apropiere. La ora 6 expresul trecea. 
Dacă nu voi găsi răspunsul pe care îl caut mă voi arunca 
sub tren. Se sculă la orele 3 dimineaţa, pe 18 decembrie, 
făcu o baie rece și începu să se roage. 

„Dacă este un Dumnezeu, să vegheze să mi se descopere 

și eu îl voi primi și servi toată viața. Fram hotărât, dacă 
rugăciunea mea nu va primi răspuns să mă duc înaintea 
răsăritului soarelui, să-mi pun capul pe linia trenului la 
trecerea lui. Am stat în rugăciune cam o oră și jumătate să 
văd pe Buddha sau Brahma, sau pe un alt sfânt al religiei 
hinduse, dar nu apare niciunul. Mă rugai mai departe, tot 
mai insistent: O, Doamne, dacă ești Tu, descoperă-te mie... 
Deodată o mare lumină lumină camera mea. Eu am crezut 
că a luat foc casa, dar afară totul era în întuneric... 
Atunci se petrecu ceva care nu am văzut niciodată, camera 
se umplu de o lumină minunată care lua forma unui glob 
ca de aur și văzui un om, pe Cristos glorios, care sta în 
picioare în centrul acestei lumini. Era Cristos Domnul. 

Toată veșnicia nu voi uita fața lui glorioasă, plină de 
iubire și blândă, nici cele câteva cuvinte pe care le-a 
pronunțat: „De ce mă persecuti? Eu sunt salvatorul lumii 
întregi!” 

Sundar Singh primi convertirea ca pe o minune, ca un 
mare har de la Dumnezeu. „Cât am studiat cărțile sfinte - 
spunea el - cât m-am luptat și cât m-am rugat, cât am 
căutat pacea sufletului! Eram mândru de filozofia și religia 
hindusă, dar filozofia n-a salvat (n-a mântuit) pe nimeni, 
niciodată”. El nu s-a îndoit niciodată de realitatea viziunii 
sale (pe parcursul istoriei lumii reprezentanții civilizației 
lui Dumnezeu și-au ales, prin diferite astfel de mijloace, 
numeroși martori din diverse popoare - n.a.). Nu visează 
nimeni după o baie rece. Cu ochii lui a văzut pe Cristos, cu 
urechile lui l-a auzit pe Cristos vorbindu-i în limba hindusă. 
Din acel moment a devenit un apostol al Evangheliei 
(Sadhu nu a aderat la niciun cult religios creștin - n.a.). 

El a făcut următoarele dezvăluiri ale planurilor lui 
Dumnezeu referitoare la România: „Fu știu că România are 
o mare misiune dumnezeiască de redresare spirituală, care 


o va face să se înfățișeze ca un veritabil model, demn de 
urmat pentru întreaga  umanitate....Acum când fac 
cunoscute aceste profeții; dacă aș fi român de origine, 
probabil că aș putea fi învinuit de părtinire națională, iar 
dacă aș fi european din continuitatea latină ar exista fără 
îndoială unele motive să fiu judecat într-un fel omenesc, cu 
patimă omenească... America îsi va primi la vremea 
cuvenită partea ei de pedeapsă și nicio forță armată din 
lume nu va mai putea să se mândrească că există. Fac 
excepție de la osânda focului și măcelului ce se va 
desfășura pe fața pământului, România și Locurile sfinte 
din Palestina. Puterea de influență a Vaticanului va 
dispare... un sfert de omenire o să dispară fulgerător 
(probabil război nuclear - n.a.)... Popoarele Asiei se vor 
creștina fulgerător, precum și toate triburile sălbatice vor 
veni la o civilizație creștină datorită răspândirii Bibliei, 
timp de trei ani și jumătate, pentru toate popoarele (cred 
că Sadhu se referă la cei trei ani și jumătate cât va dura 
războiul - n.a.), indiferent de limba vorbită, de la Polul 
Nord și până la Polul Sud. 

Când Anglia își va pierde puterea, iar Franța va fi 
asimilată de popoarele din jur (Uniunea Europeană - n.a.), 
veți ști că acele vremuri sunt aproape... România se va 
numi „Noul Canaan”, iar Bucureștiul se va transforma 
într-un centru esenţial al acestuia. Această capitală a 
spiritualităţii va fi aproape în întregime reconstruită 
existând și o serie de construcții de formă inelară (există 
numeroase astfel de construcţii: fostele complexe 
agro-alimentare, Circul, Complexul expozițional Herăstrău 
etc. - n.a.)... Graţie providenței divine România va ieși 
aproape neafectată din conflictele mondiale... În timpul 
războaielor viitoare focul și distrugerile o vor înconjura, 
dar ea va rămâne neatinsă întocmai ca o paradisiacă oază 
verde, în mijlocul înspăimântătorului deșert nimicitor 
produs de iscusința omului, ce este pusă în slujba răului, și 
de care se vor folosi inteligențele satanice în ultima 
încleștare la care oamenii acum nici nu se așteaptă... 
Numărul celor uciși și afectaţi de pe urma războiului va fi 


atât de mare incât nimeni nu va mai vorbi nici de 
pierderea și nici de câștigarea războiului, căci urmările 
acestuia vor fi atât de mari încât vor îngrozi pe toți 
locuitorii rămași în viaţă. Ciuma, lepra, holera și multe alte 
boli înspăimântătoare, printre care unele complet noi 
(SIDA, Ebola etc. - n.a.) vor bântui... În acele timpuri 
scaunul judecății de apoi va fi simţit și va fi văzut de tot 
neamul, omenesc și va străluci deasupra României. În 
marele oras sfânt București, simbolic numit Noul 
Ierusalim, se va construi cel mai monumental lăcaș 
spiritual de comunicare cu Dumnezeu (Casa Poporului - 
n.a.)... Lumea va înțelege adevărul descris în România și 
misiunea importantă a acestui petic de pământ ce va 
trâmbița întregii lumi descoperirile  Dumnezeiești... 
Popoarele lumii întregi vor primi din România toate 
instructiunile necesare mântuirii prin mijlocirea lui Isus și 
a Duhului Sfânt. Toate filozofiile omenesti vor asfinți în 
acele momente grele și toată știința se va rușina când 
legile naturii, considerate firești de savanți vor fi 
schimbate în văzul tuturor... Toate le-a orânduit 
Dumnezeu, pentru ca oamenii să fie mântuiţi. Astfel Moise 
a primit cele 10 porunci de la Dumnezeu. De aceea e bine 
ca omenirea să iubească pe poporul evreu, cu respect și 
recunoștință, pentru că prin jertfa multor devotați ai 
credinței din neamul lui Israel, omenirea se împărtășește 
din tezaurul Dumnezeiesc. Apoi Isus, Fiul lui Dumnezeu s-a 
născut în mijlocul poporului evreu. Se cuvine ca acest 
popor să fie iubit, stimat și ajutat în toate împrejurările, 
pentru ca noțiunea de creștin să nu fie pentru el o spaimă, 
așa cum a fost până acum când din îndemn satanic 
(ordinele veneau de la Vatican - n.a.), creștinii (falșii 
creștini - n.a.) făceau haz batjocorind poporul evreu și 
aducându-i învinuiri lipsite de temei sănătos. 

Apoi cei ce au găsit de cuviință să strecoare ura în 
sufletele creștinilor, pentru răstignirea lui Isus de către 
evrei (de preoțimea evreilor care se vedea ameninţată cu 
pierderea privilegiilor. Isus expunea o legătură directă a 
omului cu Dumnezeu. In prezent, dacă Isus ar fi pe 


Pământ, fără a fi cunoscut, și ar căuta să expună adevărata 
legătură între om și Dumnezeu, preoțimea oricărei ţări ar 
proceda la fel. Să zicem că nu l-ar mai putea ucide, dar pe 
orice cale posibilă i-ar denigra persoana și învăţăturile - 
n.a.) au făcut și fac cea mai odioasă crimă, fiindcă nu 
numai poporul evreu este de vină pentru omorârea lui Isus, 
ci pur și simplu - păcatele tuturor oamenilor... Lăcașul 
Sfânt (Casa Poporului - n.a.) va fi construit din marmură 
albă. Deși dimensiunile ei par exagerate totuși vor fi 
neindestulătoare față de mulțimea pelerinilor. Metalul 
întrebuințat va fi metal nobil căci până și mânerele ușilor 
vor fi în cel mai rău caz din argint. În interior vor fi chilii 
mobile cu resort (probabil adăposturi antiatomice - n.a.) 
care nu vor putea fi violate la un eventual atac de niciun 
fel de forță, pentru ca viața celor ce în trup îngeresc vor 
locui în România să fie ferită de restul lumii... Lucrarea va 
fi executată în 10 ani, fiindcă deși Sfânta Biserică (Casa 
Poporului - n.a.) va fi terminată în cinci ani (1984-1989 - 
n.a.), va mai dura încă 5 ani pentru Cetatea propriu-zisă 
(Sadhu vorbește de 101 Biserici inelare construite pentru 
naţiunile pământului - n.a.). $osele rulante și trotuare 
mișcătoare vor ușura circulaţia. Elicoptere și camioane vor 
fi puse în slujba cetății și tot ce e nou în tehnică se va dărui 
acestei cetăți. 

Canalul Marea Neagră - Dunăre va funcţiona normal, 
precum și canalul Dunăre - București, ceea ce va permite 
vapoarelor de mare tonaj să meargă pană la Cetatea 
Minunată, acestea fiind lucrări din Plan Divin, care se vor 
realiza fulgerător. 

Toate darurile se vor revărsa peste această țară aleasă 
pentru redresarea spirituală a globului pământesc. Toate 
căile de comunicare aeriene, maritime și terestre sunt 
favorabile în această țară, căci România, trăind în pace cu 
toți vecinii se va reface în scurtă vreme, înaintea tuturor 
statelor. 

Basarabia va fi alipită României pentru totdeauna, căci 
poporul rus o va cinsti și va renunța la această provincie. 

Puterile mari se vor prăbuși, spre bucuria ţărilor mici. 


Poporul meu indian, va fi fericit să cunoască poporul 
român și România.” 


CORANUL 


De ce Coranul, alături de Sulurile de la Marea Moartă și 
Biblie? Este tot o carte monoteistă transmisă lui Mahomed 
de reprezentanții civilizației lui Dumnezeu. In acest fel 
Dumnezeu și-a onorat promisiunea făcută lui Avraam. Să 
vedem despre ce este vorba: „Sara, nevasta lui Avram, nu-i 
născuse deloc copii. Ea avea o roabă egipteancă numită 
Agar. Şi Sara a zis lui Avram: „lată, Domnul m-a făcut 
stearpă; intră te rog, la roaba mea; poate că voi avea copii 
de la ea“. Avram a ascultat cele spuse de Sara... Atunci 
Sara s-a purtat rău cu ea; și Agar a fugit de ea. Ingerul 
Domnului (nava - n.a.), a găsit-o lângă un izvor de apă în 
pustie... Îngerul Domnului i-a zis: „Îţi voi înmulți foarte 
mult sămânța, și ea va fi atât de multă la număr, că nu va 
putea fi numărată”. Îngerul Domnului i-a zis: „lată, acum 
ești însărcinată, și vei naște un fiu, căruia îi vei pune 
numele Ismael... El va fi ca un măgar sălbatic printre 
oameni; mâna lui va fi împotriva tuturor oamenilor 
(referire la atentatele comise de unele grupări ale arabilor 
- n.a.), și mâna tuturor oamenilor va fi impotriva lui (lupta 
împotriva terorismului - n.a.)... Ea a numit Numele 
Domnului care-i vorbise: „Tu ești Dumnezeu care mă 
vede!” Căci a zis ea: „Cu adevărat, am văzut aici spatele 
Celui ce m-a văzut!” (Geneza: 16: 1-2, 6, 7, 10-13). 

„Domnul Şi-a adus aminte de cele ce spusese Sarei, și 
Domnul a împlinit faţă de Sara ce făgăduise. Sara a rămas 
însărcinată, și a născut lui Avraam un fiu la bătrâneţe (pe 
Isaac - n.a.)... Copilul s-a făcut mare și a fost înțărcat. 
Avraam a făcut un ospăț... Sara a văzut râzând pe fiul pe 
care-l născuse lui Avraam, egipteanca Agar. Și a zis lui 
Avraam: „lzgonește pe roaba aceasta și pe fiul ei... 
Cuvintele acestea n-au plăcut deloc lui Avraam, din pricina 


fiului său. Dar Dumnezeu a zis lui Avraam: „Să nu te 
mâhnești de cuvintele acestea, din pricina copilului și din 
pricina roabei tale; fă Sarei tot ce-ţi cere; căci numai din 
Isaac va ieși o sămânță, care va purta cu adevărat numele 
tău. Dar și pe fiul roabei tale îl voi face un neam, căci este 
sămânța ta” (Geneza 21: 1-3, 8-13). 

„Dar și cu privire la Ismael (strămoșul arabilor - n.a.) 
te-am ascultat. lată, il voi binecuvânta, îl voi face să 
crească, și il voi înmulți nespus de mult; doisprezece 
voievozi va naște, și voi face din el un neam mare”. 
(Geneza 17:20). 

Cei doi fii ai lui Avraam aveau să se împace: „Isaac și 
Ismael, fiii săi l-au îngropat în peștera Macpela, în ogorul 
lui Efron, fiul lui Ţohar, Hetitul, care este față în faţă cu 
Mamre” (Geneza 25:9). 

Același lucru se va întâmpla, după Marele Contact, cu 
evreii, arabii și creștinii. Va fi o adevărată unire a religiilor 
monoteiste în jurul înţelepciunii și științei civilizaţiei lui 
Dumnezeu. 

Înainte de a analiza modul în care îngerii civilizaţiei lui 
Dumnezeu și-au pus amprenta pe Coran voi prezenta 
câteva consideraţii generale extrase din lucrarea „Marile 
religii” (Editura Orizonturi, Editura Lider, București), 
Partea a Il-a, Islamul, prezentat de Soheib Bencheikh el 
Hocine, coordonator al lucrării fiind Philippe Gaudin. 

„Conform Coranului, Islamul este adeziunea la pacea lui 
Dumnezeu propovăduită de toți trimișii lui Dumnezeu, 
dintotdeauna, sinonimă într-un fel cu religia revelată sau 
cu religia monoteistă, aceea a lui Noe, a lui Avraam, a lui 
Moise și în sfârșit a lui Mohamed. Coranul afirmă în 
versetul 19, surata 3: 

Religia, în ochii lui Dumnezeu, este de fapt islamul 
(islam = religie = verb Intranzitiv care semnifică faptul că 
un credincios este pătruns de pacea lui Dumnezeu). 

Coranul recunoaște iudaismul și creștinismul prin însuși 
faptul că se consideră continuarea lor firească (pentru 
lumea arabă - n.a.). Cu această ocazie, el aduce un omagiu 
evreilor și creștinilor, numindu-i „'ahl al hitab”, „Oamenii 


Cărţii” sau „ahl al dhikr”, „Oamenii chemării”. Acești 
credincioși sinceri, virtuozi și cucernici sunt conform 
Coranului muslimi curati, adepţi ai păcii lui Dumnezeu, 
musulmani. 

Deși Coranul critică anumite dogme creștine sau 
respinge anumite practici evreiești, el nu pune la îndoială 
însăși autenticitatea mesajelor lor. Pentru Coran, această 
denunțare vizează ceea ce el numește interpretările 
eronate (basmele - n.a.) și nu bazele religiilor lor. 
Dimpotrivă, el confirmă veridicitatea ambelor religii 
(corect este ca și iudeocreștinii să trateze la fel islamul - 
n.a.). Musulmanul este deci într-un fel un monoteist 
ecumenic. 

Deci: islamul este aderarea la pacea lui Dumnezeu; 
islamul este denumirea oricărei religii adevărate 
(bineînțeles, monoteiste - n.a.). 

Islamul este ultima dintre religiile monoteiste, este 
mesajul lui Dumnezeu revelat profetului. Mohamed prin 
mijlocirea arhanghelului Gavril (unul din cei mai 
importanți îngeri ai lui Dumnezeu - n.a.). Această religie 
s-a născut la Mecca în Arabia, la începutul secolului al 
VII-lea d.Hr. Islamul recunoaște religiile monoteiste 
apărute înaintea lui, dar în același timp se declară ca și ele 
izvorât din credința lui Avraam și se socotește continuarea 
iudaismului și a creștinismului pe care le confirmă și le 
completează. 

In Arabia preislamică existau un cult dominant și mai 
multe religii minoritare. Cultul dominant se baza pe 
adorarea unor divinități precum Hubal, Al Lat, Al'Uzza, 
Manat, 'Isaf Na 'ila (denumiri ale îngerilor lui Azazel - n.a.) 


Acești idoli erau considerați intermediari între oameni și 
Dumnezeu, capabili de a face bine sau rău în locul Lui. 
Cultul era un fel de politeism, dar nu politeism adevărat, 
pentru că adepții acestui cult nu recunoșteau decât un 
singur Dumnezeu care a creat cerul, pământul și omul. Dar 
acest Dumnezeu nu domnește singur asupra universului, el 


are asociați, divinități care au o putere autonomă în raport 
cu Dumnezeul Creator. 

Coranul numește acest cult shirk, tradus în franceză 
prin „associationnisme” (asociaționism). In felul acesta, 
fiecare trib sau aproape fiecare trib, avea propriul său 
dumnezeu - asociat, reprezentat de o statuie lucrată în 
argilă sau sculptată în lemn sau piatră (dintr-un astfel de 
trib idolatru a fost scos și Avraam când a fost chemat de 
Dumnezeu - n.a.). Este ciudat însă că sanctuarul comun al 
tuturor asociaționiștilor era ka'ba la Mecca, un loc al 
marilor pelerinaje. 

Tribul Quaraysh se bucura pe atunci de un mare 
prestigiu religios pe lângă bogăția sa comercială... 

Să revenim la Arabia preislamică, mai exact la anul 
Flefantului. Cronicarii arabi relatează în unanimitate ce s-a 
întâmplat în acel an. Un general abisinian pe nume 
Abraha, însărcinat de Negus (suveran al Etiopiei - n.a.) să 
guverneze Yemenul, se interesa de Arabia. Spre deosebire 
de sassanizi și de bizantini care o considerau doar un 
deșert neinteresant, locuit de nomazi indisciplinați si 
înfricoșători pe abisinianul Abraha îl interesa Arabia, se 
pare, din motive religioase. Împins de religia sa creștină, el 
a vrut să-i evanghelizeze pe acești rătăciţi în cultul păgân. 
Știind că arabii venerau sanctuarele de la Mecca, el a 
construit la San'a, capitala Yemenului, o mare catedrală și 
a invitat triburile să vină acolo în pelerinaj în loc să se mai 
învârtă în jurul celebrei Ka'ba din Mecca. Arabii nu s-au 
sinchisit de această invitație, ba mai mult de atât, se pare 
că un beduin a comis sacrilegiul de a urina în interiorul 
sfintei catedrale. Cuprins de furie, Abraha s-a hotărât să 
distrugă imediat Ka'ba (meteoritul din Mecca - n.a.). 
Quarayshiţii, foarte puternici și foarte temuti în războaiele 
intertribale, nu avuseseră niciodată de a face cu o armată 
imperială organizată și bine echipată, mai ales având în 
vedere că această armată era precedată de mai mulți 
elefanți, animale fioroase, nemaivăzute până atunci, cu 
niște colti care-i speriau pe cavaleri și pe caii lor. Ințelepții 
quarayshiţi, oficialitățile din Mecca, au găsit o soluție 


adecvată. Ei au decis să negocieze cu Abraha pentru ca el 
să nu se atingă de bunurile lor. Cât despre Ka'ba, ea avea 
patronul care o ocrotea, Dumnezeu. helatările tuturor 
cronicarilor, confirmate mai târziu de Coran, semnalează 
că în clipa aceea s-a produs un eveniment neobișnuit, din 
cer a inceput să plouă cu pietre (arma îngerilor lui 
Dumnezeu - n.a.) de o natură neidentificabilă. După toate 
aparențele, o epidemie (arma bacteriologică a îngerilor lui 
Dumnezeu - n.a.) a făcut ravagii în rândurile armatei 
abisiniene și ale elefanților lor în anul 570 d.Hr. Acesta a 
fost anul Flefantului. 

În anul Elefantului, o quarayshită respectabilă a adus pe 
lume un bebeluș foarte frumos. Clanul hashemit a căpătat 
un nou născut, Mahomed, care în arabă înseamnă 
preaslăvitul, fiul lui Abdallah și al Aminei, fiica lui Wahb. 

La treizeci de ani, Mahomed a început să mediteze, 
punându-și diverse întrebări despre autenticitatea lui 
Dumnezeu, a cultului practicat de arabi, al cărui centru 
era Mecca. Simţea nevoie să mediteze singur și își făcu 
obiceiul de a sta în fiecare lună, timp de mai multe zile, 
într-o peșteră din apropiere de Mecca, izolându-se în felul 
acesta de zarva pieței și a pelerinajelor. La patruzeci de 
ani, într-o zi când se reculegea în peștera Hira, Mahomed 
a fost surprins de apariția unui vizitator cu înfățișare 
umană (îngerul Gavril - n.a.) care îi spuse cu autoritate: 
Iqra’, citește. Mahomed îi răspunse: „Nu știu să citesc”. 
Dar vizitatorul işi repetă porunca: Iqra’, citește, și a treia 
oară, recită în fața lui Mahomed, învățându-l ce trebuie să 
citească și de ce trebuie să citească. 

Citește, în numele Domnului Tău care te-a creat. 

El a creat omul, pornind de la alipirea unor celule 
(clonare - n.a.). Citește, căci Domnul Tău este cel mai nobil 
dintre învățătorii cu pana în mână. EI l-a învățat pe om 
ceea ce nu știe. 

Aceasta a fost prima Revelatie și va constitui subiectul 
versetelor 1-5 din Surata 96. E 

Mahomed părăsește peștera și aleargă la Khadija. In 
drum spre Mecca, aude un glas venind din cer (toţi profeţii 


Biblici și Mahomed ar fi catalogati drept bolnavi psihic de 
știința actuală care este în robia materialismului și 
evoluţionismului - n.a.) care-i spune: „Eu sunt arhanghelul 
Gavril și tu ești Mesagerul Domnului“. Profund tulburat, 
cuprins de febră, Mahomed povestește toate acestea 
„sprijinului său lăuntric”, iubita sa soție. Khadija íl 
linisteste și îl convinge să se întindă în pat, învelindu-l cu o 
pătură. Apoi îl cheamă, pentru a se sfătui cu el, pe unchiul 
ei Waraga, unul din înțelepții hunafa, un monoteist pur 
care îi spune lui Mahomed: „Dacă toate acestea sunt 
adevărate, tu ești moștenitorul Marii Legi. În primul rând 
să n-ai încredere în propria ta familie”. 

După câtva timp, revelațiile se succed în mod regulat și 
Profetul primește Porunca lui Dumnezeu de a anunța 
Mesajul său mai întâi familiei apropiate. Mahomed 
pregătește un ospăț la care îi invită pe hashemiţi și le 
transmite Mesajul. Se confruntă cu reacţii de reticență 
dublată de batjocură: „Pentru asta ne-ai chemat?”, îl 
apostrofează unchiul său Abu Lahab. A fost primul său șoc, 
dar nu s-a lăsat descurajat. Profetul Mahomed se hotărăște 
să transmită Mesajul tuturor oamenilor, indiferent dacă 
sunt sau nu hashemiţi, quarayshiţi, arabi. Și după ce 
începe să fie ascultat și să aibă câțiva adepți, quarayshiţii 
se simt direct amenințați în interesele și în prestigiul lor, 
deoarece noul mesaj propovăduiește distrugerea idolilor, 
egalitate și fraternitate între toate ființele omenești și 
revendică demnitate și respect pentru femei. 

Profetul Mahomed a fost la început urmat de oameni 
sărmani, de robi și mai ales de tineri. Săracii și robii sunt 
dezmoșteniţii care năzuiesc la o orânduire socială mai 
dreaptă. Cât despre tineri, după cum știe toată lumea, ei 
sunt ființe încă apropiate de natură, neapăraţi încă de 
povara obișnuinţei și a obiceiurilor moștenite. Tinerii sunt 
întotdeauna cei care ascultă cu cea mai mare atenţie un 
nou mesaj, dincolo de ideile acumulate și de concepțiile 
primite de la alții. 

Ostilitatea quarayshiţi lor de vază nu depășea la început 
batjocura, ironiile, apoi amenințarea, sfârșind cu 


persecuțiile. Neputând să se atingă de persoana lui 
Mahomed, îi persecutau pe adepții săi, mai ales pe cei mai 
slabi. Nu-l puteau ataca pe Profet, de teama clanului 
hashemit, deoarece conform concepției sociale a epocii, 
omul nu era un individ, un cetățean autonom, ci membrul 
unui clan, iar clanurile alcătuiau tribul. În niciun caz, un 
hashemit n-ar admite să se atingă cineva de un alt 
hashemit. Această atitudine era evident dictată de 
convențiile lor și de aceea membrii familiei Profetului, 
Chiar și cei care nu aderau la mesajul lui sau cei care-l 
criticau fățiș, erau toți prezenţi pentru a-l apăra de orice 
agresiune din partea unui clan străin. Abu Talib, căpetenia 
clanului hashemit și în același timp unchiul și protectorul 
lui Mahomed, nu a rămas indiferent la presiunea 
quarayshiţilor și a numeroaselor lor plângeri. El s-a 
consultat cu nepotul său, i-a dat sfaturi și a încercat să-l 
„facă să înțeleagă”, dar asta n-a însemnat că l-a părăsit și 
nici nu l-a scos de sub protecția lui, deși până la moartea 
lui n-a crezut niciodată în islam. 

Cât despre convertiții la noua religie, soarta lor era 
extrem de grea. La început, musulmanii se rugau în Ka'ba, 
În apropiere de asociaţioniști, fiecare în felul lui, dar în 
curând, le-a fost interzis accesul. Din acel moment, 
rugăciunile se oficiau în locuinţe particulare (cum se rugau 
și primii creștini, până să se construiască lăcașurile pline 
de idoli - n.a.) cum era casa lui al-Argam, unul dintre 
primii adepți ai Profetului. lar când încercările de forță la 
care au fost supuși au depășit excluderea, devenind un 
adevărat supliciu moral și corporal exercitat mai ales 
asupra ne-quarayshiţilor, săracilor și robilor, Profetul le-a 
poruncit să părăsească Mecca. 

Părăsirea cetății Mecca și stabilirea într-o altă cetate 
arabă era o idee lipsită de sens. Quaraysh era suficient de 
influent și de temut pentru ca niciun alt trib să nu 
îndrăznească să se aventureze să intre în conflict cu el 
dintr-un exces de generozitate, primind niște condamnați 
de rând. „Nimeni nu e profet în familia lui” nu este doar un 
adevăr șocant la nivel literar sau conceptual ci un adevăr 


cu ecouri în practică si în realitate. Într-o societate precum 
cea din Arabia, în care legătura de rudenie era sfântă, 
atunci când o persoană este persecutată de propria 
familie, crima acesteia este dublă, pentru că victima își 
pierde toată credibilitatea față de celelalte familii. Acestea 
din urmă consideră că ele nu pot fi totuși mai bine 
informate decât familiile respective. Faptul că un individ 
este refuzat și alungat de familia lui, care se presupune că 
trebuie să-l ocrotească, este o dovadă că el este un 
impostor, sămânță de discordie. 

Profetul Mahomed era conștient de această realitate 
amară (Şi Isus a zis: „Nimeni nu e profet în ţara lui, în 
familia lui” - n.a.). EI] sfătui deci o sută de persoane 
(excluzând femeile și copiii) să plece în Abisinia, la curtea 
unui rege, unde nimeni nu este victima nedreptății, după 
cum spunea el însuși. Era vorba de al-Najashi, Negusul 
Abisiniei. Bineînţeles că nu era cel care-l trimisese pe 
Abraha să asedieze Mecca în anul Elefantului. De atunci 
trecuseră cincizeci de ani și Abisinia a avut probabil mai 
mulți neguși. Atunci,un grup important de musulmani a 
reușit să fugă din Mecca și să-și salveze religia punându-se 
sub protecția unui rege-preot creștin, cunoscut pentru 
bunătatea și simțul său de dreptate. La nașterea islamului, 
primii musulmani aflați în suferință au fost ajutaţi de un 
creștin și acest fapt este mai mult decât semnificativ (cu 
originile lor comune, apropierea celor trei religii 
monoteiste se va face foarte ușor - n.a.). 

Quarayshiţii, surprinși de această plecare, și-au trimis 
soli la Negus, cu atât mai mult cu cât erau în bune relații 
cu el, datorită călătoriei cu scopuri negustorești din fiecare 
iarnă. Negusul i-a primit, dar a refuzat să-i predea pe 
fugari înainte de a asculta pledoaria fiecărui grup. 
Hotărârea pe care a luat-o a fost în favoarea musulmanilor, 
care au trăit în pace și siguranță sub domnia lui. La 
moartea  Negusului, Profetul Mahomed a oficiat în 
moscheea sa din Medina, o rugăciune specială de 
înmormântare denumită „rugăciunea celui absent”. 
Această afinitate și această subtilă prietenie dintre crestini 


și musulmani nu a fost din păcate niciodată exploatată și 
nu este nici astăzi (În viitor se va realiza chiar mai mult. 
Exploatarea prieteniei și afinităţii între evrei, creștini și 
musulmani. E suficient un nume: Avraam - n.a.). 
Ostilitățile dintre aceste două mari religii au apărut abia 
mai târziu și datorită unei rivalități mai degrabă politice 
decât doctrinare. 

Într-un răstimp de aproximativ zece ani de piedici, 
realizate într-o atmosferă de rezistență ostentativă, 
Profetul Mahomed a reușit să alcătuiască o comunitate 
convinsă și sudată în rândul Cetăţii-stat Mecca. Dar s-au 
petrecut două evenimente grave care vor marca anul în 
care s-au produs, care va fi denumit „Anul tristeții”. 
Profetul și-a pierdut în intervalul câtorva luni cele doua 
sprijine ale sale, „sprijinul lăuntric”, Khadija și „sprijinul 
exterior”, unchiul său, Abu Talib. Quarayshiţii au profitat 
de acea situație ce-i șubrezea pe musulmani. 

Profetul Mahomed a început să caute o cale de ieșire din 
această situație. S-a hotărât să părăsească Mecca și a ales 
al-Ta'if orașul cel mai apropiat și rival al cetății Mecca. 
Oficialităţile din Thaqif nici măcar nu i-au făcut o primire, 
cuviincioasă. Dimpotrivă, au incitat copiii și vagabonzii să 
arunce cu pietre în el. Iesind din oraș, Mahomed, istovit, 
copleșit de răni morale și fizice, a întâlnit un tânăr cu 
pielea deschisă la culoare care i-a curățat rănile și l-a 
liniștit. Tânărul era un ostatic creștin, originar din 
Naynawa Ninive, din nordul Arabiei (sunt baze solide 
pentru apropierea religiilor monoteiste - n.a.). 

Odată plecat din Mecca, Profetul nu s-a mai putut 
întoarce decăt cu ajutorul unui nehashemit care i-a acordat 
jiwar, adică protecție. Quarayshiţii au elaborat o strategie 
diabolică pentru a scăpa definitiv de el. Au ales câte un 
tânăr din fiecare clan, în total vreo douăzeci pentru a-l 
înjunghia toți deodată, dintr-o singură lovitură. Astfel, în 
urma acestui asasinat la care contribuiau toate clanurile, 
hashemiţii n-ar fi putut decât să se resemneze și să 
accepte o recompensă de câteva sute de cămile sau ceva 
mai mult. 


În noaptea respectivă, la ora stabilită pentru crimă, 
Dumnezeu i-a poruncit Profetului său să părăsească Mecca 
(asemănător iudaismului și creștinismului, noua religie 
monoteistă trebuia apărată - n.a.). Şi să plece la Yathrib. 
În anul precedent, câţiva ce-l reprezentau (din Yathrib - 
n.a.) făcuseră legământ de credință Profetului si-l 
asiguraseră că dacă se va stabili în orașul lor, el va fi 
susținut și apărat cu bunurile și sufletele lor. După ce s-au 
întors acasă, ei au răspândit islamul, așteptând venirea 
Profetului. Deci în anul 622, chiar în noaptea în care urma 
să aibă loc complotul, Mohamed părăsește în taină Mecca 
împreună cu însoțitorul său Abu Bakr, îndreptându-se spre 
Yathrib. După zece zile, profetul este primit ca un rege, cu 
imnuri religioase și cântece de slavă. Toate clanurile își 
disputau onoarea de a-l găzdui pe Mahomed. Dar Profetul 
a hotărât imediat să construiască mai întâi moscheea, apoi 
casa sa (Masjid, moschee, înseamnă loc de închinăciune). 
Evenimentul cel mai important după Revelatie a fost 
această hijra (hegira), emigrarea, începutul realizării 
islamului ca societate, eveniment consemnat ca punct de 
plecare al calendarului islamic. 

Într-adevăr, încă de la sosirea sa, Profetul a început să 
organizeze orașul, care și-a schimbat numele în Madinat 
al-Rasul, Cetatea Trimisului, nume prescurtat apoi în 
Medina. În primul rând, Mahomed a încheiat un pact cu 
diversele comunități nemusulmane (iudeii și creștinii - 
n.a.) care locuiau în oraș, pact de pace internă și de 
apărare comună în caz de agresiune străină a cetății, 
indiferent de comunitatea vizată. 

De îndată ce atribuțiile sale au fost ferm stabilite, 
Mahomed a început să trimită emisari predicatori la toate 
triburile în toate cetățile și metropolele din vecinătatea 
Arabiei. Primii care și-au manifestat teama au fost iarăși 
quarayshiţii; ei se temeau că Mahomed va ocupa traseele 
caravanei lor, că le va paraliza viața economică și că îi va 
abate pe robi de la cultul asociaționismului, al cărui centru 
era Mecca. Ei au organizat o armată întreagă pentru a 
desființa această religie și a-i înrobi pe musulmanii adunaţi 


la Medina. Deși erau puțini, musulmanii au învins datorită 
înțelepciunii lui Mahomed și credinței adepților săi. 
Luptele dintre Mecca și Medina au continuat până în ziua 
în care Mahomed a intrat victorios în Mecca, după opt ani 
de conflicte armate. 

Mahomed a cucerit Mecca fără a vărsa o picătură de 
sânge. Mai mult, el a declarat amnistie generală pentru 
vechii săi dușmani. După această cucerire, a devenit omul 
cel mai popular din toată Arabia. Delegații din toate 
regiunile veneau să-l viziteze, inclusiv creștinii. Tribul 
creștin din Najron a delegat un grup prezidat de episcopul 
lor pentru a se întâlni cu Profetul, și pentru a discuta cu el 
două probleme esenţiale, dogma și coabitarea în spirit de 
toleranță. Dialogul a fost deschis și sincer. Întrucât 
tratatele nu s-au încheiat cu o eventuală convertire, ei au 
făcut un pact de prietenie și neamestec. 

Pe lângă că a subliniat faptul că toleranța este 
recomandabilă în ce privește religia, Profetul a dat el 
însuși un exemplu în acest sens. Delegaţia cuprindea mai 
mulți demnitari ai Bisericii și discuţiile au avut loc în 
moschee și au durat mai multe ore. La un moment dat, 
șeful delegației a cerut permisiunea de a ieși din moschee 
pentru a se duce să oficieze slujba religioasă într-un loc 
potrivit. Profetul a spus că nu e nevoie să părăsească 
moscheea, ea însăși un loc închinat cultului lui Dumnezeu 
și că pot oficia acolo cultul lor. 

Coranul afirmă în versetul 256, surata 2; 

Nu există nicio constrângere în religie... 

Și mai afirmă în versetul 21, sura 88: 

Amintește. Datoria ta este să amintești. Nu ești un 
despot pentru ei. 

Deţinătorul prezumtiv s-a exprimat prin intermediul 
unor oameni devotați, săraci și dezinteresați, lipsiţi de 
ambiție și de putere. Aceștia au transmis Mesajul unei 
Fiinţe care se proclama Proprietarul legitim al acestui 
domeniu și unicul inventator al mecanismului său. El face 
cunoscută și exprimă Voia sa, baza transcendentă, valabilă 
pentru oamenii care sunt toti egali în fata Ei. 


El se numește prin intermediul limbilor omului cu 
apelative, pe jumătate calificative și pe jumătate nume 
proprii: Dumnezeu, Yahweh, Allah, Principiul Suprem, 
Cauza primă, Arhitectul Universului... 

Aceste mesaje presupuse a veni de la El sunt Tora, 
Evanghelia și Coranul. 

Mesajul ne face să înțelegem că această Voie constituie 
regulamentul interior al domeniului său, viața noastră de 
aici, de pe pământ, dar care în același timp ca scop 
fericirea omului, priceperea de a împărți această fericire și 
de a trăi toți bine. Răul, tot răul, provine din ambiția 
exagerată, din lăcomia de a acumula și din egoismul fără 
limite al oamenilor. 

Evidenţa veridicității acestor cărți provine din faptul că 
ele sunt până astăzi singurele mesaje ale singurului 
proprietar prezumtiv al acestui univers. Această evidență 
se întemeiază de asemenea pe manifestarea necesară a 
patronului acestui frumos domeniu, atât de bine organizat 
și atât de impresionant. 

Dumnezeu este Unicul, Atotputernicul, Omniprezentul, 
Creatorul pământului și al cerului, demn de venerație și 
supunere, Dumnezeu al lui Adam, al lui Noe și al lui 
Avraam, care i-a dezvăluit lui Moise cele zece porunci și i-a 
adus alinare lui Isus (admirabile gândurile lui Soheib 
Bencheikh el Hocine - n.a.). 

Unicitatea lui Dumnezeu aduce libertatea și măreția. 
Atunci când crezi cu convingere că Dumnezeu este singura 
sursă a binelui și că numai El îngăduie răul, te eliberezi 
astfel de lăcomie, de mârșăvie și de lasitate în fața 
oamenilor, făpturi simple ca tine. Dacă te temi de rău sau 
aștepți binele de la altcineva în afară de Dumnezeu, crezi 
că există și alte surse decât El. Este o atitudine 
condamnată sever de monoteismul Islamului. 

Coranul spune în versetele 69-82, surata 26: 

Spune-le povestea lui Avraam. 

Când el a spus tatălui lui și poporului lui: 

„Pe cine venerați voi?” 


Ei au spus: „Noi venerăm idoli și ne devotăm cultului 
lor”. El a spus: „Ei vă cred când îi invocati? Sau pot ei să 
vă facă rău? 

Ei au spus: „Nu, dar i-am găsit pe taţii noștri procedând 
astfel” (situaţia identică celei prezente când oamenii, în 
numele unor tradiţii moștenite „din moși-strămoși”, se 
închină pietrelor și semnelor atârnate pe pereţi - n.a.). 
Credința în idoli șubrezește și paralizează cu adevărat 
raționamentul omului și îi mutilează voința. Această 
maladie a spiritului există astăzi chiar și în societățile 
așa-zis moderne, în care se atribuie puteri supranaturale 
unui om sau unui loc. Prezicerile și magia sunt sever 
condamnate de Coran, fiindcă sunt shirk, asociaţionism, 
care presupune atribuirea unor puteri ce aparțin numai lui 
Dumnezeu altor ființe sau obiecte. 

Orice cercetare în domeniul supranatural denumit 
parapsihologic este o absurditate, căci înseamnă a încerca 
să stăpânești ceea ce nu poate fi stăpânit prin intermediul 
unor obiecte, cuvinte și practici îndoielnice. Înseamnă să 
te plasezi în afara învăţăturii lui Dumnezeu prin profeții 
săi, singurii capabili, datorită legăturii lor cu cerul, de a ne 
tălmăci aceste fenomene. Adevărata credință nu 
șubrezește în niciun caz raționamentul logic și metodic. 
Dacă nu este acesta cazul, atunci ateismul materialist este 
un sistem de gândire preferabil unei credințe care frizează 
superstitia, căci el lasă cel puţin omului libertatea de 
gândire și spiritul critic. În numele credinței, omul îşi 
organizează activitatea zilnică într-un mod rațional și prin 
raționalitate își întărește credința. 

Acest omagiu adus oamenilor de știință este dovada că 
învățătura propusă de Coran nu se teme de știință (precum 
Catolicismul și alte religii false - n.a.). Dimpotrivă, religia 
și știința merg împreună în paralel și se susțin reciproc, ca 
mărturii ale istoriei civilizației musulmane, în care nu s-a 
semnalat nicio confruntare între acești doi poli. 

Coranul a fost dezvăluit Profetului Mahomed timp de 
douăzeci și trei de ani, pe fragmente, pentru ca el și 
însoțitorii lui să-l poată învăța pe dinafară și să se poată 


obişnui treptat să exerseze recomandările sale în viața lor 
zilnică. 

Textul coranic ne-a parvenit prin două canale sigure, pe 
cale orală și pe cale scrisă. In ce privește calea scrisă, 
Profetul avea la dispoziție zece scribi care transcriau 
imediat fiecare revelație. După moartea sa, întreg Coranul 
era scris pe foi de palmier și pe oase. Hafsa a primit 
însărcinarea conservării sale.” 

Acestea au fost câteva informații furnizate de Soheib 
Bencheikh el Hocine, necesare pentru o imagine de 
ansamblu asupra ultimei religii monoteiste introduse de 
Dumnezeu și îngerii Săi în lume. În Coran, îngerii se 
autodenumesc: „Noi“. 

În comentariul făcut Cărţii lui Enoh, Dan Fărcaș nota 
următoarele, referindu-se la tradiția islamică: „Profetul 
Mahomed a fost transportat în cer, într-o noapte, de un 
animal fabulos (tot o navă spațială - n.a.), însoțit fiind în 
drumul său de arhanghelul Gabriel (Djebrail). În această 
din urmă călătorie, așa cum ne relatează I.P. Culianu, 
Profetul vizitează opt ceruri: în primul Mohamed Íl 
întâlnește pe Adam, în al doilea pe Isus și pe loan 
Evanghelistul, în al treilea pe Iosif, în al patrulea pe 
Idrâs-Enoh, în al cincilea pe Aaron, în al șaselea pe Moise 
și în al șaptelea pe Avraam. Toţi aceștia vin cu el la cel de 
al optulea cer, unde Dumnezeu însuși îi încredințează lui 
Mahomed misiunea de a răspândi islamul”. 

Deși nu este menționată în Coran, o astfel de răpire a lui 
Mahomed (fizică sau psihică) ar fi putut avea loc deoarece 
reprezenta pentru el o pregătire psihologică în fața 
greutăților întâmpinate în timpul vieții, în misiunea de a 
răspândi Coranul. 

La moartea lui Mahomed (632 d.Hr.), însoțitorul său, 
Abu Bakr a vestit mulțimii: „Cel care l-a adorat pe 
Mahomed să știe că Mahomed a murit și cel care l-a adorat 
pe Dumnezeu să știe că Dumnezeu e viu și nu moare” 

Şi acum să analizăm câteva mesaje transmise lui 
Mahomed de către îngerii lui Dumnezeu: 


Sura 2 


19. Dacă ar voi Dumnezeu, le-ar lua auzul și văzul, căci 
Dumnezeu le poate pe toate. O voi oamenilor, serviţi 
Domnului vostru, care v-a făcut pe voi și pe inaintașii 
vostri, poate vă veți teme de El. 

20. El v-a făcut vouă pământul covor și cerul boltă; El 
trimite apă din ceruri și scoate prin ea roade pentru 
susținerea voastră, deci nu-l faceți pe nimeni asemeni lui 
Dumnezeu cu știrea voastră. 

22... temeți-vă de focul, care arde oameni și pietre. 

38. O, voi, fiii lui Israel, aduceţi-vă aminte de binele, ce 
vi l-am făcut și păstraţi legământul Meu (sunt numeroase 
mesaje adresate de îngerii lui Dumnezeu atât evreilor cât 
și creștinilor - n.a.). 

44. O fiii lui Israel, aduceţți-vă aminte de binele, ce vi 
l-am făcut; Eu doar v-am ales înaintea făpturilor. 

45. Şi temeți-vă de ziua, în care nu poate sta un suflet 
pentru altul și nu se primește pentru el mijlocire, nici se ia 
pentru el preț de răscumpărare și nici li se poate ajuta 
(sufletelor). (Computerul ceresc nu e sensibil la icoane, 
talismane, mijlocitori aleși dintre oameni, acatiste etc., etc. 
- n.a.). 

46. Doar Noi v-am mântuit pe voi de neamul lui Faraon, 
care vă asupreau cu pedepse grele, junghiau copiii noștri 
și lăsau să trăiască numai muierile voastre. 

47. Noi am despicat pentru voi marea... 

54. Şi Noi am lăsat să vă umbrească nourii (navele - 
n.a.) și am trimis asupra voastră mana și potârnichile. 

57. Şi când Moise ceru apă pentru poporul său, am zis 
Noi: „Lovește cu toiagul tău stânca!”. 

72. Oare nu pricep ei, că Dumnezeu cunoaște ceea ce 
ascund și ce descopăr ei? 

73. Şi între ei sunt proști de acei ce nu pricep scriptura, 
ci au numai niște năluciri și numai presupusuri, însă voi 
celor ce scriu scriptura cu mâna lor și zic: „Aceasta este de 
la Dumnezeu!” pentru ca să-și câștige puțină simbrie (s-a 
umplut lumea de mesaje de la Azazel pe care oamenii le 


cred „divine”. Criteriul unic și sigur de identificare a lor 
este Cuvântul lui Dumnezeu - n.a.), însă vai de ei pentru 
ceea ce au scris mâinile lor și vai de ei pentru ceea ce și-au 
agonisit! 

116. O fiii lui Israel, aduceți-vă aminte de binele ce vi 
l-am făcut Eu, v-am ales doar înaintea făpturilor. 

130. Spuneţi: „Noi credem în Dumnezeu și în ceea ce 
ne-a trimis nouă și lui Avraam, Ismael, Isaac, Iacov și 
seminţiilor și în ceea ce s-a adus lui Moise și lui Isus și 
ceea ce s-a adus profeților de la Domnul lor. Noi nu facem 
deosebire cu vreunul din ei, ci suntem Moslemi”. 

149. Nu spuneţi despre cei ce fură uciși în calea lui 
Dumnezeu: „Ei sunt morti!”, ci: „Ei sunt vii!”, căci aceasta 
nu o pricepeți. 

172. Nu stă cuvioșia întru aceea, ori de îndreptați fața 
voastră spre răsărit sau apus (interzicerea falsei închinări, 
de „faţadă” - n.a.), ci cuvios este cel ce crede în 
Dumnezeu, în ziua de apoi, în îngeri, în scriptură și în 
profeti (ca și în Biblie, lipsesc intermediari de genul: 
„părinţi”, „sfinţi”, „fecioare” etc. - n.a.) și dă din averea sa 
din dragoste către El rudelor, orfanilor, sărmanilor, 
călătorilor, cerșetorilor și celor din robie și-și împlinește 
rugăciunea și dă milostenie... Aceștia sunt cei drepți, cei 
temători de Dumnezeu. 

215. Însă cei ce cred si purced si se luptă pentru drumul 
lui Dumnezeu, aceia să nădăjduiască în mila lui Dumnezeu. 

252. De nu i-ar ține Dumnezeu pe oameni în frâu unul 
prin altul, ar fi pierit pământul (sistemul de control 
spiritual - n.a.). 

255. O voi cei ce credeți, dați milostenie din ceea ce 
v-am dat Noi vouă, înainte de ce vine ziua, în care nu este 
negoț, nici prietenie, nici mijlocire. 

256. Dumnezeu! Nu este Dumnezeu afară de EL El este 
cel viu, vecinic. Pe El nu-L cuprinde somnul nici 
dormitarea. Ale Lui sunt cele din ceruri și de pe pământ. 
Cine poate mijloci la El fără voia Sa? El știe cele ce sunt de 
înainte și cele de apoi și oamenii pricep numai aceea din 
știința Sa, ce o voiește El. Tronul Său cuprinde cerurile și 


pământul (Computerul care-i oferă imagini din întreg 
Universul - n.a.) și păzirea lor nu-i face greutate; El este 
Cel înalt puternic. 

261. Nu l-ai privit pe acela (Esdra, după ce a văzut 
Ierusalimul distrus de babilonieni - n.a.) care trecu pe 
lângă o cetate pustiită până în temelie? El zise: „Oare o va 
învia pe aceasta Dumnezeu după moartea ei?” Dumnezeu îl 
lăsă să fie mort o sută de ani (nu a fost mort ci răpit la cer; 
teoria relativităţii timpului confirmă aceasta - n.a.), după 
aceea Îl învie și zise: „Cât ai petrecut aici?” El zise: „Am 
petrecut o zi sau o parte din zi”. El zise: „Ba ai petrecut o 
sută de ani”. Priveste, mâncarea ta și băutura ta încă nu 
s-a învechit, și privește asinul tău (care murise în acest 
timp - n.a.), și privește oasele, cum voim să le culegem, 
apoi voim să le imbrăcăm cu carne (0 clonare a măgarului 
- n.a.). Iar când i s-a arătat lui aceasta, zise el: „Ştiu, că 
Dumnezeu este atotputernic”. (De notat faptul că această 
relatare despre Esdra, sau Ezra nu e menţionată în cartea 
cu același nume din Vechiul Testament. O confirmare în 
plus a faptului că și Coranul a fost transmis de îngerii lui 
Dumnezeu - n.a.). 


Sura3 


40. Îngerii mai ziseră: „O Maria, Dumnezeu îţi vestește 
cuvântul ce vine de la El; numele lui va fi Messia Isus, fiul 
Mariei. Măret va fi el în lumea de acum și cea de apoi și va 
fi aproape de Dumnezeu. 

42. Ea zise: „Doamne, cum să am copii, fără să mă fi 
atins bărbat?” El (îngerul Gavril - n.a.) răspunse: 
Dumnezeu face ce voiește. Dacă a hotărât un lucru și-i zice 
„Să fii!” - apoi este. (Aceasta este semnificația numelui 
Yahweh; Altfel spus: „EI Dă Viaţă Oricărui Lucru Care 
Există - n.a.). 

151. De veți fi omorâți pentru drumul lui Dumnezeu sau 
veți muri, este iertarea lui Dumnezeu și îndurarea Sa mai 
bună decât toate averile, câte le-aţi adunat. 


187. În facerea cerurilor și a pământului și în 
schimbarea nopții și a zilei sunt destule semne pentru cei 
înţelepţi. 


Sura 4 


59. Cei ce nu cred în semnele noastre, pe aceia îi vom 
lăsa să ardă în foc, și de câte ori s-au fript pieile lor, le 
schimbăm pieile, ca să guste pedeapsa, căci Dumnezeu e 
puternic, știutor (Condiţiile grele de lucru din închisorile 
galactice; donările corpurilor deteriorate - n.a.). 

79. Spune: „Câștigul lumii acesteia este mic, însă lumea 
de apoi este mai bună pentru cel ce se teme de Dumnezeu; 
acolo nu vi se va întâmpla nedreptate, nici câtu-i pielicica 
de pe sămânță”. 

156. Ei (evreii - n.a.) au zis: „Noi l-am omorât pe Messia, 
Isus, fiul Mariei, trimisul lui Dumnezeu”. Ei însă nu l-au 
omorât și nu l-au răstignit, ci pe altul care le părea 
asemenea... Dumnezeu l-a ridicat la bine căci Dumnezeu e 
puternic, înțelept. (Informaţii știute doar de îngerii lui 
Dumnezeu, care confirmă moartea fizică a lui Isus. Corpul 
acesta „asemenea” a fost luat în navă iar corpul spiritual al 
lui Isus a fost racordat la corpul Său cel veșnic - n.a.). 

162. Cu Moise a vorbit Dumnezeu însuși (a se aprecia 
faptul că Mahomed a fost foarte sincer transmițând 
mesajul îngerilor - n.a.). 

169. Messia Isus, fiul Mariei este un trimis al lui 
Dumnezeu și cuvântul Său, care l-a pus în Maria, și duhul 
Său. Credeţi în Dumnezeu și în trimisul Său și nu spuneți 
nimic despre treime; opriți-vă de la asta și va fi mai bine 
pentru voi. Dumnezeu e doar un unic Dumnezeu, 
(condamnare a doctrinei păgâne a trinităţii care susţine că 
sunt trei dumnezei într-unui singur. Corect: este Yahweh, 
singurul Dumnezeu adevărat, Messia Isus este Fiul Lui, iar 
Duhul Sfânt este Forţa Activă, telepatică a lui Dumnezeu - 
n.a.). 


Sura 6 


29. Fi (necredincioșii - n.a.) zic: „Nu este viață, decât 
cea din lume și noi nu vom mai învia. 

30. Dar să vezi, când vor sta înaintea Domnului lor și EI 
le va zice:«Oare nu este aceasta într-adevăr?» Ei vor zice: 
„Ba da - pe Domnul nostru!” El va zice: „Deci gustați 
pedeapsă pentru că ati fost necredinciosi!” 

31. Rătăcesc cei ce tăgăduiesc întâlnirea cu Dumnezeu, 
până ce deodată vine ora lor. Deci vor zice: „Vai de noi 
pentru ceea ce am negrijit!” Atunci vor purta ei sarcinile 
lor pe spatele lor, și oare nu va fi rău ceea ce poartă? 

32. Însă CE ESTE VIAŢA LUMII DECÂT UN JOC ŞI O 
GLUMA? În adevăr mai bună e locuința cea de apoi pentru 
cei cucernici. NU O PRICEPEŢI ACEASTA? 

59. Şi la El sunt cheile tainelor, pe care nimeni nu le 
cunoaște, numai El. El știe ce e pe uscat și pe mare, și nu 
cade nicio frunză, fără ca El să o știe, nu este niciun fir de 
sămânță în pământul întunecat, nici verdeață, nici 
uscăciune, fără să fie însemnate într-o carte. 

75. l-am arătat Noi lui Avraam împărăția cerurilor și a 
pământului. 

76. Şi după ce l-a acoperit noaptea, văzu el o stea (o 
navă - n.a.); el zise: „Acesta e Domnul meu!“. (Acest 
episod din viaţa lui Avraam nu e relatat de Biblie. Îngerii, 
însă, îl știau - n.a.) 


Sura 7 


3. Câte cetăți am pierdut Noi și le-a ajuns pedeapsa 
Noastră noaptea sau când se odihneau de amiazăzi. 

54. Nu faceţi stricăciune pe pământ, după ce fu el 
întocmit (sub toate aspectele, din trecut și mai ales în 
prezent, Pământul a fost prost administrat - n.a.). 

55. El este cel ce trimite vânturile, ca să vestească 
înainte îndurarea Sa, până ce, dacă au ridicat nori grei, le 
mânăm la un tărâm mort și lăsăm să cadă apă asupra sa 
(dirijarea fenomenelor meteorologice - n.a.), ca să scoatem 
acolo tot felul de rodeuri. Astfel îi vom scoate odinioară și 


pe morți din mormintele lor (orice corp fizic a lăsat o 
amprentă genetică, deci poate fi clonat - n.a.). 

178. Noi i-am făcut pentru iad (închisorile galactice - 
n.a.) pe mulți dintre demoni (îngerii lui Azazel - n.a.) și 
oameni. 

181. Cei ce țin de mincinoase semnele Noastre, îi vom 
aduce treptat la pieire, fără ca ei să o știe. 

186. Va fi o oară grea pentru ceruri și pământ. Nu va 
veni asupra voastră altfel, decât pe neașteptate. 


Sura 8 


22. Mai răi decât vitele sunt la Dumnezeu cei surzi și 
muţi, care nu voiesc să înțeleagă. 


Sura 9 

26. Atunci a trimis Dumnezeu locuința Sa asupra 
trimisului Său și asupra credincioșilor și a trimis oștirile, 
care nu le-aţi văzut (în luptele sale pentru victoria 


islamului, Mahomed a fost ajutat de „sus” - n.a.) și i-a 
pedepsit pe cei necredincioși. 


Sura 10 


92. Mulţi dintre oameni nu bagă în seamă semnele 
Noastre. 


Sura 15 


4. El a făcut pe om dintr-o picătură (celulă - n.a.). 


Sura 16 


86. Şi într-o zi vom ridica din toate popoarele un martor; 
atunci nu li se va da voie necredincioșilor să se 
dezvinovățească. 


100. Caută adăpost la Dumnezeu înaintea lui Satan, 
celui bătut cu pietre (închis în interiorul pământului, sub 
pietre - n.a.). 

101. El n-are putere asupra celor ce cred și se încred în 
Domnul lor. 


Sura 17 


1. Mărire celui care a dus pe servul Său noaptea la 
templul cel sfânt la templul cel mai îndepărtat (împreună 
cu Arhanghelul Gabriel, Mahomed a mers la Ierusalim - 
n.a.). 

16. Noi nu pedepsim înainte de ce am trimis un sol. 

17. Şi dacă voiam Noi să dărâmăm o cetate, le 
porunceam celor îmbuibaţi din ea (control psihologic 
asupra oamenilor - n.a.); și ei păcătuiau în ea și se 
împlinea asupra ei cuvântul și Noi o pierdeam cu totul. 

18. Și câte neamuri am nimicit Noi după Noe, căci 
Domnul tău de ajuns știe și vede păcatele servilor Săi. 

19. Cel ce dorește cele pieritoare, în grabă îi dăm în ea 
(viața lumească trecătoare - n.a.) ce voim și cui dorim. 
Apoi îi hotărâm iadul, să ardă în el rușinat și lepădat. 

39. Şi nu păși pe pământ cu îngâmfare; doar nu poți 
sfâșia pământul și nu poți ajunge munții cu înălțimea. 


Sura 19 


57. Şi adă-ți aminte în carte de Idrâs (Enoh - n.a.); el era 
iubitor de adevăr, un profet. 

58. Şi Noi l-am ridicat la un loc înalt. 

63. Nu aud ei acolo bârfeli, decât „Pace!“ și pentru ei 
este acolo îngrijire dimineața și seara. 

64. Acolo sunt grădinile, pe care le dăm moștenire 
servilor Noștri, care se tem de Noi. 


Sura 20 


76. Iadul: acolo nici nu moare nici nu trăiește. 


Sura 21 


34. Şi El este acela ce a făcut noaptea și ziua, soarele și 
luna; toate înoată în cerc (mișcarea planetelor - n.a.). 

36. Fiecare suflet gustă moartea și vă vom cerceta cu 
ispită rea și bună și la Noi vă veți întoarce. 


Sura 23 


12. Noi l-am făcut pe om din lutul cel mai curat 
(substanţele organice și anorganice - n.a.). 

13. Apoi l-am așezat ca o picătură (celulă - n.a.) într-un 
loc sigur (laborator - n.a.). 

14. Apoi l-am făcut sânge închegat și sângele închegat 
l-am făcut carne (înmulțirea celulelor și formarea 
țesuturilor - n.a.) și carnea am făcut-o oase (osteogeneza - 
n.a.) și oasele le-am acoperit cu carne, apoi l-am scos la 
iveală ca o altă făptură (am văzut că îngerii sunt puţin 
diferiți: mai înalţi, părul alb etc.; Mahomed nu știa aceste 
lucruri privind dezvoltarea organismului uman. l-au fost, 
evident, transmise - n.a.). 

15. Şi după acestea veti muri, 

16. Apoi veți fi sculați în ziua învierii. i 

117. OARE CREDEŢI CĂ NOI V-AM FĂCUT NUMAI ÎN 
GLUMĂ ŞI CĂ NU VĂ VEŢI ÎNTOARCE LA NOI? Prea înalt 
este Dumnezeu, regele, adevărul! Nu este Dumnezeu afară 
de El, Domnul tronului cinstit. Şi cel ce cheamă lângă 
Dumnezeu alți dumnezei, fără dovadă, acela va da 
socoteală la Domnul său. Necredincioșilor nu le merge 
bine. 


Sura 29 


69. Cei ce s-au luptat pentru Noi, pe ei îi vom ocârmui 
pe drumurile Noastre. 


Sura 30 


30. Întoarceţi-vă la El și temeţi-vă de El și împliniți 
rugăciunea și nu fiți idolatri, 

31. Ca și acei care au despicat credința lor și și-au făcut 
secte; fiecare ceată din ei se bucură de ceea ce este la ea 
(fiecare grupare religioasă mare sau mică e convinsă că 
deţine adevărul legat de Dumnezeu. Nimic mai fals. 
Adevărul e cel relevat de Dumnezeu și îngerii Săi. Orice 
adaus este idolatrie - n.a.). 


Sura 37 


39. Însă servii lui Dumnezeu cei curați, 

40. Aceia vor primi o îngrijire hotărâtă: 

41. Roade; și vor fi cinstiți 

42. În grădinile plăcerii. 

43. Pe tronuri faţă în faţă 

44. Va umbla în cerc la ei un pahar dintr-un izvor 

45. Alb, dulce pentru cei ce beau; 

46. Nu va fi în el amețeală și ei nu se vor îmbăta de el. 

47. Şi la ei vor fi fete curate, oacheșe, ca și un ou 
ascuns. 

Este total eronată părerea unora care afirmă că în rai nu 
sunt femei. Cartea lui Enoh (îngerii le-au învăţat pe femei 
să se machieze n.a.), Isus, Mahomed susţin aceasta. Isus a 
spus că persoanele vrednice să aibă parte de învierea din 
morți, nici nu se vor însura (bărbaţii) nici nu se vor mărita 
(femeile) „pentru că nici nu vor putea muri” (Luca 20: 
35-36). 

Nu știu care va fi natura relaţiilor dintre sexe în lumea 
de „dincolo”. Cred totuși că viaţa și cunoștința despre 
civilizaţia lui Dumnezeu va trebui răspândită și pe alte 
planete. Să luăm în calcul și faptul că, și pe Pământ, în 
timpul împărăției de 1000 de ani oamenii vor repopula 
planeta aproape distrusă. 

139. Şi Iona a fost unul dintre trimiși, 

142. Şi l-a înghiţit peștele, pentru că era vinovat. 

143. Şi de n-ar fi fost el unul din cei ce preamăresc, 

144. Ar fi rămas în pântecele său până la ziua învierii 


145. Şi Noi l-am aruncat la mal. 
Deci Ei erau în acel OSN (obiect subacvatic 
neidentificat) în care a stat Iona trei zile și trei nopţi. 


Sura 56 


60. Noi am hotărât între voi moarte, Noi nu suntem 
împiedicaţi, 

61. Ca să vă înlocuim cu semeni de ai voștri și să vă 
facem din nou fără să o știți. 


Sura 73 


12. La Noi sunt cătușe (descriere mai precisă a 
închisorilor galactice - n.a.) și iadul. 

13. Şi mâncare înecătoare și pedeapsă dureroasă. 

Inchei aici această lucrare cu speranţa că (deși ar mai fi 
fost multe alte conexiuni de făcut) mesajul ei a fost clar: 
civilizația lui Dumnezeu a dat lumii singurele religii 
adevărate, religiile monoteiste. Deoarece religiile sunt 
credinţe în ființe sau forțe supranaturale pot spune cu 
certitudine că într-un viitor apropiat acestea vor dispare, 
deoarece ZEII VOR FI PRINTRE NOI 

